
Nota editorului 


Apariția postumă a acestui volum, este un 
eveniment editorial nu numai necesar şi drept, ci şi un 
eveniment aşteptat. Această afirmație este legată de 
ecoul public al primei ediții postume a cărturarului 
Florin Paraschiv, Viața cotidiană în Imperiul 
Roşu(1917-1945), Editura Transivania, 2015. Volumul 
respectiv, apărut în ediție print, dar lăsat la îndemâna 
cititorilor şi on line, a suscitat discuţii interesante privind 
conivenţa umaniştilor occidentali cu iadul roşu boşevic, 
temă în care Florin Paraschiv se exprimă liber, 
neîngrădit de niciun interes partizan. Aceeaşi libertate de 
abordare  istoric-monografică, aceeaşi temeritate 
sintetizatoare, pe baza unei documentaţii impresionante, 
o vădeşte Florin Paraschiv şi în tematica pasionantă 
privind destinului eminescian, destinul antum şi, ceea ce 
dă greutate specifică scriiturii, destinul postum. Florin 
Paraschiv trece cu sensibilitate şi inteligenţă dincolo de 
clişee şi prejudecăţi, şi compune imaginea unicităţii 
eminesciene în contextul epocii care îi cuprinde biografia 
şi creaţia, în contextul mişcării culturale a Junimii, dar şi 
în corelație cu coerenţa decizională a bărbatului de stat 
care a fost Titu Maiorescu. Junimea este surprinsă în 
dinamica ei subtilă de dezvoltare, urmărim pe parcursul 
lecturii cu surprindere şi interes iţele vizibile şi invizibile 


ale acestui fenomen cultural în care strălucirea 
eminesciană devine şi mai fascinantă, pentru că este 
raportată la valori spirituale şi intelectuale autentice. Este 
adevărat că Eminescu, precum orice creator de geniu, 
trăieşte într-o lume mică şi mediocră care nu poate să-l 
înţeleagă şi să-l cuprindă, dar nu este mai puţin adevărat 
că lumea culturală, aşa cum era, a încercat să facă un 
efort de adaptare la ineditul spiritului eminescian. 
Tocmai în direcția acestui efort, prin voinţă şi 
bunăvoință, se îndreaptă interesul major al lui Florin 
Paraschiv. Îndeosebi preocuparea lui Titu Maiorescu 
pentru filosoful poet, constituie centrul gravitațional al 
textului pe care îl aducem la cunoştinţa publicului. Un 
text aflat încă în stadiul de manuscris, care aştepta 
completări şi finisări ale demonstrației , un text aflat încă 
în plin proces de elaborare. Să ne mulțumim cu ce avem, 
nu să scrutăm abisurile cuvintelor nescrise. Îmi vine în 
minte şi ca editor, şi ca lector pasionat şi onest, obiecțiile 
unui calofil de lux, fumisme , cum ar fi spus cu ironie 
bonomă Florin Paraschiv, în legătură cu textul întrerupt 
din când în când de anumite semne, observaţii 
prescurtate etc. Desigur că întotdeauna, în orice 
conjunctură, cititorul e suveran în percepţia şi gustul său, 
desigur că domnia sa are pe undeva dreptate că se 
întrerupe din când în când firul ideii, numai că uneori, 
să-mi fie cu iertare se mai întâmplă să se rupă şi să se 
curme difinitiv firul vieţii, cum s-a petrecut cu Florin 
Paraschiv în anul de grație 2009, 4 august, iar 


manuscrisul să rămână pe-a locuri în faza program, 
punctual, asta e tot, în rest e vorbărie searbădă. Să 
revenim la obiectul fundamental al chestiunii, trinomul 
Eminescu-Maiorescu- Imperceptibila Junime. Junimea 
omniprezentă, în cele mai neaşteptate împrejurări, 
literare, politice, mondene, o reţea teribilă, inclusiv reţea 
de interese, şi în acelaşi timp o grupare mai mult sau mai 
puţin declarată, de personalități fascinante. Junimea 
imperceptibilă, dar redutabilă, Florin Paraschiv aduce în 
prim plan relațiile umane, cu bune şi cu rele, condiţia 
umană în diversitatea ei se descătuşează din informaţia 
monumentală pe care o pune cu generozitate la dispoziția 
cititorului. Ca locuitor al nordului, am fost extrem de 
sensibilizat de presimţirea şi germinarea ideii Marii 
Uniri, desigur prematură idee în veacul lui Eminescu, dar 
pusă în practică în veacul următor. Măreţie istorică 
alături de firescul cotidian, uneori anecdotic. În evocarea 
cotidianului viu şi natural, Florin Paraschiv îşi dă măsura 
de narator, deopotrivă cu vocaţia evocatorului şi 
scotocitorului de Idee. Demersul lui Florin Paraschiv 
pleacă de la dramatismul unei realităţi contemporane: 
Eminescu nu este citit, este evocat memorial ca „poet 
naţional”, atât şi nimic mai mult, totul se îneacă într-un 
festivism fad. Pe de altă parte se aud vocile stridente de 
detractori. 


Pe bună dreptate, se cuvine să ne punem, odată cu 
Florin Paraschiv, dureroasa întrebare cu privire la 


capacitatea noastră ca popor de recunoaştere şi de 
păstrare a tezaurului istoric, intelectual, etic şi spiritual. 
În ceea ce ne priveşte ne facem cu modestie şi simplitate 
datoria de a aduce publicului interesat un text de o 
negrăită frumuseţe şi limpezime, aşa cum l-am preluat de 
la Virginia Paraschiv care a depus o muncă asiduă pentru 
aşezarea în pagină a paragrafelor din textul original. 


Aduc cu respect mulțumiri Consiliului Judeţean 
Maramureş, care, prin aprobarea proiectului cultural de 
restituire a lui Florin Paraschiv, şi susţinerea financiară 
a acestui proiect, a făcut posibilă apariţia acestui volum 
de restituire a unui autor important pentru cultura noastră 
umanistă. Florin Paraschiv nu a fost îndeajuns de 
cunoscut din timpul vieţii, din aceleaşi difuz motiv care 
face elitele româneşti să nu facă obiectul recunoaşterii, 
notorietății şi respectului naţional autentic. Acolada 
comunistă a fost o etapă a damnării spiritului românesc 
liber şi creativ, dar, din păcate, complicitatea la tăcerea 
vinovată continuă, precum se vede, fără termen limită. 
Textul lui Florin Paraschiv, gândit şi redactat pe 
parcursul a decenii de cercetare şi reflexie, este de o 
exemplară actualitate. Ca editor mă simt şi onorat şi 
obligat să aduc la lumină o astfel de scriere vie, de o 
perpetuă şi provocatoare actualitate . 


Mihai Ganea 


mottouri: 


"În noi nu izbucneşte numai raţiunea mileniilor, ci 
şi nebunia lor. Este periculos să fii moştenitor”. 


Friedrich Nietzsche 


"E o idee profundă în expresia Beschrankter 
Untertanenverstand. Ochii mulţimii nu se deschid 
pentru ca să nu se sperie de abisul de nenorocire către 
care merge, ci capul ei se îmbată cu umbre,cu plăceri. 
Laisser vivre!" 


Mihai Eminescu 


"Rezervă, discreţiune, cumpătare, în genere 
negaţiune şi în rezumat abnegaţiune". 


Titu Maiorescu 


"Ceea ce stârneşte mila în privinţa unei mulţimi 
ascultătoare nu este de-a o vedea expusă primejdiei 
printr-o voinţă care îi este necunoscută, ci faptul că ea 
este târâtă în primejdie printr-o greşeală care îi rămâne 
necunoscută"... 


Karl Kraus 


INTRODUCERE 


Cumpăna între milenii a aflat gândirea occidentală 
pradă unei bănuieli apăsătoare: reflecţia noastră 
modernă-prea-omenesc-de-modernă se auto-suspectează 
de sadomasochisme, lipsă de prospeţime, strangulare. Iar 
memoria colectivă, lamura şi elita incluse, traversează o 
confuzie sufocantă, mai ales nu mai avem, nu ne mai 
suportăm memoria...De parcă am suspiciona-o că ne 
readuce Cunoaşterea în hlamidă. 


Bine procedează George Anca, împrospătând ideea 
lui N.Bagdasar din1938: deja, încă de atunci civilizaţia 
europeană (între timp, dominată de un trend acut 
"materialist, american" făcea contrast scandalos cu 
cultura indo-orientală a sufletului, a interiorului, Tagore 
se incorporase firesc în cultura română a deceniilor '20- 
'30 de veac XX. Numai că prin înclinația sa"sovietică", 
Tagore a zguduit încrederea în incorporări oneste... 


De ce-l mai deschidem atât de rar pe Eminescu? 
Încă ne poate învăţa câte ceva, uităm nesimţitori de 
"vremea/ce vremuieşte-adânc în tot ce e"(O, te-nsenină 
întuneric rece), sau că "dară din neputinţă, /Se naşte 
ironia vieţii noastre"(Demonism), sau că "viitorul un 
trecut mi-i pe care-l văd întors" (Mureşanu), sau că 
mereu un Mag, regizor al istoriei oculte, nici sacre/nici 
profane,citeşte "semnul întors"(Memento mori). 


Mult s-a aplecat excelentul sculptor Dimitrie 
Paciurea asupra temei "Sfinxului"(ca şi asupra 

"Himerelor"”), cu mâna izbucnind singuratic din corpul 
animal. Mâna, cu a sa semnificaţie de gest creator...S-ar 
zice că Sfinxul e o taină fără sfârşit, ca şi geniul omenesc 
insondabil şi nu-i de loc exclus ca-pentru profilul 
reflexiv şi tragic al Sfinxului său-Paciurea să-l fi avut în 
vedere şi pe Eminescu, a cărui insistenţă în tema geniului 
e vădită de la Geniu pustiu până la Luceafărul şi Odă în 
metru antic!(1) 


Încă ne poate fascina dilematica reflecţie 
eminesciană: "Durerea mea  cumplită-un veşnic 
Ahasver", oh, nici Satan nu mai e ce-a fost: "Căci tu nu 
eşti în stare să nimiceşti nimic"(Mureşanu)...Cum să n- 
ajungă Eminescu la indica Maya? În budism, "maya" 
este doar una dintre cele "24 minore şi diabolice 
pasiuni"! 


Să existe pe lume răsplata faptelor bune? Bouddha 
nu credea în mod deosebit în suflet, dar poporul credea şi 
Iluminatul nu ţine să schimbe credinţa, spre a nu goni 
poporul spre eronatul nihilism (ucchendvada). E rândul 
lui Eminescu: "Cel ce în lume a dus numai durerea/ 
Nimic n-are dincolo, căci morţi sunt cei muriţi"(Împărat 
şi proletar). Fie la brahmani păcăleala oamenilor cu 
răsplata de dincolo, Eminescu rămâne de partea 
budismului! 


În Convorbirile literare din 1872, însoţindu-şi 
traducerea  Aforismelor lui Schopenhauer cu o notiţă, 
Titu Maiorescu afirmă onest că filosoful german 
pesimist a îndrăznit să reînvieze metafizica budhistă în 
mijlocul Europei creştine. Ce ecou crâncen putea să aibă 
ideea şi asta nu la vreun piţifelnic de rea credinţă al 

epocii, sau la cine ştie ce lector inocent, dar chiar la un 
avizat mai târziu ca Onisifor Ghibu: cum adică, ne 
trezim noi românii trecuţi de la creştinism la "budhism”, 
prin tupeul filosofic conjugat al domnilor Schopenhauer 
şi Maiorescu?!(2) Eminescu nici nu mai e pomenit în 
scandal... 


"Nihilismul", cel rezultat din gnoza iudaică, sau cel 
fals, provenit din prea de tot inocenta interpretare a 
budismului indic, a stat în atenţia binecuvântată a unor 
savanți ca Gerschom Scholem şi loan Petru Culianu, 
cum altădată a lui Friedrich Nietzsche. Ce păcat că în 
cazul ultimului, se pripeşte profesorul Maiorescu în 
cursurile sale filosofice, prin 1906-1907: "Nietzsche...nu 
e filosof, ci un aforist alienat", evanghelie a cinicilor şi 
ariviştilor, profitor de lacunele pozitivismului!? 


Parcă numai acum şi numai în România s-ar fi 
epuizat angoasa metafizică a inşilor confruntați cu 
dramatismul condiției umane (doar moderne?), a omului- 
în-stare-socială?! Lumea iluziilor (cândva/undeva, Maya 
numită) e minată de disperaţii lucizi, cei ce mor spre a se 
naşte în/din discursul de compozitor al unor 
Schopenhauer şi Nietzsche, dar şi Eminescu- Cioran. Şi 
tare bine procedează Gabriel Liiceanu, amintindu-l pe 
Bouddha ca nenumit întemeitor al privirii metafizice 
disperat-lucide. 


E desigur altceva decât îngustul concept de 
"nihilism" social- politic, de sorginte răsăriteană, ce 
apare în dezbaterea românească de după 1880, spre a fi 
separat de ideea socialistă. (3) 

Cât s-or fi ridicat a uimire sprâncenele lui 
Maiorescu, uluit în faţa unor astfel de versuri, ce 
investighează zona nefiinţei(Nichtsein): "Nu e nimic şi 
totuşi e/O sete care-l soarbe/E un adânc asemene/Uitării 
celei oarbe", zona unde apele uitării şi ale memoriei se 
unesc, călătoria în bucla din afara Timpului...Doar astfel, 
poate numai astfel se revăd originile şi devine posibilă 
re-amintirea unei cunoaşteri, una de care Luceafărul 
îndrăgostit n-ar mai fi dorit să aibă ştiinţă... 


Cunoaşte desigur Maiorescu destule despre 
gingaşul mecanism de gândire ce dăruieşte astfel de 
superbii cutremurătoare. E şi Platon aici, dar nu numai. 
Herr Professor-bănuim cu dinadinsul-cată a-şi "re- 
aminti" ce- i scria Poetul în 1874, de la Berlin: să afle 
demnitarul de atunci şi Kulturtrager-ul din veac, că el 
Eminescu neaparat filtrează gândirea filosofică străină 
prin die intuitive Wiedergeburt (re-naştere intuitivă), 
până ce atinge senzaţia de aromă a pământului reavăn 
din sufletul propriu (in meinem Innere), uite de pildă, e 
de acord cu "voința şi reprezentarea" lumii după 
Schopenhauer, dar a zăbovit (anume?) pe acel "Das Ding 
an sich" (lucru în sine), pe care filosoful german-atât de 
iubit şi de Maiorescu-îl transpune în Nichts (nimicul). 
Nici nu e mulţumit Eminescu, cel de la Berlin, de 
sistemul lui Hegel, cum să crezi identice unind cugetare 
şi existență (Denken und Sein)! La gânditorul 
Eminescu, sistemul porneşte de la un "das 
Zeitlose"(atemporal) şi ideea zburdă printre antinomiile 
acestuia, (6) lucru util până şi în istorie, politică etc., 
zice cel care va scrie Poveste indică...lar cugetarea, 

eliberată din chingile hegeliene, se va putea dedica şi 
nonexistenţei/nefiinţei (das Nichtsein). 


Ce înseamnă să fi dotat cu sensibilitate şi intuiţie 
metafizică? Cu siguranţă, să percepi multistratificarea 
Universului, să te minunezi de stările multiple ale ființei, 
să te desfeţi de spectacolul mirabil ştiind că nu există 
sfârşit al Lumii, ci al unei lumi...Înzestratul întru 
metafizică contemplă geometria Lumii, spirala ciclurilor 
ei, mângâind veşmintele succesive până la nucleul 
adevărat, posibil Increat sau Non- Fiinţă! Dar se cuvine 
ca sentimentul metafizic cu care întâmpini dureros de 
dulcea inconsistență a Lumii, atrocea ei iluzie, să se 
doteze cu-vorba lui Dan Stanca-"otrava unei beatifice 
melancolii". Şi ar mai fi, cred unii, o siguranţă a gândirii 
de spaţiu ortodox în a detensiona naivitățile spăimoase 
ale altor culturi, prin simţul liturghiei cosmice. 


S-ajungă "Nimicul" un Absolut? Uite că se poate în 
viziunea şcolii Mahayana, Absolutul nu înseamnă alta 
decât tocmai dorinţa saltului în vid (sunya), dorul 
atingerii Nimicului! Ce grăia Bouddha, numai zâmbet?" 
Acela este rătăcitor, acela este sărac, acela este vid, acela 
este lipsit de substanţă!” Aşadar, vid (sunya) şi lipsit de 
substanță(anatmaka)... Îndată după vârsta de 20 de ani, 
Eminescu se va instala în această hermeneutică subtilă, 
concepând versuri aparent obscure, oricum fioroase! 


Trebuie să-l fi fascinat pe Eminescu-sunt urme- 
proverbul românesc "Ceasul umblă, loveşte, iar vremea 
stă, vremuieşte". Mircea Vulcănescu distingea în acesta, 
durata istorică de durata cosmică. Bănuim că Eminescu 
a fost câştigat de indiferența duratei cosmice, era chiar 

dorul spre "Nimic". (7) Acesta ni se pare chiar Absolutul 
eminescian, căruia i-au dat târcoale avizate Rosa del 
Conte, Mircea Eliade ş.a. Dar s-a stabilizat îndeosebi 
Constantin Barbu. 


E posibil ca Eminescu să fi conceput "Nimicul" şi 
ca pe o indiferenţă a Fiinţei-Dumnezeu, capabilă-vorba 
lui C. Amăriuţei-să adoarmă cu capul pe un clopot, ca 
uitare de Fiinţă golită ontologic! 


Într-o variantă a Luceafărului, apare îndemnul: "Şi 
dacă vrei să fii un sfânt,/Să ştii ce-i chinul, truda, /ţi dau 
un petec de pământ,/Ca să te cheme Buddha". Iar în 
caietele sale, Eminescu notează: "Eu sunt budist... creştin 
la puterea a 10-a". Unui "fervent bouddhist" (Caragiale) 
ca Poetul nu putea să-i scape că "petecul de pământ" al 
omului sfânt poate fi pădurea sacră, în care acela scapă 
de ispite prin luminoasă încântare ascetică! E mai ceva 
decât singurătatea pădureaţă (Waldeinsamkeit) pe care o 
deprinsese Eminescu de la Tieck (Zoe Dumitrescu- 
Buşulenga).(10) 


Este atitudinea lui Eminescu faţă de "Cezarul" de pe 
malurile Senei o introiectare în Puterea dictatorului- 
filosof, cel aflat în tainică legătură metafizică cu revolta 
celor umili? Ar fi o pedeapsă meritată pentru Franţa 
duhurilor rele de răzmeriță universală, abhorate de 
Poet!? O fantomă a Puterii în "faeton de gală"..." Astfel 
să aud/Repovestit ca de-o străină gură/Viaţa ăstui biet, 
sărman  Cesar/...asta-i diferența între viață şi 
poveste/...pîrău de sânge închegat/unde-mpăratul este 
cerşitor"”...De-ale avatarelor! "Cezarul”, mixtură a celor 

doi Napoleoni, meditând la malul lui Okeanos despre 
Puterea amăgitoare. Reîncarnare în tânăr voievod... 


Observă Eminescu,  ajutându-se cu savantul 
Miklosich că "voievod" e compus din "voi"(=bellum- 
război) şi "voditi"(=ducere), aşadar semnifică un 
conducător în război, belli dux, Herzog, Duc, iar Mircea 
cel Bătrân se numeşte"Grand Duc"! 


Nu neapărat din parti pris, G. Călinescu îl ataşează 
"Şun-ului" său pe sentenţiosul Eminescu din Glossă, de 
altfel în bună tovărăşie cu Ion Creangă şi Anton Pann. 
(11) 


II 


Pomind de la filosoful preferat, Schopenhauer, 
Eminescu îşi aminteşte că e indiferent sub ce semn 
naţional te iveşti pe lume, oricum trebuie să aparţii 
cumva unei etnii, chiar dacă te nenoroceşti prin aceasta! 
Cu ultimele zvâcniri ale fiinţei, budistul Eminescu se 
defineşte-cât  general/cât particular-"omul din Ipoteşti” 
şi astfel îl pomeneşte cu tâlc Luca Piţu. Eminescu îşi 
nota în caietele intime că "omul ca atare e al omenirii", 
numai că în arătarea lui mărginită,el aparţine unei părți 
definite a omenirii, doritoare a se împlini în misia ei pe 
lume, aşadar omul e îndatorat să-şi pună toate puterile în 
misia părţii sale de lume. (1) 

S-a observat că se produc manipulări ştiinţifice, 
spre a se proba construcţia istorică a identităţii naţionale, 
evoluţia literaturii e atrasă şi ea în cursă, de pildă Omul 
din Ipoteşti e ataşat "poetului național”, aşadar devine 
erou mesianic şi constructor identitar al culturii şi naţiei 
române...Nu se cuvine ignorat că universalismul politic 
al modernităţii s-a trezit, în fapt, fragmentat într-o serie 
de "particularisme naţionale”, izvor de întâmplări 
problematice. 


Eminescu e pedepsit şi el pentru că se trezea 
insistând uneori pe drepturile membrilor adevăraţi ai 
societăţii...Poate că de aceea îndrăzneşte Cristian Preda 
să anuleze dintr-un condei gândirea politică a poetului! 
De aceea resping şi alţii acest sector eminescian. Aşa ne- 
am pricopsit că în Statul de drept, o culegere de eseuri 
politice ale lui Eminescu este amestecată împreună cu 
„Mein Kampf” a lui Hitler într-o plângere penală, ce a 
poposit în "Anul Eminescu 2000" pe biroul Parchetului 
din Bucureşti!? 


Câte un profesor german românist observă 
binevoitor că, în lipsa pătrunderii gândirii filosofice a lui 
Eminescu, nici reflecția sa politică nu e înţeleasă, nici 
ambivalenţa patriotismului eminescian, nici 
"antisemitismul" său şi nici chiar "pasivitatea" patriotică 
de care e cuprins când şi când Eminescu... 


Cum Poetul a fost intim junimist, să ne amintim că- 
după criteriile valabile în România anilor 1860'-1870'- 
junimiştii erau naționaliști, din oportunitate politică, 
precum P. P.Carp, sau din sentimentul inutilităţii, ca V. 
Pogor, iar alţii rezervaţi... În ce-l priveşte, Titu Maiorescu 

opreşte moale excesele unor colegi junimişti, apoi-dacă-l 
credem pe G.Călinescu- Maiorescu ar fi devenit un 
xenofob, bine cântărit la cuvinte şi îndestul de hotărât cu 
evreii în politică şi mai cu seamă în cultură! Junimea 
aşează raporturile cu evreii în termenii concurenţei 
economice...lar Maiorescu resimte faţă de tipul iudaic în 
cultura umanistă un soi de idiosincrasie socio- 
spirituală!? 


Cum romantismul, îndeosebi cel politic-o ştiu atât 
Eminescu, cât şi Maiorescu-e primejdios Ordinii şi 
Creaţiei, trebuie să-i fi plăcut mult lui Eminescu țesătura 
intimă a gândirii Junimii(aşa cum o interpretează, 
excelent, Sorin Alexandrescu), datorată decisiv lui Titu 
Maiorescu, anume proiectul ca o elită intelectuală să 
încerce a disciplina corpul social, cumva idealul 
cristalului prusian, sau spaţiul civilizaţiei Nara, să zicem. 
India Tradiţiei nu-i insinuată, dar bănuim aspiraţia unei 
elite către o Ordine în Adevăr şi Dreptate. Da, cavaleri ai 
unei  francmasonerii intelectuale (după dorinţa lui 
Maiorescu) cu puţini iniţiaţi, ce se recunosc între 
dumnealor după aspiraţia către o lume impersonală a 
Idealului, aflaţi aceşti iniţiaţi într-o stare de fericire 
stranie-va aprecia Duiliu Zamfirescu-, mai cu seamă 
exultantă, în parte melancolică! 


Parcă spre a-şi legitima simpatiile conservatoare, 
junimiştii intră în loja masonică ieşeană "L'Etoile de 
Roumanie", condusă de George Şuţu. Se înregimentează 
fruntaşii, dar şi o parte din "caracudă". Eminescu, nu. 

În Iaşul din 1866, când Junimea elitară începea să 
asalteze civic, Gazeta de Iaşi e de-a noastră...-oferă dări 

de seamă despre cuvântările  junimiştilor, dar nu-l 
remarcă pe tânărul preot lon Creangă, care rosteşte în 
aceeaşi adunare ceva interesant tocmai pentru țesătura 
intimă a ideaţiei Junimii: "Învățătura elementară, care 
până acum nu este destul de bine organizată”. Ce nu 
convenea, că nu era "boier" şi moţat?! Mai târziu, 
Junimea îl va recupera ca povestitor duhliu, deşi i-ar fi 
fost mai necesar ca povestaş şi om de idei, chiar 
"scriitor". Şi Miron Pompiliu observă că numai acel 
învățământ "al începutului” este raţional-folositor, dacă 
poate continua dezvoltarea inteligenţei pe firul naturii 
însăşi. Va surprinde N. lorga această latură educativă a 
unora dintre oamenii Junimii, de exemplu elogiindu-l pe 
"ultimul junimist" Constantin Meissner pentru 
"libertatea prin cultur a ţărănimii”, aspect implicit al 
activităţii sale de management pedagogic. 


Junimea se întemeiază din pătura redusă / 
luminată/conştientă/cultă, o-vezi bine-aristocraţie de la 
lumiere. Junimea e altoiul reacţionarismului luminat din 
România! Rămâne de văzut dacă va prinde... 


O glumiță(şi nu prea...) aruncată la banchetele 
Junimii  insinuează şi un altfel de îndemn al 
începuturilor: "Să facem societatea a celor treisprezece! 
"Suntem în plin Balzac... 


E încă un merit al Junimii de a-i fi ataşat, individual, 
pe membrii invizibilei Loje lohanice româneşti, Ion 
Creangă(un "Ioan al Inimii”) aflat în consubstanţialitate 
spirituală cu Aminul-Maestru Eminescu, demni urmaşi 
ai unei Collegia Fabrorum , organizația secretă a 

lucrătorilor în spirit, cei capabili să armonizeze 
simbolurile vechii şi noii credinţe. 


"Junimism"  înseamnă-odată pentru totdeauna- 
incapacitatea privirii indulgente asupra "funcțiilor", 
îndeosebi represiunea şi cenzura, cei nobili nu pot juca 
rol de "Torquemada", asta se pasează  fanaticilor / 
plebeilor/pehlivanilor, orice deraiere din starea de 
junimist cere  grabnică reintegrare în inteligența 
originară! 


a) 


Eminescu  (Aminul-Maestru al Lojei lohanice 
româneşti) intuieşte, fireşte, această aspirație junimistă 
şi-i sugerează lui Maiorescu o politică-să-i zicem acum 
neo-conservatoare-instruită de deschiderile unor 
"Zeitlose"(atemporalul)şi  "ererbte  Vorrecht"(nu atât 
privelegii moştenite, la care şi Eminescu ştie că ar fi fost 
dreptul "liberalilor" să protesteze ,  încât-credem- 
preeminența unui drept al însuşirilor dobândite). S-ar 
răsfrânge astfel în politică ceva misterios, ivit din 
Tradiţie, o alchimie meritocratică, nici vorbă aşadar de 
banala "avere"...Eminescu ar putea adăuga din bătrâna 
înţelepciune indică şi jocul puterii încântătoare(lila 
hladini sakti), prin care Işvara "domnul lumii” seduce 
erotic.Şi politica cunoaşte seducţia! 


Mai că-l ierți de confuzie pe simpaticul pontif 
junimist Vasile Pogor(Nirvana-Calea vieţii a sa e mai 
degrabă "Tao"...), dar o face ca grup şi castă: "Şi eu cu 
fruntea senină, calea vieții am urmat/.../(ei) Trăiesc 
numai cu speranţa de o dubioasă splendoare, /Jertfind 

chiar scurtele zile date unui muritor”. Mă rog, mai există 
şi deziderate pioase...Junimea chiar a avut inițial doar 
aspirații pur literare şi abstinenţă  programatică de la 
viaţa publică(exceptând conferințele), dar a trezit-o 
apelul unui ministru conservator către Titu Maiorescu: la 
ce bun literatura, dacă e periclitată ţara prin pasivitatea 
oamenilor de ordine? 


Da, se coalizează "elementele de ordine", fie şi sub 
liderul Lascăr Catargiu. În aprilie 1871, emisarul 
conservator Costa-Foru îl contactează la laşi pe 
Maiorescu şi obţine asentimentul junimist la gruparea 
dreptei. Se va observa de analistul Şt. Zeletin şi nu 
numai, că boierimea conservatoare românească s-a 
priceput să-şi alieze elita politică şi culturală la 
principiile de Ordine ale "lagărului reacţiunii”. 


Dar Maiorescu e repede dezamăgit de prietenii cu 
care a pormit-o pe linia Ordinii, Carp & co.se dovedesc 
molâi şi anemici...Poate numai el, Maiorescu, a dorit-o 
în complexitatea ei culturală şi civilizatorie, această 
Ordine. El e convins,dintru început, că idealismul nu e 
atât important prin ceea ce poate săvârşi pozitiv în 
politică, dar prin ceea ce împiedică, vulgaritatea care-cel 
puţin-nu mai cutează să se arate în faţa lui. 


Iar pentru practică să reflectăm,împreună cu Adrian 
Botez, de nu cumva onestul Cetăţean 'Turmentat 
caragialesc a intrat în vrie tocmai pentru că i-a rămas- 
aproape numai lui-ca-n teatrul absurd, Ionesco şi Becket, 
să zicem-răspunderea omului de Ordine într-o lume 
amețită, ea şi nu el! (...) 


21 


Observă şi gazetarul Eminescu că fie ea democraţia 
viabilă, numai că "demosul" fi-va adeseori un suveran 
cam inexperient, nestatornic, lesne crezătoriu şi cu viaţa 
absorbită într-un veşnic prezent, toate făcându-l la drept 
vorbind pe acest "demos" ca şi inapt pentru adânca 
reflecţie asupra interesului public...E. atunci rândul celor 
cărora Maiorescu le adresează îndemnul jertfei ideale. 
Sigur, nu poți elimina substratul "material" al vieţii 
indivizilor într-un Stat, dar "jertfa" se cuvine să existe şi 
să fie perceptibilă ca emanaţie curată a sufletului unui 
om ce sacrifică pe altarul patriei. E altceva decât jertfa 
lui Ana şi Manole. 


Maiorescu atrăsese atenţia că "naționalitatea" nu se 
cuvine nicicum să fie un pretext spre a ascunde lenea, 
barbaria şi instinctul primitiv/ teluric/brutal! Deci, 
naţionalitate în marginile adevărului, rezumă Eminescu 
crezul politic junimist. Şi "națiunea ca formă de 
conlucrare sufletească", adaugă subțire tânărul Slavici. 
Eminescu ar plusa, cu oarece sensibilitate masonică, în 
acelaşi duh al "geniului neamului" 


Şi se cuvine adăugată lichidarea teoretică a oricăror 
îndreptăţiri posibile la importarea nechibzuită(unkritisch) 
de instituţiuni străine...lată, s-ar amuza Eminescu, cum 
depind istorie/drept/ politic de jucăuşul "Zeitlose”. 
Aşadar, o luminată politică neoconservatoare, credibilă 
şi organică ofertă. 


GJ 

Instituţii, mda...Dar ideile? Cu bunul ei simţ grosier, 
Junimea boicotează încercările lui Eminescu şi ale 
altora, puţini, de a aduce roadele unui anumit soi mai 
dificil de cultură germană! "Bunul simţ" respinge aceste 
roade,  din-aşa  zicând-imposibilitatea  asimilării cu 
mentalul românesc şi cu stadiul de dezvoltare al culturii 
naţionale. Bun, treacă- meargă filosofia unor Fichte, 
Kant, Hegel, se suportă şi Schopenhauer, dar în 
propaganda lui Eminescu, poate nici mintea sa nu face 
față(?1), a colegilor de cenaclu e sigur insuficientă...O 
crede hotărât memorialistul G. Panu. Nu vor fi tolerate 
productele ce vin, posibil, pe filiera Schopenhauer: purul 
raționalism,  budaismul(!),  metempsihoza, îndeobşte 
"supranaturalul". Ce mai, adică autori ca Eminescu 
produc confuzie! Marile spirite se-ntâlnesc, cel mai tare 
în toată lungimea epocii se agită Hasdeu, vituperând 
"microbii pesimismului", pe "microschopenhauerii" şi în 
genere "cuimoasa şcoală a lui Schopenhauer” care 
împiedică fixarea luminoaselor idealuri de tip "48" în 
neamul românesc!? 


(...) 


Un anume mesaj al Poetului către patrie avea să fie 
respins de cercul ieşean al Junimii: în poemul 
Mureşanu, Eminescu meditează asupra destinului 
românesc, ca şi al omenirii în ansamblu, Dumnezeu i-a 
părăsit pe oameni(români, incluşi), lumea cam vieţuieşte 
într-un vis nefondat! E vorba de o slăbiciune a Statului, 
ameninţat de neant şi de vis. Parcă exista în Eminescu o 
ideaţie naţională, peste care Schopenhauer şi budismul 
abia urmează să se suprapună. De pildă, dacă nu-l 

iniţiază/redactează, studentul vienez Eminescu se declară 
de acord cu textul unui mesaj către pateticul 
D.Brătianu...Or, mesianismul nu se plia pe gustul 
Junimii. I . P . Culianu reţine oricum din această 
efervescenţă eminesciană atracția către "îngerii 
popoarelor". lar noi observăm insistența în captarea 
metafizică a Răului, între altele aflăm că studentul 
berlinez Eminescu selecta în caietele sale poezia 
germană Verdirb du Bosewicht(=Tulbură tu, 
Căpcăunule). 


Indiferent ce cred junimiştii/caracuda/papugiii de la 
Iaşi, Eminescu şi Maiorescu gândesc Răul ca nişte ingi 
constructivi. Maiorescu e convins că omul rău se pierde 
prin partea sa cea bună, iar omul bun prin partea sa cea 
rea. Eminescu zice că numai statornicia în Rău a celor răi 
poate asigura victoria celor buni şi vai de nefericitul veac 
în care nici cei răi nu mai au caracter! Şi cade ca o 
ghilotină versul din Mureşanu, anume subliniat de 
Eminescu: "Că sâmburele lumii e eterna răutate!!" Iar 
articlerul îl prelungeşte pe Poet: vai de ăst veac nefericit, 
nici Răul nu mai e ce-a fost...Et c'est pour cause. Şi cu 
intimă adeziune extrage Eminescu-dintr-o conferinţă a 
lui Maiorescu-observaţia amară a Magistrului că Răul e 
ultima zvâvnire a fiinţei. 


Fragedul public român din anii '1880-1890 urma să 
asculte-pe cât posibil de Maiorescu (în disputa sa cu 
Gherea)-că legat de Eminescu emoția noastră 
impersonală se poate găsi şi ceva util în legătura firească 
a Egoismului cu Răul şi izbutințele artistice eminesciene 
în temă. 

Îşi are locul aici şi iniţiatul Caragiale: nu cumva 
tocmai Cetăţeanul Turmentat e alesul cruciat al luptei 
contra Răului?! Poate că acest honnete homme îi 
selectează pe agenţii Răului, spre a-i anihila, limitându-i 
în dharmă...Bine hotărăşte Adrian Botez, Caragiale 
echivalează Răul-ca naştere -cu Facerea lumii! 


(...) 


Să zicem că n-au pornit toate numai din mintea lui 
Schopenhauer! Tocmai posedând la asemenea nivel de 
har minte de filosof, patriotism cu bună măsură şi 
demnitate ființială budistă, Poetul nu putea fi niciun 
"anti" dubios, antisemit îndeosebi. 


Într-un concept epistolar din 1876, Eminescu 
pomeneşte de modeştii formatori intelectuali ai 
adolescenţei sale, dunkle Ehrenmaner. S-a propus de 
editori echivalentul "spirite pieze rele", dar Paul Cornea 
propune "oameni  onorabili, însă de reputație 
dubioasă"(din punct de vedere literar, fireşte). Am putea 
zice:... Aşadar, ne întâlnim cu insatisfacția Poetului faţă 
de inşii oneşti, dar mediocri! 


Spune oracular Eminescu, într-o zi de februarie 
1880, că lui("nouă") nu-i inspiră respect decât fie 
inteligența superioară, fatalmente osândită a urma 
adevărul, oricare ar fi purtătorul ei; fie caracterul 
superior, la rându-i osândit întru adevăr, oricare i-ar fi 
inteligența. De exemplu, pe inteligentissimul sir Bacon 
de Verulam "mărimea creierului" l-a condamnat să fie 
rob adevărului, scriind Novum Organon, în ciuda 
caracterului personal deficitar. Iar prin frații Golești, cu 

care suntem mai acasă , înțelegem valoarea caracterelor 
statornice şi limpezi, în pofida mărginirii lor 
intelectuale... Aşadar, izbeşte Eminescu, tot ce se aşează 
la mijloc, aurea mediocritas, oroare a dualității omeneşti 
atotîntregitoare, un ce "jumătate onest, jumătate 
inteligent" se constituie într-un nimic pentru "noi, lume 
problematică". De nu cumva e sălaşul dezgustătorului 
"advocatus diaboli"! 


Cu limpezime observăm că ambii Dioscuri ai 
Junimii, Eminescu şi Maiorescu, se află în rarisima 
situație de a fi-deopotrivă-inteligentissimi şi oameni de 
mare caracter. Nu totdeauna îi este net favorabil public 
Eminescu lui Maiorescu, de exemplu când pontiful 
junimist publică articolul său politic în Deutsche Revue, 
în 1881, Eminescu comentează prompt: "Dacă ne- am 
închipui națiunea întreagă concentrată oarecum într-un 
singur om, într-o singură conştiinţă individuală, am 
vedea că în momentele actuale acea conştiinţă ar fi 
nedeterminată şi turbure".(...) Unul dintre Dioscuri 
fereşte orgoliul amândurora! 


Urmează o chestiune în care ambii vor avea nevoie 
din plin de ambele alese însuşiri, spre a se pronunţa 
relativ în contradictoriu şi a păstra bunele relaţii speciale: 
situaţia evreilor din România. 


* 
x Æ 


- evreii 


Pe când se pregătea amplasarea unei statui 
Eminescu(pentru anul jubiliar 2000), în scuarul din 

preajma fostului templu israelit din Cernăuţi, apare un 
apel suspect din partea unor foşti deținuţi(inexistenţi) în 
lagăre naziste, care acuză de blasfemie la adresa 
victimelor Holocaustului poziţionarea în preajmă tocmai 
a unui Eminescu! Spre onoarea lor, evreii cernăuţeni 
anunță că nimeni dintre ei nu protestează împotriva 
statuii lui Eminescu, cu totul dimpotrivă. 


S-ar zice că evreii spaţiului românesc l-au iubit 
sincer pe marele poet, i-au ştiut poeziile pe de rost, au 
compus romanțe pe versurile lui, l-au tradus în limbi de 
circulațietidiş/ivrit, l-au tipărit în ediţii splendide în 
tipografiile lor...Parcă sunt fericiţi aceşti evrei că în 
poezia eminesciană demersul antisemit lipseşte cu 
desăvârşire! Aşa că au ignorat, delicaţi, prezenţa 
discursului ca şi antisemit în articolele lui Eminescu...Să 
reținem reproşul din 1990 al rabinului Moses Rosen: 
dacă Eminescu ar fi apucat Ausschwitzul, ar fi regretat 
ce a scris despre evrei! 


Trecând prin Suceava, Eminescu observa că şi 
acum, acelaşi râu curge ca şi odinioară, pe sub aceeaşi 
poală de deal, în vremurile de strălucire ale capitalei 
domneşti, doar că acum biserica Mirăuţilor e de când 
hăul o ruină, simplă moaşte de piatră, pavajul uliţelor se 
rostuieşte cu pietre de vechi morminte, iar-culmea pentru 
Eminescu cel sumbru-acolo unde cândva pârgarii ţineau 
sfat cu Şoltuzul Sucevei, acum vorbesc nemţeşte 
consilierii evrei. Pentru Hasdeu, tragedia Bucovinei cată 
a se reflecta în "sinistrul" der-die-das! Culmea 
decadenţei-continuă Eminescu-ar fi aceea că românii 
bucovineni trimit în parlamentul Imperiului pe câte un 
evreu şmecher, păcăliţi, cumpăraţi de malonest...Dar 

evreul poate fi şi simbol înţelept, cum reține tânărul 
Eminescu pentru Sărmanul Dionis, de pildă. 


Dar un preot catolic german din Praga publica la 
Munster, în 1871, o carte murdară: „Der Talmudjude- 
Zur  Beherzigung fur Juden und Christen aller 
Stande”(=), care reactualizează întunericul medieval prin 
ideea crimei rituale, de care s-ar face vinovat "jidovul 
talmudic”. Eminescu se pătrunde de mesajul lucrării, fie 
din lectură directă, fie din discuţiile aprinse ale presei 
germane. El salută într-un articolaş din 1876, „Jidovul 
talmudist”, traducerea în română a unei broşuri germane 
în temă. Cu această ocazie va pomeni Eminescu, întâia 
oară,de "cetele internaţionalei iudaice" ce ar năpădi-la un 
semn al "Alianţei israelite"-Transilvania ş.c.l. Evreul 
universal ar fi fost catalizat de Talmud(şi de fructul ei 
superior, "Alianţa israelită”) să se constituie ca "stat în 
stat" oriunde ar trăi, impunîndu-şi o conduită 
recalcitrantă şi duşmănoasă față de alte popoare, român 
inclusiv. Vom încerca să corelăm atitudinile lui Eminescu 
în chestiunea evreiască din România cu acelea ale 
Junimii. 


În 1868, Maiorescu reflectă că mulţimea străinilor- 
îndeosebi evrei- în spaţiul micii Românii este simptomul 
unui mare rău, anume lipsa de activitate economică şi 
"lipsa de cunoştinţe" în poporul român. Aşadar, nu evreii 
sunt "răul" ţării. 


La Şedinţa Junimii din 7 septembrie 1872, la care 
asistă şi Eminescu, se discută-după partea literară-asupra 
chestiunii evreieşti, iar în şedinţa din 29 septembrie-în 
lipsa lui Eminescu, dar în prezența lui P. P.Carp-se 

insistă iarăşi pe "chestiunea evreiască”. În această 
explozivă Judenfrage, Maiorescu caută lumină şi la 
cutare profesor de filosofie Lasarus, din Berlin... În 
genere, în delicatul subiect , Maiorescu, P.P.Carp şi 
Vasile Pogor sunt moderați, iar Iacob Negruzzi-model 
negativ de antisemit îndârjit. Acesta va fi şi prilej de 
dezbinare a Junimii politice. Nuanţa antisemită rămâne 
inadmisibilă în concepţia(şi comportamentul) junimist, 
apreciază N. Iorga. Dar şi bănuiala antisemitului 
Hasdeu(când cu "farsele" sale) că Junimea e naiv şi 
inconştient filosemită e aberantă: adică antisemitul Iacob 
Negruzzi, redactorul Convorbirilor literare, se va lăsa 
păcălit ca filosemit?! 


Află Maiorescu, în 187l(sau măcar apoi)că 
Eminescu l-a apărat cam ambiguu la întrunirea 
"României June" din Viena? Maiorescu era atacat de 
câţiva studenţi rabiaţi că ar fi cerut ca fiind dreaptă egala 
îndreptăţire a evreilor în România. Eminescu nu poate 
crede ca justă "egala îndreptăţire a jidanilor", adică de a 
lăsa mână liberă asupra populației majoritare româneşti 
unor indivizi cărora Talmudul le-ar ordona să urască şi 
să înşele pe creştini!? Învoit nu e nimeni cu modurile de 
deslegare a chestiunii israelite, pare a tranşa Eminescu 
raporturile cu Maiorescu în chestiune. Cel puţin, pentru 
moment. 


Dar iată-l sosind în chestiunea fierbinte şi pe Slavici, 
cu broşura sa Soll şi Haben, din 1878. Sub acest titlu 
amintind de romanul lui Freytag, „Soll und Haben” 
(=Credit şi debit), iniţiatul Slavici se pronunţă în stilul 
său  molcom/confucianist/patriotic asupra problemei 
evreieşti, fără ură, mai degrabă ciudos: evreii sunt cuiul 

oricărui eşafodaj civilizatoriu, asta e! Cumsecadele 
Slavici reflectează nu doar conform sensibilităţii 
româneşti a momentului istoric, dar şi unor uzanţe 
polemice în curs Mitteleuropa. Nici vorbă nu poate fi de 
ură la aceşti oameni-Slavici, Eminescu-ci un frison de 
facere a unei naţiuni. Interesant ni se pare că, exact în 
acest context, Slavici îl citează pe Eminescu: "Nu există 
poporul român, ci doar putinţa de a-l închega"”. Mă rog, 
pe această linie a paradoxului istoric, asistăm la o 
binefăcătoare artă a autodistrugerii la români, de la 
Eminescu şi Slavici până la Cioran! 


În 1879, an de crâncene dezbateri româneşti legate 
de modificarea articolului 9 din Constituţie (încetăţenirea 
evreilor) , Maiorescu se simte atacat direct de furibundul 
Eminescu. În 1878-1879, se formează între junimişti 
impresia că P. P. Carp se manifestă filosemit, iar 
Maiorescu ar fi fost "naţionalist'...De fapt, Carp, 
Maiorescu, Pogor şi alţi câţiva junimişti sunt de părere să 
se accepte ingerința germană ca preţ al neatârnării 
româneşti, numai Jacques Negruzzi se menţine în 
antisemitismul său ireductibil! Alde Conta, Xenopol şi 
Buicliu părăsesc din acelaşi motiv al articolului 9 
Junimea politică, înființând un mic partid liberal ieşean. 


Cam în această perioadă, reține Mite Kremnitz în ale sale 
„Fluchtige Erinnerungen”, că în subiectul "evrei" faţa 
lui Eminescu-de obicei blândă şi amabilă-se contractă 
oribil! 


Adesea referirile lui Eminescu asupra evreilor nu 
depăşesc iritaţia sa programatică, adresată păturii 
superpuse, vasăzică grecime şi scursură levantină. Altfel, 

cu unii evrei precum cărturarul Moses Gaster, Eminescu 
întreține un comerţ uman perfect rezonabil. lar în 
articolele sale, Eminescu nu-i lipsit de netezimi care 
aduc a conciliere: "Noi nu urâm pe evrei, dar nu suntem 
de vină pentru psihologia pe care şi-au format-o aiurea, 
deprinderile de speculă şi parazitism, nu putem iubi răul 
elementar al acestor deprinderi triste, care acum apasă 
economic şi social asupra românilor”. 


Pentru renumitul organ Neue Freie Presse, P. 
P.Carp devine "un marchiz al civilizaţiei occidentale la 
gurile Dunării", dar în Partidul Conservator pe la '1900 
unii ca Delavrancea, A. C. Cuza, S.Mehedinţi cred că 
evreilor nu li se poate răspunde numai prin vocea lui P. 
P.Carp, cu cine ştie ce declaraţii deşănţate sau în 2 
peri...(...)Adică nu e suficient filosemitismul de 
autoritate, nici măcar prudenţa bonomă. 


III 


Afacerea Strussberg şi "asasinarea" lui 
Eminescu 


Începuse în epoca lui Cuza-o spune economistul 
Strat, o ştie Poetul -o natură cam bizară a Statului: 
democratică la dări şi aristocratică la lefuri! Eminescu 
aplică şmecherilor români(clasă politică, tehnocraţi) 
rețeta lui Machiavelli: carevasăzică, domnii mei,vrând să 
convingeţi mulțimea de rostul vostru la putere, e musai 
s-o distraţi cu mirajul progresului, "întreprinderi nouă, 

pline de viitor”, deja cu gândul la "iscodituri şi afaceri 
scabroase". Iar într-acestea, nu fără complicitatea unor 
oneşti ca M.Kogălniceanu şi C.A.Rosetti, directorul 
general al Căilor Ferate primeşte leafă de 36000 lei 
lunar. Dar cine-i individul, oftează exasperat Eminescu, 
"Lesseps al României"?! 


A ajuns să se colporteze în presa română a anilor 
1900-2000 până şi ipoteza aberantă că Eminescu ar fi 
fost suprimat-la directiva francmasoneriei internaţionale, 
cu acordul lui Titu Maiorescu-(şi) din cauză că 
incomodul ziarist de la Timpul a scormonit prea tare 
"Afacerea Stroussberg”! Dar să ne amintim că şi 
G.Călinescu, într-un moment din vesela sa demokratură, 
a socotit că Eminescu-inamic al teoriei liberului-schimb- 
a suspinat "Şi cum vin cu drum de fier/Toate cântecele 
pier" ca protest împotriva afacerii Strussberg, adică a 
exploatării României de către capitalul german.(1 )Teamă 
ne e că în complicata gândire care a percutat în Doina, 
"afacerea"...n-a jucat nici măcar rolul picăturii care 
umple paharul. 


În 1868, un prieten de la Bucureşti îl informa pe 
fostul domnitor Cuza că afacerea lui Strussberg se 
încurcă, nu sunt bani, se continuă vânzarea domeniilor 
Statului spre a se acoperi deficitul curent, dar mare parte 
din sumele obținute merge la cumpărarea de arme 
prusiene, cât şi în buzunarele celor însărcinați cu 
cumpărarea... 


În 1884, în Convorbiri literare apare în nov.1884 
un articol- scrisoare de Ion Ghica(semnat X), cu referiri 
la Afacerea Strussberg, apoi se discută în Junimea 

replica generalului Manu, ce va apare în revistă (la 
cererea lui Maiorescu), dar expurgată de "politica 
militantă", neagreată la Convorbiri... (2) 


Cum aprecia Eminescu "afacerea Strussberg"? 


Mai întâi, Poetul aminteşte de câte un pamfletar al 
epocii, care-l socoteşte pe Carol I în conivenţă cu 
"oheşeftarul Strusberg şi prinţişorii coțcari", pentru ca 
apoi "condeiul răbdător” al Domnului să netezească visul 
carieristic al pamfletarului. (3) 


IV 


Eminescu primeşte şi mustrări ucronice, de pildă I. 
P. Culianu afirmă epistolar că-dacă Poetul ar fi apucat 
anii '1930-s-ar fi încontrat cu Căpitanul pentru 
supremaţia în Legiune! Why not, se întreabă sibilinic 
Luca Piţu. 


Credeam că ne ajunge performanţa echipei de 
zgomote gorjene Mischie & co.de a-l afilia PSD-ului pe 
Brâncuşi, dar ne amenință alt record: cu prilejul 
omagierii Poetului, în ianuarie 2002, filiala PRM- 
Botoşani a afirmat că de-ar fi trăit, Eminescu ar fi fost 
membru PRM!? Cu justețe, presa momentului a titrat: 
"Jos labele de pe simbolurile naţionale”. Pitoreasca ex- 

poetă Leonida Lari a insistat în acest spirit al iubirii 
PRM-iste de Eminescu. 


Să ne amintim că în Săptămâna din 5 septembrie 
1980, C.V.Tudor- probabil închipuindu-se clona lui 
Eminescu-semnează un editorial, în care cere ca 
onorurile Puterii să fie îndreptate spre "patrioții" 
veritabili, iar nu spre nu ştiu ce  "profeţi 
leneşi...paiaţe...gheşeftari", evrei cu "caftane puturoase”, 
cu "sânge uşor de cumpărat", inşi cărora le-ar lipsi 
"dimensiunea jertfei româneşti” ...Fireşte că editorialul 
se intitula Idealuri! Vadim-Eminescu, fie şi într-o 
chestiune punctuală? Non bis in idem. 


Cu ocazia anului jubiliar 2000, un I. I. Lazăr pare 
convins că-în contestarea lui Eminescu în deceniul 
'1990-tot "masoneria iudaică" şi-ar fi băgat coada, dar 
faptul abominabil nu va dura, căci tribunalele morale, 
vigilente nevoie mare în apărarea lui Eminescu, se vor 
dota la momentul potrivit şi cu plutoane de execuţie!? 


Nu are acum Eminescu mai mulți duşmani decât pe 
timpul vieţii. Dar cu siguranță că are prea destui 
"prieteni" de care se cuvine ferit. 

Capitolul 1: Titu Maiorescu (1840-1866) 


Eminescu hotăra cam paternalist că ţara arhaică, 
fericită Arcadie, cată a fi arătat cam astfel: un boier rural 
bun şi prietenos, vesel şi glumeţ la petreceri, îngăduitor 
cu supuşii săi şi unde-i de trebuinţă punea însuşi mâna ca 
să mai uşureze greul.N-a învăţat boierul prea multe în 
viaţa lui, nici nu se cereau multe pe vremuri, dar era 
omul dotat cu isteţime firească şi înţelepciune, tocmai ce 
preţuia mai mult decât pretenţiosul semidoctism de mai 
târziu! S-ar zice că toți cei interesaţi să găsească un rost 
clasei sociale din care fac parte, credinţei pe care şi-o 
asumă, ca şi idealului de artă pe care-l îmbrăţişează, ei 
bine, toţi apelează la Hegel şi nici Mihai Eminescu şi 
Titu Maiorescu nu fac excepţie, ei cultivând analogia 
societate-organism, vasăzică respingerea chibzuită de 
instituţii străine culturii româneşti. 


Va exclama odată Eminescu: "[Titu] Maiorescu, 
fiul ardeleanului loan Maiorescu din Bucerdea"(iar 
Slavici va adăuga tactic, în surdină:"Şi nepotul lui Petru 
Maior") Din ţărani vine aşadar Titu Maiorescu şi va şti 
să gândească inimos despre ei: ţăranul român este 
singura clasă reală la noi, doar că ea suspină şi suspină 

de fantasmagoriile claselor superioare, de "ridicolul 
plebei de sus", ținând în cârcă pe "“atenianii de la 
Bucureşti"! In concluzie,"eu sînt dar nepot de ţăran”. 


Dar acelaşi Titu Maiorescu îşi va râde cu cruzime 
("vanitatea urmaşilor lui Traian"ş.a.) de agonia idealului 
vechilor ardeleni, în care se încadra-la urma urmelor şi 
tatăl său! Dar era nedreaptă cruzimea fiului față de o 
parțialitate a tatălui, minciuna ardeleană urzitoare de 
cultură a fost necesară punctual şi observă cu justeţe 
E.Lovinescu că ea are la bază minciuna filosofică de 
obşte a Veacului Luminilor. lar ardeleanul Onisifor 
Ghibu condamnă dur procedura titumaioresciană de a se 
manifesta nedrept faţă de "Ardealul...muceniciilor 
milenare" şi chiar față de mentorii tatălui său! Cu 
excepţii, de pildă Timotei Cipariu e rudă cu I. Maiorescu 
şi se arată afectuos cu el şi cu fiul acestuia, iar Titu îi va 
păstra dragoste lui Timotei, peste disputa ideilor. 


Şi va trebui Titu să rabde în cercul său junimist 
nuanţa gânditoare că de fapt ruşii ne învaţă în literatura 
lor cum prea multe nuanţe fine de psihologie nu se pot 
obține din naturile fruste ţărăneşti, adevărata lor fire 
fiind pusă în mişcare doar de interese de pământ şi eros! 


Îi place acestui cărturar loan Maiorescu, ivit de pe 
valea Mureşului, să înceapă memoriile către autorități 
cam aşa:"Wenn nicht alles trugt, was vor unserem Augen 
sich entwickelt"(=dacă nu este înşelător tot ceea ce se 
dezvoltă sub ochii noştri), e vasăzică un ins lucid, de la 
care ai ce aştepta! Şi de la care poţi moşteni în voie, dacă 
eşti dispus să accepţi intact legatul, disponibilitatea de a 

sacrifica totul pentru o convingere, crezul național 
nestrămutat şi dispoziția luptătoare.(1) 


loan Maiorescu s-a născut într-adevăr la Bucerdea- 
Grânoasă(Blaj), în 1811, dar îl cheamă Trifu şi numai 
înrudirea prin mamă cu Petru Maior îl împinge să-şi 
schimbe numele în Măioreanu/Măiorescu/Maiorescu. Va 
studia la Blaj. Ne putem închipui atmosfera de gimnaziu 
de aici, măcar în felul cum i-o va aminti I.Maiorescu lui 
George Bariț: "Leapădă-te de fățărie, la care ai fost 
aplecat de când erai în gimnaziu, precum ţi-am mai zis-o. 
Fugi de arginţi!" Tânărul loan Maiorescu se arată a fi un 
element de speranță şi episcopul Lemeny îl sprijină 
pentru studii mai înalte. Dar Eminescu va reflecta asupra 
citadelei Blajului, atât de ieşită din timp, cumva emitentă 
de duh nesănătos!? Cum că "blăjenii" nu iubesc şi nu 
cultivă națiunea română aşa cum se prezintă dumneaei, 
ci îndrăgesc o abstracţiune, un principiu plăsmuit de 
savanţii-canonici ai citadelei... Tocmai o naţiune română 
cum nu există. Aşa să fi fost, dar nici modelul feeric de 
trecut povăţuit de Eminescu pentru prezentul-viitorul 
naţiei nu va străluci prin "realitate". 


Normal, cercetătorii şi-au pus întrebări: de ce a 
renunţat loan Trifa, alias Maiorescu la harul călugăriei(şi 
atunci nu s-ar mai fi născut 2 splendizi urmaşi!) şi a 
trecut în Valahia? Tânărul are studii solide de teologie şi 
filosofie, a luat un doctorat la Viena. E ambițios 
intelectual? Z.Carcalechi îi publică lui loan Maiorescu, 
în "Biblioteca românească” din 1834 o Istorie a 
românilor. Va face carieră? I se vor cere,sau accepta 
serviciile cam după hazard...Pare a fi devotat îndeosebi 
şcolii ca om de Ordine, ca manager pedagog! 

Şi totuşi, briantul tânăr va părăsi precipitat Viena şi- 
i scrie protectorului-episcop "ilustrissim" că nu poate 
proceda altcum, chiar dacă provoacă durere episcopului 
şi altora...Pur şi simplu, doctorandul ia hotărârea 
deznădăjduită de a părăsi Ordinul preoţesc, doctoratul în 
curs şi chiar patria habsburgică! Superiorii blăjeni vor fi 
dezolaţi, prea se legaseră mari speranţe de junele brusc 
năbădăios, doar Blajul îl şlefuise a fi metodic şi calculat. 
Renunţă la preoţie şi carieră? Poate să fie vorba de 
dragoste...(2) 


Acest loan Maiorescu, ins cu fire dură şi certăreaţă, 
trece în Valahia şi primeşte de la cinstita „Eforie a 
Şcoalelor” postul de "dascăl supleant", aşadar un fel de 
"învăţător elementar" de cl. I-a şi a Il-a la Cerneţi, lângă 
Turnu Severin. Îndată i se ițeşte firea specifică şi începe 
să combată public "grozava stricăciune a năravurilor în 
patria noastră”, nu numai creind sămânță de scandal 
public prin viu grai, dar şi scriind critic în „Foaie pentru 
minte,inimă şi literatură”, „Monitorul din Braşov”! Se 
justifică la  şefi,de exemplu scrie lui Petrache 
Poenaru,directorul Eforiei :"Te-ai luat şi dumneata după 
zgomotul obştii, nu vrei să te uiţi la adevărul ce-am zis 
eu acolo, că maimuţăria şi preaiubirea lucrurilor străine, 
deosebit franțuzeşti, nasc multe rele"...Dar după un an de 
funcţionare, trecând domnitorul Alexandru Ghica prin 
Cerneţi şi aflând lucruri măreţe despre stilul de pedagog 
şi învăţătura aleasă a lui loan Maiorescu, îl strămută ca 
director al gimnaziului din Craiova. 


În capitala Băniei, apare din octombrie 1838 
revista „Mozaikul” sub îndrumarea pictorului-dascăl 
Constantin Lecca. În acest al doilea periodic al Valahiei, 

loan Maiorescu semnează alături de alţi cărturari de 
marcă ai Craiovei, precum St.Căpăţână, Gr.Pleşoianu ş.a. 
Nu fără legătură cu prezenţa bătăiosului nostru răspopit, 
revista  craioveană angajează polemici cu marile 
colege:"Curierul Românesc”,” Gazeta de Transilvania”, 
” Albina Românească” (3) 


Într-acestea, Ioan Maiorescu se repede la Braşov și- 
şi răpeşte o nevastă potrivită făpturii sale învăţate şi 
colţoase! Ana Popazu e născută în 1819, fiică de 
protopop. Fratele tinerei, loan Popazu, va ajunge episcop 
de Caransebeş, colaborator al lui Şaguna şi vrednic 
paşoptist, întemeitor de şcoli româneşti la Braşov. 
Căsătoria religioasă se produce la Craiova, în 1837. 


În 1838 i se naşte familiei Maiorescu o fetiţă, 
Emilia. lar apoi, aşa ca să ne gândim la aşezarea astrelor, 
sau măcar la semne prevestitoare, tânăra doamnă Ana 
Maiorescu pofteşte-însărcinată fiind-nişte prune, e anno 
Christi 1839...şi se va naşte un băieţel cu un zbenghi în 
mijlocul frunţii, în 15 februarie 1940. 


Cândva, cu dulce umor bătrânesc, prietenul P. P. 
Carp(n.1837) va rosti: Maiorescule, eu ştiam la Iaşi când 
te-ai născut tu la Craiova, mă ierți că n-am venit, dar era 
o iarnă cruntă şi eu eram cam mititel! 


Familia Maiorescu vieţuieşte într-o casă deloc 
arătoasă(năruită cu vremurile), pe o uliţă îngustă şi urâtă. 
Şi totuşi, aici se vor îmbulzi în copilăria lui Tit Liviu 
variile impresii ale copilăriei. 


E un an dur acest 1840 al Valahiei. După ce poetul 
Gr.Alexandrescu legase atâtea speranțe de el, loan 

Maiorescu poate sesiza cu angoasă că te poţi aştepta la 
multe primejdii prin presupusă gândire asociativă la 
comploturi! De exemplu, binevoitorii constată cu 
încântare cât se agită inimosul I. Brezoianu pentru 
ridicarea de şcoli în Mehedinţi şi aiurea şi nici 
directorul-inspector I. Maiorescu nu-i străin de această 
osârdie. Şi deodată trăznetul izbeşte acest paşnic 
segment de Oltenie: prin grabnică ştafetă, Brezoianu e 
dus la Bucureşti şi aruncat în arest la "Sf.Sava”. 
Domnitorul Al.Ghica îl bănuie de participare nelegiuită 
la complotul lui Mitiţă, Filipescu, N.Bălcescu & co. 
Deşi abia învinuit de disipare a unei corespondențe 
suspecte, băiatul tot se alege cu 6 luni de puşcărie! Nu 
înainte de a i se organiza mazilitului un banchet de adio, 
de către colegi dintre care I.Maiorescu nu putea lipsi. 


Tit Liviu încă nu are asemenea griji, deocamdată 
înregistrează pe uliţă cântecele locale: "Oltule, Olteţule, 
/Ți-au scăzut pâraiele,/Ți se văd dudaiele!" loan 
Maiorescu îşi creşte ambii copii cu acelaşi stil de 
educaţie sănătoasă. Nu numai Titu va reuşi, dar şi 
Emilia va ajunge o figură luminoasă de femeie a 
României modeme. Sunt la modul ideal Geschwister 
(=frate şi soră), Emilia şi Titu, li se potriveşte de minune 
poezia lui Goethe, Nachbarskinder, va aprecia Titu 
Maiorescu. Copiii Maiorescu au prin preajmă şi o mică 
prietenă, Louise Favre şi un soi de rubedenie, pe 
Cleopatra Lecca, fată de pictor. 


Şi învaţă intens băiatul, ca şi fata de altminteri... În 
1845, la cinci ani aşadar, Titu vede la 
Hermannstadt(=Sibiu) o piesă de Kotzebue: « Der 
Wirrwarr »(=Încurcătura) şi încă o "Ritterstuck", vreo 

piesă cavalerească după modelul goethean Goetz von 
Berlichingen. Tatăl va afirma că, înainte de a împlini 7 
ani(când fratele lui loan, Vasile Maiorescu, pleacă 
profesor de istorie la Bucureşti), Titu deja cunoaşte 
declinarea şi conjugarea latină şi până în 1848 se va 
descurca binişor cu gramatica germană.(4) 


În aceşti ani '40, tatăl lipseşte mult de la Craiova. 
loan Maiorescu are de răspuns unor chemări 
pedagogicce îndepărtate, din spaţiul moldovalah oricum. 
Poate că au fost, în 1843, nişte iritaţii locale iscate prin 
popimea craioveană şi directorul gimnaziului se duce 
tocmai la laşi, unde ar fi ajuns directorul 
seminarului(gimnaziu clerical) Socola, fiind şi profesor 
de istorie şi retorică, timp de 1 an. E numit şi profesor de 
"istoria universală şi a patriei" la Academia Mihăileană. 
Sigur că învățatul ardelean întreţine bune legături cu 
intelectualitatea ieşeană de vârf, mai cu seamă cu 
Kogălniceanu, de altfel îl întâlnim printre colaboratorii 
Propăşirii. 


De la laşi, I. Maiorescu pleacă la Braşov şi de 
acolo la Bucureşti, unde devine profesor de istorie. 
Chemarea din 1844 îi aparţine domnitorului Bibescu, 
care-l doreşte în continuare directorul gimnaziului din 
Craiova. În 1847, I. Maiorescu e instalat-alături de Aug. 
Tr.  Laurian-inspector al Şcoalelor din Principat. La 
vreo întâlnire înaltă, Domnitorul Bibescu se uită la loan 
Maiorescu şi-i vorbeşte franțuzeşte! Ce fineţe malițioasă 
la Principele valah... 


Se declanşează Revoluţia valahă, din iunie 1848. În 
curtea gimnaziului din Craiova, entuziasmul e de 

nedescris: loan Maiorescu, distins director, citeşte cățărat 
într-un pom Proclamaţia de la Islaz! E prezent şi 
pandurul Gh.Magheru, călare pe un cal alb, cu o largă 
pălărie rotundă ornată cu trei pene tricolore. Apoi, un 
iureş ciudat, tatăl pleacă în Germania cu misie de la 
Revoluţie şi rămâne în memoria locală drept cel mai de 
seamă dascăl al gimnaziului (liceului), îndeosebi ca rară 
figură etică. lar Titu are 8 ani şi atât i-a fost 
"oltenismul", în rest va fi treaba micilor humorişti să-i 
amintească marelui Titu Maiorescu glumița cu cele 
"două duzini de măsele". Dar şi adultul Maiorescu va 
păstra "oltenisme" de exprimare, pe care şi le va corecta 
grijuliu în ciorne! (5) 


loan Maiorescu se străduieşte să cuprindă 
amploarea Revoluţiei în toate teritoriile româneşti, de 
exemplu a fost convins că moldovenii nu vor mai 
suporta variile silnicii ale domnitorului M.Sturdza, între 
care persecutarea feţelor bisericeşti. 


loan Maiorescu pleacă în misiune revoluţionară pe 
lângă Dieta din Frankfurt a. Mein şi cum revoluționarii 
munteni îşi pun familiile la adăpost, Ana se duce şi ea 
spre ţinut ferit(de la o vreme exil...) în Ardeal, cu cei doi 
copii. În Bucureştii revoluţiei valahe de vară, Titu vede 
piesa Două sute de galbeni, sau Păhămicia de trei zile, 
inspirată din tensiunile momentului. Apoi, familia 
Maiorescu e protejată la Sibiu de generalul revoluţionar 
Bem, în continuare de crăişorul Avram lancu care-i 
pasează la Blaj şi Vişegrad în grija lui Vasile Maiorescu. 
În fine, mama cu copiii se vor întoarce la Braşov. 

În acest război civil din Ardeal, românii pierd 
40000 de suflete, apărând Tronul Habsburg de asaltul 
maghiar. Dar "drăguţul"” de Kaiser nu le va arăta vreo 
recunoştinţă deosebită... (6) 


- I.Maiorescu la Viena, memorii; micul şcolar TM 


loan Maiorescu îşi dezvoltă sămânţa de scandal, 
astfel reclamă la Împărăţie pe Şaguna şi alţi ierarhi 
ortodocşi că ar fi denunţat vindictei vieneze pe el, Ioan 
Maiorescu, ca şi pe alți greco-catolici de vază şi chiar 
aminteşte guvernului că-i favorizează numai pe 
ortodocşi!? Bănuielile lui I. Maiorescu în materie de 
cruţare şi  necruțare habsburgică sunt aiurizante 
„„„„Petentul devine rezonabil când îşi analizează 
activitatea politică personală. (7) 


- studiile gimnaziale;la Theresianum;adolescență 


Işi spune Titu: las'că v-arat eu vouă, vienezilor, ce e 
un român! (8) 


- studenția 


Gr.Sturdza, coleg cu Kogălniceanu la Universitatea 
din Berlin, va fi cooptat-ca şi Titu Maiorescu-membru în 
Philosophische Gesellschaft, pentru preocupări cu 
înrudire hegeliană: ansamblul legilor spațiale şi ideea 
absolută. (9) Nu ne jucăm cu legile fundamentale ale 
Universului! 


- Întoarcerea lui TM în Bucureşti, 1861-1862 

La Bucureşti, loan Maiorescu se zbate pentru 
diverse, după Unire, între altele preconizând o Societate 
Academică, investită îndeosebi cu studiul istoriei 
naţionale. De altfel, reintrase în febră moldovalahă odată 
cu alți cărturari, după Tratatul din Paris, 1856, cu 
memorii istorico-politice! 


Îşi face Titu şi griji creatoare? Credem că da, la 
firea sa atât de îndreptată către idealism ambițios. Cu 
siguranţă are în vedere specificul moldo-valah: până mai 
ieri, totul aici s-a produs de către puii de boier, de la 
scris/artă/cugetare, până la formele politice!(10) Basta cu 
situaţia, e vremea să intre în scenă pe acest tărâm şi clasa 
de mijloc. 


- Iașii la stabilirea lui TM 


Când Titu Maiorescu e trimis la Iaşi, el are mai întâi 
de jucat un rol ponderator. Doriseră ei moldovenii 
Unirea, dar pierderea "capitaliei” îi face nervoşi şi 
senzitivi nu numai pe boierii separatişti, dar şi pe unii 
surtucari cumsecade, de exemplu dăscălimea ieşeană, 
speriată de provincializare. Nici nu debutase bine primul 
guvern unic al ţării, Barbu Catargiu, că întreg Consiliul 
Şcolar al Moldovei demisionează dintr-un conflict 
Oarecare. La un nou protest al acestui Consiliu, în 
primăvara 1863, Maiorescu semnează şi el, din 
solidaritate tactică! 


Maiorescu gândeşte şi afirmă că laşii trebuie să 
renunţe la veleităţi politico-administrative(ideea o va 
exprima exemplar şi ministrul Odobescu, venit la Iaşi în 
iulie 1863: "lumină şi învăţătură”), spre a se dedica 

înfloririi culturale, cultivării literaturii şi ştiinţei.O mică 
parte a acestei mişcări ieşene o reprezintă-crede 
Maiorescu-propriile sale cursuri publice("conferinţe”). 
laşiul este dominat moral şi politic de aşa numita 
"Fracţiune liberă şi independentă" (deocamdată în spirit), 
făurită pe baza gândirii onestului Simion Bărnuţiu, 
profesor universitar în urbe. Inşi ca Gheorghiu, Suciu şi 
destui alţii agită un discurs naționalist greţos. Maiorescu 
şi ai lui vor avea îndelung de-a face cu "Fracţiunea”... 
Un tânăr basarabean  viforos  asaltează urbea, 
B.P.Hasdeu. E de ajuns să observăm rubricile revistei 
sale « Lumina » (Din Moldova): "Literatura", "Poezia", 
"Istoria", "Bibliografia", "Diplomatologia"”, "Dreptul 
comercial", "Polemica", "Iconica" ş.c.l. În Lumina 
publică domni consacrați ca V. Alecsandri şi C. 
Negruzzi, dar şi tineri ca V. Pogor, Şt. Vârgolici ş.a., pe 
care Maiorescu are să-i apropie curând. (11) 


-conferințele lui Maiorescu 


La aceste prime conferințe maioresciene, V. 
A.Urechia (camarad, apoi inamic) va crede că a auzit 
îndemnuri la arderea tuturor scrierilor române, ca apoi 
Maiorescu să-l excepteze oportunist pe Alecsandri! (12) 


-întemeierea Junimii 


Prietenii se întânesc în locuinţa lui Titu Maiorescu 

..„ apoi la aceea din casa Mandel şi pun lumea la cale 

bând o ceaşcă de "ciocoladă", Pogor muind posmagul de 

pe talger în feerica băutură. Desigur că discută şi trăznăi, 

poate la propunerea năzdrăvanului de Pogor chiar 
înlocuirea creştinismului cu vreo altă sacralitate!? 

P.P.Carp mărturiseşte până-ntr-un târziu lipsa de 
apetență a Junimii pentru orice manifestare de cult al 
"Șefului". Înseamnă că vor avea dificultăţi în politica 
românească, dacă se vor înregimenta vreodată...Deşi 
G.Călinescu opinează că -de la început-Junimea, cu 
programul ei ermetic, nu e decât o înjghebare politică,cu 
aspecte culturale. (13) 


-portretele corifeilor 
-Iacob Negruzzi 


Maiorescu ştie că Jacques nu poate fi adevărat poet 
liric, ci doar un satiric superficial şi ieftin! Mai ales 
guguştiucilor, Jacques le face o bună impresie, pare om 
cu suflet bun şi fără el Junimea s-ar duce de râpă. E 
doctor în drept la Heidelberg. (14) 


-Vasile Pogor 


G.Călinescu îi măguleşte memoria, tratându-l drept 
"mefistofelul Junimii" pe acest poznaş, doctor în drept de 
la Paris! În arhiva casei, tânărul Pogor va fi găsit pe 
versoul unei scrisori a lui Chateabriand nişte versuri 
notate de cultivatul său părinte:""Tant que la vieillesse 
pensive/Soupirera le passe/Trouvant que dans la course 
active/Le temps pour lui c'est trop presse, /Tant que 
l'Enfance a cette vie/Offrira son ame ravie/En montant 
les premiers degres,/Elle aura, charmantl'existence/Un 
sourire pour l'Esperance/Et des larmes pour les regrets". 


Ai ce urma în viaţă din aşa înţelepciune, mai cu 
seamă când te-ai născut boier...Câci tatăl simpaticului 
Vasile Pogor era Vasile Pogor(1792-1857), fiu de răzeş, 

care a urcat cu agerime treptele ierarhiei sociale de la 
serdar până la mare vornic! Boierul are şi aplecare 
literară, a tradus Henriada lui Voltaire şi în genere este 
un ins pamfletar, voltairean, cu propensiuni biblice.A 
ajuns până la receptarea lui Hugo. E singurul "boem" 
dintre întemeitori, sclipitor şi cult, cel mai receptiv dintre 
Corifei la fenomenul literar contemporan(îl receptează 
pe Baudelaire un pic înaintea francezilor înşişi), dar şi un 
dandy blazat şi iresponsabil, răsfăţat şi leneş. 


Nu ştim cum se va comporta la laşi în funcţiile 
publice, dar în Parlamentul de la Bucureşti se va 
comporta ca un şcolar pus pe şotii, face feste în dreapta 
şi stânga, e ironic cu datoria de ales al neamului şi cu 
colegii  deputaţi(chiar şi junimişti), numai că din 
timiditate devine palid ca un mort când ia cuvântul la 
tribună! (15) 


- Theodor Rosetti 
Doctor în drept de la Berlin. (16) 
-P.P.Carp. 


Iacob Negruzzi descoperă că-l cunoaşte din Germania, 
din vremea grupării de studenţi români de la Berlin. 
Când gruparea iniţiază o întâlnire cu prinţul Jerome- 
Napoleon, spre a exprima acestui văr al lui Napoleon al 
III-lea recunoştinţa românească, tânărul P.P.Carp ţine o 
excelentă cuvântare, a cărei cumpătare lipsită de 
sentimentalism îi place mult lui I.Negruzzi. Când e vorba 
de voturi, camarazii români preferă variante mai 
decorative şi gongorice de personalitate şi P. P.Carp ia 
doar un vot şi se interesează insistent cine şi-a bătut joc 

de el! Tânărul îşi va lua doctoratul în drept la Bonn. La 
Iaşi, Carp bântuie saloanele aristocrației locale şi traduce 
în versuri Macbeth. De mirare că la lectura modestei 
creaţiuni, grupul viitoarei Junimi n-a reacţionat deloc 
Critic... 


Toate bune, dar se dezvoltă în tânărul Carp harul 
politicii- teoretic, o logică, iar practic o artă-unul atât de 
acaparant, încât nu mai permite o profesare a literaturii, 
dar şi mai puţin o exercitare gratuită (şi ilogică!) a 
contemplării frumosului. Era totuşi necesar grupării unul 
ca P.P.Carp, singurul cu adevărat înzestrat cu 
temperament şi pasiune politică. Încă domnitorul Cuza l- 
a uns în politică, în încercarea de captare a tinerilor 
latifundiari.Carp e născut şi educat să aparțină trup şi 
suflet oligarhiei, el e junkerul de Țibăneşti. El va lansa 
"reacţionara" formulă, după care se cuvin meniţi politicii 
numai cei cu un venit anual de cel pubin 60000 de lei! 
Sigur că el corespunde la propria condiţionare, dar este- 
din păcate pentru politică-un tip afectiv, care-şi adoră 
ideile şi imaginile, cu iubiri şi antipatii deopotrivă 
ireductibile, aşadar sugestibil , iar cu trecerea vremii şi 
modicărilor  socio-istorice  pasibil de retrograd, 
încremenit în visul proiectului, mecanism superb 
demodat. 


Cu timpul, grandomania lui Carp va lua asemenea 
proporţii, încât I. Bălăceanu îl va fixa umoristic drept 
"homme a trois p(ines?)'! Prestanţa publică a 
"Junkerului" riscă să alunece spre pitoresc şi deriziune 
din cauza vocii stridente şi a irezistibilului accent 
moldovenesc... 

Dar încet-încet acest om va deveni din liderul 
generalizant al Junimii, "Excelenţa", liderul politic 
incontestat al mişcării. P.P.Carp a hotărât, foarte 
napoleonian: Şefii nu se aleg, ci se impun! (17) 


-Titu Maiorescu 


Titu Maiorescu efectuase studii universitare în 
Germania într-un moment în care metafizica dispăruse 
din filosofia acestei ţări, lăsând o singură urmă: cultul 
abstractului! Rămâne logica necruțăoare a maşinii de 
gândit şi evaluat, ce se va aplica indivizilor ambientali, 
de pildă scriitorilor şi persoanelor publice...E forma de 
socializare responsabilă a tânărului Maiorescu. 


Câte un apropiat va crede că Titu e prea influenţat 
de geniul paradoxal al lui Schopenhauer şi poate de 
aceea dispreţuieşte istoria! Dar poate că tânărul Pontif 
literar lua altă învăţătură din Schopenhauer, anume că 
arta aduce  liniştirea sufletului, aşadar atenuează 
egoismul. Şi apărarea acestui rost preaomenesc al artei îl 
obligă pe Maiorescu să iasă la atac, polemistul din el 
profitând-ei, da-de înapoierea intelectuală şi morală a 
adversarului de idei, estetice deocamdată. Să se ferească 
fiece patibular mai cu seamă de perfida bonomie şcolară 
a profesorului Maiorescu! 


Titu e un tânăr coleric, iar continua stăpânire de 
sine muşcă din el ca un dinte. Îl chinuie şi nenorocirile, 
nesiguranța pentru sine şi cei dragi...Are 1,71 m, mâinile 
şi picioarele mici, capul cam mare, frunte lată, senină şi 
frumoasă. Predispoziţie spre corp voluminos...Ochi vii şi 
pătrunzători, nas neregulat şi cu rădăcina prea largă, 

mustață şi barbişon lat. Îmbrăcat fără stil, spre deosebire 
de Odobescu, Alecsandri şi alţi contemporani. Râsul lui 
Maiorescu izbucneşte tare, ca la un păstor primitiv. 


Ce puţini ştiu, chiar între cei apropiaţi, că Titu 
Maiorescu posedă alese însuşiri de povestitor, 
încremenindu-l pe interlocutor nu numai prin întinsa 
cultură, dar şi prin excelenta frazare şi rara capacitate de 
a-şi reveni perfect la subiect după 1-2 minute 
digresive(cu scuza simpatică "închisei parantezul”). 
După cum nici chiar junimiştii de primă oră nu înţeleg 
entuziasmul juvenil, plin de farmec al lui Titu, 
confundându-l cu iubirea de femei!?(18) 


-prelegerile Junimii 


La început de martie 1866, Maiorescu se arată 
mulțumit că prelegerile-conferinţe se urmează neabătut 
şi că a sa a fost întâmpinată cu aplauze furtunoase! 
Junimiştii devin persoane onorabile, deţinând funcţii 
publice, deocamdată în Iaşi. 


De pildă, vorbeşte Maiorescu şi defineşte filosofic 
libertatea. În ţară e guvernare "roşie" şi asistă la 
prelegere prefectul liberal  Sihleanu, de altfel poet 
„Brusc, prefectul devine nervos din dezacord cu 
conferenţiarul, ţâşneşte de pe scaun şi urlă: "Protestez!" 
Maiorescu zâmbeşte, publicul se agită, iar prefectul se 
evaporă. 


Ceva nostim păţeşte Teodor Rosetti, care e anunţat 
cu o prelegere pe o temă economică. E om serios, 
demnitar la Curtea de Casaţie şi amicii se bucură 
anticipat de succes...Publicul ieşean bine format e 

pregătit să asculte cu încordată atenţie, dar onorabilul 
Rosetti se pierde, are trac şi nu scoate o vorbă! 
Maiorescu e tolerant, alţi junimişti se amuză şi-l mustră 
pe vinovat. (19) 


- articularea Junimii 


La un moment dat, Maiorescu îl va provoca 
public(chiar în plin Parlament!) pe unul dintre înaintaşii 
realmente respectabili: care era mesajul "bătrânilor" 
către tânăra generaţie? Ei, junimiştii ieşeni, au o anume 
linişte impertinentă(mai cu seamă Maiorescu), cu care 
izbesc la plezneală, cu divina grobianitate a tinereţii... 
Unii junimişti trecuseră pe la un celebru pension din 
Geneva şi se pătrunseseră de îndemnul bunului profesor 
Topffer: "aspra libertate după care alergăm obosiţi şi 
însângeraţi”. Mai cu seamă prin străduinţa lui Pogor, 
conversaţia social-politică este prohibită în cenaclu ca 
temă străină Junimii. La un moment dat Junimea are 
mari emoţii cu alegerea lui Maiorescu la Iaşi, în opoziţie, 
evenimentul se întâmpla a doua zi şi totuşi nu s-a 
pomenit nici o vorbuliţă în şedinţa literară! 


Răsună odată oful junimiştilor de extracție 
populară, prin vocea onestului Lambrior-ţăran nemţean, 
pe care nu-l speriase nici climatul de artă modernă al 
Parisului-care înduioşat până la lacrimi de specificul lui 
Creangă, exclamă excedat: ce-mi tot umblaţi cu poezii 
nemţeşti şi alte combinaţii de "pantalonari” din târg, 
asta-i adevărata literatură! 


In fond, frageda literatura română traversase 
momentul influențelor străine (franceză, îndeosebi), 

acum în anii '60 tatonându-şi fondul indigen atât de 
viabil în timp. Dar va pune ordine Criticul în acest 
"naturalism" inocent, chiar dacă pentru aceasta va obliga 
lumea bună la un pic de nebunie a manierelor, dinspre 
cenaclu către Societatea largă. (20) 


-TM-profesor,director,rector 


Ca director, Maiorescu intră în conflict cu profesorul 
B.P.Hasdeu, fapt observat şi de elevi...Poate Hasdeu nu 
era foarte conştiincios la program, dar conflictul a două 
naturi puternice era cumva inevitabil. La examenele din 
iunie 1864, Maiorescu îl notează pe diaconul Ion 
Creangă cu "eminenţă" la toate materiile de studiu şi la 
serbare îi decernează premiul I (21) 

Capitolul 2: Mihai Eminescu(1850-1866) 


În cursul polemicilor tânărului Maiorescu, acesta 
ține să amintească despre corectitudinea verbului latin 
"eminere"(<rădăcină "meno; mensa,ae"). Dar dacă 
strania rădăcină “emin” e totuşi latină? 


În accepțţie esoterică a nu foarte întinsului spaţiu 
românesc, ţinutul Botoşanilor,ca şi cel al Bucovinei, se 
află în "Nord", legătura benefică a Daciei cu 
Hyperborea, aşadar promisiune de regenerare energetică 
potenţată cu cristic Foc Veşnic, iar nu cu simplă obsesie 
originar-etnică. Dar aceasta e sensibilitate esoterică, să 
revenim la cea istorică. 


Cu simţ drept, aproape polemic, se pronunță 
prietena Mite Kremnitz: lui Eminescu nu i s-a dat din 
naştere un destin ales(durch Geburt das Loos der 
Auserwabhlten zu Theil), precum lui Vasile Alecsandri! 


"Bonjuriştii”, aşa îi gratulează Henrieta Eminovici 
pe ipochimenii care-l duşmănesc pe Marele ei frate 
bolnav, poetul Mihai Eminescu cel unicat în cultura 
română, de a cărui îndreptăţire ea, sora devotată, e prea 
convinsă!(1) 

Să însemne aceasta că în onorabila familie 
Eminovici din Botoşani -lpoteşti nu era preţuită 
Revoluţia de la '48?! Să zicem că era prea preţuită 
Moldova veche şi datinile chibzuite, cumpătarea şi 
cuviința. Ocârmuirea Moldovei socoteşte mişcarea ca 
fiind dominată de "câţiva netrebnici de boieri 
cu cugetări tulburate şi cu ţintiri de a învălui liniştea 
obştească".  Sigur,un  comitet(între  alţii,boierul-poet 
Vasile Alecsandri) redactează "35 de puncte”, din care 
țăranii cu necazurile lor cam lipseau... 


O apreciere târzie, ca a lui Paul Cornea, dă bine: 
"paşoptul" e o intrare cam abruptă în istorie, e un nou stil 
de participare şi elan patetic de construcție culturală şi 
instituţională.  Paşoptiştii au vocație de  iniţiatori 
universali, încearcă să respecte acordul dintre vorbă şi 
faptă, politica de carbonaro e doldora de idealism, 
oricum. ŞI să nu uităm extraordinara cotitură strategică a 
paşoptiştilor după înfrângerea revoluţiilor(în Moldova, 
chiar din faşă), în fața Restauraţiei generale, nu te mai 
poţi prezenta oricum...Ca model european, iată stânga 
mazziniană cedând în faţa moderaţilor. La români e de 
remarcat maniera de geniu a Unirii, în genere convertirea 
la pragmatism a radicalilor: cazul "atentatorului” Ion 
Brătianu! Metamorfoza erei revoluțiilor, pe care 
conservatorul Eminescu o va gusta sau nu. 


Şi totuşi, oameni de statură semnificativă ai ţării 
ridică obiecţii . Caragiale admite că '48-ul a fost un 
curent generos şi radical, poate onest ca intenţie şi 
sentimental în fond, dar desigur pernicios ca urmări, pe 
cât de grotesc în formă. În locul Regulamentului, o fată 
morgana începe tirania "Domnului Verb" şi legenda în 

care cred curtezanii, bufonii publici şi mulțimea 
nenorocită, nu ai voie nici să gândeşti, nici să râzi! 


Degeaba fac gălăgie "liberalii roşii” munteni,"48"- 
ul n-a fost treabă serioasă şi cu urmări serioase în istoria 
țării, deşi Regenerarea a impulsionat o deşteptare a 
conştiinţei naţionale româneşti şi o oarecare dorință cu 
aplomb de aliniere la civilizaţia progresului occidental. 
Dar altfel, nici o concepție pozitivă reală la aceşti 
oameni fantezişti, doar o nebuloasă naivă. 


=Cât îl priveşte pe Eminescu însuşi, opiniile despre 
48... S-ar zice că există o legătură între fondul 
decepţionist al Poetului şi teama sa că românii ar pune în 
lucrare idealul integral al '48-ului, ca şi utopia metafizică 
a lui ].J.Rousseau îndeobşte. 


Prin Junimea ieşeană, se vor auzi voci dragi lui 
Eminescu cum că mai sigur mergi pe guvernări gen 
Alexandru cel Bun, decât pe istorie şlefuită de 
"pantalonarii de la '48" şi în continuare de cei rodaţi prin 
cafenelele instigatoare ale Parisului. 


Ştie Moldova  prinţişorului Grigore Sturdza 
("Beizadea Vițel", personaj încrâncenat, pitoresc, vag 
carismatic) să emită chiar un panseu de filosofie politică: 
"Când revoluţia începe, civilizaţia încetează". (2)Mă rog, 
iată Junimea debutată prin Moftul Moldav! E lumea 
Restauraţiei europene şi moldo-valahe, în care vieţuieşte 
adolescentul Maiorescu, în care se nasc Eminescu şi 
Caragiale. 


Cel mai dotat bărbat al Moldovei, pe rând restaurată 
şi unită, îşi va cinsti astfel genitorii: "Ralu Iura, fiica 

stolnicului Vasile Iura, boier de neam din Moldova din 
timpul lui Alexandru Muşat cel Bun, soţia lui George 
cavaler de Eminovici, castelan ereditar al regnului 
Poloniei"... Visează popoare, comunităţi, segmente şi 
indivizi! Eminescu vrea să creadă îndârjit în mult 
contestata-o ştia şi el-ipoteză a moştenirii calităţilor 
intelectuale şi de suflet. Dar face carieră şi ideea 
fantezistă, îmbrăţişată cu tâlc prin Junimea lui Maiorescu 
& co." Eminesco...issu d'une famille de paysans"!? 


Gheorghe Eminovici a slujit până în 1848 interesele 
marelui logofăt Balş, apoi pe acelea ale văduvei Balş şi 
ale fiului ei bolnav mintal. Acest bun organizator urcă în 
rang, de la vechil la Dumbrăveni, la arendaş în Dorneşti. 
Gheorghe este un bărbat grijuliu şi gospodar, cinstit şi 
ordonat în scripte, iar la nevoie-ca la reforma agrară din 
1864- răzbătător în tranzacţii judecătoreşti, în limitele 
procedurale, uneori încălcând drepturile altora! 
Gheorghe are mereu un zel cam excesiv şi va atinge 
ifose de "căminar"”...Nu se jenează să intre în afaceri 
inevitabile cu "jidovii” Botoşaniului. Gheorghe e un 
insistent scriitor de "jalobe" către isprăvnicie şi nu 
numai. Culmea e că acest ager căminar are şi darul 
poeziei, îi va scrie cândva cu oarece har nurorii sale, 
mustăcind: "aşa versuri erau bune pe vremea mea"! 


Încă un amănunt interesant: când a optat pentru 
numele de "Eminovici", nu-i exclus să fi funcţionat în 
Gheorghe un soi de orgoliu etimologic, cunoscând el că 
în graiurile arabe "emin" înseamnă "cel dotat cu 
pricepere în cele administrative, vrednic, cinstit, onorat 
şi onorabil”, în vreme ce "imin" trimitea la...papuci 
(iminei)! (3) Mai degrabă o coincidenţă, dar grăitoare.lar 

"imineii" de Braşov vor intra în zestrea băşcăliilor 
antieminesciene. 


În tradiția populară,  "Ursitoarele”  zâne 
binefăcătoare sunt obligate proiectul tinerei mame de a 


Aglae, sora lui Eminescu, spune că Mihai s-a născut 
la Ipoteşti. Sigur, afirmaţia nu e o garanţie absolută, deşi 
într-o familie se cam ştiu astfel de lucruri. 
Totuşi...Optează pentru 20 decembrie Iacob Negruzzi(în 
registrul Junimii însuşi Poetul notase această dată) ş.a. 
Liviu Poenaru porneşte de la data naşterii Poetului(20 
decembrie 1849, după ştiinţa tatălui şi 15 ianuarie 1850, 
după opinia lui G.Călinescu) şi glosează fermecător 
esoteric-zodiacal: cu 15 ianuarie s-ar putea trăi 70 de ani, 
cu 20 decembrie-numai 40 de ani! Să zicem 15 
ianuarie(poate 20 decembrie) 1850, la Botoşani, dar să 
nu respingem "mitologia" Ipoteşti, doar se naşte cineva 
căruia-la modul modestiei budiste-îi este îndestul de 
indiferentă determinarea pur temporală, ba chiar orice 
altă identitate, decât aceea a "Omului din Ipoteşti"!(4) 


Iminovicii ar fi atestaţi în Călineştii lui Cuparencu 
de pe la 1736, aşadar dinainte de anexiunea Bucovinei la 
Habsburgi Gheorghe Eminovici ar fi refuzat constant să 
le vorbească odraslelor sale despre neamurile proprii din 
Călineştii lui Cuparencu. Mama Raluca hotăra că aceasta 
se întâmplă din ruşine, pentru că părinţii vajnicului 
bărbat erau oameni de condiție cam modestă! Se pare că 
la căsătorie, Gheorghe avea drept avere leafa de 250 de 
galbeni anual primită de la boier Balş.(5) 

Pe când Raluca sosea la căsătorie cu o zestre 
substanţială, oferită de stolnicul Vasile luraşcu în 1940, 
3000 de galbeni în numerar, plus obiecte în valoare de 
576 galbeni. "Suptiscălita Raruca" va da act la cinstita 
judecătorie că soţul face afaceri fără ca dumneaei să 
emită vreo "pretenţie pentru lipsuire de zăstre"! 


Copiii Eminovici vor observa că Raluca are 
pretenţii de noblețe față de Gheorghe, zicând că 
străbunii lurăceşti au fost boieri de ordinul I, iar tatăl 
familiei nu-şi contrazicea soaţa, doar îi oberva că-la 
drept vorbind-mai nobil a fost nu ştiu cine de-al lui decât 
Iurăceştii! 


Doctorii care vor analiza cândva starea de sănătate 
socio-morală a familiei lui Mihai Eminescu, vor nota 
"nervozitatea mamei", dar şi "violenţa şi irascibilitatea 
fraților”...Un cărturar întunecat, Aron Densusianu, va 
pomeni de alienarea Ralucăi luraşcu-Eminovici. Acum, 
ce e drept, dinspre genealogia Ralucăi soseşte o ereditate 
încărcată de inşi cu afecţiuni psihice de tip maniaco- 
depresiv!(6) 


Îndeosebi prin tată, Mihai Eminescu se pătrunde de 
semnele Moldovei bătrâne, amuzându-se de pildă de 
"poşta" care însemna olăcarii de cai şchiopi! Se 
conturează în acestea o nostalgie...Dai la tot pasul de 
urme ale trecutului, de mânăstiri întemeiate prin osârdia 
unor căpitani şi cămăraşi pioşi de altădată, de castele cu 
lei la intrare, ale boierilor din vechime, preocupaţi de la 
o vreme de grija artei naţionale prin încurajarea corului 
țărănesc şi a câte unei mici trupe teatrale, dar şi a câte 
unui monument funerar ce anunță Rugăciunea lui 

Brâncuşi! Încă din veacul XVIII, prin Moldova boierii şi 
lumea mai cultivată îşi asigură prin blestem scris 
Cazaniile contra furturilor, iar în primele decenii de veac 
XIX câte un cămătar foarte înstărit se sinucide în cimitir, 
blestemând pe rarisimul datornic capabil să-i dea ţeapă. 


O Moldovă veche şi ciudată se conturează şi în 
Botoşaniul ca şi natal, unde Mihai poate auzi nu numai 
de bisericile "Uspenia"(unde va fi şi el botezat)şi 
"Sfântul Gheorghe" din centrul urbei, ctitorite de 
Doamna lui Petru Rareş, dar şi de subteranele 
misterioase ale Botoşaniului, de fapt depozite de apărare 
şi protecție a mărfurilor, plăsmuite de comunitățile de 
armeni şi evrei locali, negustori dibaci. 


S-ar zice că "48"-ul moldav este îndeajuns de 
prezent în această lume pitorească şi patriarhală. 
"Bonjuriştii" care n-au şters-o în exilul aurit cu parale de 
la babacul cel conformist, se află prinşi de stăpânire şi 
vag pedepsiţi "sub tainică priveghere în târg şi în ţinut”, 
de, lume bună...Între aceştia se află şi un Grigore Balş(să 
fie oare rudă cu cinstitul vel-logofăt Balş,"cavaler şi 
ministru"?!), unul periculos nevoie mare, "că s-au fost 
încercat a presăra cuvinte amenințătoare", i-auzi colo. 
Totuşi, Balşii sunt oameni ai Ordinii, iar domnul 
"cavaler şi ministru" face hatâr fugarilor bonjurişti mai 
inocenți să se întoarcă acasă, dară să stea în domiciliu 
forţat la moşia babacăi. De altfel, moşierii iubesc această 
politică de Ordine, care-prin corvezi suplimentare-tot pe 
spinarea ţăranilor ajunge. Aşa că, fatal, între iobagi- 
răzeşi-boieri explodează mereu conflicte şi un loan 
Iminovici din Călineştii lui Cuparencu, credincios 

tradiției familiale de luptă cu boierii, e liderilor ţăranilor 
nemulţumiţi. 


Țăranul din această Moldovă de Sus păstrează un 
anumit simţ istoric(de arcaş al lui Ştefan cel Mare), o 
cuviință solidă cultivată de aşezămintele creştine. Nu 
viețuieşte tocmai izolat şi nici nu boicotează prea tare 
istoria. 


Boierii moldavi(ca şi cei valahi) tot fac "liberalism" 
după 1821, dar numai între dumnealor!Cer una-alta de- 
ale progresului, dar  suspectându-se între ei de 
"ciocoinicie" şi "carvunarism'"'(>carbonaro!). Chiar şi o 
bestiolă ipocrită ca Mihai Sturdza Vodă e obligat să 
locului: primim o veste tristă(vorba vine)" cu simţitoare 
mâhniciune"...Ar fi existat, aşadar, o Moldovă naivă şi 
serioasă, a cărei inimă bate întotdeauna pentru noile veşti 
bune ale Idealului, crede Iorga. O expresie a "Idealului" 
este, iată, şi noua uniformă a "Telegrafului Electric” la 
care se zgâiesc ieşenii în 1855... 


Titu Maiorescu va considera-odată cu lumea cultivată a 
Moldovei, din care nu se exclude  clucerul 
Gh.Eminovici-că viitorul ce trebuie să spulbere Moldova 
veche, e anunţat de Divanurile ad-hoc din laşi şi 
Bucureşti(7-9 octombrie 1857), prin 5 puncte, între care 
Unirea şi dinastia ereditară dintr-o familie suverană a 
Europei. Plutea imanent peste acestea duhul de 
Independenţă a unui stat român. 


E deschis căminarul progresului cuviincios al ţării? 
Cum nu, iată-l semnând "clucer" pe un Act de adeziune 

al fruntaşilor botoşăneni în favoarea Unirii Principatelor. 
De altminteri, se manifestă un respect universal pentru 
gestica moldo-valahă a momentului, de exemplu până şi 
în jurnalele maghiare se elogiază fapta poporului din 
Bucureşti de a aştepta rezultatul alegerii lui Cuza-Vodă 
cu cuțite şi pistoale la îndemână! Mă rog, era greu 
încercat şi orgoliul regional moldav . ..De fapt, tot un 
moldovean, enciclopedicul Gh.Asachi presimţea în 
poezia sa « La Patrie », încă din 1812, ideologia unităţii 
naţionale, o "Românie" încă inexistentă pe hartă, 
deschisă-i calea domnilor boieri patrioţi Alecsandri şi 
Kogălniceanu. Mai cu seamă, nu se admit teritorii 
pierdute pentru această idee... 


Prin Moldova de veac XVIII circula în manuscris 
cartea marelui cancelar al Suediei, Oxenstiern(a), a cărui 
înțelepciune l-a fermecat şi pe Eminescu. În 1883, 
cunoscându-l pe tatăl Poetului, Titu Maiorescu va gusta 
şi el în Gheorghe Eminovici farmecul vechii Moldove, 
cu anecdotică de oameni hâtri ş.a. Când vrea, aşadar, 
bătrânul ştie să devină drăguţ pe această cale! Atfel, 
căminarul Gheorghe se păstrează în memoria copiilor săi 
ca un ins capabil de intransigenţă în afirmarea opiniilor 
personale, aşadar degajarea unui principiu de 
conservațiune. (7) Şi adio răspicat oricărei nostalgii 
separatiste, mai cu seamă în cugetul oamenilor luminatți. 


copilărie la Ip.; la mânăstirea Agafton, mătuşile 
monahii 


Fireşte că într-o familie cu mulţi copii, e fatal ca 
iubirea părinților să nu se distribuie tocmai echitabil şi 
Mihai să fi fost preferatul...Cu siguranţă, nu pentru 

căminar, care simte că va avea cele mai teribile 
dificultăţi cu acest copil straniu care se cam răzleţeşte de 
fraţii săi, ca şi de alţi copii consăteni. Poate pentru că 
sensibilitatea micului Mihai caută şi chiar desluşeşte 
mai multe înţelesuri ale lumii decât fiinţele obişnuite din 
juru-i. 


Cu siguranţă, Mihai trece pe la mânăstirea de maici 
Agafton din zonă(înfiinţată de vreo 3 decenii), unde era 
donatoare câte o femeie luraşcu şi unde servesc ca 
monahii trei mătuşi luraşcu(surorile mamei), cuvioasele 
Fevronia, Olimbiada şi Sofiea. Micul Mihai are-durabil- 
sufletul răvăşit de frumuseţea cântecului ortodox Lumină 
lină...E nostim că, în 1874, apare la sf.mânăstire o 
Condică de cualităţi a petrecătoarilor, în care surorile vor 
fi notate rar cu "7", adesea cu "8", foarte rar cu "9", 
exemplară arătându-se Olimbiada, notată rarisim cu "10" 
şi ajunsă "Superioară" în 1888. Vremea vremuieşte 
claustral peste aceste mătuşi eminesciene, făcându-le 
desigur relativ indiferente la furtunile ce vor bântui 
clanul Eminovici. 


Poate că de pe acum simte micul Mihai o 
nemulţumire surdă în faţa iconografiei după canonul 
răsăritean,  manierismul  "mumiilor şi  scheletelor”, 
caricatura bizantină, veşnica barbă şi chelie stas a 
Sf.Nicolae ş.a. Acasă la oameni, primitivele candele şi 
icoane de Gherla, sau "sluţenia fenomenală" a icoanelor 
ruseşti, stil 1840-1850! Tânărul Eminescu va avea un 
răspuns: altfel vor arăta cromolitografuile după 
Rafael/Correggio/Murillo, cu grija artiştilor de renume 
de a impregna profundul subiect creştin cu reproducerea 
omului în cele mai nobile forme ale existenţei sale... (8) 

Cernăuţi...Nordul "Ţării e, oricum, zonă sacră şi 
poate că la Cernăuţi, oraşul Negrului Ocult, începe 
aventura Poetului. E încă prea tânăr şi nu ştie cât se va 
ataşa de negru, de codrul bucovinean-simulacru de 
suama(porecla zeului Krsna,"negru", dar şi gama verde- 
albastru închis), de negru-culoarea zeiţei-mamă Kali, 
spre a atinge cândva "mândrul întuneric al pădurii de 
argint"! (9) 


- iubita din Ipoteşti(10) 
- funcţionar la Botoşani (12) 


-la Blaj 
C...) 

Capitolul 3:1866-1869 


De ce nu merge Poetul acasă la Ipoteşti? 
ciudățeniile tinerilor Eminovici, pesimismul etc 


Parcă în numele tuturor copiilor Eminovici 
hotărăşte Harieta că tocmai evenimentele trăite în familie 
i-au făcut pe ei toți pesimişti fără remedii de vindecare! 
Poate şi purtători ai sindromului de persecuție. 


A murit Ilie, cel cu ochi albaştri, adorat de Mihai. 
Ilie devine pentru Mihai chiar întruchiparea visatului om 
nobil, el nici nu mai poate citi un text înţelept fără să 
audă vocea lui Ilie pronunţând acea idee. Aşa se 
întâmplă cu persoanele profund iubite, cărora le populezi 
personajul cu toate harurile imaginabile...Mai mult, 
Mihai crede că şi închipuindu-se mare onorat/sapient, tot 
sub identitatea Ilie s-ar accepta astfel! Parcă şi merge 
legănat ca Ilie. 


82 


Ilorgu(Gheorghe) are o atitudine distantă, e tare 
închis şi nesociabil, seamănă izbitor cu Raluca: "sombru, 
când râde se schimbă vremea! " Îşi desenează, vădit, un 
cap de Principe, Cuza sau Carol şi de fapt Napoleon al 
III-lea. 


Căminarul, cât de cât împăcat ţărăneşte cu moartea 
copiilor săi de mici, dar apariţia bolilor la alte etape de 
vârstă îl alarmează desigur pe acest robust tată de 
familie, care-şi dublează vrednicia în faţa amenințărilor 
difuze. Şi ţine mult, normal, la rostuirea copiilor 
Eminovici, ca relativă pavăză în contra Ursitei. 


Dar Mihai nu s-a împăcat nicicând cu tatăl său, nu 
întâmplător şi- a petrecut o vară întreagă(de şcolar) la o 
stână, singur cu ciobanii! În poezia «La 
Bucovina »(14/26 august 1866), Poetul îşi contemplă 
adolescentin gaura neagră a ursitei: "geniile rele,/Care 
îmi  descântă firul vieţii mele", iar în «La 
Heliade »(18/30 iunie 1867), introiectat într-o stranie 
personalitate contemporană, se dezlănțuie cavernos 
romantic: "cântecu-mi de moarte/Să fie ca "Blestemu"- 
Şi...să-l cânt,apoi să mor”...(1) 


* 


Arta se cuvine a fi senină, grăieşte Maiorescu la 
Junimea, altcum o tratăm de "decadență”, ca pe 
Laocoon! Balconul noului palat al lui Cuza din laşi e 
susţinut de cariatide, bărbaţi pe a căror faţă se citeşte 
încordarea silinței. Un junimist convins mărturiseşte 
altuia, arătând cariatidele-macho, ce lipsă de gust pe 

aceste figuri suferinde, n-ar trebui să fie senine?! Nici nu 
apreciază toţi junimiştii aşa...Da, o stare de spirit senină, 
sub impulsul lui Maiorescu, frumosul cată a fi un absolut 
metafizic, ce trece peste manifestările imperfecte ale 
vieţii. Şi istoria română curentă trece prin manifestări 
tare imperfecte, nişte bărbaţi arată cam urâţi prin 
încordarea silinţei lor! 


E. 1866, februarie, o lună foarte potrivită, încărcată 
în viaţa Iaşului de prelecţiunile populare ale Junimii. Dar 
în chiar ziua conferinţei sale, D.A.Sturdza absentează 
motivat: e 11 februarie, a căzut Cuza şi conferenţiarul- 
complotist e uns cu dregătoria Lucrărilor Publice. (2) 


Cu siguranţă, tânărul Eminescu a fost viu şi 
neplăcut impresionat de eveniment şi peste ani va 
exclama dur, mânios despre generaţia plină de eroii 
nopţii de la 11 februarie! Cum să fii senin, după estetica 
Junimii, când noul domnitor Carol foloseşte câte o 
formulă nefericită, de pildă oferind câte o medalie 
comemorativă a noului regim unei personalităţi ca Ion 
Ghica, justificând meritul unui om "pe cât de activ, pe 
atât de distins"!?Ce să mai înţelegi ca tânăr onest? 


E de apreciat echilibrul cu care Maiorescu judecă 
evenimentul căderii lui Cuza. Ne amintim maliţia cu care 
trata el persoana şi gesturile lui Cuza, dar acum par 
greşeli de amănunt, măreţia Domnului răsturnat s-a 
împlinit prin înfăptuirea implacabilă a obiectivelor 
propuse: Unirea, reforma agrară, secularizarea averilor 
mânăstireşti, pregătirea terenului unei dinastii străine.(3) 

Inevitabil, Maiorescu simte o crispare, pe la Berlin 
circulă acum o vorbă neaoşă, "conservatoare" nevoie 
mare: "Gegen Demokraten helfen nur Soldaten". (5) 


* 


- Em apare la Buc. 


Pomit de la Blaj, Mihai zăboveşte două zile la 
Răşinari, în casa unui protopop cumsecade (bunicul lui 
Oct.Goga) care aflându-l în mizerie îl omeneşte şi-l 
înzestrează cu toate cele de cuviinţă, ba chiar-în lipsă de 
paşaport-îl trece clandestin munţii pe la Vama Cucului. 
Dă seama despre aceasta nu numai memoria cinstitei 
familii din Răşinari, ci şi cărturarul Nicolae Densusianu. 
Adolescentul abia sosit de la drum în Bucureşti 
urmăreşte o fată de boier prin Cişmigiu. "Figura- 
Coriolano"(6), aşadar romantism byronian crâncen! Sau 
o impresie romană neânduplecată? Oricum senzualitate 
emancipată şi intrare în pielea de histrion. 


-rătăcitor; actorie de şatră 


Eminescu ar fi trăit zile zbuciumate prin diferite 
oraşe din Muntenia. Poate şi în Giurgiu. ..Ghorghe 
(lorgu) este gazda bucureşteană a lui Mihai, ca şi-n 
diferite porturi dunărene. 


Poate în această perioadă de rătăciri se cunoaşte 
Eminescu cu tânărul ardelean Scipione Bădescu, care-şi 
lua bacalaureatul la Beiuş în 1867 şi trecea prin Pesta, 
publicând un volum de poezii. 

Saltimbancul Iorgu Caragiale l-ar fi întâlnit pe 
băiat într-un grajd din Giurgiu, citind Schiller(în 
original,fireşte) în gura mare. Îl angajează pe Eminescu 
în trupă, îi apreciază preocuparea culturală şi nivelul 
intelectual, cunoaşterea limbii germane şi harul poetic. Îi 
descoperă băiatului şi laturi stranii: evident, vine de 
departe, dar nu spune de unde...Se vede a fi "copil de 
oameni", cine ştie de ce rătăcitor tocmai la Giurgiu!? 


În mediul fraţilor Caragiale, pionieri ai teatrului 
românesc, se apreciază că arta dramatică a vremii e plină 
de "mediocrităţi utile"(în fond asta va fi şi Eminescu în 
rarele sale momente actoricești...) Şi pentru ţară e o 
iluzie ridicolă, o ficţiune derizorie! Se cuvin deprinse 
declamaţiunea şi mimica, dar şi o cultură teatrală 
elementară. (7) 


- Em.actor, copist la Pascaly 


Matei Millo, cel mai pretenţios actor cu putinţă, 
atinge leafa de 1777,77 de lei noi. El îl angajează pe 
Eminescu ca al doilea sufleor şi copist al Teatrului 
Naţional, tânărul "Ermilescu"(!) apărând în statele de 
plată cu leafa de 166,66 lei noi, sumă cuviincioasă. 


Repertoriul trupei Pascaly e modest, dar înviorător 
pentru epocă. « Mihai-Vodă» după «Bătălia de la 
Călugăreni » de D.Bolintineanu, « Sterian Păţitul » de 
P.Ghica, « Un poet romantic » de M. Millo, « O glumă » 
de Ath.Marienescu, « Nu vătămaţi fetele bătrâne » de 
I.Vulcan,  « Ştrengariul de Paris» de Bayard şi 
Vanderbourg, « Doi profesori procopsiţi şi nepricopsiţi 
de E.Scribe» ş.a. Pentru ocazii de naturel simţitor 

ardelenesc, d-na Pascaly recită « Copila română » de 
I. Vulcan, în costum popular fireşte! 


Tânărul Eminescu nu face doar conţopistică 
teatrală şi muncă de sufleur, el mai joacă şi câte un mic 
rol, de pildă în « Răzvan şi Vidra » de Hasdeu. Asistând 
la reprezentaţie, amicul ardelean Miron Pompiliu(student 
la Universitate) îi obsevă:"Se vede mă că n-ai fost 
păcurar cum am fost eu, că- mi venea să sar pe scenă, să- 
ți iau bâta şi traista din spate, să-ţi arăt eu cum se calcă 
ciobăneşte"...De altfel, "actorul" reflectează că piesa lui 
Hasdeu nici nu este o dramă, ci "epopeea unui caracter 
ordinar".(8) 


-eros 


Eminescu poartă nesmintit în paginile sale de 
laborator ale acestor ani blânda icoană boticelliană a 
iubitei din Ipotești, ca-n poezia «Prin nopți 
tăcute »(1869): "Prin nopți tăcute,/Prin lunce mute,/Prin 
vântul iute,/Aud un glas;/Din nor ce trece,/Din luna 
rece,/Din visuri  sece/Văd un obraz,//Lumea 
senină,/Luna cea plină/şi marea lină/Icoană-i sunt:/ 
Ochiu-mi o cată/În lumea lată,/Cu mintea beată/Eu plâng 
şi cânt". Sigur că, pe fondul ideii platonice şi a epifaniei 
ipoteştene, Eminescu plusează iluzionat. Dar Oraşul, 
bolnav de la Baudelaire cetire, respinge orice iluzie! 


Din când în când, treci prin Bucureşti pe lângă vreo 
fereastră cu perdele roşii, unde zăreşti în lumina scăzută 
o femeie şi în preajmă un bărbat beat, cu chimir 
doldora...Prostituata spoită din fereastră scapără un 
chibrit, ca bărbatul beat să-i admire nurii veştejiţi, ar fi 

ultimul moment când oroarea corupţiunii s-ar mai putea 
stopa! Dar nu, măştile nu se opresc şi pentru spectator 
amurgul gândirii se preface într-o miazănoapte de 
plumb, iar prăpădiții figurează drept femeie şi bărbat 
într-un act de dragoste!? Dar într-un moment sau altul şi 
Poetul va beneficia, poate, de serviciile celei mai vechi 
meserii din lume... 


Amicii ardeleni observă că Poetul nu prea duce 
grija femeilor, ba nici nu pomeneşte de cele reale, ci cel 
mult de eroinele literare. Ai zice că se poartă ca o fată 
mare, nu pomeneşte subiecte obscene nici glumeţ, nici 
altfel... Uneori amicii se laudă fiecare cu isprăvile lor de 
amor şi fiind cunoscută de bâieți "nepăsarea" lui 
Eminescu faţă de celălalt sex, e luat din scurt: el care-i 
înconjurat la teatru de atâtea ispite frumoase, să nu- şi 
facă de ruşine tovarăşii, ia să devoaleze şi el un roman 
erotic! Poetul rămâne tulburat şi fără replică, mai ales că 
amicii pomenesc de băieţi cu nărav, care aşteaptă să 
alerge fetele după ei. 


Adevărul e că Poetul are unele pasiuni, de exemplu 
pentru colega de trupă Eufrosina Popescu, un "drăcuşor 
frumuşel" de neuitat. Fata are acum 17 ani şi atrage via 
atenţie a publicului prin rara frumuseţe, dacă nu şi prin 
talent! Pascaly o ţine sub scutul său, dar abia o poate 
apăra de asaltul publicului tânăr, cucerit de gingăşia 
mişcărilor Eufrosinei. Peste acest episod nimereşte 
Caragiale, când îl roagă pe Eminescu să-i spună vreo 
poezie de-a sa. Poetul recită versuri dedicate dulcii 
actriţe...Dar "drăcuşorul" nu se mâhnește deloc de 
mâhnirea "regelui asirian" şi Eminescu e cătrănit rău, iar 
o nouă conversaţie cu Caragiale îl irită. Dezamăgitul 

îndrăgostit doarme mult şi se trezeşte deloc 
posomorât...Parcă e chiar mai vesel ca acum două zile şi 
tinerii petrec ziua râzând. 


Mediul teatral în care vieţuieşte Poetul e prielnic 
pulsiunilor erotice, dar şi naivităţii. Când vede în 
“Somnambula” pe erou că-şi azvârle amanta în 
genunchi, departe de el, deşi ea îl conjură cu lacrimi, 
sufleurul se miră cum de poate un bărbat să refuze 
rugăciunile şi încredințarea unei frumoase! El, Mihai, ar 
fi căzut în braţele iubitei şi ar fi uitat cu iertare totul...E 
clar, e încă foarte tânăr şi inexperimentat. Măcar a înţeles 
că se poate bucura, alternativ, de avuţiile şi strălucirea 
"regelui asirian", chiar dacă nu are cu cine le-mparte!? 
De altfel, pasiunea pentru Eufrosina n-a stins 
posibilitatea vreunui alt incendiu, dovadă zvonul din 
această lume mică, după care din cuşca sufleurului 
Poetul zăreşte o anume făptură feminină, care se arată 
mereu în aceeaşi lojă. Vor urma nopţi destule petrecute 
sub fereastra adoratei, fără ca făptura să aibă habar de 
platonica patimă. 


Îi atrage luarea aminte Poetului şi o altă colegă de 
trupă, Teodora Pătraşcu. Una cu totul lipsită de 
ciudăţenii, aproape analfabetă şi opacă la inteligenţă, cu 
talent mărunt, măcar fire blândă şi sufletistă. E atât de 
devotată artei, încât a ratat cariere mai fericite pentru ea! 
Remarcabilă frumusețe, față ovală  clasică(prea 
dezvoltată), talie mlădioasă, picioare lungi...Mers suplu, 
hotărât, ca de dulce băiat "lazzarone", fiinţă senină. Nu 
ne mai mirăm că Pascaly o destina rolurilor de travesti. 
Cu toată incultura ei catastrofală, Tudoriţa e o bună 

utilitate a trupei şi Eminescu visează să scrie pentru ea 
un "Endymion", dar totul va fi un vis pierdut de poet. (9) 


-obiceiuri, grad de sociabilitate, relaţii cu familia, 
inclusiv atmosfera Bucureştiului epocii inclusiv 
cunoştinţa cu Caragiale 


Băiatul reflectează că aşa cum copiii simt 
teamă/respect/distanţă faţă de oamenii puternici, dar se 
apropie cu încredere simpatică de  diformi şi figuri 
caricaturale, tot astfel tânărul popor român se copilăreşte 
căutând distracție în paiaţerie şi arlechini. De când au 
apărut petrecerile de 10 Mai(ziua Domniei lui Carol I), 
toată suflarea ţării aleargă la caraghiojii de Vitleim! 


Experienţa lungului turneu din 1868 în Ardeal şi 
Banat adaugă şi nuanțează destul în socializarea 
tânărului Eminescu. Sunt luni care trec într-un vârtej de 
senzaţii. lată de pildă sosirea trupei la Oraviţa, venind cu 
trenul de la Arad. Cordialitatea primirii e parcă şi mai 
caldă ca oriunde, de la gară actorii sunt preluaţi de 12 
trăsuri şi Eminescu e dus în aceeaşi trăsură cu domnul şi 
doamna  Pascaly, de, doar e secretar II al 
directorului...Peste tot, actorii sunt acoperiţi de flori pe 
scenă şi simt puterea magică a relaţiei speciale 
româneşti! Şi cine ştie ce introiectare trăieşte Mihai din 
cuşca suflerului în "Mihaiul" ce imprimă de pe scenă 
delirul patriotic... 


Poetul se învârte de preferinţă în cercurile tinerilor 
ardeleni, studenţi în Bucureşti, mai petrecând cu aceştia 
în "colaţiune fraternă" (atât de obişnuită la chefurile 
amicale ale ardelenilor şi  bucovinenilor), mai 

amuzându-se de versurile slăbuţe ale amicului Scipione 
Bădescu. 


Când Caragiale(de 16 ani) îi face cunoştinţa, 
Poetul(de 18 ani) se prezintă ceremonios: "Mă prezint, 
Mihai Eminescu!" şi băieții petrec de minune 
pălăvrăgind de toate("filosofie"), râzând, îndopându-se 
cu poezie, Mihai cântând o doină. Entuziasm şi veselie. 
Caragiale rezumă peste ani impresia sa durabilă: "Dar şi 
era un om ciudat!" 


E sigur că Mihai vrea să se emancipeze de familie, 
chiar şi de fratele ofiţer din Bucureşti, care-întâlnit 
întâmplător prin Cişmigiu-ii face probabil morală, 
ducând la izbucnirea mândrului flăcău: de ce nu mă lasă 
în pace, nu le trec pragul, nu le mănânc pâinea, atunci?! 
Vizibil pentru amicii ardeleni, familia îi ia urma lui 
Mihai, îl spionează, cu gând de-al convinge să-şi 
continue studiile, spre a-l face om. În Cişmigiu e muzică 
şi Poetul ține să-şi urmeze Calea lui. 


Ce contează că bietul căminar îşi caută disperat fiul 
până şi prin losif Vulcan, la Familia? Poetul se consideră 
total inocent în raporturile cu tatăl său şi crede că n-a 
păcătuit față de căminar decât printr-o "extremă iubire de 
adevăr”. De mamă, numai de mamă, pomeneşte Mihai cu 
înduioşare!(10) 


-creație poetică 


Cât de poetic e Bucureştiul acestor ani? Iată-l pe 
Grigore Păucescu, tânăr de 26 ani, de bună condiţie, 
doctor în drept de la Paris şi magistrat la Curte. Lumea 
lui Eminescu nu se intersectează cu a lui Păucescu, 

deocamdatâ...Un băiat bun Păucescu, serios la slujbă, nu 
are timp de studiu, seara citeşte numai jurnale(uneori, la 
club). Altfel, petrece bucureştean în serate de dant cu 
fete vioaie ca vrăbiile, după propria apreciere...Mai 
primeşte şi câte o plasă de la "fidanţata”, dar rămâne 
plăcerea plimbării la Şosea seara pe lună, solo sau în doi, 
ba chiar cu două vrăbiuţe: "entre les deux/Tous ces 
temps sont passees/Comme l'ombre et comme le 
vent"...Dar bune sunt şi verdeaţa, florile de la moşie, iar 
acolo ai de acasă o panoramă ca a fortificațiilor 
Parisului! Nu, nu-i lumea lui Eminescu, deocamdată. 


E posibil să fi scris Poetul ceva despre un "rege 
asirian", din care-i recită lui Caragiale. 


În Familia îi apar Poetului: « Junii corupți »(31 
ian./11 febr.1869), « Amicului F.I. »(30 mart./11 apr.), 
iar la moartea prințului Barbu Ştirbey(1 apr./13 
apr.1869) Eminescu scrie o elegie pentru o foaie volantă, 
în vecinătatea a 2 creatori-colegi. 


E. normal ca, atât de ataşat teatrului, Eminescu să 
încerce şi vreun proiect dramatic personal, deosebit de 
ispititoare arătându-se joncţiunea lui "Hamlet" cu nunta 
mioritică. Poetul purcede la drama în versuri « Mira ». E 
adevărat că Hamlet nu se jucase încă pe scenele 
româneşti, dar se editase o traducere aproximativă, cu 
ediții în 1855, 1857, 1859, cu succes apreciabil. 
Eminescu-executând traducerea de serviciu din Rotscher, 
« Arta reprezentaţiei dramatice »-dă peste sugestia cu 
"capul lui Hamlet”, iată un punct de pornire pentru 
"Hamletul"” personal: "Mi-am cheltuit viaţa şi fac cu 

moartea nuntă”. Şi alte imagini ale Poetului, de la 18-19 

a 17 


ani, ne frapează anume: "Ochi fără lumină", sau "Eu sunt 
sau nu sunt"! 


Poate l-a şi văzut pe Alecsandri pe străzile 
Bucureştiului, oricum îi cunoaşte creaţia şi rolul de rege 
al poeziei. Apreciază această strădanie a "elegantului 
poet de salon" de a lumina geniul poporului pe drumul 
acestuia spre cer, adică e un merit să te rătăceşti-ca poet 
de seră- pe piscurile de granit ale înaltei melancolii, e 
potrivit Alecsandri pentru etapa dulcilor, seninelor 
simţiri, cărora le e predestinat acest soi de poet de 
trecere! 


Poetul monitorizează atent generația sa poetică 
post-revoluţionară şi va decide că-buni-răi, poate ne- 
geniali-înaintaşii erau serioşi şi aveau o erudiție vastă, 
exact ce lipseşte "Junilor noştri dandy", D.Petrino între 
alţii...(11) 


- Cetatea, "Geniu pustiu”; Mureşanu 


Chiar când eşti un tânăr ca Eminescu, nu poţi şi nu 
vrei să te sustragi tumultului politic, vuietului străzii 
bucureştene, zumzetului cafenelelor. Uite, în decembrie 
1868 evenimentul-cap de afiş îl ţine destituirea onestului 
Papiu-llarian. Eminescu ştie precis de acest vajnic bărbat 
cu studii de drept la Cluj, Viena, Padua, care apoi a făcut 
parte din legenda lui Avram lancu, din poezia aspră a 
istoriei ardelene recente. Poetul trebuie să fi răsfoit, de 
nu studiat amarnic operele lui Papiu: « Istoria românilor 
din Dacia superioară» şi « Tesaur de monumente 
istorice pentru România ». 

Papiu are faimă de onest implacabil, cu acest 
"nărav" l-a deranjat şi pe Cuza...Care e stilul Junimii, 
cată a se dumiri Eminescu? Un tânăr ca Păucescu 
apreciază că Papiu face treabă bună când lucrează ceva şi 
oferă un exemplu de autoritate şi prestanţă publicului, 
dar din păcate e un om violent şi pasionat până la limita 
bunului-simţ, aşadar se poate defini ca -uneori-un ins 
pasional, fără consistență!? Hotărât, Maiorescu cu 
Junimea lui şi Eminescu pe de alta, vor avea păreri 
diferite despre rabia ardeleană şi stilul pietros al 
purtătorilor ei...lar Păucescu nu bănuie că-ntr-o zi se va 
ciocni cu un exemplar şi mai rasat al stirpei lui Papiu, cu 
Poetul însuşi. 


Papiu, acest veritabil Juste-Gerechte român, stătea 
ca sarea-n ochi răilor săi colegi de la Curtea de 
Casaţiune, iar serviciul suferea în această atmosferă de 
ură. Sigur, i se cam ştie de frică incomodului! Un om 
insuportabil, dar ajungi să-i regreți absenţa, aşa socoteşte 
un onest fără personanţă ca Păucescu...Papiu îl înfruntă 
pe ministrul Boerescu: nu poţi să-mi impuţi nimic, 
degeaba ai puterea dacă n-ai dreptul ş-apoi de vrei să ştii 
îmi eşti dator şi nu trebuia să te-nsărcinezi cu o chestie 
murdară precum destituirea mea! 


Îşi spune Poetul că merită aceşti crânceni tipi 
ardeleni să le- nchine nişte versuri. Tânărul dă târcoale 
unui model "faustic", cu gândul la Papiu-llarian, la Aron 
Pumnu şi alți luptători de-ai lui Avram lancu(ei da, chiar 
şi un anume Ştefan Micle...), astfel că începe lucrul la 
Mureşanu, deocamdată o variantă, mai are de asimilat. 
Poate va da ceva spre publicare Convorbirilor literare din 

Iaşi. De fapt, vor urma 4 variante de poem « Sarmis » , 
care vor îngloba materia acestui "Mureşanu". 


Modelul "faustic", Andrei  Mureşanu(autorul 
viitorului imn al românilor) studiase teologia la "Roma 
mică" şi Eminescu va fi aflat la Blaj , sau pe la ardelenii 
din Bucureşti, că Mureşanu reproşa-în meditaţiile sale 
religioase-Creatorului indiferența Sa relativ la injustiţiile 
perpetuateîn lume! 


Va înţelege Eminescu treptat că agitația liberală 
din presă şi din stradă e o "fantazie politică" periculoasă, 
ivită din necesitatea guvernului Brătianu de a deturna 
atenţia populară de la aberaţiile momentului: crâncena 
dezordine financiară a ţării şi "afacerea Strousberg”. 


În 1867, apare la Bucureşti o foiţă umoristică, 
Scrânciobul, scoasă de P.Grădişteanu şi în ea atrage 
atenția o caricatură amuzantă: întreg partidul "roşu", 
desculţ, cu părul ieşind prin căciulă, merge în frunte cu 
Papiu-llarian să asalteze Ardealul! Gândeşte tulbure 
Eminescu: ideea uniunii politice cu Ardealul poate fi 
periculoasă/nepractică/inoportună/superflut/ indiferentă, 
dar în niciun caz ridicolă, aşa că bine fac tinerii ardeleni 
din Bucureşti că duc într-o procesiune indignată 
exemplarul respectiv din Scrânciobul în faţa Societăţii 
Academice şi-i dau foc în public. E un avertisment al 
Cetăţii nu numai contra umoriştilor deraiaţi,ci şi contra 
aiurărilor lui I.C.Brătianu, care confundă Ardealul cu 
moşia Florica!? 


Cabinetul de la Viena-se va afla-e foarte iritat pe 
bănuitele provocări ale Prusiei şi Rusiei în Moldo- 

Valahia şi conştientizează pericolul "arsenalului român", 
agitaţiile lui Brătianu obligând cancelariile europene şi 
otomane la anvizajarea unei represiuni contra României. 
În acel moment, Berlinul îl sfătuieşte pe domnitorul 
Carol I s-o termine cu Brătianu, să impună moderaţia 
politică abilă şi liniştirea cancelariilor. 


Maiorescu, cu 10 ani mai vârstnic decât Eminescu, 
sesizează mai rapid substraturile tenebroasei afaceri 
brătieniste, el înţelege că încă din 1866(răsturnarea lui 
Cuza şi ridicarea lui Carol de Hohenzollern) au introdus 
România între "inelele lanţului politicii prusiene", iar 
Brătianu şi-a activat emisarii în Ardeal încă din 1866, 
manevrând cu abilitate luntrea prin gherdapurile politicii 
europene conflictuale  Prusia/Franţa/  Italia/Austria/ 
Ungaria avântului kossuthist, dar vital a fost conflictul 
prusiano-austriac. A bon entendeur salut! 


Şi totuşi şi totuşi, e tare ciudat că aprigul 
"dacoromânist" I. C. Brătianu-în chiar momentul în care 
cucerirea Ardealului e la ordinea zilei - instrumentează 
bande nu ardelene, ci bulgare, pentru a declanşa o 
chestiune orientală!? Care să fie cheia? Poate Rusia, care 
nu doreşte nicicum o pace între români şi unguri, iar 
I.C.Brătianu şi "Rosettachi" înoată în apele Rusiei? 


Palpează Eminescu epoca de la 1868: violenţa 
politicianistă produce dezgust ţării întregi faţă de 
"regimul reprezentativ”, de desfrâul demagogic şi de 
Puterea rezultată din "reteveiele electorale”. Parcă se 
unesc impulsurile "48"-lui cu înveşnicirea moravurilor 
actuale, spre a realiza "modernizarea" românească, dar 
Camera rezultată e slugarnică...Un apropiat al lui Cuza îl 


96 


informează pe  exilatul Domn despre venalitatea 
dezlănţuită a ţării: "Unde sunt scrupulele şi ezitările 
noastre de altădată , azi nimic nu-i opreşte”. 


Mai din impresiile avute în Bucureşti, mai din 
relatările tinerilor ardeleni între care se mişcă, Eminescu 
lucrează la romanul « Geniu pustiu ». Personajul Toma 
Nour prinde ceva din viaţa aventuroasă a amicului 
Scipione Bădescu, până şi scena în care acesta recită 
« Emmi » la "Societatea de lectură" din Beiuş. Ni se pare 
nostim că, prin 1872-1873 când o Bancă din laşi îl acuză 
pe Bădescu de şantaj, pamfletul instituţional se 
intitulează S.B.şi geneza "Geniului pustiu'"!? 


Şi-vorba unui contemporan de peste munți- 
naționalismul românesc a reînviat la Oraviţa, în 
1868.(12) Cu ocazia marelui turneu al trupei Pascaly , 
adică, aşadar şi prin osârdia lui Eminescu. 


-"Orientul"; 
-cultura lui Em 


La 1 aprilie 1869 ia ființă la Bucureşti Societatea 
"Orientul", condusă de H.Grandea. 


Nu avem date sigure că Eminescu ar fi participat la 
şedinţele Societăţii şi nici că s-ar fi implicat activ în 
aceste manifestări. Nici nu garantăm că tânărul nostru şi- 
ar fi ajustat preocupările folclorice după imboldurile 
"Orientului". Cunoaşte totuşi Eminescu revista lui 
Grandea, Albuna Pindului, poate şi persoana acestui 
ferment cultural al locului şi momentului. Poate suportă 
şi o oarecare înrâurie, astfel Poetul îşi notează în caietele 


97 


sale ideea unor prelegeri publice, de ţinut în Maramureş: 
Geniul naţional, În favoarea teatrului, Studii asupra 
pronunţiei, Patria română, Poezia populară. 


Grandea priveşte arta ca pe un mozaic şi Eminescu 
se întreabă cum s-o numească el? În genere, care sunt 
tinerele sale raporturi cu cultura? 


Caragiale surprinde un Eminescu încântat de 
curentele literaturii germane, în care se arată avizat, ca şi 
despre daci, Ştefan cel Mare şi India antică. Iar Slavici şi 
alţii vor descoperi în curând că Eminescu e mai cultivat 
decât mai toţi din generaţie, chiar dacă aceia au studii 
ordonate cu examene de rigoare! Da, tânărul nostru are 
lecturi foarte întinse şi variate, judecate cu mintea 
proprie: literatura mai multor popoare, istorie română şi 
universală, un început de filosofie de vârf(Kant, Fichte, 
Schelling şi Hegel), informare neostoită în domeniile 
artei şi ştiinţei, limbile latină şi elină ş.a. Desigur sub 
influența Blajului, Eminescu a lecturat din părintele- 
canonic Timotei Cipariu: « Gramatica etimologică a 
limbii româneşti»,  « Analecte literare», în plus 
răsfoieşte culegerile de documente privitoare la istoria 
Bisericii române, dovedind în viitor competenţă în 
cercetarea disputelor confesionale ardelene. 


Şi nu-i deloc exclus ca Eminescu să-şi fi procurat- 
cu ocazia marelui turneu din 1868, sau altminteri- 
volumul fraților Arthur şi Albert Schott, Walachische 
Maerchen, herausgegeben mit einer Einleitung uber das 
Volk der Wallachen und einem Anhang zur Erklarung 
der  Maerchen,  Stuttgart-Tubingen,  I.G.Cotta'scher 
Verlag, 1845, în care-sub un motto din Uhland-cei doi 

nemţişori strânseseră conştiincios basme, poveşti şi 
legende româneşti din Banatul Montan(Oraviţa,Caraş- 
Severin) (13) Într-acestea, Eminescu putea deja să se 
oprească de zăbavă asupra basmului « Das Maedchen in 
den golden Garten » şi să i se reveleze Luceafărul! 


-Em-portret fizico-psihologic 


O vagă legendă începe să-l însoţească pe Poet chiar 
şi în lumea desacralizată a histrionilor prin care se mişcă. 
E reacţia unui tânăr lucid ca I.L.Caragiale, dar desigur nu 
numai a lui: curiozitatea de a-l cunoaşte, încredințarea 
că "tânărul aventurier" cată a fi o ființă extraordinară, un 
erou, un viitor om mare. Revolta lui Eminescu faţă de 
practica vieţii comune, disprețul lui pentru disciplina 
vieţii sociale, sunt bănuite a fi proba că omul în chestie 
trebuie să fie plăsmuit dintr-un tipar de lux. După o 
asemenea percepţie de vis, realitatea făpturii lui 
Eminescu adeverea pentru cei dotați cu intuiție orice 
închipuire magnifică! 


= fizic 


Somatic vorbind, fratele Matei şi alţii observă că 
Poetul e un tip atletic hipercorticosuprarenal, de înălțime 
mijlocie, cu o musculatură herculeană. Când râde, o face 
sincer şi cu mare poftă, bea "ţeapăn" de la 14 ani(cum 
observă Matei) şi cam abuzează de tutun şi cafele... 


Cel puţin în 1869, Poetul îşi surprinde semenii prin 
eleganța ţinutei vestimentare, desigur din orgoliul de a 
arăta vechilor cunoştinţe şi rudelor că se descurcă singur 
în viaţă! 

=Amicului F.I. 


Poate încă în aceşti ani, Eminescu înţelege un 
adevăr subtil pentru sine, anume că tratăm drept 
"întâmplare" o cauzalitate ascunsă a lucrurilor!(14) 


* 


-junimiştii în politică, 1866-1869 


Maiorescu e alegător la colegiul III, în vreme ce 
V.Pogor şi I. Negruzzi se află la colegiul I. În Iaşi, 
puţinii alegători ai colegiului I şi cei ceva mai mulţi din 
colegiul II au drept la câte un deputat, ca şi colegiul III, 
de care aparţin cel puţin 1000 de alegători: comercianți, 
industriaşi, plus cei scutiţi de cens(liber profesionişti, 
profesori şi pensionari de stat. Colegiul IV, al amărâţilor, 
cu 10000 de alegători în Iaşi era ca şi inexistent, prin 
drepturile sale indirecte...La I sau III, junimiştii -votând 
pentru conservatori-se ciocnesc de "Fracţiunea liberă şi 
independentă, puternică printre belferi, unde se agită Ion 
Creangă("'popa Smântână"). Creangă e un viguros agent 
electoral al "Fracţiunii”, crezând că aceasta înseamnă a 
avea "conştiinţă publică"! Primăria laşi oferă o sală 
pentru adunări electorale şi aici se întâlnesc Maiorescu- 
Pogor cu alde Creangă, fie pentru sprijinirea propriei 
candidaturi, fie pentru a altora.  Fracționiştii urlă 
ostentativ: afară cu sergenții, afară poliţia! 


Sunt vremuri grele, dacă şi un om politic 
experimentat şi nu foarte prăpăstios ca M. Kogălniceanu 
apreciază riscul pentru ţară superior celui din anii "de 

desfacere" ai lui Cantemir şi Brîncoveanu, sau îl acuză 
pe C. A.Rossetti de a atenta la viaţa lui! Iar I.C.Brătianu îl 
pârăşte în 1867 domnitorului Carol I pe Ion Ghica drept 
uneltitor(împreună cu D.A.Sturdza) împotriva dinastiei, 
ceea ce ar putea înclina primejdios cumpăna domnească 
în favoarea liberalilor. 


Viaţa publică e otrăvită de şovinismul grupării 
"Românismul" a lui B.P.Hasdeu şi fiţuicilor sale, destui 
juni entuziaşti cu evlavie imatură către patrie cad în 
cursă, iar Hasdeu capacitează în eroare vreo câteva 
talente autentice. Foarte tânărul Caragiale se amuză 
copios la Bucureşti de aceste manifestări groteşti, ca şi 
de mobilizările liberale de mitocani-"cetăţeni" în contra 
Reacţiunii! Eminescu se pregăteşte şi el, ticăit, să devină 
"reacţionar"...De fapt, Poetul-împreună cu câţiva amici 
ardeleni-intră în "Românismul" în februarie 1869, dar e 
iritat de gălăgia patriotardă şi se mulţumeşte să cotizeze 
câteva luni!(15) 


- TM omul 


În ianuarie 1868, Jacques Negruzzi se lamentează 
reprezentativ pentru Junimea: "În politică am făcut toți 
fiasco, ca şi-n amor odinioară. Când se va-ntoarce odată 
roata norocului?" Se recunoaşte şi Maiorescu în aceasta? 
Va răspunde Maiorescu la o întrebare de chestionar("'ce 
cărți au exercitat o mai mare influenţă" asupra sa): pe 
primul loc, cronologic, Jean Paul, « Unsichtbare Loge » 
(=Loja nevăzută). Înseamnă singura "francmasonerie" 
apropiată sufletului maiorescian, fraternitatea cu ţintă, 
prietenia "celor treisprezece" din Balzac...Maiorescu se 
gândeşte cu ataşament la amicul Gr. Buicliu, cel cu atât 

de înaltă inteligenţă încât prin chiar aceasta el poate simţi 
tot ce este superior! 


Simpaticul Jacques nutreşte o admirație atât de 
necondiționată față de Maiorescu (îndeosebi pentru 
elocvenţa sa), încât un N. Gane îşi râde zicând că 
redactorul  Convorbirilor...nu recunoaşte decât doi 
oameni mari pe lume, Shakespeare şi Maiorescu. (16) 


-TM profesor,director etc. 


Profesorul Maiorescu predă diverse la "Institutul 
Academic" din laşi: istorie, limba franceză, logică şi 
psihologie. Are o autoritate extraordinară asupra elevilor 
şi e aşteptat febril la ore, mai cu seamă că, pe moment, 
nu e prea punctual! Unii elevi chiar merg acasă la 
Magistru spre a-i aminti că are "clas", de teamă să nu 
uite...E prea mare desfătarea sufletească a băieţilor spre a 
pierde cumva prilejul de a-l asculta pe Maiorescu. 


Cât priveşte lecţiile de la Universitate, adesea 
Magistrul abordează chestiuni de psihologie adâncă, în 
care individul străbătând prin puterea sa spaţio-timpul, 
vede în viitor prin silința minţii sale ce se va întâmpla cu 
dumnealui, de pildă divinaţiunea lui Goethe(v.Dichtung 
und Wahrheit): tânărul se zăreşte în uniformă de ministru 
la Weimar, aşadar ce va deveni peste 40 de ani!(17) 


- TM şi Academia 


În 1867, tânărul Maiorescu este numit membru al 
Societăţii Academice Române(odată cu el, viitorul 
"fracționist” ieşean Nicolae lonescu),"'pentru 
completarea locurilor ce sunt vacante". În anul respectiv, 

Maiorescu lipseşte cu desăvârşire, "'corifeele" filologice 
aveau de reflectat la "regularea ortografiei române", dar 
se pare că roşii s-au împotrivit politic la chemarea unui 
inamic presimţit ca redutabil. Va fi prezent abia în 
sesiunea 1868, la două şedinţe. Tânărul nemuritor irită 
deja academicul for, trezind patetice proteste, apoi pleacă 
acasă! În toamna 1868, Maiorescu îşi dă demisia, 
comunicată de prezidentul Heliade abia anul următor... 


Şi Alecsandri demisionează. Refuzul lui Maiorescu 
este îndată taxat de ardelenii academici drept "festa pe 
care ne-a jucat-o Titu”. Probabil a funcționat la ambii 
saturația față de abuzul latinizant şi mentalul îmbâcsit 
adus de ardeleni. Astfel că rămân în loc de literați, 
numai filologi "înţepeniţi” şi strâns atraşi de bugete, 
după modelul Heliade Rădulescu! Ardelenii de 
Bucureşti, gen Laurian, îl introduc pe Maiorescu lângă 
"mişeii” I.Circa, Suciu, Dragomir & co., vinovaţi de 
moarte că românii din ţară îşi pierd-cu rezon-încrederea 
în ardeleni!? 


Dar se pot înfiripa şi nemulțumiri mai înalte la 
adresa lui Maiorescu, ca-n cazul lui Eminescu. Tânărul 
din Bucureşti mocneşte alene, dar se va desolidariza fin 
şi public de comportarea junimistă faţă de greoii ardeleni 
vizibili: da, corifeii de dincolo de munţi au început 
istoria română cu o minciună, scriind tendențios şi 
neadevărat, totuşi sunt scuzabili prin  martirajul 
lor(debutat cu Gh.Şincai). Trebuie să fii mai mult decât 
clasic, spre a pretinde martirilor să fie politicoşi tocmai 
cu inamicii lor de moarte...(18) 


- Junimea literară 

Mârâie naționaliștii din laşi, iar zvonul aleargă spre 
restul ţării, că nemţii vor fi în 10 ani stăpâni în România 
şi bieţii cetăţeni nu ştiu să se ferească de frumuseţea 
otrăvită lansată de duşman, uite cum citesc tinerii în 
Convorbiri literare traduceri din Wieland şi Heine, astfel 
pătrunzându-se de fermentul suspect! Le aude desigur şi 
Eminescu şi nu ne îndoim c-ar renunţa prin acest 
avertisment la lectura preţioasei reviste. 


Momentul moral al ţării este crâncen în 1867, când 
se porneşte mecanismul Convorbirilor. . . Însăşi ideea de 
"politică" stârneşte greață între junimişti şi dorinţa de 
emigrare se insinuează veninos. Unde sunt visurile 
căpeteniilor junimiste din vremea studiilor din 
Germania! Au zburat şi a rămas doar o realitate hâdă, în 
care bunul Jacques Negruzzi se agaţă de revista pe care 
s-a însărcinat s-o redacteze şi se întreabă cât o să-l ţină 
acest "interes", mai cu seamă că suferă greu cu ochii şi 
îşi tratează vara oboseala nervoasă! În această rutină a 
vieţii moldave, Jacques ajunge să se îndoiască şi de 
spiritul pe care l-a avut vreodată, se sperie când vede 
camarazi în aceeaşi stare, umplându-şi timpul cu 
"patience" acasă...Gruparea Junimii parcă a amorţit, de 
când s-a rărit preocuparea pentru "amor"!? Amicii abia 
ajung să se mai vadă, apăsaţi de griji personale. Fi-vor 
înghiţiți de mlaştina provincială? 


Se ţin Convorbirile... dar cine ştie cât timp, amicii 
se fac gogomani şi ego(t)işti, Junimea îmbătrâneşte 
sufleteşte, cutare se îndobitoceşte, altul nu vrea să scrie 
la revistă, Pogor anvizajează un lung voiaj la Paris, 
Maiorescu e prea furat de advocatură, atunci cine să mai 
vadă de revistă?! Jacques se deprinde a aplica amicilor 

un sistem de presiune, spre a obţine manuscrise("signe 
de detresse"). Noroc că Junimea mai are ocazia să-şi râdă 
enorm de câte un poligraf stupid... 


Apare la capii Junimii ideea sprijinirii materiale a 
tinerilor dotați. Fusese remarcat Vasile Conta, 
simpatizant de taină al Societății încă din anii de liceu. 
Băiatul publica o poezie "adâncă", sub inițiale, în 
Convorbiri literare: "Timpul curge,/ Viaţa fuge/Şi cu- 
această suspinare/Ne târăşte la mormânt: /O! Nimic! Cât 
eşti de mare!" O firmă cripto-junimistă(în care figurează 
şi V.Pogor) îl stipendiază pe tânăr cu o bursă pentru 
studiul...comerțului în Occident, dar vocația filosofică a 
lui Conta va fi de neînfrânt. 


În chiar această toamnă 1869, în care calea lui 
Eminescu se alege, atmosfera Junimii e nespus de 
blazată, antisentimentalismul atinge cote alarmante şi 
Jacques Negruzzi ratifică obiectiv starea de supremație a 
realului comic de succes. Şi Goethe, sosind acum în 
Junimea cu o capodoperă de-a sa, ar lăsa lumea 
rece!?(19) 


- Em-tăierea nodului gordian 


Tânărul Eminescu începe să aibă complexe, 
trebuie să-şi completeze studiile, are nu numai exemplul 
şi îndemnul fraţilor săi Iorgu şi Şerban, dar şi pilde vii 
prin preajmă: I. A.Lapedatu e trimis la Paris cu o bursă a 
"Societăţii  'Transilvania"...Foarte probabil, Mihail 

Pascaly-care preţuia mult cultura şi talentul "copistului” 
său-va fi venit cu argumentul greutăților materiale ale 
trupei sale, spre a-l convinge pe Eminescu s-o rupă cu 
ambiguitatea. 


Posibil ca Eminescu să fi convenit să însoţească 
trupa Pascaly în turneul de vară, început de iulie, până la 
laşi, poate Cernăuţi. Cum la Cernăuţi trupa dă 9 
reprezentații, între foştii colegi se răspândeşte zvonul că 
Mihai al lor e prezent, dar T. Ştefanelli nu-l găseşte, 
Eminescu e invizibil, poate lipseşte, poate se fereşte 
jenat de colegi!? 


Nu credem în legenda "răpirii" tânărului de către 
un căminar dezlănţuit, punând potera să-l smulgă pe fiul 
său dintre "comedianţi”. Chiar Mihai doreşte studii 
universitare, iar bătrânul e gata să facă sacrificiile 
pecuniare de cuviinţă. Mihai îşi mărturisise către 
Şt.Cacovean şi alți amici o anume preferinţă pentru 
studii în lumea germană! 


Capitolul studii secundare va rămâne plutind în 
ambiguitate: ba că şi-ar fi făcut "învăţăturile 
pregătitoare" în Botoşani şi Cernăuţi, ba că tatăl l-ar fi 
forţat să-şi mântuie studiile secundare la Blaj şi Braşov , 
forțându-l pe recalcitrant. Rămâne ca o constantă în 
opinia amicală şi publică lanţul studiilor eminesciene 
Cernăuţi-Blaj-Beiuş(?). 


Aşa că Poetul e pregătit să noteze în viitoarea sa 
matriculă vieneză, la rubrica "studii": Privatlehranstalt in 
Bukarest, formă cochetă de a insinua că studiile sale 
liceale private din Bucureşti s-ar apropia de final!?(20) 

Capitolul 4:1869-1872 


Pătrunde în visele şi manuscrisele lui Eminescu o 
reminiscență de Mitteleuropa:"Am ieşit parcă în târg şi 
am mers pe uliţi largi ca bulevarde(ulița mare din 
Praga)". Ce să fie? 


Era că într-o toamnă dulce de 1869, din Ipoteşti 
pleacă o trăsură, sigur că mai aveau părinţii Eminovici 
câte ceva de rezolvat la drum, dar îl şi însoțeau "pentru 
siguranță" pe nărăvaşul de Mihai la Viena, să rămână 
convinşi că băiatul îşi va continua studiile la 
Universitate. 


Trăsura duce familia Eminovici până la Cernăuţi şi 
apoi se continuă pe drum de fier cu "imerialul 
Lemberg”, spre Viena cu escală la Praga. Eminovicii 
zăbovesc nişte zile în splendidul oraş, între altele fac 
popas în piaţa Sfântului Venceslas, la celebrul fotograf 
Jan Tomas. Îşi fac poze toţi membrii familiei, Mihai în 6 
exemplare(disponibile, de acum, pentru oameni foarte 
apropiaţi...).La Praga(şi la Munchen)efectuează studii 
medicale fratele Şerban, poate şi Mihai doreşte să se 
înscrie la Universitatea Carolină? Nu se poate, se cere 
bacalaureatul ca student ordinar, aici sau la Viena 
rămâne valabilă soluţia "Ausserordentlicher Horer" 
(=audient extraordinar). Tot se alege Eminescu cu ceva: 
surprinzător, Şerban locuieşte în cartierul Nove Mesto, 
pe strada Lipova(=Teilor), promisiune  sofianică, 
vasăzică! Cândva, cehii cultivați îl vor gusta pe acest 
turist în tranzit, ca Hyperion şi fantast a la Mircea 

Eliade... E plăcut să te plimbi prin "cetatea de aur" a 
alchimiştilor, pe bulevardul-piaţă Vaclavske namesti... 


În 2 octombrie, Eminescu se înscrie la facultatea de 
filosofie a Universităţii din Viena ca Aussenordentlich 
(student extra-ordinar). Cu dreptul asumat de a participa 
la cursuri şi a i se recunoaşte ulterior frecvenţa, dar fără a 
putea participa la examene până nu prezintă un atestat de 
studii secundare!  Bun,studentul n-are atestat de 
bacalaureat, dar are umorul rece de a nota că a urmat 
ultimul trimestru la o şcoală particulară din Bucureşti... 


(1) 
-trai material 
=adrese în Viena 


O vreme, Poetul este găzduit de camarazii Samoil 
Isopescu şi Iancu Cocinschi, în camera lor din 
Dianagasse nr.8. Să zicem că stipendiul primit de Poet 
de la căminar ar fi fost generos, dar nu prea sosea cu 
regularitate! Dar când soseau la început de lună cei 18- 
20 de galbeni, Poetul devine de negăsit, se abstrage cu 
țigări fine, cafea Mokka în cantităţi industriale, 
împrumuta cărţi de la biblioteci şi cumpăra altele de la 
anticari, închizându-se în casă cu preţioasele nutrimente. 
Abstrasul nu mai apărea cu săptămânile prin 
amfiteatre/cafenele /birturi/adunări studenţeşti. Ferească 
sfântul să-l deranjeze vreun coleg, din spatele unei 
perdele dense de fum răsuna vocea oţărâtă a Poetului: 
"La ce-ai venit!?" 


De fapt, chinuitul încearcă-îndeosebi lucrând la 
Panorama  deşertăciunilor(Memento  mori)-să fixeze 

momente şi locuri speciale: "Acolo îmi place roata câte-o 
clipă s-o opresc". Dar seacă resursele şi dispoziţia 
mândrei schimnicii. Poetul nu e neaparat nevricos şi 
cavernos din cauză din lipsă, întâmpină situația cu Witz- 
ul Sărmanului Dionis...Zboară spre Gheorghe Eminovici 
cereri telegrafice de bani! Până una-alta, Eminescu îşi 
notează pedant tot felul de datorii, cheltuieli şi obligaţii: 
de mai multe ori face datorii la Slavici (mai mult), 
ocazional la Pitei, Ştefuriac, Toma Micheru, V.Bumbac 
şa. Are de cumpărat cărpi pentru sora Aglae de 39 florini 
, are de achitat taxa de bibliotecă de 10 fl., face datorii la 
cafenea şi dă 7 fl."curvelor"! 


Încep şi îndatorările pentru ţigări şi cafea pe la 
chelneri inimoşi, ca şi roaderea semnificativă a unei 
unghii către camarazi: "Ai o piţulă(=10 creiţari)?" Când 
sosesc galbenii căminarului, Eminescu îşi plăteşte 
datoriile şi ciclul reîncepe... 


Laptele e de foarte bună calitate pe aici, iar cafeaua 
cu lapte vieneză e delicioasă. Incât mizeria unora ca 
Poetul e mai cu seamă patetică şi pitorească, decât reală. 


(2) 
-cursuri la Universitate 


Studenţii Universităţii pot zări pe culoare un coleg 
straniu, cu un clabăţ bănăţean pe cap, de ajung să se 
întrebe şi colegii români cine va fiind acela, nu cumva 
un persian?! Făcându-i cunoştinţa, Slavici află de la 
ciudatul coleg că el n-a venit la Viena să se pregătească 
în vederea unei anumite cariere, ci pentru a lucra într-o 
atmosferă priincioasă întru desăvârşirea propriei fiinţe! 

Eminescu va rămâne nostalgic al sălaşului de 
învăţătură înaltă: "Cu murmurele ei blânde, /Cu izvorul 
harum horum/Ne primea în a ei braţe/ Alma mater 
philistrorum...//Cu marmure ca izvorul/Cujus, hujus 
„harum, horum/ Ne primea-n a sale braţe/Alma mater 
philistrorum. //Cu evlavie cumplită/ Înghiţeam pe regii 
Iybici-/Unde sunt acele vremuri/Te întreb amice 
Chibici?" Semn, între altele, că Eminescu îşi convertește 
şi amicii la pasiunile sale intelectuale. 


Cu siguranţă că Poetul se înscrie la trei cursuri ale 
lui Karl Sigmund Barasch. Apoi, hotărându-se în 1871- 
1872 pentru Facultatea de Drept, se înscrie la cursul 
profesorului Rudolf Ihering,  Instituţionen und 
Geschichte des romischen Rechts; Heinrich Siegel, cu 
drept german şi istoria generală a dreptului; Robert 
Zimmermann, cu filosofie practică şi istoria filosofiei; 
Theodor Vogt, cu pedagogie generală. Domină, cu 
siguranță Ihering, prin excelenta sa intuiţie a duhului 
dreptului roman. Peste acestea, Poetul asistă şi la diferite 
alte prelegeri, de pildă la profesorul Gianmaria Cattaneo. 


Încă din vremea gimnaziului de la Cernăuţi, 
Eminescu hotărâse să ia în seamă numai profesorii care 
se adresează sufletului întreg. I se întâmplă şi acum să 
fie deziluzionat de câte un profesor şi să-i părăsească 
orele, cum procedează cu cursul lui Zimmermann: (3) 


- lecturi, dezvoltarea gândirii, creaţie 


Cel puţin în parte, Poetul îşi extrage recomandări 
de lecturi din Blatter fur literarische Unterhaltung, 
Allgemeine Zeitung şi Beilage Allgemeine Zeitung, 

alcătuindu-şi liste impunătoare. Cu siguranţă, a parcurs 
măcar o parte din lucrările listate. 


După ce trimite « Venere şi Madonă», care a 
apărut prompt în «Convorbiri literare»,  trezind 
excelentă impresie în Junimea, Eminescu se cufundă în 
tăcere şi mister! Mai rău e că nimeni din Societate nu-l 
cunoaşte, se plânge Jacques Negruzzi... Fac cunoştinţă 
în vară... 


Schopenhauer domină autoritar gândirea Poetului 
şi faptul devine vizibil chiar şi-ntr-o poveste ca Făt- 
Frumos din lacrimă(din care se va citi în Junimea doar 
partea I-a,"neizbutită" după gustul lui Al. Xenopol, 
pentru că Eminescu are a vorbi aici despre "frumuseţe şi 
fericire”, or şi la Dante e mai reuşit Infernul decât 
Paradisul... Îşi trădează astfel creatorul un gust intim? S- 
ar zice că da, de vreme ce Schopenhauer socoteşte că 
omul e mai deprins cu nenorocirea decât cu fericirea şi 
Eminescu se descurcă mai bine artistic cu "nenorocirea" 
şi "urâtul", care-tocmai fiind exotice naturii umane-sunt 
percepute mai subtil! 


În ianuarie 1871, Jacques se plânge că de patru luni 
Poetul nu i-a mai răspuns la scrisori şi fireşte n-a mai 
trimis nimic la Convorbiri... Cum ighemoniconul nu-i 
permite să insiste tot el, Jacques îl roagă pe Al. Xenopol 
să-i scrie Poetului şi să afle ce şi cum. Dar nu mai e 
nevoie, în fine Eminescu scrie, dând explicaţii asupra 
tăcerii (4) 


-distracții 

Eminescu obişnuieşte să meargă la teatru, ca şi-n 
vremea Cernăuţiului, cu amicul Theodor Ştefanelli, de 
care Poetul îşi râde că nu aşteaptă perseverent-ca el-într- 
o zi geroasă, distribuirea biletelor ieftine la Regele Lear! 
Mai colindă, cu amicul Epaminonda Bucevschi şi prin 
galeriile de artă, poposind îndeosebi pe la pânzele 
Renaşterii din Muzeul Curţii, dar şi pe la 
Kunsthistorische Museum, unde pot fi admirate nu 
numai picturi şi sculpturi vestite, dar şi antichităţi 
orientale. 


Merita vizitat frumosul castel Schonbrunn, cel cu 
1441 camere. Ce se putea vizita în vremea lui Eminescu, 
dacă abia într-un târziu existența muzeului va permite 
vizitarea a vreo 45? Măcar te alegi cu o plimbare prin 
splendidul parc(imitaţie habsburgică de Versailles), cu 
terase, peluze, fântâni şi statui de cel mai bun gust. 


Teatrele vieneze sunt o minune. "Burg" este vestit 
prin bogatul repertoriu Goethe-Schiller; teatrul "Porții 
Carinthiei" oferă opere de Meyerbeer, Gounod(Romeo şi 
Julieta), Bellini, Weber (Eurianthe), Donizetti; "An der 
Wien" are renumele dramelor istorice, baletului şi 
feeriilor;  "Leopoldstadter” te delectează cu piese 
cavalereşti şi de marionete. Dar mai sunt şi teatrele 
marginale, cafeurile cu spectacol, valsurile de la 
"Hitzing" ş.c.]. Câte o "Julietă" supraponderală îl poate 
amuza pe Eminescu , dar vocea divei îţi taie respiraţia! 


Eminescu s-a înamorat de o actriță de la 
Hofburgtheater, Augusta Baudius, căreia îi va dedica 
poezia « La Baudius ». (5) 

- animal sociabil, relaţii omeneşti, vânător de oameni 


Eminescu întâlneşte în Babylonul vienez, cum era 
de aşteptat, o mulţime de colegi din gimnaziul de la 
Cernăuţi, ca şi fel de fel de cunoştinţe din anii de 
pribegie: Alexandru  Chibici-Revneanu(zis "Pasăre 
turcească"), Teodor Ştefanelli, Samoil Isopescu, Ilie 
Luţă, Epaminonda  Bucevschi,  leronim Barițiu, 
Cocinschi, Teodor Nica, loan Bechnitz, I.Pop- Florentin 
ş.c.l.Dar şi adulți ca Vicenţiu Babeş ş.a. E o "Românie" 
ca şi completă, cu ardeleni/bucovineni/ moldoveni/ 
valahi/macedoneni... 


Sigur că acum se cunoaşte Poetul cu 'Toma 
Micheru, student la Conservatorul vienez, pe care şi 
Slavici îl consideră "amic". 


Eminescu porneşte o vânătoare de oameni, Slavici 
îndeosebi surprinde corect aceste porniri de apostolat ale 
Poetului. Dar şi pofta apostolică are limite şi atunci 
Eminescu e tare mulţumit de societatea lui Chibici, tip 
vesel şi plăcându-i să pară placid şi şters, decât s-o facă 
pe înfiptul şi pateticul!(6) 


-portretul lui Slavici 


Şi deodată, Slavici-cât de cât informat despre ţară 
prin Bechnitz şi alţi amici-aude ceva pasionant: 
"Drojdiile din România, numai distilate prin cazan 
ardelenesc pot să dea esenţă curată! "Cine a rostit-o? Păi 
acel student cu clabăţ bănățean, Eminescu, trasând 
tandru o relaţie cu noua sa pradă greoi ardelenească: 
"Slavici fratye gye gynkolo, mă rog ţie frumos, nu mi-i 
spune tu mie"... (7) 

- Em-Slavici 


Slavici e mulțumit că la îndemnul amicului a scris 
studiul Noi şi maghiarii şi că scrisul său a trecut prin 
"mâinile distilatoare" ale lui Eminescu! 


Înţelege Slavici calitatea creaţiei eminesciene a 
momentului? Înger şi demon îi pare ardeleanului "în 
genere bunişoară"...Când Poetul îi citeşte “Sărmanul 
Dionisie”, ardeleanul nu-i prea edificat, noroc că se 
poate agăța de chiar aprecierea lui Maiorescu din 
Junimea: "bizar etc." Se pare că pe Slavici l-a atins cu 
adevărat numai “Mortua est”, celelalte îi apar ca slabe, 
Înger şi demon e cam forţată, la fel şi altele, doar “Floare 
albastră” e mai bună...Ce-i de făcut dacă lui Slavici îi 
place mai mult "frumosul senin”, decât cel "strălucitor", 
o Veneră de marmură, decât una de aur? Pur şi simplu, 
Eminescu străluceşte prea mult în poezia sa, iar dacă 
gustul Poetului e mai înalt, amicul ardelean rămâne la 
vorba sa: soarele e mai frumos în zori, decât la miază-zi 


(8) 
- "România Jună" 


Se pare că Eminescu a dat numele acestei societăţi, 
poate după modele europene celebre: "Das junge 
Deutschland" şi "Giovane Italia”. 


Societatea se înființează în primăvara lui 1871, 
având pe loan Slavici preşedinte(32 voturi) şi pe 
Eminescu bibliotecar(30 voturi). 


Işi dau repede seama Slavici şi Eminescu de 
proiectul unor colegi, ei ar dori ca sub paravanul 

României June şi al serbării de la Putna să se facă 
propagandă pentru unirea politică a românilor, ceea ce 
era nu numai primejdios, ci şi prematur: Eminescu 
gândea oricum că se cuvine o îndelungă unire culturală, 
ca la italieni şi germani, aşa vede chestiunea şi Titu 
Maiorescu. lar dintre patriotarzii-organizatori de la 
România Jună, unul o şterge cu banii strânşi pentru 
serbare! 


E de la sine înţeles că tocmai sub privegherea 
Aminului-maestru Eminescu,  confucianistul Slavici 
purcede adecvat la pregătirea actului patriotic şi creştin- 
inițiatic de la Putna, pe care-l va şi prezida. Şi nu ignoră 
Slavici, că-deocamdată-singurul Centru real e cel al 
voinţei  dharmice: Imperiul Habsburgic! lar pentru 
Eminescu pare adevăr ales că drojdiile din România au 
a-şi câştiga esența pură numai distilate prin cazanul 
ardelenesc. (9) 


-Serbarea de la Putna, august 1871 


De ce latră dezlănţuit Hasdeu, peste tot, că nişte 
nenorociţi de adepţi ai Junimii ieşene compromit cea mai 
frumoasă inițiativă a tinerimii române?! Se ciocnesc 
naţionalisme diferite...Cel puţin 2 junimişti, alături de 
Alecsandri hotărăsc în comisie asupra discursului pe care 
un tânăr îl va rosti la serbare, va fi preferat Al.Xenopol. 


Eminescu pleacă după 20 iulie către Cernăuţi, unde 
se dezbat grave chestiuni în comitetul organizatoric, 
inclusiv o pierdere de fonduri. Se operează şi schimbări 
în comitet...Poetul se repede la familia din Ipotești, unde 
stă câteva zile, scrie o scrisoare lui Maiorescu, 

menajează probabil apariţia unui articol de reclamă a 
serbării: Das  Sakularfestfest im Kloster Putna, în 
Czernowitzer Zeitung şi posibil să-şi viziteze acasă 
vreunul din numeroşii colegi şi amici bucovineni. 


Eminescu îşi vede de treabă. Iată-l venind de la 
Cernăuţi la Crasna, cu un car cu saci, în care vor fi 
transportaţi cozonacii, pe care-i va prepara mătuşa 
amicului Vasile Moraru. Nepotul i-a adus, e 
drept,"olecuţă de făină", dar coana preoteasă Eufrosina- 
trăgând cu coada ochiului spre Eminescu, pe care-l reține 
de la teatrul din Cernăuţi-răspunde cu humor: dar unde-i 
zaharu, untul, vanilia? Şi cât ouăret trebuie la un car de 
făină... bine, va completa ea, doar o dată-i serbare! Doar 
să promită băieţii că se vor consuma toţi cozonacii, care 
silinţă o şi promite Eminescu. Tot preparând cozonacii, 
coana Frusinica îşi studiază oaspeţii de la casa parohială: 
Vasilică tot glumeşte şi râde, dar Eminescu(ce tânăr 
plăcut, nu-i o frumuseţe, dar uşor îl placi) vorbeşte puţin, 
mai zice şi el câte o glumă, dar i se citeşte pe chip 
îngrijorarea pentru serbare. Dimineaţa, tinerii îşi beau 
iute cafeaua şi o şterg cu harabaua plină de cozonaci 
către serbare. 


Apucă Eminescu, între grijile organizatorice şi 
petrecerea lumească, să guste farmecul mânăstirii, acest 
Ierusalim românesc? Sigur că se preumblă pe la Turnul 
Tezaurului, Casa Domnească şi contemplă minunăţiile 
cuprinse în zestrea aşezământului: ceasloave, Biblii şi 
manuscrise profesionale ortografiate în chirilică. Şi 
formidabila catapeteasmă, realizată cu un veac în urmă 
din lemn de tei şi ulm şi sculptată fermecător baroc cu 
osteneli mitropolitane. Şi iconastasul vădit necanonic, 

cu patimile Mântuitorului. Şi ce duh de altfel de sfinţenie 
adie între mormintele Muşatinilor... 


Oaspeţii serbării au sosit în 14/26 august, unii cu 
trăsuri din Moldova, alţii pe drum de fier până la 
Cernăuţi şi în continuare cum se putea, în special cu 
căruţe din partea organizatorilor. La hotarul satului Putna 
s-a instalat un arc de triumf, unde membrii 
comitetului(cu eşarfe tricolore) urează "bun venit”. Cum 
sosesc căruțele, bubuie teascurile, fâlfâie drapelele şi 30 
de lăutari în anterie cântă Marşul lui Mihai Viteazul, iar 
mulțimea o dă pe urale la sosirea fiecărei căruţe! 
Serbarea începe de fapt în amurg, când toată lumea 
soseşte la mânăstire şi vreo 40 de băieți îi îndreaptă pe 
patrioţii-pelerini spre  adăposturile pregătite după 
cuviință: arhondaricul se cuvine deputăției de 
Moldova(Kogălniceanu, Alecsandri şi primarul Iaşului), 
cucoanelor paturi tot în mânăstire,iar băieții un dormitor- 
pătul. 


A fost o problemă cu VIP-urile moldoveneşti, pe 
drum "deputăţia" a aflat că unii fruntaşi bucovineni nu 
iau parte la serbare("politică"?!) şi prudentul Alecsandri 
se desparte de colegi şi o cârmeşte spre amicul 
Hurmuzaki din Cernăuţi...Aşa că sosiți la mânăstire, 
membrii "deputăţiei” nu se dau jos din trăsuri decât când 
liderul primeşte trebuincioasele lămuriri: Kogălniceanu e 
neliniştit şi ţine să se explice cu loan Slavici cum stau 
organizatorii cu stăpânirea. Tânărul explică marelui 
om(Eminescu îl ştia din vedere pe Kogălniceanu şi l-a 
urcat până-n tăriile gândului amicului Slavici)cu toată 
sinceritatea că liderii bucovineni sunt degeaba 
prăpăstioşi, preocupările serbării nu-s politice, ci 

culturale, că românii din Imperiul K u.K sunt respectoşi 
față de patria şi monarhul lor, că au doar speranţe 
economice, că însuşi căpitanul imperial al districtului va 
asista la sebare şi va toasta pentru neamul românesc. 
Convins,Kogălniceanu rămâne. 


Îmbulzeală simpatică a doua zi la masa festivă cu 
cca.1600 de tacâmuri şi schimbul doi. Kogălniceanu 
fusese proclamat prezident, fireşte, dar comisarul 
austriac a somat că el nu poate asista decât la o masă 
prezidată de Slavici! Kogălniceanu îl povăţuieşte pe 
tânăr cum să se poarte ca prezident, stăruind să limiteze 
toastele şi să ceară textele la control. 


Aşa că Slavici va închina primul pahar pentru sănătatea 
Kaiserului, din recunoştinţă pentru aprobaea serbării şi 
pentru alte multe, binecuvântate motive. Comisarul, de 
altfel român, a toastat pentru români, făcând urări de 
bună rânduială, pe care Slavici o va păzi ca un cerber, 
mai ales cenzurând "politica". Naţionaliştii bucovineni, 
paraleli cu diplomaţia sfătoasă a lui Kogălniceanu, îl 
bombănă pe Slavici ca fiind un obraznic care s-a 
substituit cu tupeu ilustrului Kogălniceanu ca prezident 
şi că prea şi-a dat ifose de cenzor, nemaivorbind de 
oportunism....La congres, bonomul comisar imperial 
insistă pentru libertatea dezbaterilor!? 


Ochiul emoţionat al lui Eminescu aleargă peste 
mulțime, în căutarea boierilor minţii: uite-l pe conu 
Mihalache Kogălniceanu..., să fie şi regele poeziei, 
Vasile Alecsandri?! Cum, n-a venit delegaţia Academiei 
Române, Sbiera, căci conu Mihalache are dublă 
elegaţie?! Între altele, Eminescu aude de la un călugăr 

bătrân cum arătase chipul marelui Vodă Ştefan, pictat 
după original: domnitorul avea căutătură tristă şi 
adâncă, parcă prins într-o gândire stranie...Mai e şi o 
legendă a locului, cu lumini misterioase în biserică şi 
clopote fioroase care bat singure! Se poate visa şi la 
candelele de la mormântul lui Ştefan, cum s-ar aprinde 
singure, formidabila vedenie dă fiori. Şi ar mai fi un 
moşneag de 106 ani, care şopteşte tinerilor: "Aţi venit să 
întoarceţi ţara la Moldova!" 


Țara era de fapt "întreaga Dacie", pentru care a 
cântat Ciprian Porumbescu,  întregimea teritoriilor 
româneşti pe care o aluziona Al. Xenopol , pomenind de 
liantul Ştefan şi chiar nebuloasa imaginată precaut de 
Slavici. De visurile lui Eminescu ce să mai spunem”! 


Prezentă în adunare, preoteasa Frusinica e fericită 
că i-a "ajuturat" pe băieţi, serbarea a ieşit minunat cu 
frăţia ei, a fost un rai! (10) 


-primul contact cu Junimea şi laşul 


Unii tineri ardeleni şi bucovineni hotărâseră ca, 
după serbare, să cunoască România şi Eminescu îi aduce 
la Iaşi. Băieţii fac o vizită de protocol la familia poetesei 
Matilda Cugler, mijlociţi de amicul Scipione Bădescu de 
la Curierul de laşi. Poate curioşi să-l cunoască pe 
Eminescu, atraşi de strania sa notorietate incipientă, 
sosesc la familia Cugler mai mulți domni şi doamne, în 
cinstea unei bătrâne  franțuzoaice prezente se 
conversează în limba lui Voltaire. Eminescu îşi face 
apariţia în fruntea grupului său, ca un prinț cu suita! 
Poetul arată elegant, cu ţinuta dreaptă, capul ridicat şi 

părul lung. Doamna franţuzoaică pofteşte de la 
"frumosul tânăr o recitare personală şi Eminescu recită 
mândru şi rece « Epigonii », fără a se ridica în picioare. 
Matildei  Cugler i se pare rea recitarea, poetul 
dezamăgeşte, de altfel Eminescu e conştient şi-i aruncă 
unui camarad: "Tu ai avut dreptate”, semn că se îndoia 
de talentele sale publice! Adunarea e animată, dar 
Eminescu pare trist şi reflexiv...Poate îi spune Matildei, 
la plecare: "Mă duc în străinătate pe vreo 3 ani, nu sunt 
sigur, dar când mă întorc vin la laşi”. 


Eminescu contactează Junimea. Între altele, obţine 
pentru Slavici un ajutor de 10-12 galbeni pe lună, ca să 
se poată întreţine fără a mai fi nevoit să-şi piardă timpul 
dând lecţiuni. Când Jacques Negruzzi trecuse prin Viena 
în vara 1870, auzise bune opinii despre Slavici de la 
Eminescu: amicul ardelean poate deveni un bun scriitor, 
el cugetă drept, are idei originale şi va scrie corect 
româneşte când se va dezvăța de maghiarisme. Se 
îndeamnă Slavici să scrie un studiu despre maghiari 
pentru Convorbiri , dar e cam descurajat de nivel când îl 
citeşte în revistă pe Al.Xenopol. Eminescu stăruie şi 
Slavici promite scrierea, după ce va reflecta 2 luni. 


Mihai dă o raită şi pe la Ipoteşti, unde merge cu 
fratele mai mic, Matei,la vânătoare de rațe sălbatice 
aflate într-un iaz de pe moşia Cucoreni. Mihai râde, 
vorbeşte şi iar cade pe gânduri, purtându-şi puşca veche 
model Jeltuhin, în vreme ce Matei se amuză cu o puşcă 
mai mică! 


Începând cu Iaşul, deja Eminescu poate purcede a-şi 
gestiona gloria de poet! Nici nu apăruse bine 

« Epigonii» şi în ziarul ieşean «Secolul», din 5 
septembrie 1870, apărea o poezie Eminentului poet 
Eminescu a unui oarecare: "Pentru ce pe fruntea-ți dalbă, 
unde o rază străluceşte,/Întinzi vălul alb şi rece ca un 
giulgiu pe-un mormânt,/Şi ne spui cu glasu-ţi jalnic că o 
lume se sfârşeşte/Şi că alta nu începe pentru noi aşa 
curând?"(11) 


-iar Em la Viena 


Prin martie-aprilie 1872, Slavici comunică lui 
Jacques Negruzzi impresiile sale chinuit-umoristice 
(poate la o întrebare a pontifului revistei junimiste): 
Eminescu se află întreg şi sănătos la Viena, el zice că nu 
lucrează nimic, e leneş, sigur că Slavici nu-l crede pe 
"Şiret"! Dar dacă Poetul e totuşi, din capul locului, 
"personificațiunea trândăviei"?! Mă rog. 


Eminescu se defineşte credibil pentru această etapă 
de singurătate vieneză după boală în poezia Pustnicul= 
(12) 


- Eros; Em şi Veronica 


Asistând cu Chibici la vreun curs firoscos despre 
regii libici, Poetul îşi face atent amicul să-şi alunece 
privirea peste drum, pe unde zburda o "Mamzell 
Rezi...Prea frumoasă, drăgăstoasă, /Numai nas avea prea 
mare,/Ş-acel nas prototipistic/Supăra la sărutare”. 


Eminescu îşi va aminti într-o scrisoare către 
Veronica Micle din ianuarie 1882: "Mă revăd la Viena. 
Ochii tăi frumoşi pătrundeau sufletul meu". Iar Veronica, 
la rându-i, dă glas amintirii:".... Aşadar, ceva apropiat 

genului « O fată tânără pe patul morţii », de Bolintineanu 
, după sensibilitatea românească a vremii...O tânără greu 
bolnavă, care în timpul unor grele suferinţe în străinătate, 
nu-l are decât pe tânărul ei compagnon, student 
entuziast, spre mângâiere/şlefuire/înveselire a spiritului. 
Eminescu îi citeşte Veronicăi, o plimbă desigur, 
istorisindu-i vieţi pilduitoare de oameni însemnați. Şi 
Maiorescu se va arăta constant interesat de viaţa 
filosofilor, extrăgând tâlcuri... 


Dar cine e frumoasa tânără blondă? 


Mai întâi să amintim procesul lui Maiorescu, 
laşi,1864-1865. Între martorii acuzării se iveşte şi o 
adolescentă de 15 ani, frumuşică, fâşneaţă şi dezinvoltă, 
e chiar Veronica, proaspătă Micle! Mărturia ei, cam de 
rea credință("am impresia că erau cuvinte de amor", dar 
roşeşte la mirarea judecătorului asupra "experienței" ei 
erotice), aflată vizibil sub proaste influenţe, răvăşeşte 
procesul. E dreptul lui Maiorescu s-o ţină minte... Mama 
Veronicăi îndrăznise să afirme la tribunal că-şi retrăsese 
fata de la "Şcoala Centrală" din cauza atmosferei de 
imoralitate, produsă de Maiorescu !? 


Veronica e o ardeleancă din Năsăud, crescută ca 
orfană a unui fost luptător din "48"-ul ardelean, cu o 
mamă aprigă: moaşa Ana Câmpeanu, care se rostuieşte 
la Iaşi. Veronica a învăţat excelent şi avea bune şanse de 
dezvoltare pe linie studioasă, dar mama a măritat-o 
devreme(la 14 ani!) cu profesorul Micle, mai în vârstă cu 
vreo 30 de ani decât mica nurlie, dar mă rog, se cheamă 
că-şi aşează nevestica deasupra oricăror griji. Tomnaticul 

soţ îi completează instrucţia, plătindu-i Veronicăi lecţii 
de muzică, literatură universală ş.c.]. 


Veronica debutează literar tocmai în această 
perioadă, fireşte că nu la junimista Convorbiri ..., spre a 
nu-şi mâhni soţul. Dar cu siguranţă a început să citească 
ilustra revistă a Iaşului, din care a luat cunoştinţă de 
creaţiile vieneze ale lui Eminescu. Veronica şi-a păstrat 
firea veselă şi spirituală! 


Semnificativ, nici acum, nici mai târziu, Eminescu 
nu-i pomeneşte lui Slavici de Veronica, dar alţi camarazi 
vienezi ştiu câte ceva: Poetul s-a însărcinat cu escortarea 
unei tinere doamne din laşi în vizitarea Vienei! E soţia 
profesorului Micle(a), rector al Universităţii ieşene, care 
e posibil s-o fi recomandat pe o filieră oarecare lui 
Eminescu anume... 


Dacă n-ar fi fost trista apartenenţă a lui Micle la 
"Fracţiune"... , aşadar între bărnuţieni şi antijunimişti, 
figura acestui soţ tomnatic ar fi fost pasabilă. Avea 
meritul de a se fi ridicat cu greu la ştiinţă, ca om 
sărac(din satul său, mergea la şcoală, la Cluj, pe jos), dar 
şi virtutea de a fi luptat în "48"-ul lui Avram lancu.(13) 


-TM şi implicarea jun. în pol. 1871-1872 


Maiorescu nu e sigur-odată cu Junimea lui-că 
adeziunea lor la partidul ordinii este bine înţeleasă de 
opinia publică. Tombaterele liberale demască la nivelul 
uliței reacţiunea, "putregaiul timpurilor trecute”, aliat cu 
"ciocoiul ambițios şi fără principii, sceptic şi fără 
scrupule"! Cui să-i explici că tu, federaţie conservatoare- 
de altfel, la guvernare după 187 1-nu poţi deveni "o sectă, 

ca roşii”, nici "francmasoneria disciplinată"...supusă 
câtorva şefi ierarhici”... Eminescu începe de prin 1871- 
1872 să-l vadă ministru pe Titu Maiorescu. Dar să-l 
surprindem pe aprigul ministeriabil într-un rar moment 
de contemplaţie: odată, într-o seară lină de mai prin 
1871, Maiorescu se află în casele "beizadelei” Grigore 
Sturdza (cel cu "petiția de la Iaşi") şi se detaşează de 
mulțimea pasională politic din jur. Undeva în penumbra 
sălii, ochiul Criticului remarcă o marmoră albă, izbutită 
sugestie de artă elină. În jur, patimi şi emoţii politice, 
freamătul actualități reale şi vremelnice, sigur că 
importantă pentru prezent şi perfect nulă pentru 
viitorime...Numai statuia albă, cu blând surâs, pluteşte 
senină deasupra haosului, de, lumea fericită a 
artei(clasice...) în care Timpul n-are noimă şi numai 
Creatorul e nemuritor! Şi-apoi, ajungi să te întrebi dacă 
atâţia "politici" ca Tiberius & co. au fost cu adevărat 
netrebnici, sau astfel a ţinut artistul să-i impună 
memoriei colective ulterioare. 


Presa adversă îl pârăşte pe Maiorescu odiului 
moldo-valah până şi pentru faptul că ţine în locuinţa sa 
un piano, o clarinetă şi un contrabas (14) 


-Em la laşi 1872 


Aflând că amicul se află în Iaşi, Slavici îndreaptă 
către Jacques Negruzzi un avertisment sibilinic, din 
depărtări: foarte bine că Eminescu se află acolo, dacă va 
şi rămâne ar fi la fel de bine, căci Poetul are trebuinţă de 
o societate pe care s-o respecte, altfel "Mortua est"! (15) 

Nu întâmplător, Poetul e trimis la Berlin, Viena 
Habsburgilor se va provincializa în noul context 
european de după victoria şi unificarea germană, 
Berlinul e noua constelație care va oferi atracţie pe plan 
politic /economic/cultural, iar în România au a se bucura 
Carol I(Kaiserul de la Berlin, noul arbitru european 
Wilhelm I, îi este văr) şi Junimea, loial dinastică prin 
bunul ei ataşament la Ordine din anii 1870-1871. (16) Şi 
tare va fi nevoie în România de tineri crescuţi în 
limbă/civilizaţie/ gândire/culturologie germană, că erau 
prea mulţi "francofili”. Aşadar, e foarte "politic" gestul 
trimiterii lui Eminescu la Berlin, cum bine ne convinge 
Ilina Gregori! 

Capitolul 5:1872-1874 


Berlinul 


Încă de la Viena, Eminescu se supune impresiei 
generale: germanii sunt nişte "Holzkopf", adăugând că ei 
s-au obişnuit să nu ţină la naționalitatea lor, căci nici nu 
prea au la ce ţine! Dar după biruinţa recentă, iată-i pe 
germani luând parcă lecţii de la francezii învinşi, 
devenind mândri de neamul lor, tenaci şi greu de 
deznaţionalizat. 


Poate avea dreptate cărturarul I. M. Raşcu 
(francofon...), cum că Eminescu nu prea-i are la inimă 
pe nemți, cum nu-i avusese nici pe austrieci! Singur se 
va mira Poetul de ce a venit şi mai ales de ce a rămas în 
acest scump oraş al sfântului imperiu roman de naţiune 
germană(lieben Stadt des heilligen romischen Reiches 
deutscher Nation), Berlin. 


Citind în 1870 presa germană, Eminescu e 
înspăimântat de tonul şovinist şi "poltron" al ziarelor, cu 
titluri înfiorătoare la articolele de fond, gen Die 
welschen Mordbrenner. Cât priveşte onorabila Blatter 
fur literariche Unterhaltung, aici te cutremuri de reclama 
cărților ce văd lumina tiparului în Germania: Das 
Germanenthum in Osterreich, Die Feuerprobe des 
Norddeutschen Bundes, Auf nach Frankreich, 
Vorwarts!,  Geharnische Sonette, Der Krieg 
Deutschlands. ..Câte 20-30 de titluri de această speţă, 
săptămânal! Unde s-au pitit umaniştii, de nu mai au loc 
în viața publică?! 

Berlinul în care vine Eminescu tocmai a găzduit în 
septembrie 1872 întâlnirea împăraţilor Germaniei, 
Austro-Ungariei şi Rusia, în fapt un preludiu la statu- 
quo-ul european, în care Germania imperială va domina 
continentul. Parcă e vorba numai de politică 
internaţională? Modelul prusian îşi extinde măreţia în 
eficienţa gospodărească de stat, eminenţa prestigiului se 
impune-ca dat  obiectiv-atât preţuitorilor, cât şi 
rezervaţilor(ca Eminescu), chiar şi inamicilor! Poetul 
simţise atracţie faţă de P. P. Carp. tocmai un bun produs 
al acestui visător şi pragmatic model prusian de 
germanitate. 


Ar mai fi un amănunt gingaş: unii studenţi români, 
ajunşi la Alma Mater Berolina, nu stăpânesc tocmai bine 
la început limba germană, e cazul junimiştilor Al. 
Xenopol, I.Neniţescu ş.a. Evident, nu e cazul lui 
Eminescu după trei ani de Vienă, plus anii de învăţătură 
la Cernăuţi. (1) 


la Universitate,profesori,cursuri 


Ce cursuri va frecventa cu predilecție Eminescu, 
urmează să vedem îndată, mai întâi să pomenim 
prestigiul filosofic al Universităţii berlineze, ilustrat de 
profesori ca Eduard Zeller, reputat istoriograf al 
filosofiei(Platonische  Studien;Die Philosophie der 
Griechen), Friedrich Paulsen şi Karl Werder(De Platonis 
Parmenide; Logik;dar şi Vorlesungen uber Shakespeares 
Hamlet), dar şi profesori renumiţi în umanioare, precum 
egiptologul Richard Karl Lepsius (excelente lucrări 
despre descifrarea hieroglifelor, îndeosebi Denkmaler 
aus Aegypten und Aethiopien,12 vol.), Hermann 

Grimm(poet şi savant preocupat de filologie/ istorie/ 
estetică/ istoria artelor) ş.c.]. 


Eminescu se arată foarte sârguincios în frecventarea 
cursului de egiptologie al profesorului Karl Richard 
Lepsius, considerat în epocă un al doilea Champollion. 
Lepsius a editat Cartea morţilor, interpretând că aceste 
texte inițiatice aveau pentru egipteni o funcţie de ghid în 
voiajul din lumea de dincolo, cea veşnică şi singură 
adevărată... 


Eminescu frecventează cursul de cosmogonie 
indiană al profesorului Albrecht Weber, cu bune 
concurență a Poetului cu un alt român, Constantin 
Georgian, cine a asimilat mai bine lecţia lui Weber, 
îndeosebi în materie de sanskrită! (2) 


- traiul material; la agenţie 


Conu Todiriţă Rosetti e primul agent diplomatic al 
României, la Berlin. Il are ca secretar pe Ion Samurcaş, 
dar îl va ajuta şi pe studentul Eminescu. 


Bunul T. Rosetti îi ridicase leafa lui Eminescu de 
la Agenţie la 16 napoleoni pe lună, dar succesorul său 
Creţulescu i-o reduce la 30 de taleri pe lună, adică o 
coborâre de la 320 fr. la 100 fr.! Comentează Poetul 
către tatăl său: "Creţulescu este...un om care trece cu 
economia peste marginile cuvenite”. Prea moderat, într-o 
ciornă de scrisoare către T.Rosetti, studentul se 
dezlănţuie impertinent şi spiritual: Creţulescu este 
"bătrâna mea Excelență", pur şi simplu "un 
pergament"(ein altes Leder). Nefiind un palimpsest, 

Eminescu îi dedică ipochimenului o parodie goetheană 
(în Faust: "Das Unbeschreibliche/Hier ist's getan/ Das 
Ewig-Weibliche/ Zieht uns hinan" =....): "Das 
Umbeschreibliche/Hier ist's gethan/Das Ewig-Lederne 
/Riss uns hinan" (=...). (3) 


animal sociabil,organizator,vânător de oameni 


Un obicei curent al Universităţilor germane stipula 
că studenții îşi pot vizita acasă profesorii acasă. A făcut- 
o şi Poetul? Nu ştim, dar oricum el îşi notează câteva 
adrese: Lepsius, Du Bois Reymond, Zeller, 
Helmholtz...E poate şi o preferință eminesciană. 
Constantin Georgian îşi amintea, sau imagina "Un ceai la 
profesorul Weber”! 


Nu cât la Viena, dar tot i-a rămas lui Eminescu 
gustul vânătorii de oameni şi al organizării, astfel 
încearcă şi la Berlin-măcar o dată!-să constituie o 
Societate românească, numită "Familia". Dar încă de la 
întâia şedinţă, Poetul a avut ca prezident un incident cu 
unul din membrii adunării, arătându-se prezidentul 
dispus să-i ofere aceluia satisfacţie "în marginile 
adevărului". Maioresciană formulă . 


Eminescu îşi notează în caiete intime şi nişte 
reflecţii despre grupurile de tineri. Mai întâi, să nu-şi 
închipuie nimeni cu uşurinţă că e vreun talent literar, cu 
atât mai puţin un "geniu", mai degrabă se ivesc stelele 
fixe în Univers, decât geniul pe Pământ, geniile în arte şi 
ştiinţe precum Homer, Shakespeare, Raphael, Newton, 
Kant, Galilei, Darwin sunt de tot rare, de la Adam şi Eva 
până la papa Leon al IX-lea(!)dacă numărăm o 

duzină..."Încolo suntem cu toţii nişte bieţi mizerabili”, 
exclamă Poetul, iar "regii cugetării” ne dau de lucru 
pentru multe generaţii! Iar dacă nu muncim întru aceasta, 
rămânem asemeni "confraţilor", dobitoace. (4)Poetul nu- 
i sigur că şi el face parte din creierul speciei. 


-distracții, eros 


Reflectează Poetul în marginea experienţei marelui oraş, 
că şi femeile pierdute-înarmate cu tărie-încă mai pot 
simţi primordial imprimarea dată în suflet prin 
"leagăn"(naştere)... Cum se traduce aceasta în viaţa 
realelor? (5) 


- griji, izolare etc. 


De ce respinge Poetul, acum, relaţia cu Slavici? 
Amicul ardelean se plânge în decembrie 1872 că 
"Eminescu a pierit”, iar Al.Xenopol s-a domnit prea tare 
şi nu-i răspunde...Au murit aceştia amândoi, pentru 
Slavici, de la Eminescu nici nu mai speră răspuns, 
Xenopol întârzie de 6 luni! Mă rog, tot îi mai scrie 
Xenopol, dar s-a molipsit de la Eminescu, care o fi plecat 
cu "expediția polară”. 


Ce ştie Eminescu despre ai săi? Că în chiar 
toamna 1872, căminarul are grija cheltuielilor cu micul 
Matei, 22 de galbeni, spre a urma liceul din Botoşani. 
Cât despre fratele Şerban, el vorbeşte ca totdeauna 
întunecat asupra propriei soarte, dar Mihai e obişnuit cu 
stilul! 


Impresia lăsată de Şerban, încă de la Botoşani, e 
aceea a unui ins excelent dotat intelectual, cu o 

impresionantă cultură generală. Şerban e doctor în 
medicină şi acum are cca. 30 de ani, din păcate e 
victima unei constituţii psihice ciclotimice, cu îndesite 
alunecări depresive. 


Probabil, marea grijă a poetului e boala din sine, 
boala familiei.  (6)Parcă l-ar ţine legat de familie 
blestemul de sânge, misterul Atrizilor. 


-dezvoltare umană 


Romantic în exces, Eminescu s-a deprins să 
forțeze limitele Absolutului în materie de perfecţionarea 
sinelui şi îmbunătăţirea speciei. Rămâne valabilă 
descrierea Poetului, aşa cum l-a cunoscut G.Panu la 
Junimea, în toamna lui 1872: Eminescu este un tânăr 
bine făcut, frumos, cu o mică mustață subțire şi cu plete 
mari. Se poartă prevenitor şi rece cu persoanele 
necunoscute, e în stare să se comporte "foarte dezgustat" 
Chiar şi cu o colectivitate acceptabilă(ca Junimea), la 
simpla întrebare dacă are ceva de citit! Deja se trezeşte 
aşezat la masă lângă Maiorescu, în poziția privilegiată a 
celor ce înţeleg literatura citită în cenaclu...Dar are 
uneori, chiar în Junimea un aer absent, fixând un punct 
din plafon. Mai şi irită adunarea cu afirmaţiile sale 
tranşante, legate de dificultăţile proprii poeziei..." Logicul 
şi limpedele" G.Panu sare aţâţat de pe scaun, Eminescu îl 
şi cam indispune cu pletele sale lungi, dar mai ales cu 
disprețul de lume afişat într-o societate atât de sprinţară. 
Şi apoi, cum să pledezi, ca Eminescu, pentru libertatea 
poetului de a rămâne parțial neînțeles?! 

Adică arborează Eminescu un aer de "Sărman 
Dionis", nerumegat de Junimea şi de om care regretă, 
măcar în parte, de a nu trăi ca personajul său în vremile 
lui Alexandru cel Bun. La plecarea din adunare, 
Eminescu nu se întovărăşeşte cu colegii, îndeosebi cu 
zeflemistul Panu, deşi se stimează chiar şi cu acesta. 
Nici vorbă că alteori ştie şi Eminescu să fie vorbăreţ, 
chiar glumeţ, ce-i drept cam umbrit de melancolie, 
oricum el nu suportă glume la adresa credințelor sale şi 
în genere abia face câte o "consumaţie” cu alde 
Panu...Poetul tratează cam aspru pe mulţi junimişti , 
acuzându-i făţiş de prostie şi ignoranță. Ciudat, în 
schimb toată Junimea îl menajează pe Eminescu, de 
parcă toţi ar presimţi că-l pândeşte pe Poet o nenorocire 
imensă! O fi sesizat Eminescu această menajare 
suspectă? 


Datorăm deosebit Ilinei Gregori perspectiva 
adevăratului Berlin, în care bunii biografi tradiționali 
mişcau un Poet cam "autist". Mai bine să ne închipuim 
un Eminescu contemplând "oraşul furnicar", cu o 
sensibilitate să-i zicem budistă. ( =v. Florinel Agafiței ) 
Poetul reflectează că astfel de oraşe mari, "maşini uriaşe 
de distrugere a  generaţiunii”, îneacă în unda 
inevitabilului lor râu orice simţire personală, lăsând 
fiinţa încremenită în disperare! 


Berlinul, care avea doar 80000 de locuitori în 
1871, explodează în aceşti ani! Peisajul reşedinţei 
cezarice devine fantastic şi coşmaresc... Capitala 
germană se încearcă în rivalitate cu Parisul învins şi 
ridicolul încercării nu se exclude. Duhul războinic 
domină încă pe germani... 

Ce bine că aude ideile neo-hegelianului de stânga 
David Strauss, biograf al lui Christ şi tăgăduitor al 
adevărului evanghelic revelat. Nu că tânărul român s-ar 
îndoi pentru sine de creştinism,dar îi compătimeşte pe 
oamenii mulţimilor(nici n-am/n-au fost vreodată creştini 
şi astfel Eminescu se trezeşte şi mai radical decât 
Strauss: cum pe indivizi îi stăpâneşte schopenhaueriana 
Voinţă, aceasta e un rău, un handicap pentru receptarea 
creştinismului curat, aşadar vor fi ticăloşi care periodic 
se vor spăşi ca s-o poată lua de la început...Nu atât 
aplicabilă trista reflecţie pentru Germania, cât pentru 
România, o va ţine minte pentru acasă, la întoarcere.Şi 
când ne gândim ce fervoare în exact această idee ar fi 
trăit Poetul, în contact cu Wagner şi arta prerafaelită în 
care se rumega aceeaşi nelinişte! 


Trebuie să-l fi amuzat pe Eminescu frecvenţa 
vioaie a expresiei "kann nicht verstehen" (=nu pot să 
înțeleg), pronunâată mestecat, ceea ce poate sugera 
isteţiei  latine-prin  aglutinare-un posibil cognomen 
umoristic :"Canniverstan"! 


În notaţiile sale de laborator, Eminescu e intim de 
acord cu ideile lui Humboldt despre importanţa limbii 
pentru gândire, pentru acceptarea mediului, pentru 
Weltanschauung. În câte un text german transcris , 
răzbate în sublinieri acceptul studentului nostru: omul nu 
este ceea ce este numai prin el însuşi, ci doar prin 
influenţele determinante ale societăţii în care trăieşte. 
Da, limba influenţează categoric formele psihologice ale 
gândirii individuale şi comunitare, acestea se pliază de 
minune...lar limba acestor germani, parcă se preocupă de 
cultul primordial al individualismului şi nu de modelarea 

insului, supus prin urmare oricărei catalize, după propria 
vrere. (7) Atunci şi el, omul din Ipotești s-a întâlnit 
miraculos cu limba germană, oricum cunoscută din 
copilărie! Eşti mai liber la Berlin decât la Paris sau 
altunde. 


- creaţie, viaţă spirituală 


O clipă astrală a fost accea în care Eminescu a dat 
peste o Cosmogonie der Inder, răsfoind în 1873 un 
număr din Beilage zur Allgemeinen Zeitung, în care 
oferta unor pasaje excepţionale din Rigveda alterna cu o 
doctă punere în temă. Poetul căpătase oricum aplecare şi 
un început de pricepere orientalistică prin cursurile 
universitare frecventate. 


Lecturile actuale se conduc, desigur, atât urmare a 
recomandărilor universitare, cât şi din proprie iniţiativă. 
Poate că Eminescu continup şi-n cafenelele berlineze 
lectura poeţilor germani minori, ca şi-n Bucovina, iar ce- 
i place din aceşti poeţei îşi copiază şi traduce pentru 
laboratorul propriu. Se întâmplă ca şi cu folclorul, 
Eminescu va avea ocazional falsă memorie în inspiraţiile 
sale...Dar, la urma urmelor, leul nu se face forţos pe baza 
berbecilor asimilaţi?!(8) 


-TM, Junimea, Em 


Individul P.  Grădişteanu de la Revista 
contimporană îl pune la ambiţie pe Maiorescu, în 1873: 
"Dar unde este şi arena pe care d. Maiorescu să o fi 
umplut cu zgomotul triumfurilor sale?" Era vorba de 
succesul critic, dar mai ştii? Junimuiştii fac schimb de 

impresii între ei despre persoana luiEminescu: 'T.Rosetti 
ş.a. 


Maiorescu îi scrie lui Eminescu de îndată ce 
înmugureşte speranţa ministerială. (9) 


-guvern cons.; portretul lui Lascăr Catargiu; TM 
om politic 


Maiorescu e cu ochiul pe relațiile junimiştilor 
ieşeni cu politica şi cu autorităţile locului, de exemplu 
cere explicații asupra conflictelor unora(îndeosebi 
Buicliu) cu prefectul Lăţescu, al Iaşului. Află ministrul 
că secătura de prefect "frizat şi mănuşat" se amestecă 
abuziv în toate, sprijină subalterni dubioşi şi poartă 
"vorbe", de pildă pârăşte Domnitorului poveşti că 
inamicul Buicliu ar fi "opozant antidinastic" etc. Şi inşii 
cumsecade au ajuns lesne la altercaţii cu acest prefect! 


Pe dedesubtul aparenţelor, lucizii observă că 
armonia guvernamentală e foarte relativă, că partidul 
conservator îi cam ţine din scurt pe junimişti. Pentru cei 
oneşti din viața publică e un motiv de disperare să 
constate că domnii P. P. Carp, T. Rosetti şi Titu 
Maiorescu, în fond modele pentru viaţa politică a ţării, 
abia îşi găsesc locul firesc la Putere...Cameleonul 
Verussi strecoară vorbe veninoase: dacă "albii" se vor tot 
dezbina, Vodă nu va avea de ales şi-i va aduce la 
guvernare pe "roşii". (10) 


-TM ministru; comportare cu inamicii 


Să fi fost aceasta întâia mişcare a noului ministru? 
Titu Maiorescu aleargă la Cernăuţi să ia în primire 

prețioasa arhivă de documente, copiate din arhivele 
Vienei de baronul Eudoxiu Hurmuzaki. Baronul 
decedase în februarie 1874 şi fiul, Gheorghe, le dăruia 
legitimului beneficiar, România. Maiorescu expediază 
prompt la Bucureşti lăzile cu documente, crezându-le 
vreo 3000. Se vor dovedi vreo 6000 şi priveau politica 
orientală a Imperiului... Maiorescu se pune în acord cu D. 
A. Sturdza, de fapt omul ales de Hurmuzaki şi formează 
o comisie de investigare a documentelor, cu 
Kogălniceanu(preşedinte), Odobescu şi T. Rosetti 
(membri) şi Slavici (secretar), Hasdeu recuzându-se. 
Bugetul e pregătit, oamenii muncesc, volumele se vor 
tipări. Unul din volume va fi tradus în 1878 de 
Eminescu. 


Cum Creangă fusese pârât de popimea ieşeană la 
ministrul precedent şi generalul Tell îl destituise, 
Maiorescu îl reîncadrează pe fostul său elev între 
institutorii ieşeni şi-i sprijină aspirațiile de definitivare în 
învățământ. Ministrul îl primise prompt pe Creangă în 
audienţă şi-l tratase cu solicitudine. În 1875, îi comandă 
excelentului autor al Metodei...o broşură-ghid pentru 
folosirea manualului, apoi îl solicită la un chestionar 
"Despre datinile poporului român", de răspândit printre 
învățătorii rurali. 


Ministrul îi avizează favorabil lui Kogălniceanu o 
cerere de studiere a unor manuscrise istorice la biblioteci 
din Bucureşti şi laşi. 


Între cursurile libere de la Universitatea din 
Bucureşti, Maiorescu aprobă şi cursul lui Hasdeu, de 
"filologie comparativă" care îmbrăţişează limbile: 

sanskrită, zendică, armeană, elenă, latină, albaneză, 
celtică, germanică, slavică şi limbile romanice, "toate în 
raport cu limba română"! Dar Maiorescu va suspenda în 
1875 fabulosul curs(primind felicitări suspecte de la câte 
un G.Panu, că nu încurajează "fanteziile" dăunătoare!), 
iar ministrul liberal Chițu va reintegra cu justețe pe 
Hasdeu. 


Maiorescu ocheşte 4 tineri promiţători în istorie şi 
filologie şi-i trimite bursieri la studii în Occident: Gr. 
Tocilescu, G. Dem. Teodorescu, Al. Lambrior şi Gh. 
Panu. (11) 


-TM om de lume, acasă, şef literar 


-prin pomenirea atacurilor către TM-Em(v.Dan 
Mănucă) fac trecerea spre Em 


Maiorescu se simte obligat să-l apere pe Poet de 
sâcâielile şi sarcasmele presei antijunimiste, îndeosebi 
din partea “Revistei contimporane” , ba că rimele lui 
Eminescu sunt incorecte, ba că "genialul Eminescu" e 
aşezat îndată după Alecsandri în Noua Direcţiune (12) 


- TM-Em, joc de-a șoarecele cu pisica 


Cioran pomeneşte cu umor exasperarea unor 
generaţii moderne de studioşi români, exasperaţi de 
instanța Magistrului: "Şi cum stai cu doctoratul?" Şi 
totuşi au dreptate şi cei care bat la cap tinerii studioşi. 
Maiorescu e informat pe diverse căi, de exemplu de la 
tânărul ardelean Miron Pompiliu, victima căpcăunului, 
ce înseamnă un profesor universitar de filosofie la Iaşi(îl 
bănuim pe un oarecare Leonardescu): de ce eşti atât de 

rătăcit, încât să nu  pomeneşti în teză de 
Gewisenfreiheit(=libertate de conştiinţă)?  Degeaba-i 
ripostezi ce te-au învăţat Kant şi Schopenhauer, altcum 
priviți decât prin sorbonarzii ochelari de cal, tipul se 
dezlănţuie că-l pomeneşti pe Schopenhauer, un "visător 
disprețuit" şi nu înţelegi din Kant ce înseamnă "libertate 
ominească"!? 


Eminescu începe să creadă cu dinadinsul că va 
ajunge profesor de filosofie la Universitate şi notează că 
de la 20 martie(poate în 1875) va susţine 4 prelegeri 
săptămânale de introducere în istoria filosofiei, dar şi 
filosofia istoriei + logică de la 22 aprilie, 4+2 prelegeri 
săptămânale. Unele sunt "priviri", altele "liniamente”. 
(13) 


- Em-evadări, expediția ştiinţifică 


Nu-i exclus ca Poetul, înarmat cu preţioşii 100 de 
galbeni ai stipendiului patriei, să fi vagabondat puţin prin 
Jena(poate şi prin părţile renane, opinează George 
Munteanu), vânând iluzoriul doctorat. (14) 


-diverse bune de fin.abs. 


Într-un fragment de manuscris german, din această 
perioadă de studenţie berlineză în care Eminescu cugeta 
la rosturile Statului, C. Noica descoperă un gând straniu: 
şi popoarele dorm. Dar nici nu e atât de "straniu", dacă 
reluăm drumul străbătut de Eminescu, ce pornise de la 
visul şi inconştientul propulsate de Schopenhauer. 
Viitorul Poet naţional e fascinat de propria revelaţie a 
"basmului" încadrat în Istorie, de unde şi viitoarea 
atracţie a lui Eminescu pentru folclor şi istorie naţională! 

Exact studiilor sale berlineze şi reflecţiilor prilejuale, le 
va datora Eminescu tratarea istoriei româneşti ca tradiție 
culturală şi moştenire colectivă, în parte inconştientă, o 
"noapte" comună în tărâmul visului, pândind o regăsire a 
nemuririi. (15)Ce contemporan ne sună acestea... 


Excelenta Ilina Gregori nu vrea să creadă în 
nihilismul şi decepţionismul eminescian, aşa că să fie 
atent ministrul Maiorescu, lumea sa, ca şi a lui 
Schopenhauer şi mai cu seamă a lui Eminescu, aparţine 
nesmintit Visului, unul în care Făt-Frumos din lacrimă, 
Sărmanul Dionis şi Witz-urile egipţiene eminesciene ţin 
de vasele comunicante ale Basmului istoric universal, în 
care fiecare neam şi individ se deschide ca spre un 
veşnic "lucru în sine"(das Ding an sich) spre Celălalt. 

Capitolul 6:1874-1876. Aranjarea la laşi 
De ce se amuză peste poate Vasile Pogor? 


Din clipa când a hotărât că doctoratul e o 
imposibilitate şi trebuie să-i tragă clapa lui Maiorescu, 
Eminescu îi scrie unui amic să-igăsească în laşi vreo 
slujbă modestă, să poată trăi necunoscut, aşa ar fi cel mai 
bine, mai cu seamă că ştie să-şi ducă zilele cu foarte 
puţin...Aşa să fie? Vom vedea. 


Zvonurile şi bârfele de presă îl mobilizează şi pe 
Hasdeu, care pare convins că ministrul Maiorescu va 
merge cu favoritismul până la a-l numi, fără concurs, 
profesor universitar de metafizică pe Eminescu, mă rog, 
nu chiar îndată...De altfel, acelaşi ministru i-ar destina 
(umoristic) pe G.Panu-la chineză şi pe Slavici-la 
botanică, bănuim că marele admirator de poezie 
metafizică Hasdeu îl găsea pe Eminescu perfect absurd 
în postura de competenţă în cele metafizice!? 


Dar deocamdată, Eminescu s-a ivit la uşa lui 
Pogor şi "Mefistofelul Junimii" îşi închipuie ce cap va 
desena Maiorescu, aflând că pupilul s-a întors fără 
doctorat! 


Presa umoristică anunță rostuirea promptă a 
Poetului:"Şi pe junel'Eminachi,/Din Berlin abia sosit,/În 
locul lui Botnarachi/Peste biblii l-a numit". Într-adevăr, 
primind locul lui Samson Botnărescu, Poetul depunea 

jurământul de director al Bibliotecii universitare ieşene, 
în faţa rectorului Ştefan Micle. De fapt, i se pare normal 
să fie numit într-un astfel de post,"'singurul" care să nu-i 
întrerupă pregătirea pentru doctorat(!?) şi ocupaţiunea sa, 
care se cuvine să rămână ştiinţifică şi literară. 


Perceptul eminescian se exemplifică de la sine: 
Poetul îşi continuă firesc şi acasă lecturile fioroase din 
bucoavne, de pildă din manuscrisul Vedenia...(1) 


-grijile momentane ale lui Em 


Jacques Negruzzi ar vrea să reţină numai chipul de 
început al lui Eminescu, în etapa sa ieşeană: bun, blând 
la vorbă, modest, simpatic. Chiar în septembrie 1874, 
Slavici-bucurându-se foarte că Poetul se află la Iaşi- 
parcă l-ar avertiza pe Jacques Negruzzi: Eminescu e unul 
dintre acei puţini oameni ce nu sunt meniţi a vieţui în 
societate, pentru că nu-și află semeni. Îndeobşte, 
Eminescu se face nesuferit, pentru că ştie cine este el, 
dar şi cine sunt ceilalţi, nici nu-i prea pasă de lumea pe 
care o dispreţuieşte, stând totuşi ca o carte deschisă în 
fața ei! E limpede că pentru oamenii comuni, tocmai 
lipsa de rezerve a sufletului ales irită şi mediocritatea nu 
va pofti întovărăşirea cu Poetul...Dar pentru oameni nu 
întrutotul comuni, ca ei-Jacques şi Slavici-Eminescu se 
cuvine a fi tratat ca o "arătare prețioasă”, demn de 
apropiat pentru comorile din sufletul său. Eminescu este 
prin sine însuşi "o galerie, o literatură vie", în care mereu 
se întrupează noi gânduri frumoase. Pesimistul Eminescu 
îşi va afla bun loc în mijlocul Junimii ieşene, iar el 
Slavici-s-o ştie. Poetul-a cugetat mult, în cei 2 ani de 
despărţire, la vorba lui Eminescu:"a fi ori a nu fi"! 

"A fi" poate însemna, momentan, grija 
doctoratului. Îşi propune pios-spre a se convinge pe sine 
şi pe alții-că în apropiatul noiembrie se va întoarce la 
Berlin pentru examene, aşa-l anunță pe Samurcaş de la 
Agenţie, dar lasă şi o portiţă de scăpare caracteristică: dr 
înţelege că coelesta deorum gratia fervente, nefiind caz 
împiedicător...şi nu-i vorba doar de doctorat, trebuie să- 
şi încheie expediţia ştiinpifică din vară, de data aceasta 
înarmat cu acte de care se va ocupa d.Samurcaş, plus 
competență primită prin corespondenţă anvizajată cu 
Hasdeu."În critica documentelor nu e permis a visa", 
exclamă ritos Poetul! 


- relaţiile Em-TM 


Dar fumismele nu merg cu Maiorescu! Numai faţă 
de el se simte Eminescu încurcat, intuind nemulţumirea 
ministrului ? Poetul, atunci când ministrul trece prin laşi 
, de grija fratelui de la Berlin? Într-acestea, melancolicul 
Şerban se află depus la ospiciul Charite din Berlin şi nu- 
şi poate achita îngrijirile. 


În 17/29 noiembrie 1874, Şerban decedează la 
Charite. Mihai ia unele măsuri, inclusiv anunţarea 
căminarului. Gh.Eminovici va fi somat de prefectura 
Botoşani să plătească 123,75 franci, drept cheltuieli de 
spitalizare şi înmormântare. Dar bătrânul amână 
țărăneşte plata... (2) 


-viața materială a lui Em, amici etc. 


Când se stabileşte la Iaşi, zvonul public îi atribuie 
Poetului o boală de care ar fi suferit în străinătate 
("typhus", poate chiar azil de alienaţi!?), cel puţin aşa 

înregistrează poetesa Matilda Cugler . lată-l apărut la Iaşi 
şi pe Slavici, cu braţul în eşarfă. E în tranzit, Maiorescu 
i-a promis un post la Bucureşti, în cercetarea Arhivei 
Hurmuzaki. 


Amic devotat, Vasile Conta îi cedează lui 
Eminescu folclorul cules de el în Neamţ. Cu acesta, 
Eminescu îndrăgeşte discuţiile de filosofie şi folclor. (3) 


- director al Bibl. 


Poetul admite, tocmai acum, a poseda o inteligență 
"cam minuțioasă şi analitică”, astfel că procedează de 
îndată la un soi de inventar a celor 15000 opuri(30000 de 
volume) ale Bibliotecii şi aceasta îl preocupă total 


Eminescu face înregistrările de cărți foarte corect, 
după regulile  biblioteconomice ale vremii, mult 
superioare înaintaşilor şi urmaşilor. Foarte minuţios 
înregistrează donațiile, cu scrisul său splendid pe 
jumătăţi de coală. E atent la amănuntul cultural, de 
exemplu ataşând o publicație rarisimă a lui C.A. 
Rosetti( Almanahul ştiinpific şi literar, 2 numere din 
1847), în continuarea Propăşirii, cum şi-ar fi dorit şi acei 
domni venerabili ai începuturilor. Directorul se luptă 
tenace cu  recalcitranții care nu restituie cărţile 
împrumutate, mai cu seamă profesorime! Repară cărţi 
deteriorate, leagă manuscrise. 


Directorul achită "cheluielile comune" de 100 lei 
ale Bibliotecii, pe 1874(în solidar cu fostul bibliotecar, 
S. Bodnărescu) şi termină în martie 1875 inventarul. 

Foarte insistent, benefic, se arată Poetul(oricum, 
îndrăgostit de bucoavne) cu achiziţiile de cărți şi 
manuscrise, îndeosebi vechi, de la anticari şi particulari 
şi e fericit că poate raporta ministrului TituMaiorescu şi 
credinciosului său director ministerial Nica, nu numai 
solicitări de fonduri pentru achiziţii, ci şi negocieri la 
preţ, cerând Eminescu favoarea altor achiziţii din banii 
economisiți(minim 400 lei), de pildă un chilipir ca 
Archives curieuses de France,în 27 vol. Nostim e faptul 
că pentru gesturile sale, directorul cere convocarea 
comisiei Bibliotecii, în frunte cu venerabilul rector 
Micle, soţul Veronicăi...(4) 


-profesor 


Unul dintre elevii lui Eminescu, C. Mille, va 
descrie a la Flaubert & Daudet atmosfera (profesorii sunt 
îndeajuns de bine plătiţi, ca să tacă..) : o clasă obişnuită e 
o încăpere mare /joasă/ întunecoasă, cu 4-5 rânduri de 
bănci şi aproape 50 de elevi. Aer greu, în faţa băncilor se 
află catedra profesorului, între două ferestre. Unii dascăli 
scot câteva puşlamale în faţa clasei, în genunchi, dar 
aceştia nu par afectaţi şi scot limba la cei din bănci, care- 
şi râd în pumni, sau chinuie muşte...Profesorii, depăşiţi 
de ştrengării, ameninţă cu scăderea notei la purtare 
"măgarilor" şi cu postirea la dejun! 


Adolescenţii care se vor arăta nemulţumiţi de 
profesorul Eminescu nu erau, obligatoriu, simpli 
coconaşi de bună familie! (5) 


-alte însărcinări ptr.Em 

Poetul este numit în "Comisiunea pentru cercetarea 
cărților didactice din Iaşi", când conlucrează la alcătuirea 
unui Raport, e adevărat semnat de S.Bodnărescu, dar 
Eminescu se simte dator să adauge manu propria o 
apreciere cald favorabilă pentru Metoda nouă de scriere 
şi cetire a institutorului Ion Creangă. Poetul se dovedeşte 
foarte conştiincios cu însărcinarea, lucrând până se- 
ncheie "concursurile supuse judecării noastre”. (6) 


-  Cenacluri, eros 


Aceşti ani, 1874-1876, i se par lui Jacques Negruzzi 
cei mai plăcuţi în raporturile Poetului cu Junimea. 
Eminescu citeşte mai mereu în adunare versuri de-ale 
sale, Junimea se arată încântată şi se discută cu căldură 
despre ele...În absenţa lui Maiorescu, Eminescu devine 
lectorul recunoscut al Junimii, are glas simpatic, sonor şi 
cadenţat, iar ascultătorii de sâmbătă sunt fermecaţi! În 
plus, Poetul va fi un fel de om de legătură al 
Convorbirilor...cu Bucureştiul, dar şi-câteodată-corector 
al revistei ş.a. 


Poate că Maiorescu pune bază pe Eminescu şi în sortarea 
manuscriselor. 


Slavici observă cu satisfacţie că prietenul Eminescu 
merge cu tot dragul la Junimea şi la saloanele literare 
feminine, "spelcuit” la patru ace, cu deplină pornire 
colocvială. Poetul socializează deplin pe acest segment. 
E în stare nu doar să discute literatura altora, pur şi 
simplu citeşte la cenacluri lucrări neterminate ale sale, 
numai ca să umple goluri! Adică, pentru aceste întruniri 
literare, Poetul se leapădă de toate ale sale... 

Dar pontifii Junimii înscăunaseră în Societate un 
anume cod al onoarei masculine şi Eminescu se trezeşte 
chestionat într-o epistolă maiorescianăăce e între el şi 
madam Burlă?! Semn că se bârfea în subiect în Junimea 
ieşeană. De remarcat că în documentul oficial(pierdut 
pentru noi) ministrului, aceasta era ultima chestiune 
atinsă, spre dumirirea ministrului, pe lângă chestiuni de 
serviciu şi cumva în legătură cu ele... 


Ce să fie, ce să fie? Matilda Cugler-Burlă este o 
distinsă literată-după criteriile vremii-născută în laşi, în 
1851, din părinţi germano-români bucovineni, dar cu 
creştere naţională garantată. A primit o educaţie ce ar fi 
onorat şi un bărbat, de pildă pe lângă bilingvismul 
germano-român mai cunoştea engleza/franceza/italiana 
spaniola, neobosit studiate! Colaborează la Convorbiri. 
„.şi scoate acum, în 1874, un volum de poezii la editorul 
Goldner din laşi: Matilda îşi caută dorul în ochii 
iubiţilor!...Maiorescu o apreciază deosebit şi dă seama 
critic de înrâurirea strălucită a unor Lenau şi Heine, 
exprimându-i chiar "recunoştinţă" în Direcţia Nouă. Încă 
de la Viena, Eminescu o socotea o poetesă caracteristică 
în materie de "Weltschmerz" al generaţiei lor. Pe Matilda 
o farmecă stilul miraculos cu care Poetul îşi recită acum 
propriile versuri, îndemânare inexistentă înainte! Sigur 
că poetesa palpează zvonul cu boala Poetului... Aşa că 
amicii petrec adesea cu simpatica soţie a "prietenului 
Burlă”, onestul soţ junimist Vasile Burlă îi tolerează 
probabil destule cu bonomie perechii sale(văzându-şi de 
savanteriile sale şi de prelecţiuni junimiste gen Om- 
natură, după Lucretius), iar Matilda îi tachinează pe tema 

"Balamucului" în care viețuiesc băieţii de la Trei 
Sfetite... 


Să fi fost ceva între Poet şi poetesa Cugler-Burlă? 
Nu ştim, dar ne dă de gândit că printre rufele listate de 
Eminescu pentru spălătoreasă, întâlnim şi "batistele d- 
nei Burlă”. Ce să zicem, se confiscă de la amante şi 
chiloţei, cum proceda episcopul Talleyrand...Aşa că 
Eminescu răspunde cât cuviincios, cât  maliţios 
curiozităţii mentorului Maiorescu: nu confirmă, nici nu 
infirmă "relația", încearcă să se explice în marginile 
adevărului, nici nu i-a trecut prin minte ce se zvoneşte 
prin laşi, de altfel nici nu-i el, Poetul, singurul caz," 
Burlă îşi mărită femeia după toată lumea", cei doi soţi se 
vaită în dreapta şi stânga de viaţa lor, iar dacă Burlă-ii n- 
au vreo "pricină fizică a despărţeniei lor", atunci se vor 
împăca ei ca nişte oameni cumsecade, cu vremea, 
zâmbeşte fin eonul eminescian! 


Un salon literar ţine în urbe şi doamna Veronica 
Micle, în curând poetesă publicată în Convorbiri... Aici, 
Eminescu e admirat şi sărbătorit, chiar fără a fi de faţă! 
Rămâne o mândrie a urmaşilor Micle că prin salonul 
literar al "soţilor Micle"(să însemne aceasta că, uneori, 
asista la literatură şi onorabilul profesor Micle?) trec 
Eminescu, Creangă(când va fi adus de Eminescu), 
S.Bodnărescu, Miron Pompiliu, Burlă ş.a. Se pare că, pe 
măsură ce se măresc, asistă în salonul mamei şi fetiţele 
ei „Virginia şi Valeria. 


Cei patru amici de la "Balamuc" merg rareori, 
pentru lecturi şi discuţii la Veronica Micle, seara, cel 
puţin până prin ianuarie 1875. Mai trece Eminescu pe la 

Veronica şi după plecarea lui Slavici, singur, sau 
împreună cu cei 2 amici rămaşi la "Balamuc"? Nu ştim. 
Se pare că Poetul se adresează iubitei prin câte o 
scrisorică protocolară, ca la 4 noiembrie 1874: a zărit-o 
pe "stimata doamnă" într-o lojă de teatru, la o 
reprezentație de binefacere în folosul săracilor şi şi-a 
amintit de invitaţia de a veni la o serată literară de joi; el, 
Poetul, nu merită laudele Doamnei pentru « Epigonii », a 
fost un moment vienez de patriotism; trecutul, cu ale sale 
cronici şi cântece populare l-a fascinat mereu, de acolo- 
şi culege "fondul inspiraţiunilor” şi tocmai o poezie 
astfel bazată va ceti la o serată a Doamnei, "cu respect”. 
Sigur c-ar poate fi şi o măsură de prudenţă faţă de 
eventualele bănuieli ale venerabilului Şt.Micle(a)! 


Jacques Negruzzi crede că Poetul şi-a început 
"amorurile" cu Veronica, încă de acum, iar pentru 
fâşneaţa blondă e singura dragoste adevărată a vieţii. 
Jacques ştie pozitiv că Poetul petrece ceasuri întregi 
zilnic în casa Micle, declamându-şi versurile în 
fermecătoarea lui cadență plângătoare, iar Veronica îşi 
devoala şi ea creaţia, poate ascultând de sfaturile marelui 
ei prieten... În violenta lor pasiune reciprocă, amorezii şi- 
ar fi jurat să se căsătorească după moartea onorabilului 
Micle!? 


Sentimentele lui Eminescu se cam află în această 
lume strâmtă. Amicul lui Eminescu, Vasile Conta, n-o 
suportă pe Veronica, socotind-o cam "uşuratică”, prilej 
de supărare cu Poetul! E de oprobiu amical că Eminescu 
şi un oarecare june Niculescu suspină în serile cu lună 
prin preajma casei Micle, culmea e că şi însoţitorul 
emnescian e îndrăgostit de acelaşi idol, dar din 

solidaritate băieţească tace mâlc...Cu destăinuirile sale, 
Poetul cade astfel de naiv. De altfel, Veronica trezeşte 
sentimente speciale între junimişti: Jacques Negruzzi îi 
preţuieşte frumuseţea şi-i respectă parţial talentul poetic, 
dulceagul poet-colonel Th.Şerbănescu e aprins rău, iar 
bietul Miron Pompiliu suspină ardeleneşte fără speranţă! 


=Em, Icoană şi privaz, 1976: "O, bate-ţi joc de mine, 
pigmeu deşert, nedemn/Ce am crezut o clipă de tine că 
sunt demn/O, marmură curată, o , înger, o, femeie/ Eu să 
te-ating pe tine cu-a patimei scânteie/.../Astfel îmi trece 
viaţa, astfel etern mă chinui/Şi niciodată, Ana nu m-a 
lăsat la sânu-i/Căci ea nu vrea iubire, vrea numai 
adorare.../Timpul să-mi plec eu fruntea ca sclavul la 
picioare/Şi ea să-mi spuie rece: "Monsieur, ce ai mai 
scris?", deşi o notație manuscrisă eminesciană, scrisă pe 
un Amartolon sotiria(şi ştearsă, pentru a putea 
împrumuta splendidul exemplar de vechi scris românesc 
onorabilului Gaster!) răstoarnă angoasa: "Ziua de 4/16 
februarie 1876 a fost cea mai fericită a vieţii mele. Eu 
am ţinut pe Veronica în braţe şi am strâns-o la piept, am 
sărutat-o. Ea mi-a dăruit flori albastre, pe care le voi 
ținea toată viaţa mea" ş.c.].Şi totuşi Mihai şi Veronica nu 
duc "păcatul" până la capăt, nu fac dragoste! Ne vin în 
minte Abelard şi Heloisa , Kierkegaard şi Regina 
Ohlsen... 


O altă prietenă eminesciană îl va auzi pe Poet 
rostind o înțelepciune, în anii următori: "adevărata 
dragoste nu poate sfârşi decât prin ură!" Şi intuieşte 
feminin că amara reflecţie e rodul zvârcolirilor ieşene 
pentru Veronica, pentru "mica ei figură de ceară". (7) 

- de la Bibl. la revizorat 


Cu bucurii calme şi nefericiri suportabile, viaţa 
Poetului pare a curge lin...Numai că apare un postulant 
insistent şi ancombrant la postul comod al lui Eminescu, 
junele Dimitrie Petrino, născut baron de Bucovina, 
martir al neamului, văduv şi nepoţel al clanului 
Hurmuzaki şi cu însemnata avere părintească risipită. 
Mult şi prea destul, ca să fie întâmpinat duios, de la 
lumea bună a Iaşului şi până la bardul de la Mircești, cu 
toţii dorituri să-i refacă "martirului bard al Bucovinei” 
poziţia socială avariată. Alecsandri deschide ostilitățile, 
chestionându-l epistolar, foarte insinuant, pe ministrul 
Maiorescu cât a mai publicat Eminescu în ultima 
vreme... 


Poeţelul Petrino, cu toate lecturile sale din poezia 
germană, purcede hotărât şi pasionat din Bolintineanu. 
Încă un atu pentru şmecherul care ajunge prețuit 
deopotrivă de Junime şi Fracţiune! Eminescu atacase în 
1870 o broşură politică a lui Petrino, dar Maiorescu îl 
acceptase rezervat pe micul poet în Direcţia nouă, deşi 
fusese tăvălit într-o şedinţă la Junimea... =corespondenţă 
cu Jacques Negruzzi. ..Pe scurt, interesul junimisto- 
maiorescian stă în sprijinirea bazei junimiste ieşene prin 
cooptarea unui Petrino cu succes la public... Încât lui 
Eminescu nu-i va rămâne decât să se rezerve intim în 
nişte Petri-Note. Şi să scrie un nobil necrolog pentru 
inamicul său peste câţiva ani, încercând să despartă-prea 
loial-meritele inteligenţei de slăbiciunile de caracter(cică 
s-ar fi lăsat ademenit poeţelul de coteriile politice ale 
României...), Eminescu nu vrea să discute decât "poetul 
Petrino", căruia îi găseşte calități şi scăderi. Şi apoi, 

insinuează Eminescu, eroarea lui Maiorescu din 1875 n-a 
fost alta decât că poeţelul suferea de surzenie (sechelele 
unei boli), aşadar era inapt pentru funcțiuni publice. 
Oricum, predarea-primirea direcţiunii Bibliotecii se 
desfăşoară civilizată şi nu putem să-l bănuim de intenţii 
malefice pe Petrino că abia instalat, solicită un concediu 
de 2 luni. Iar în acest interval se întâmplă ceva, bănuie 
Liviu Papuc... 


Necrolog pentru un Petrino care-l aşeza pe 
Eminescu, în scară poetică, lângă un Lazu!? Şi totuşi 
Petrino nu merita, prin stupida cuvântare ce i se dedica la 
mormânt de către un clănțău "fracţionist”, să fie ataşat 
"hârbului democratic", încheie Eminescu.(8) 


Maiorescu a procedat cum a crezut mai bine, a dat 
un os cu măduvă haitei, în frunte cu Alecsandri şi l-a 
ridicat în scara materială pe Eminescu, deşi trăgându-l 
într-o existență stresantă. Istoria patriei şi chiar 
tribulaţiile lui Maiorescu pot cuprinde gesturi 
politicianiste, dar nu şi pe acesta. 


- revizor 


Eminescu preia funcţia de la predecesorul său, 
junimistul Naum, pentru judeţul Iaşi, dar e acreditat de 
Maiorescu şi pentru judeţul Vaslui, primind pentru 
fiecare judeţ câte 212 1/2 lei. 


Luându-şi funcţia în primire tocmai când e 
vacanţă, revizorul organizează prelegeri şi conferinţe 
pedagogice, remarcându-l în raportul câtre Minister pe 
vrednicul institutor de la Şcoala nr.2 din Păcurari, V. 
Creangă! E înduişătoare stăruința lui Eminescu pentru 

încurajarea "pedagogilor practici"...Într-un institutor 
haric precum Creangă poate că e personificat însuşi 
geniul poporului român.Se vor şi apropia de îndată. 


-portret Creangă 


Revizorul trebuie să susţină singur toate activităţile 
sale de cancelarie, aşadar el e simultan curier, copist, 
registrator, administrator, examinator şi totodată 
(teoretic!?) să fie veşnic pe teren, efectuând la fiecare 15 
zile o revizie. De fapt, norma legală este acea de a 
inspecta de două ori pe an fiecare şcoală, iar Eminescu 
are în raza sa de răspundere 152 şcoli publice şi private, 
pe sute de km pătraţi, cu drumuri comunale oribile şi 
zone cu dealuri şi păduri, putând face teren doar în 6 luni 
şcolare lucrătoare. Într-o zi, revizorul poate inspecta 
conştiincios şi decent doar 2 şcoli(programul şcolar are 5 
ore zilnic, joia doar 3). La cancelarie, Eminescu are de 
rezolvat 500-600 de hârtii intrate, plus o mulţime de 
plângeri verbale, iar în faţa prefecturilor /subprefecturilor 
/primăriilor revizorul are o slabă autoritate! 


Eminescu e convocat de două ori la şedinţe ale 
comitetului Bibliotecii, din care face parte ca membru de 
drept în calitate de revizor. 


Revizorul vizitează în 18 septembrie 1875 Şcoala 
de băieţi nr. 2 din "Sărăria" Iaşului şi notează în Condica 
de inspecţiuni(coincidenţă, după nişte notații ale lui 
Creangă...) nemulțumiri privitoare la nivelul copiilor de 
cl. a Il-a, recomandând direcţiunii prevalarea exerciţiilor 
practice în contra "tocirii” în procesul de instruire. Dar 
iată-l inspectând Şcoala "comunei" Gropniţa, găsind 

prezenţi doar 12 copii, ("cam mic", observă revizorul), 
apreciind pregătirea de scriere/ citire/ aritmetică/ logica 
predării, recomandând Metoda nouă a lui Creangă şi 
Cartea de citirea aceluiaşi, întărind recomandarea cu 
Ordinul Domnesc şi trimițând învățătorii la depozitul cu 
manuale şcolare al cutărei librării ieşene. La inspecția 
din comuna Laza, Eminescu află 15 copii, din 41 
înscrişi, găseşte situaţia mulțumitoare şi scuză frecvenţa 
slabă prin muncile agricole. 


Rămâne Eminescu cu impresia că niciun elev nu 
e mai ascultător /mai harnic/mai bine orânduit în toate 
ale lui decât copilul de ţăran, el n-are nevoie de bătaie, 
ba chiar ştiu să-l îndrepte în mica lor "republică" (cu 
"bani pe miere") pe cel stricat din clasă.(9) 


-Em colportor de carte în în Bucovina 


Cu ocazia tristei "aniversări" a  raptului 
habsburgic de la 1775, Kogălniceanu scrie o broşură 
« Răpirea Bucovinei », pe care Maiorescu o expediază 
prin Eminescu la Cernăuţi. 


Eminescu ascunde sute de exemplare din broşură 
într-o ladă cu vechi cărți bisericeşti, trece cu bine de 
vamă şi ajuns la Cernăuţi le distribuie românilor 
semnificativi, dar trimite în băşcălie şi autorităților prin 
poştâ...Eminescu se întâlneşte cu vechi cunoştinţe şi 
adoptă ţinuta de doliu cu care românii bucovineni 
întâmpină centenarul. 


Iridentul Poet e satisfăcut că Împăratul habsburg 
refuză să onoreze cu prezenţa "sărbătoarea " de la 
Cernăuţi, doar e şi el un drăguţ de împărat şi nu vrea să- 

şi dezamăgească preţuitorii români cu celebrarea unui 
rapt. 


Autoritățile imperiale nu mai prididesc cu 
interdicțiile, nu numai broşura "iridentă" este urmărită, ci 
şi o puzderie de publicații româneşti. Dacă până şi 
Convorbirile...publică o poezie tematică de Alecsandri! 
(10) Asta face pentru ţară cosmopolitul Eminescu şi cu 


totul alta împăunatul "baron" patriot Petrino. 
-demisia lui TM, neliniştea lui Em etc. 


Într-acestea, la Bucureşti se pot sesiza semnale 
alarmante, bate un vânt de schimbare. Cei care cred că 
"roşii" mizează pe ruinarea boierimii de ţară şi 
promovarea "ciocoimii", nu doar monitorizează agitația 
"căprăriilor” liberale prin mahalalele bucureştene, dar 
privesc înfioraţi la etalarea obraznică a căpeteniilor 
"colectiviste" la cafeneaua Frascati din buricul târgului: 
bulbucaţii ochi de broască ai lui C. A. Rosetti, fraţii 
Brătianu şi gaşca în păr, proaspăt întoarsă din străinătate! 
"Albii" se ceartă la guvern şi banda de la Frascati se lasă 
studiată ca viitoare Putere. 


Luna ianuarie e torturantă pentru Maiorescu. E 
grijuliu cu reformele în curs şi e pregătit să-şi susțină în 
Cameră Legea Învățământului. E mâhnit de certurile 
partizanilor guvernamentali, ca şi de puţinul sprijin 
conservator pentru reformele din învățământ. Maiorescu 
e disperat de situația sa familială şi e bântuit de ideea 
emigrării... 


Maiorescu va demisiona şi guvernul întreg va 
demisiona, solidar cu colegul... 

La Iaşi, micii junimişti(Eminescu, Bodnărescu, 
Pompiliu ş.a.) se simt periclitaţi. Miron Pompiliu şi-a 
gătat geamantanul, gata s-o şteargă la Magyar Orszag, 
George Panu se plimbă neliniştit prin omătul pân'la brâu 
din Copou, Lambrior şade la cafenea şi întreabă de 
noutăţi pe toţi care intră. Cât îl priveşte pe Eminescu, el 
îi scrie lui Jacques Negruzzi despre zvonul despre 
căderea guvernului, care bântuie Iaşul. Are Poetul umor 
amărât în subiect, totuşi ar dori să afle "ceva pozitiv”, 
sau dacă se vorbeşte la Bucureşti de vreo "nouă 
combinaţie”. 


Ca "nouă combinaţie" reapare după 2-3 zile acelaşi 
guvern Catargiu, fără Maiorescu. Când P. P. Carp se 
prezintă, ca nou ministru al Instrucţiunii,în faţa aceluiaşi 
Senat care-i blamase prietenul, el se pronunţă loial nu ca 
succesor, ci continuator al lui Maiorescu! Gest de prieten 
loial, dar acum-în lipsa lui  Maiorescu-ostilitatea 
conservatorilor îi va viza pe toţi fruntaşii junimişti! 


- visul din 11/12 februarie 1876 (11) 
-conferința lui Em 


La începutul lui ianuarie 1876, Maiorescu asculta 
plângerea consului general austriac, baronul Calice, 
referitoare la atmosfera creată de Răpirea Bucovinei şi 
întreaga campanie din presa românească. Astfel, 
conferința lui Eminescu cade-politic-cum nu se poate 
mai bine! 


Cum a decurs conferinţa lui Eminescu? Unul din 
audienţi, Const. Meissner, îl vede pe Poet apărând sfios, 
într-o redingotă cam ponosită şi cu pălărie tare. Ține în 

mâna dreaptă un cartonaş cu însemnări, aruncă o privire 
furişă spre publicul care umple Aula Universităţii ieşene 
începe a cuvânta cu o voce cam slabă şi nesigură, dar 
care creşte gradat...În genere, i se pare tânărului 
Meissner că Eminescu vorbeşte curgător şi fără hiatusuri 
de memorie, vizibil încurajat de aplauzele de parcurs! Ce 
păcat că, de la o vreme, Poetul dă semne de oboseală şi 
impacienţă, de pildă îşi scoate ceasornicul, îl cercetează 
şi-l aşează lângă pălărie, continuând a cuvânta cu ochii 
pironiţi pe ceas, parcă iritat pe curgerea prea leneşă a 
clipelor!? În fine, conferința se încheie cu bine, 
aplauze/felicitări/amici, dar Poetul rămâne tăcut, jenat, 
intimidat, melancolic şi se înviorează abia la sărbătorirea 
de la "Bolta Rece”. A apucat să-l felicite Veronica? Ştim 
că a asistat la conferința Eminului ei. 


Poetul va uzita din plin, în articolele sale din 
1876-1878 cu privire la politica habsburgică în 
chestiunea orientală a veacului XVIII, de erudiţia 
câştigată prin Răpirea Bucovinei ş.a.(12), iar Imperiul îl 
va nota undeva ca pe un daco-român suspect de 
competent. 


-demisia guvernului; putere liberală 


Ce nostim, Kogălniceanu îi scrie la 22 martie 
1876 lui Lascăr Catargiu, cerându-i sprijinul în alegeri 
"pentru interesul ţării pe care a sosit timpul ca să o 
scăpăm cu orice jertfă din prăpastia în care ea azi este 
aruncată”. Dar Kogălniceanu participa la coaliția de la 
Mazar-Paşa, cu C. A. Rosetti şi I.C.Brătianu, iar conu 
Lascăr era cel care însuşi aruncase ţara în prăpastie!? I. 
C. Brătianu i-ar fi transmis Domnitorului sfatul tăios 

"de-a scuti ţara de-o crimă", care s-a încercat totuşi, 
Lascăr Catargiu scăpând dintr-un atentat, pe care 
Românul îl pomeneşte aproape justificându-l...(13) 


-destituirea lui Em 


Eminescu primeşte un Ordin ministerial suspect, 
prin care i se cer explicaţii de ce nu şi-a făcut datoria de 
a inspecta şcolile rurale ale judeţului Iaşi în intervalul 
15-31 martie 1876. 


Revizorul se preface mirat: poate e o greşeală a 
organelor de control ministeriale, din Legea Instrucțiunii 
nu reiese acest gen de obligaţie, nici nu-i posibil fizic, iar 
dacă există vreun astfel de revizor- model "apostolic", 
Eminescu vrea să ia exemplu de la acel "preţios individ 
şi vasta sa experienţă”. Şi conchide Poetul, revizor 
obraznic cu zilele numărate: "Fiindcă legile timpului şi 
spaţiului sunt apriorice şi nu sufăr nicio discuţiune”, 
Domnule Ministru! Ne închipuim ce cap de oltean a 
desenat noul ministru Gh.Chiţu, cândva entuziast tânăr 
luptător al "48"-ului valah ...Dar destituirea şi-a urmat 
cursul firesc, mai ales că era vorba de un aviz al 
Consiliului Permanent al Instrucțiunii Publice. Dar să nu 
uităm, ministrul Gh.Chiţu fusese poet, ca student la 
Viena, publicând sonete simţitoare în « Vestitorul 
românesc » din 1853. Vasăzică, încă un orgolios în 
coasta lui Eminescu! 


Pe baza unor documente apocrife şi dubioase, s-a 
creat imaginea unui Eminescu disperat până la totală 
debusolare şi înjosire morală, când chipurile i-ar fi cerşit 
Veronicăi Micle o vorbă bună pentru obţinerea unui post 


171 


de pedagog, nemaiavând pâine de două zile!? Putem fi 
însă siguri că a blestemat "canalia liberală”. 


Nu ştim dacă e un sentiment verosimil în 1876, 
dar se va forma la inşi crescuţi în mediile liberale şi 
antijunimiste, la Iaşi şi la Bucureşti, îndeosebi la cei 
aflaţi în contingenţă cu literatura, o rea conştiinţă faţă de 
comportarea liberalilor-la început de guvernare-faţă de 
Eminescu. Vor ajunge să se exprime încordaţi:"pe la 
1876, în urma tulburărilor politice de atunci, el îşi găsi 
un adăpost în ziaristică”... 


Într-adevăr, Eminescu  găsise-tot cu sprijin 
junimist-un post modest de redactor-corector la Curierul 
de Iaşi. lar Maiorescu îi va plânge în continuare soarta 
amară...=scr.către Emilia(14) 


-TM agent diplomatic 


De la 1 mai 1876, Maiorescu se află la Berlin, 
trimis de noul ministru de Externe Kogălniceanu ca 
agent diplomatic, urmând ca Domnitorul să-l întărească 
în funcţie ca Plenipotenţiar. Misiunea agentului consta în 
a negocia şi încheia o Convenţie de comerţ cu Imperiul 
German şi Maiorescu locuieşte chiar în localul Agenţiei, 
Neustadtische Kirchstrasse, 6 B. 


Ce face la Berlin agentul Maiorescu? România 
nefiind stat independent, străduinţa înalt patriotică merge 
pe linia menționării statului român în Convenţia ce se va 
încheia. Europa politică e în fierbere din cauza "crizei 
orientale" şi tocmai ţin consfătuire la Berlin cancelarii 
Bismarck, Andrassy şi Gorceakov. 

Maiorescu are întrevederi cu von Bismarck(căruia 
Kogălniceanu îi lăudase substanţial pe agentul român în 
scrisoarea de acreditare), von Bullow, Radowitz ş.a. 
Apreciem tactul cu care Maiorescu parează neîncrederea 
cât politicoasă/cât malițioasă a demnitarilor germani faţă 
de noua putere "roşie" de la Bucureşti, agentul român 
pomenind ca factori ponderatori ai dubioasei puteri pe 
Domnitorul Hohenzollern şi pe excelentul ministru de 
externe Kogălniceanu. 


În 19 iulie 1876, Maiorescu îşi dă demisia, 
motivând mai târziu cu schimbarea situaţiei din 
România. (15) 


-amuzamentul Junimii-TM şi Em 


Când supărarea lui Eminescu se mai domoleşte, 
Poetul simte nevoia să facă haz(poate împreună cu 
Junimea ieşeană) de necazurile lui Maiorescu: "Spune-ne 
muză divină, de mult iscusitul bărbat,cum/Lung rătăci, 
după ce-au căzut cetatea lui Lascăr,/Multe oraşe şi 
oameni văzu şi daruri deprins-au,/Şi supărări în inima lui 
prea multe avut-au,/Chibzuind să-şi mântuie sufletul şi 
caracuda,/Dar caracuda el n-o mântui cu toată silința" 


Dar săvârşeşte Eminescu şi lucruri mai solemne, 
căci fostul guvern Catargiu e dat în judecată de liberali 
şi se apără mai întâi printr-un memoriu către Domnitor. 
Eminescu îl copiază, dar nu numai pentru că are o 
caligrafie splendidă, nu, Poetul are probabil o concepţie 
a redactării finale. Lascăr Catargiu îşi aplică sigiliul 
personal pe document (16) S-or fi văzut cei 2 la Iaşi, sau 

a venit la Eminescu un emisar de taină? Înseamnă, 
oricum, încredere conservatoare la vreme de restrişte. 

Capitolul 7:1876-1877 


înc.abs. Iaşul '70-generalităţi 


Un elev de-al lui lui Eminescu, va observa în 
modestul său roman «Dinu Millian» atmosfera de 
surpare a Iaşului acestor ani. Da, un nobil vestigiu al 
altor vremi, iremediabil zguduit în condiția de capitală, 
oraş de provincie ce nu mai poate opri exodul spre 
Bucureşti, al cărui semnal îl dăduse Maiorescu. 


Poetul n-are, deocamdată gânduri de părăsire a 
urbei moldave. Câţiva junimişti cu trecere îi găsesc, cu 
oarece greutăţi, postul de redactor- administrator şi 
corector la încropirea de presă numită Curierul de Iaşi, 
cu leafă de 100 lei lunar, urcată apoi la 150 lei. De prin 
1872, aflăm că ziarul îi are asociaţi pe Th.Balassan, 
N.M.Gane şi Costache G.Rosetti. 


=Ce gândeşte Eminescu despre laşi?... 


Într-acestea, poeţelul Petrino izbeşte deraiat în 
toată lumea (inclusiv în "protectorul" Alecsandri), 
plesnind şi Junimea, publicând o "Invitaţiune la botez" 
Oarecare, aproximativ  hazoasă:"domnişoara Junimea 
Caraghiozlâcească", cea pururi fecioară, va boteza în 
"vinaţuri” al n-lea ei prunc...aniversar! Umor benign, 
fără pretenţii, deloc blasfemiator. Numai că, în fiţuicile 
locale Apărătorul legei şi Curierul de laşi, Petrino 
delirează pe marginea umorului lui Jacques Negruzzi, 
socotind "necuvioasă" Societatea ce batjocoreşte "sfânta 
religiune a părinţilor noştri"!? Indignatul poeţel îi chiar 

trimite martori bietului Jacques, în vederea inevitabilului 
duel. 


Spectacolul comediei de obşte îl obligă pe 
Eminescu la contemplație moralistă. Şi umor fin. Va izbi 
Petrino şi în Poet? Pentru că, vizibil, 'bardul Bucovinei” 
ține să lingă ciubotele noii Puteri liberale. (1) 


procesul de la Curtea de Compturi 


Să zicem că-începând cu 1876-directorul Petrino 
ține să cunoască starea de fapt a Bibliotecii, aşadar 
somează de pildă ca toţi cei ce împrumutaseră cărți să le 
restituie, fiind-fatalitate-şi Eminescu între aceştia! Şi 
cum s-a produs o schimbare de politică, partida liberală e 
încântată să prindă în laţ 2 junimişti: foştii directori ai 
Bibliotecii, Bodnărescu şi Eminescu... 


Eminescu primeşte o citaţie prin care este somat să 
se prezinte în 28 august 1976, orele 11 dimineaţa,"la 
bara" Curţii de Compturi, spre a justifica nedepunerea 
contului Bibliotecii pe 1875. 


Poetul înţelege că nu-i de glumit cu autorităţile, aşa 
că în 17 august 1876 adresează o petiție directorului 
Petrino, cerând ca în prezența unui funcționar să i se 
pună la dispoziţie dosarele gestiunii sale, spre a-şi 
pregăti apărarea. În 17 decembrie 1876, o ordonanță 
judecătorească îl exonerează pe Eminescu de culpa 
neglijenţei şi relei credințe în manipularea bunurilor 
Bibliotecii.(2) 


-traiul material al lui Em 

În deraierea trăită de Eminescu după destituire, 
Poetul stă un timp la bojdeuca din Țicău a lui Creangă, 
unde-şi aduce un scrin de nuc înţesat cu cărţi. Şi aşa era 
un familiar al casei Creangă, unde încă din 1875 
obişnuia să fie oaspete, uneori, câte 2-3 zile. 


Creangă trăieşte cu o "nevastă fără cununie", o 
femeiuşcă fâşneaţă , pe care Povestaşul o pomeneşte 
public fie "domnişoara Tinca Vartic", fie'doamna 
Ecaterina Creangă". O fi fost frumuşică la începuturi, dar 
se sluţeşte cu vremea, buhăită de băutură, în plus e 
ciupită de vărsat...Amicul parşiv al lui Creangă, popa 
lenăchescu, o socoate mult superioară greoiului soţ!? 
Oricum, Tinca e nevastă vrednică şi valoroasă după 
criteriile Țicăului. 


Se pare că această muiere nu-l agrează pe acest 
ciudat Eminescu, pletos care umblă prin casă tot 
gesticulând şi strigând tot lucruri de neînțeles pentru 
mintea ei, dar Creangă face ordine ţărăneşte! 


Sigur că Eminescu e prea demn să zăbovească în 
bojdeucă. Aşa că, o vreme, Eminescu, împreună cu 
Miron Pompiliu şi lon Niculescu închiriază o căsuţă 
ultramodestă în cartierul simbolic Valea Plângerii. E 
posibil să fi stat o vreme şi pe la alţi amici şi junimişti 
binevoitori(Burlă ş.a.), alarmaţi că Poetul nu-şi poate 
plăti casa şi masa regulată. 


Se rezolvă cumva şi aceasta, iar Poetul e zărit pe la 
mânăstirea Văratec(însoţit de alţi tineri), trăgând la vreo 
căsuță de măicuţă din deal şi atrăgând atenţia cu pletele 
sale răvăşite-n vânt, cu ţinuta sa cam neglijentă şi chipul 

frumos. Dar la Văratec vine şi Veronica, însoțită de 
fetiţele ei. Blonda le seduce pe măicuţe cu frumuseţea ei, 
cu ochii ei mari şi albaştri, cu vocea ei încântătoare de 
soprană. Spaţiul sacru răsună de cântecele ei, de altfel va 
deveni o vilegiaturistă constantă a Văratecului. lar în 
relația Mihai-Veronica pluteşte nu ştiu ce complicitate 
"Văratec, Piatra"...Poetul cunoaşte succesul public al 
adoratei: "Atât de dulce eşti nebuno/Că le eşti dragă 
tuturor,/Cunosc femei ce după ochii/Şi după zâmbetul 
tău mor”. Dar îndoiala îl chinuie pe îndrăgostit: "Dar 
spune tu, copilă visătoare/.../De-mi eşti şi mie ce le eşti 
altora,/De nu mi-ai fost o stea nemuritoare?" 


Oameni cumsecade, mai mult sau mai puţin 
junimişti, dar susţinători şi preţuitori ai săi, îl vizitează 
pe Poet şi-i dibuiesc gânduri care răvăşesc mintea lor 
cuminte: ciudatul om de geniu le demonstrează că un 
repaus absolut nu poate fi decât alb, o înghețare în 
Nordul îndepărtat, pe tărâmuri albăstrui...Sau o unduire 
de ape, ca un cântec de leagăn, dar şi apele intră în 
repaus şi atunci e bună încastrarea într-un bloc de 
gheaţă! 


Iar soarele arde materia, încât la Ecuator nici c-ar fi chip 
de repaus... Poate de aceea visează din zonele ei prea 
calde cultura indică la "Nirvana" Dar Eminescu nu 
iubeşte iarna, o şi evită în poezia sa, observă la relatarea 
de acasă soția unui astfel de ascultător privilegiat al 
Poetului, iar adolescentul  familiei(care va deveni 
marinar şi scriitor) visează acum la ape/moarte/banchize 
de gheaţă şi sarcofage de gheaţă cu poeţi plutind pe 
undele Nordului. Într-un bruion de epocă (intitulat 
vremelnic Cântecul unui mort, Poetul visează "Câmpii 

întinse de zăpadă/Le mişcă marea înspre Nord"), o 
nostalgie boreală certă.(3) 


-creaţie, spiritualitate, aprofundări 


Prin 1875-1876, Eminescu devine bun amic cu 
Moses Gaster, un flăcău evreu de 19-20 de ani, foarte 
dotat cultural şi cu sensibilitate masonică (de altfel, 
tânărul  Gaster chiar devine în septembrie 1876 
"companion" în loja bucureşteană "Egalitatea", ritul de 
Memphis), una care-l va ajuta de minune în solidele sale 
cercetări de folclor comparat. Eminescu tatonează 
tematica din proiectul Cezarei, iar Gaster cunoaşte bine 
mitul originar: în Herodot apare "o insulă a 
preafericiţilor " (makaron nesoi), dar şi alde Pindar sau 
Lucian pomenesc de o "Insulă Albă" (Leuke Nesos) și- 
atenție- folclorul dobrogean face vorbire de "sfânta albă 
mânăstire" din prundul Mării Negre...Ei, dar mitul trece 
în romanul popular Alexăndria şi în Gerusaleme 
liberata a lui Tasso! Sufletul lui Eminescu e potir 
primitor şi în siajul Cezarei, al "Insulei lui Euthanasius" 
pătrunde bogata încărcătură  inițiatică/  liturgică/ 
paradisiacă a mitului insulei preafericite. lar Moses 
Gaster va păstra veşnic entuziasmul relaţiei sale cu 
Eminescu! 


Mai întâi, să spunem că Poetul săvârşeşte muncă de 
creaţie şi la modestul ziar Curierul de Iaşi, unde oferă 
mult peste nivelul natural permis unei fiţuici provinciale. 
Deşi nu-şi semna contribuţiile la ziar, se afla că,de pildă, 
frumoasele nuvele Cezara şi La aniversară îi aparţin 
lui Eminescu, doar la stabilimentul "Tipografiei 
Naţionale" din laşi nimic nu rămâne secret...Mă rog, 

dincolo de ticuri şi curiozităţi, nimeni de la ziar nu-i 
poate obiecta ceva lui Eminescu, scrie mult şi tare bine 
chiar în vuietul cancelariei, doar că trebuie să-l întrerupi 
cu blândeţe spre a-şi relua nestingherit scrisul, în caz 
contrar-"sucălire", necăjire, insistență- îl tulburi prea tare 
şi reia greu lucrul. Când ne gândim la calitatea scrisului 
său, fie şi cel gazetăresc, să admitem că un Eminescu are 
trebuinţă de condiţii prielnice, chiar şi în spaţiul public. 


Eminescu e surprins cântând doine ş.a. chiar în 
timpul actului creator, poate din necesităţi de ritmare a 
metricii! 


Printre picături, se mai ocupă Poetul şi de 
sanskrită, ca şi de reflecția budistă. Amita Bhose 
socoteşte că dintre contemporanii români doar Vasile 
Burlă şi Constantin Georgian s-au mai angajat pe calea 
studiilor sanskrite. Dar cei trei conlucrează spre aceaşi 
țintă...Burlă e pe aproape, colaborează Eminescu cu el? 
Burlă emite ideea de a se înfiinţa o Societate pentru 
studierea limbii sanskrite şi măcar Al. Xenopol se arată 
entuziasmat între junimişti. Oricum, Burlă figurează-de 
uz public-drept singurul cunoscător al sanskritei...Şi 
omul inițiază, în Iaşul lui 1876, un curs de limbă şi 
literatură sanskrită, din păcate nefinalizat. A trecut şi 
Eminescu pe acolo? 


Cât îl priveşte pe Georgian, el pare urmărit de 
blestem: s-a întors din Occident cu doctoratul în 
filosofie, e dotat pentru ştiinţă şi posedă instrumentele 
specializate pentru iniţierea unei orientalistici în patrie, 
dar încă de student avea temeri şi nelinişti că patria îi va 
bloca strădaniile... Deocamdată, a umplut trei caiete, 

doldora de "Indica", nu doar cu factologie sanskrită, dar 
şi cu concepte de funcţionalitate ale ritualului mitic. 


După căderea lui Maiorescu, Georgian tot pisează 
ministerul cu memorii pentru înființarea unei catedre de 
sanskrită la Universitatea din Bucureşti şi, în aşteptare, 
tânărul pregăteşte o stufoasă "prelegere inaugurală”. În 
acest an 1876, Columna lui Traian anunţă în stil de 
reclamă "studii sanskrite", ce vor fi susţinute la 
Universitate ca  prolegomene la cursurile de 
comparatistică ale lui Hasdeu. Ministerul apreciază 
demersul lui Georgian, că un curs liber de sanskrită fi-va 
benefic pentru studenţi şi orice persoane dornice de 
instruire. 


Chiar în 1876(februarie), Maiorescu ţine la laşi o 
prelecţiune la Junimea despre sistemul indian al castelor, 
despre reformele lui Bouddha şi câte ceva despre 
budism. Exploatând informaţia, G.Călinescu crede că 
foarte probabil atât Maiorescu cât şi Eminescu au 
parcurs « Istoria budismului a lui Burnouf», cartea 
budistă « Dhammapada »(tradusă de Weber)şi « History 
of Ancient Sanskrit Literatur » a lui Max Muller(nume 
care circulă prin manuscrisele Poetului). În 1876, 
Eminescu traduce parţial(3 caiete) din Bopp, “Kritische 
Grammatik der Sanskrita-Sprache in kurzerer Fassung”, 
şcopiind şi o parte din volumul aceluiaşi: « Glossarium 
comparativum linguae sancritae ».(4) 


relaţii Em-Creangă; chefuri 


Creangă e iniţiat(pe cine ştie ce căi tainice..), 
membru de drept al vechiului colegiu al artizanilor 

Spiritului(măcar enumeraţia-ca-duh- esoteric şi tot îl 
apropie pe Creangă de Rabelais şi Giordano Bruno, ca 
povestaşi ai Renaşterii...), iar Eminescu este Aminul- 
maestru, încât numai nătângii pot zări doar o relaţie 
ciudată şi viciată a unui fin cărturar îmbrăcat vara cu 
haine de doc subiri, cu un răspopit ruraloid de mahala, 
care nu mai iese din veşnicul său şiac. 


Să evidenţiem că de la bun început, Eminescu l-a 
apreciat pe Creangă, poate tocmai pe linia Tradiţiei 
milenare, despre care oricum intuieşti îndestul, ca Emin 
pornit pe adâncire sanskrită şi budistă. Cu acest punct de 
pornire, Poetul se complace în peisajul zidului adânc de 
crâşmă ieşeană, cu plafon boltit, pereți afumaţi şi ferestre 
zăbrelite, cu lampă de gaz chioară şi limbi negre, cu 
covrigi uscaţi/măsline/murături/ pastramă usturoiată... 
Dar pentru petrecăreţi speciali, mâncarea-i fudulie, iar 
starea de chiurluit temelie, cum desigur îndeamnă jovial 
Creangă! 


Lui Eminescu îi place mult umorul nesofisticat şi 
lipsit de răutate, aşa cum e întâlnit la ţăranul român şi la 
amicul Creangă. Destulă lume de la Junimea şi din 
crema ieşeană par convinse că legătura dintre Eminescu 
şi Creangă se bazează doar pe paharul de vin de la 
cârciumă şi pe snoava rustică porcoasă! 


La urma urmelor, cei doi prieteni avuseseră lecturi 
româneşti comune ce ţineau de savoarea ortodoxă şi 
chirilică a vechii Modove: Mărturisirea ortodoxă, 
tipărită de Petru Movilă la Iaşi; Carte de învăţătură, a 
lui Veniamin Costache, din 1837; cartea rituală a lui 
Sofronie Miclescu, din 1790; oarece ceaslov legat în 

piele, din veacul XIX; cântări bisericeşti ale slugerului 
Dumitru, din 1848; vreo Cazanie legată în piele, din 
1765; Noul Testament, în slava veche; o carte de ritual 
tipărită de episcopul Chesarie, în 1766 ş.c.]. 


Câteodată li se alătură la chefuri un flăcăiaş. 
Chefurile pot dura zi-noapte, mâncând în trei câte o oală 
de sarmale, ntr-o atmosferă ghiduşă, în care clămpăul 
de Creangă mânca veşnic hămesit şi cum stăteau ei la o 
masă din grădina hanului Alistar din Tătăraşi, Creangă 
asuda grozav tot mâncând şi-şi făcea vânt cu poala 
cămeşoiului, mai fericit ca Adam, Eminescu făcând mare 
haz de chestie. Mai merg prietenii la cârciuma Brânduşa, 
sau "La trei Sarmale"("Supravale babă"), când beau şi 
mâncă pastramă la grătar pe un "dulap" spălat de ploi şi 
scorojit de soare, între liliecii din curte, iar "băiatul" 
hanului aburcă greu scările ducând în deal oala cu vin 
rece, Eminescu sare în calea "băiatului" râzând tare, iar 
Creangă sfătuieşte hazos:"ghinişor, logofete, să nu-mbeţi 
păpădia! "În genere, ei ţin la localurile de margine, cu 
grădini...Eminescu e nevoit, fireşte, să-şi lepede tristeţea 
la glumele lui Creangă, iar când bea mai mult, cântă cu 
mult sentiment « Am un pom în bătătură ». 


Mai stau prietenii şi pe o canapea uzată în cerdacul 
Bojdeucii, mai pălăvrăgind, mai uitându-se cu ocheanul 
în zarea Ciricului. Beau cofa cuvin şi adorm, apoi Tinca 
le aduce o cafea călduță. Femeia casei îl surprinde pe 
Poet fredonând cântece doinite... Câteodată, prietenii se 
întorc în noapte de la "Borta Rece", cu cântăreţul după ei 
şi la un pahar de vin, vin, acela le zice o doină veche, iar 
Eminescu rezemat de uşorul uşii plânge cu ochii închişi. 

Cântărețul va mai fi convocat în Ţicău şi Poetul va 
asculta în transă, cu privirile duse... 


Se pare că prietenii se duc, neinvitaţi, la Mircești, 
să-l viziteze pe Bard. Alecsandri e ştiut ca un boier 
fudul, obişnuit să calce ţeapăn şi să privească semenii 
minusculi ţintuindu-i cu privirea. Trec pe hudiţa satului 
Eminescu şi Creangă, tocmai când pe poarta "regelui 
poeziei" intră în trombă o călăreață amazoancă(femeia 
boierului, Paulina) şi docarul stăpânului. Prietenii 
privesc printre ostreţe: deschizând uşa docarului, Paulina 
e doar fruntaşa întregii suflări a "curții", bărbaţi şi femei 
din domesticitate, care se apropie umili să pupe mâna 
boierului, care Alecsandri le-o întinde cu blazare de 
prelat. Creangă dă tonul: "Hai bădie Mihai, nu-i de noi 
aici, că ni se strepezesc dinţii!” Şi prietenii se-ntorc la 
gară, bârfind-o pe coana Paulina, degeaba a stat la masă 
domnească, tot slujnică de hangiu a rămas! Alta era 
problema, de ce s-ar fi indignat Eminescu, doar aşa va fi 
arătat scumpa lui ţară veche... 


E interesant că Poetul îşi acordă ideal, în relația cu 
Creangă, un rol "feminin": într-adevăr, scriind în această 
perioadă o proză «La curtea cuconului Creangă », 
Eminescu e "soţia...mult mai tânără”... 


Şi într-o zi, Eminescu îl duce pe Creangă la 
Junimea! S-ar zice că şi Creangă dorea apropierea de 
Junimea-din recunoştinţă pentru binefăcătorul său 
Maiorescu şi din curiozitate-poate chiar stăruind pe 
lângă unele cunoştinţe junimiste, îndeosebi pe lângă 
Poet, să-l introducă în ilustra Societate. Posibil ca 
Povestaşul să fi făcut nazuri la ideea de a-şi ocupa, unde 

se cuvine, locul de "scriitor": ei, bădie Mihai, vrei să 
râdă boierii de mine?!(5) 


-Junimea ieșeană 


Într-o bună zi, la întrunirea Junimii din locuinţa lui 
Iacob Negruzzi, îşi fac apariţia Eminescu şi Creangă, iar 
asistenţa zâmbeşte amuzată, căci noii veniţi sunt aprinşi 
la faţă şi râd fericiţi, vădit amețiți după cinstirea cu 
Cotnariul de la "Borta-Rece"! Să fi rămas Povestaşul cu 
asemenea impresii feerice(pe fondul aburilor alcoolului) 
încât să fi rămas pe vecie junimist înfocat, cum crede 
Jacques Negruzzi?! 


Cum se comportă Creangă la Junimea? Lui Jacques 
i se pare prin natura sa ţărănească/ primitivă/ necioplită- 
şi cu talentul adecvat numai acestui fond-o achiziție 
fericită a Societăţii, mai cu seamă că plac tuturor(cel mai 
mult lui Pogor şi Lambrior, cel mai puţin pudicului 
Naum) râsul jovial al Ţăranului şi anecdotele sale 
corosive. Aceşti oameni mult mai instruiți decât Creangă 
se lasă de fapt păcăliţi în discernământul lor uman să-l 
creadă pe Povestaş doar un ghiduş vulgar-colorat, iar în 
materie de discernământ literar gustă numai latura 
pitorească / poporană/ anecdotică a marelui scriitor, 
crezându-l "trivial"! 


Junimistul ieşean model vine regulat la adunare, dă 
bonsoir, ia duleţuri, se aşează şi aprinde o ţigară. 
Oftează, tuşeşte etc. Râde ca prostul la primul motiv 
public...Pândeşte uşa pe unde va apare feciorul casei cu 
ceai/cafea şi cele trebuitoare pe alături("Posmagii”)! 
Chiar vine trataţia ("Uşile! Uşile!", răsun basul deriziunii 

popeşti a lui Creangă) şi guguştiucul aplaudă, 
motivându-şi entuziasmul prin bucata lecturată în 
cenaclu. Îşi bea cafeaua şi ciuguleşte cu demnitate 
târgoveaţă. Urmează încă o ţigară, căutarea pălăriei şi 
pe-aici ţi-e drumul. Halal membru al "Societăţii" şi cu 
mila Domnului sunt destui aşa! 


Ce înseamnă Junime ieşeană după "dezertarea" lui 
Maiorescu la Bucureşti? Oricum, rămâne staroste de 
încredere Jacques Negruzzi, care în toate celea se 
comportă cam cum i-ar fi plăcut Magistrului şi neaparat 
sesizează media acceptului junimist. Jacques e cât de cât 
scriitor, la fel Slavici(doar câteva luni), N.Gane, 
Bodnărescu, Naum, evident Eminescu şi acum, iată, 
Creangă. În 1875, izbucneşte vulcanic filosoful Vasile 
Conta. 


Restul e lume simpatică, decorativă şi mai mult sau 
mai puţin creativă...P. P. Carp s-a implicat doar în primii 
ani, T. Rosetti e melancolic , Pogor diminuează în 
interes, M.Cerchez rămâne un militar autodidact, N. 
Schelitti a tradus ceva din Heine, M. Korne e un modest 
franţuzit, Burghele e doar un neproductiv "închis 
estetic", Mandrea e un jurist blocat, Paicu e amuzant ca 
"ciucă" a poantelor colective, Buicliu e o inteligență 
ageră şi rece, Gane e sentimental, Vîrgolici e un 
neproductiv priceput în cele spanioleşti, Șerbănescu e un 
ofiţer liric, Tasu e tăcut şi lanov vorbăreţ, Al .Xenopol e 
"poligraf", Lambrior e un savant blând, Gh.Panu e 
inteligent şi răutăcios, Naum e un clasicist pudic, Melik 
e un exact, Burlă e un filolog onest şi hirsut, Volenti e un 
supergingaş, Miron Pompiliu e un blajin, Al. Philippide 
e un savant pedant şi temperamental, Caragiani e un 

anecdotist cu vagi preocupări, Culianu e un papă bonom, 
S.Bodnărescu e un poet de himeră germanică ş.c.l. 
Aceşti oameni se împung, dar cine s-ar îndoi de 
intelectualitatea lor, de buna credinţă generală? 


Tânărul filolog Al. Philippide constată cu 
satisfacție că nici lui Eminescu nu-i place duhul 
zeflemist al Junimii, îndeosebi  băşcălia malignă şi 
gratuită.Şi acest nărav a continuat nesmintit de la 
întemeierea grupării, ca şi spiritul critic sănătos...Dar 
dacă aşa a fost dat tonul, cândva, de corifei! Nici 
"anecdota" junimistă nu-l amuză pe Eminescu, căci abia 
acoperă cu un pospai de umor bârfa şi cleveteala. Totuşi, 
anecdota primează. În genere, o atmosferă de 
materialism cras şi umor hipopotam. Nu credem totuşi în 
memorialistica stupidă că ar fi fost surprins Creangă 
scuipând pe jos la Junimea. 


Eminescu îi dispreţuieşte fățiş pe o parte din 
junimişti, totuşi îşi citeşte creaţiile în cenaclu şi ţine 
oarecum cont de verdictele junimiştilor. Cât îl priveşte 
pe Maiorescu, el are şi de la distanţă autoritate, dar nu 
este tiran, astfel că la rându-i acceptă idei şi influenţe de 
la junimişti. 


În fond, câţi din Junimea ieşeană îl preţuiesc pe 
Poet precum Maiorescu? Eminescu e menit să rămână 
sărac şi străin în această grupare, rămasă de capul ei la 
laşi, fără Maiorescu. Mă rog, ar avea oarece talent, dar 
forma versurilor e cam bizară, în genere cam toată 
ideaţia lui Eminescu e ori vetustă, ori suspectă...Unii ca 
Nicolae Xenopol dau glas, fie şi din depărtări, coagulând 
frustrări răspândite: Alecsandri publică "blagomanii”, 

A.Naum e dezamăgitor, iar « Strigoii » lui Eminescu ar 
dovedi "o imaginaţie bolnavă" şi superstiţie!? Mai 
trebuie să fi contat-pentru mediocritatea generală- 
ecourile de la Bucureşti, unde după orice apariţie a 
Poetului în Convorbiri...echipa lui Hasdeu face caragaţă, 
e aşadar cam compromiţător un Eminescu la cheutoare!? 


Eminescu lecturează grațios creaţiile cenacliere, 
sau primite, parcă ridicându-le valoarea intrinsecă ... 
Pogor face îndată comparații, punând la punct lectorul 
fără har: "Vezi, câine, că tu numai stricai o poezie bună!" 
Poetul îl înlocuieşte perfect pe Maiorescu în rolul de 
lector preferat( şi "autorizat”) al Junimii, chiar dacă în 
exercitarea acestui har cam "ridică duios ochii spre 
podele!? Cele mai slabe specimene de lectură erau 
oferite de Carp şi Pogor. 


Ca şi N.Gane, Eminescu s-ar arăta deosebit de 
sensibil la criticile de cenaclu! Poetul se opreşte uneori 
în mijlocul lecturii proprii şi abia cu rugăminţi continuă. 
Cenaclul acceptă cu plăcere poeziile mici ale lui 
Eminescu, îndată după lectură cineva le pune pe muzică 
şi toți junimiştii intonează în cor cantabilele, cu Poetul 
însuşi printre cântăreţi, deşi uneori Eminescu e necăjit de 
gestul colegilor. Dar nici Junimea nu înghite 
susceptibilitatea! 


Eminescu şi Creangă chefuiesc într-o seară la o 
cârciumă dubioasă din Țicău, stau sub un salcâm cu un 
castron de fasole în faţă şi cofăielul cu vin alături. E 
invitat cu ei şi un scripcar...Aşa îi găseşte un moş-curier 
al Junimii, care-i invită la adunare, căci sunt aşteptaţi. 
"Să aştepte", hotărăşte Poetul, ascultând fermecat 

tălăngile vitelor care coboară şorogarii...şi rămân 
prietenii până-n miez de noapte, cu vinul, fasolea şi 
cântecul din scripcă. 


De la distanţă, Maiorescu ţine din scurt Junimea 
literară, chiar şi ca ministru, de exemplu aflând cu 
plăcere că Buicliu e colţos şi "gelos ca un dulău" în 
apărarea drepturilor personale. Măcar cu ocazia 
banchetelor anuale, Magistrul sesizează grija ieşenilor de 
a fi aduşi apropiații bucureşteni, gen Mandrea şi Nica. 


Orice act de seriozitate eminesciană în discuţii, de 
exemplu folosirea termenilor de "obiectiv, obiectivitate”, 
e întâmpinată cu rânjete de Junimea. Probabil că şi 
Poetul se răzbună, pronunţând batjocoritor(cu influență 
nemțească  scrâşnită) unele cuvinte: zenzibilitate, 
conzervativ,  conzideraţiune,  zeztematizare...Ei bine, 
asta-i amuză pe cenaclişti şi ei îl imită în draci pe acest 
Eminescu hazos! 


Din această Societate literară ieşeană ţine cel puţin 
la Jacques Negruzzi(măcar epistolar, "iubit prieten"), la 
N.Gane("boier Drăgănescu") şi mai cu seamă Creangă, 
"stăruitorul în cele bune şi creştineşti”. Dar şi la Conta, 
sau Al.Xenopol(cel "tout-a-fait ramoli par les petites 
modistes", vasăzică atins de o boală de dragoste!)(6) 


-omul TM, tatonări de Junime bucureşteană 


Indiferent de stările sale, Maiorescu are răgazul 
moral de a dărui "României June" din Viena 30 de 
napoleoni. 

Maiorescu nu pare prea tulburat de ameninţarea pe 
care liberalii guvernanţi o vântură peste fostele capete 
guvernante conservatoare, parte din acuzaţii se retrag 
treptat, Maiorescu nici nu e sigur că va fi şi el chemat în 
judecată...Prin decembrie e în stare să exclame:"je m'en 
moque comme de l'an quarante!", aşadar e indiferent şi 
jemanfişist. Totuşi sesizează un îmbucurător semn 
politic: "Vodă începe a se lipi iar de noi". 


Maiorescu locuieşte împreună cu cumnaţii săi, 
Mite şi dr.WilhelmKremnitz. În menajul comun, Mite îi 
aude pe "Titus", pe T.Rosetti şi pe alţi domni pomenind 
adesea de Eminescu... Titus povesteşte adesea despre 
ciudăţeniile(Sonderling) acestui tânăr atât de preocupat 
de bucoavnele sale, încât uită adesea de mâncare şi 
băutură. T.Rosetti vine în sprijinul ideii cu toată căldura 
propriilor amintiri de la Berlin, plus dr. Kremnitz viu 
impresionat încă din capitala germană. Mai mult de atât, 
toți varsă în Mite aceeaşi intuiţie a unei grele 
nenorociri(ein schweres  Ungluck)ce-l apasă pe 
Eminescu, din cauza originii sale învăluite în mister(als 
ruhe etwas Geheimnisswolles, uber seiner Herkunft! 


Da, Eminescu a fost un nume dominant pentru ea, 
îndată ce a început să monitorizeze "România". Răsfoind 
(cu ajutor, pentru început) colecția Convorbirilor..., Mite 
parcurge « Mortua est» şi crede a înțelege tâlcul 
nenorocirii ce-l apasă pe Poet: moartea i-a secerat fata 
iubită! Poate de aceea umblă zvonul că Eminescu e 
misogin, duşman al femeilor...Păi abia aşa devine Poetul 
maxim de interesant, mai ales că Mite leagă foarte 
nemțeşte anamneza erotică emineciană de "ideala sa 
iubită" (die Erinnerung an die ideale Geliebte). 

În tatonările sale de a încropi o "Junime 
bucureşteană”, Maiorescu îl invită şi pe Anghel 
Demetriescu.  Individul-critic literar, preocupat de 
reducerea creaţiei la nivelul patologiei şi bunului simţ 
comun-emisese asemenea inepţii asupra poeziilor lui 
Eminescu, încât G.Călinescu îl va taxa drept "cretin"!(7) 


-moartea mamei 


Raluca Eminovici moare în august 1876. Când 
câte un camarad îl va întreba mai târziu de mamă, Poetul 
răspunde cu "un aer posomorât”, semn că probabil de 
moartea mamei se leagă nişte amintiri mai crude decât 
de o moarte normală!Ochiul lui Caragiale, s-avem 
încredere... 


Buni observatori vor sesiza că atâtea nuanţe ale 
surâsului eminescian: blând/ sincer/  sceptic/amar/ 
disprebuitor, când alternativ, când simultan, poate chiar 
permanent, iată moştenirea Ralucăi pe chipul lui Mihai. 
Poate a avut mereu aceste nuanţe, de acum înainte are un 
motiv în plus să le afişeze... 


Există mărturii asupra sentimentului cald, nealterat 
pentru mama sa şi după moarte, Eminescu pomenind cât 
îi este de dor, adesea, de Raluca (von seiner Mutter...oft 
sehnte). 


=0, mamă...(8) 


= Melancolie; vizita lui Em la Buc; TM şi apariția unui 
ziar 

Maiorescu face o vizită la laşi şi e atât de încântat 
de noua poezie a lui Eminescu, Melancolie(desigur,citită 
la Junimea ieşeană şi predată Convorbirilor...), încât o ia 
cu sine la Bucureşti .Cine ştie de câte ori a repeta-o 
Magistrul pe drum: "Părea că printre nouri s-a fost 
deschis o poartă”... 


Abia sosit de la gară, Maiorescu vioi şi 
entuziast(frisch und begeistert) se repede în camera 
soţilor Kremnitz(familiile au menaj comun) să le traducă 
în nemţeşte poezia lui Eminescu. Mite Kremnitz ascultă 
şirele inteligent şi rafinat traduse, apoi pe cumnat 
povestind vâlva trezită de lectura Melancoliei în 
Junimea. lar Mite tace...Uimit că entuziasmul, atât de 
spontan alteori, al cumnatei sale întârzie să izbucnească 
acum, Maiorescu se simte dator cu precizări prudent- 
atenuante: da, este un soi de nebunie în toată această 
neagră viziune, dar e o nebunie plină de spirit". Dar Mite 
izbucneşte agitată:nebunie? Poate doar concepţia noastră 
a tuturor e nebunie, iar Eminescu a prins adevăratul sens 
al lumii şi al vieţii! Da, ea fusese cu adevărat 
impresionată... Titus se uită cam nedumerit la Mite: ce n- 
aş da eu să fiu în locul acestui om, pe care tu îl înalţi atât 
deasupra celorlalți. Mite rămâne cu impresia că Titus nu- 
şi poate închipui nicicând un entuziasm impersonal!? Iar 
Eminescu şi Maiorescu se trezesc intraţi în competiţie 
pentru Mite.(9) 


-ruşii trec Prutul 


Prin octombrie 1876, Poetul şi-a râs de închipuirile 
unei căpățâne "perciunate" bucovinene, corespondent al 
vienezei Neue freie Presse, care îşi făcuse închipuiri de 

sute de cazaci şi cerchezi caucazieni care deja 
traversează România, inşi cu iatagane fioroase şi pistoale 
şi pumnale fulgerând la piept, mulți cu înfăţişări 
războinice, dar şi bătrâni cu bărbi albe şi feţe patriarhal- 
asiatice. În urma lor, vin cai şi tunuri... 


Eminescu, ca ziarist, nu putea ignora că ţarul rus 
trece Prutul, însoţit de oştirea sa("pravoslavnika"”), dar 
Creangă e atât de absorbit de munca sa creatoare la 
Harap Alb, încât n-are habar de nimic în bojdeuca lui! 


Nu toată lumea simte emoţii, de indignare ce să 
mai vorbim!? La Bucureşti, Slavici-care nu-i moldo- 
valah-plânge trei zile-n şir, fără să ştie pentru ce, îi e 
ruşine ca român şi înebuneşte văzându-şi sentimentele 
neîmpărtăşite de alţii... 


Place mult ieşenilor articolul lui Eminescu despre 
sinuciderea ofițerului rus, îşi vor aduce îndelung aminte 
de articol, mai cu seamă că telenovela epocii scornise că 
sărmanul sinucigaş era fiul ţarului Alexandru al I- 
lea!?(10) 


-context Em-1IM,1876-1877 
- Slavici şi TM 


La deschidere de an 1877, Slavici nu observă cine 
ştie ce noutăţi politice în Bucureşti. Mofturi! E moft 
până şi târârea în judecată a fostului cabinet conservator, 
mare moft cu "mandatul de aducere": conu Catargiu a 
fost adus cu jandarmi la Bucureşti, dar aşa a poftit 
mușchiul dumnealui, odată debarcat în Capitală, boierul 
s-a dus doar cu Maiorescu la Dealul Mitropoliei. 

Slavici înţelege treptat de ce pune bază Maiorescu 
pe el: cică şi cine-l urăşte pe junele ardelean, renunţă la 
oribilul sentiment după o oră de discuţii cu el!? Doar 
scrierile lui Slavici l-ar desemna drept "cap teoretic”, 
altfel e un ins pornit spre statornicie în întreprinderile 
sale, exact şi discret. Cu firea lui cumpătată, lui Slavici 
nu-i place să fie contrazis, sau verificat. Chiar dacă 
săvârşeşte o greşeală, nu-şi schimbă concepţia, doar că 
ideea se instalează în locul nesiguranţei! Chiar în faţa 
lipsurilor domestice, omul emană un calm sacerdotal.. 
„Etica sa confucianistă străluceşte în câte un aforism: 
"Viaţa este o sarcină, o porţi mai lesne, dacă o uşurezi 
pentru alţii”. 


Nu trebuie să intereseze starea sufletească a lui 
Slavici ca "om" de dincolo”, capabil de a rămâne 
"mocan" nesuferit dincoace, în incapacitate de adaptare 
într-o "civilizație" care nu se sinchiseşte de parametrii 
superiorității umane şi unde trebuie să fii slugă ca să ţină 
lumea cont de tine!? Oricum, în noiembrie 187, 
Magistrul îl apreciază pe Slavici drept "cel mai capabil 
scriitor al întregii Junimi”, avertizându-l pe Jacques 
Negruzzi să-l trateze ca atare la Convorbiri literare!(11) 


-cazul "Logicii” lui Maiorescu 


Eminescu îşi notează umoristic nemulțumirea faţă 
de  camaradul Slavici: "Domino,  d-Schlovaccio, 
sapientissimo ac doctissimo meo amico convivoque, 
domo veteri(den alten Hause)ů, magno cerevisiae 
consumatori Magyarofilo-Michaelis Eminescu salutem! 
Porqoa ave vu inore ma kritik contr mosio Doctor Zotu? 

Porkoa ne lave pa reprodit dans le Tempul? Ha? Es chele 
movez-"(12) 


-sinele Em 


Comentându-i conferinţa Influenţa austriacă..., un 
tânăr redactor de la un ziar liberal-fracţionist local, îl 
taxează piţifelnic pe Eminescu drept un june oarecare, 
dornic să se facă apreciat în societatea ieşeană, printr-o 
manifestare "antiliberală"!? 


Dar Eminescu se cunoaşte prea bine pe sine. Ştie 
că-şi poate supăra cititorii, dar nu-i în stare să mintă şi 
nici să linguşească pe nimeni, ca unul care vede adevărul 
ca singura rațiune prin care să dea seamă de toate. 
Sigur,"adevărul" poate fi plăsmuit din acelaşi lut ca şi 
majoritatea oamenilor, nu trebuie să te cobori la nivelul 
înţelegerii acestui ca şi dubios Celălalt, ci să-ţi urmezi 
"bunul instinct al propriei naturi”. Şi nu strică să anunți 
orgolios într-un Pro domo: "Noi cunoaştem aproape tot 
ce s-a scris în româneşte”. Slavici, care-şi urmăreşte 
atent prietenul, sesizează că Eminescu  debutase 
încrezător în viaţa patriei moldo-valahe, în 1874, dar 
trăise după persecuții o mâhnire dureroasă... 


lată, un Franzos se exprimă în revuistica germană 
din 1877 despre Rumanien Poeten, îl consacră poet 
reprezentativ pe vechiul său coleg de gimnaziu 
cernăuţean D. Petrino, Eminescu neexistând ca atare! 
Încă o cabală. Nici tentativa ministrului Chițu şi a 
trepăduşului din iulie 1877 de a relua acuzaţiile-deja 
judecate-contra fostului director al Bibliotecii nu-i a 
bună... 

A devenit Eminescu mai nervos ca oricând, câte un 
coleg disperat de la Curierul...îl roagă zadarnic să 
renunţe la ticul de a tăia cu foarfecele orişice hârtie 
găseşte pe masa de lucru redacțională, comună la urma 
urmelor! Nervos poate fi Poetul şi pentru neînchegare 
erotică: iată, a publicat sub pseudonimul "Gajus" două 
proze de-ale sale în Curierul...:La aniversară şi Cezara, 
iar cu pseudonimul "Tolla" a publicat-o pe Veronica(o 
traducere a Morellei lui E. A. Poe, în 8 octombrie 1876), 
dar "Gajus" şi "Tolla" nu fac impact! 


Poetul a adunat "multe vechituri”, vasăzică 
manuscripte şi cărţi vechi româneşti. Despre aceasta şi 
despre altele dă seama epistolar mentorului, pregătindu- 
se să plece spre Bucureşti. 


Maiorescu îl consideră bun revizor, rău profesor, 
idealist. Nu poate şti Poetul cum e notat de Magistru, dar 
intuieşte că "idealismul" său poate fi rău cotat. Gândise 
Eminescu, încă din vremea Berlinului, că lumea 
mediocră, "plebea spirituală" e ostilă din neînțelegere şi 
stupiditate, ei privesc opac preocupările nobile izvorâte 
din idealism şi echivalează totul cu  "tacâmul 
nebunului"!?(13) 


Şi totuşi dacă şi un om de calibrul lui Maiorescu 
aduce reproşuri, are cumva de reflectat Eminescu... 


- planuri de aducere a lui Em la Buc; demisie de la 
Curierul...; plecare 


Şi-a găsit Telegraphul din Bucureşti, în cadrul unei 
campanii de combatere a "păsărilor cobitoare" ale presei 
conservatoare(în delir, învinovăţind-o c-ar introduce ura 

între moldoveni şi munteni, comentând desfăşurarea 
Războiului de Independenţă), să acuze bietul Curier de 
laşi c-ar fi fiind "organul d-lui Maiorescu”. Eminescu 
subliniază meritele de "prozator bun şi cu judecată" ale 
Magistrului, amintind că acesta i-a întors la gânduri mai 
bune şi pe unii inamici din presă şi de la Academie, dar 
contestă că el, Poetul, ar lucra la un organ maiorescian, 
pierzându-şi astfel obiectivitatea şi dreapta măsură în 
aprecieri! 


Poetul, oricum hotărât să plece, îşi dă demisia când 
într-un oarece conflict de patimi locale, i se cere să-l 
apere pe primar. Trebuie să amintească "redactorul părții 
neoficiale”, că prin contractul verbal stabilit cu asociaţii 
Curierului...nu a fost vorba de apărat sau atacat persoane, 
căci-apasă Eminescu-" pe terenul afacerilor publice, 
persoana a fost şi este lucru secundar”. În demisie fac 
horă sprinţară: "troaca, nulitatea"*.a.(14) 


- generalităţi ideologice 


Sesizăm o simţire politică junimistă a acestor ani şi 
în câte un rar gest de critică literară al liderului P. P. 
Carp, cum ar fi recenzia sa la poetul Ronetti-Roman, 
apărută în Convorbiri literare din iunie 1878. Carp... 


C.A.Rosetti  admite(în 1882, către  camaradul 
Kogălniceanu) că atâl el, cât şi I.Brătianu, ştiau că-între 
două momente din Răul ţării-se cuvine trântită câte o 
"revoluţiune", evident liberală, ca la 1857, 1858, 1859, 
1866 şi 1875. Să-l continuăm pe C. A. Rosetti, 
"Berlicoco", în curând cel atacat virulent de Eminescu: 
în 1875 s-a coagulat un partid liberal şi Eminescu va 

ataca segmentul "roşu" patronat de C.A.Rosetti şi mai 
puţin latura din ce în ce mai pragmatică şi vag onorabilă 
patronată de I.Brătianu. 


Cât poate Maiorescu să-i anticipeze pe Mircea 
Eliade, G.Durand, I.P.Culianu? Nu poate, desigur, dar 
simte suflarea măreaţă din “Strigoii”! lar Eminescu nu se 
poate abţine nici măcar într-un text de demisie să nu 
pomenească de "secundogeniturile greco-bulgăreşti din 
ţară de la noi". (15) 

Capitolul 8:1877-1879 


Cât a fost ziarist la Iaşi, Poetul n-a nutrit complexe 
fapă de confrații bucureşteni. În preajma venirii în 
Capitală, Eminescu a sesizat că unii ziarişti centrali de la 
foi "bizantine" învechite în apucături mincinoase, sunt 
doar nişte "speculanţi cutezători", gata să tranzacţioneze 
şi cele mai sfinte simţiri pentru a-şi vinde marfa! El, 
Poetul, nu are drept deontologie decât etica personală a 
coincidenţei adevărului cu mântuirea. Astfel, e hotărât 
să polemizeze cu aceşti colegi de pres chiar aluzionând 
rasial "pieliţa smeadă" a lui Fundescu de la Telegraphul. 


Prima locuință bucureşteană a Poetului e la 
Caimata, într-o atmosferă fioros romantică, de 
scufundare: biserică în ruină, cruci de bătrân cimitir, cu 
vechi odăiţe de preoţi aproape ca bordeiele...Îngrijit de 
baba bisericii, e acceptat şi Eminescu în două odăiţe. 


Începe să se ştie în ambientul de colegi şi amici 
eminescieni că Poetului nu-i face nicio plăcere să fie 
vizitat acasă, ba chiar nimeni, nici amicul apropiat 
Slavici, nu ştie în ce cotlon se adăposteşte Eminescu! 
Sau să zicem că evită în subiect amicii mai vechi şi face 
excepție indiferentă pentru noi cunoştinţe 
întâmplătoare... 


Într-una din locuinţele eminesciene, cea din strada 
Segmentului (mahalaua Sf.Constantin) îşi face apariţia, 

pe la 1880, însuşi Maiorescu, condus ceremonios de 
gazdă spre cuibul Poetului! 


Poetul îşi notează în caietele sale un "inventar", din 
care aflăm cam cum arată, oarecum, interiorul 
eminescian de Bucureşti: o oglindă, o sofa, 2 scaune, un 
dulap de cărţi, un lavabou cu toate cele necesare, 4 
rânduri de perdele, un fotoliu, o masă(foarte)mare, o 
maşină de preparat cafea, un cumariu(?), un lighean, o 
carafă cu apă, 2 pahare...E atât de modest şi impersonal, 
că putea să se substituie spaţiului redacțional al 
Curierului de laşi, de exemplu... 


Cine mai este el, în afară de "omul din Ipotești"? 
Şi-a notat, poate i-a şi amuzat cu acestea pe gogomanii 
Junimii ieşene: Michaelis Eminescu, vecinic doctorand 
în multe ştiinţi nefolositoare, criminalist în sensul prost 
al cuvântului şi în conflict cu judecătorul de instrucţie, 
fost bibliotecar, când a şi prădat biblioteca, fost revizor 
la şcoalele de...fete, fost redactor en chef al foii vitelor 
de pripas şi al altor jurnale necitite colaborator. Ar putea 
adăuga că este un deplin "Armer Teufel'(=golan). 
(I)Autoprezentare de  saltimbanc şcolit în ironia 
romantică germană. Să intre în scenă actorul metafizic, 
să înceapă aşadar spectacolul. 


Caragiale încerca, deja de câţiva ani, prin foile sale 
umoristice (Ghimpele, Claponul) să rafineze Bucureştiul, 
dar deocamdată cetatea lui Bucur rezistă...lată la 
începutul lui septembrie, defilează prin mulţimea de 
cetăţeni, ieşiţi la spectacol, cei trei soldaţi care luaseră 
steagul turcesc la Plevna: primirea populară e caldă, 
urale şi respect pentru eroii cu urme de război pe ei, 

bătrânii, îi umplu cu bani etc. Câte un burtă verde se dă 
grande, ar vrea să se taie capul la 1000 de prizonieri 
turci, păcat că el însuşi n-a putut participa la lupte că are 
prăvălie şi-l chinuie "colica". La intervenţia de bun simţ 
a unui junimist ieşean, jupânul îl repede ca pe un 
"moldovean ovrei fricos"!? 


Eminescu nu avea doar experiența vieţuirii 
anterioare în Bucureşti, dar făcuse şi prezentarea oraşului 
pentru Lexiconul nemţesc. E aşadar aşezat pe câmpia 
ondulată de pe malurile Dâmboviţei("apă dulce"...) , nu-i 
oraşul veseliei(după nume), ci cetatea ciobanului Bucur. 
E un oraş cu reminiscențe de Orient şi cu caracter 
agricol...25000 de case, adesea de construcție proastă, 
peste 100 de biserici creştine şi 10 sinagoge, 40 de 
hoteluri, 10 cafenele şi 60 de grădini particulare, câteva 
pieţe publice şi hale comerciale, o Universitate, câteva 
licee şi vreo 30 de şcoli elementare şi câteva specializate, 
2 muzee, o Bibliotecă Naţională, 12 librării, 14 
tipografii, 2 teatre şi 8 spitale mari şi bine dotate. Locuri 
agreabile de plimbare. Puţină industrie. Iluminaţie cu 
gaz. Consum alimentar de nădejde! 


Când în vara lui 1877 Caragiale scotea în 
Bucureşti ziarul Națiunea română, rubricile sale scurte 
şi vioaie încercau să surprindă vitalitatea şi motivațiile 
unei urbi orientale, în curs de modernizare: Bursă, 
Calendar, Aviz deslegătorilor de probleme cu premii, 
Ecouri de ieri şi de astăzi, (ziare româneşti), 
Resbelul(telegramele ageniei Havas), Ultime ştiri, Știri 
exterioare, Fapte diverse(româneşti; străine), Starea 
civilă, Lista călătorilor(la "Grand Hotel du Boulevard"; 
la "Hotel Hugues"; precum şi la "Hotel Otetelişeanu"; 

"Hotel Union" şi "Hotel Dacia"), Buletin meteorologic, 
Bulletin bibliographique de la librairie  Szoloszy, 
Cursul halelor, Reclame şi corespondenţă ş.a. 


Eminescu va obişnui, cu multă plăcere, să se 
plimbe când singur, când cu amicii Slavici, sau Dionisie 
Miron prin partea de ruină a Bucureştiului: o lume 
părăsită şi uitată, cu case fermecătoare şi trainic durate, 
care au ajuns pustii, înconjurate de pomi de soi bun, 
înecați de bălării, cu vii dezolante şi puțuri cu apă 
sordidă. Şi când te gândeşti că fuseseră vestite case cu 
vii din deal, pentru distracţii de societate...Aşa o tot ţii 
din dealul Cotrocenilor, pân dincolo de Văcăreşti. 


Bucureştiul este înviorat de "paparude" şi ţigani cu 
urs, care  asaltează curţile oamenilor, iar vânzătorii de 
apă din Dâmboviţa o limpezesc cu alaun, încât dacă ţi se 
oferă dulceaţă cu apă tulbure, gazda se scuză că a ajuns 
pe fundul doniţei! 


Pentru lumea înstărită există în buricul târgului, pe 
Calea Victoriei-Podu Mogoşoaiei "Grand Hotel Brofft”, 
cu preţuri piperate chiar şi în viziunea unui client ca 
prinţul Ion Ghica, obişnuit cu occidentalul "Charendon- 
Hotel"... La parterul "Brofftului" se află elegantul 
restaurant "Hugues", devenit de ani loc favorit de 
întâlnire pentru politicieni, artişti, gazetari , cosmopoliţi, 
mondeni. Palavre fine etc. Pitoresc Bucureştiul cât 
cuprinde, dar Slavici cugetă sumbru că viaţa publică este 
purtată de canalii şi un popor unde pot stăpâni canaliile, 
este o înjghebare şubredă, pornită spre desfacere! 

E renumit localul Cafe-chantant "la Ionescu", aici 
îşi petrece câteva seri Maiorescu, probabil va trece şi 
Eminescu: animatoarele englezoaice fac aici "comicării 
inconvenabile” pentru sufletele mai austere, dansuri 
sălbatice, chiar "cancanuri"! Maiorescu se încruntă, 
aceleaşi cântece indecente le-a auzit şi la mica lui Livia, 
astfel educată scandalos de guvernanta ei, în stil de 
"Walhală englezească” 


Se cleveteşte cumplit chiar şi în subțirica lume 
scuturată a Capitalei: ba că Maiorescu e un "Barbe 
Bleue", ba că o tânără familie nu poate primi în găzduire 
un bărbat tânăr, căci ar ieşi vorbe(cazul familiei 
Kremnitz cu Eminescu) ş.c.]. "Einer so klatschsuchtigen 
Stadt", apreciază Mite Kremnitz. 


Eminescu e hotărât să nu respecte această lume şi 
autoritatea izvorâtă din sânul ei, chiar dacă-la limită-va fi 
singurul cetăţean, din cei 180000 ai Capitalei, care să nu- 
| iubească pe primarul urbei! (2) 


Ce rar i se poate întâmpla lui Maiorescu să-şi 
întârzie corespondenţa, mai ales să răspundă unei scrisori 
amabile a unui străin.... Astfel, abia în 12/24 ianuarie 
1878 comunică scuze: să fie şi el înţeles, dar nu i-a 
permis situația politică a României, i s-a pretins şi 
lui, Titu Maiorescu,o jertfă aparte, căci el se află între cei 
cărora li s-a părut că datoria României este să se 
împotrivească prudent, dar absolut, politicii ruseşti. Abia 
acum i se mai eliberează şi lui mintea de această 
nenumită obsesie, întrucât însăşi forța lucrurilor s-a 
însărcinat să curețe spoiala aparenţelor şi să dea la iveală 
pe semibarbarul aflat îndărătul ei. Ajunge atât, unui 

străin nu-i comunici decât părând patetic că a fost şi o 
jertfă supremă(grosste Opfer) a Partidului Conservator, a 
lui Maiorescu şi a prietenilor săi să facă imense sacrificii 
morale, numai şi numai, întrucât ei sunt adversari 
absoluţi ai politicii ruseşti. Nici n-ar înţelege un străin ce 
înseamnă ca bucurie a lui Maiorescu, ce frumoase vremi 
atotputernice se ivesc, ele(cu spaimele şi mânia lor, am 
adăuga noi!) sunt adesea singurul prieten eficace al 
adevărului. 


Au rămas în urmă neliniştile şi tensiunile, 
puternice în toamna 1876, când-umoristic şi nu prea- 
P.P.Carp îi oferă refugiu amicului Maiorescu la 
Țibăneşti în caz că Bucureştiul e invadat de turci, iar 
liderul literar al Junimii refuză amabil propunerea, 
încrezător că poate nu va fi război. 


Ce frumos scrie Eminescu în subiectul 
"Independenţă ", îndeosebi splendidul articol Dorobanţii! 
La început de februarie 1878, Maiorescu îşi manifestă 
respectul pentru indignarea lui Eminescu din Timpul faţă 
de bâlbâiala guvernamentală în subiectul "Basarabia". În 
genere, nu numai în subiectul zilei, Poetul începe să 
insiste constant pe clasele pozitive ale ţării (ţăranii!), 
amintind şi de experienţa Franţei napoleoniene: « On 
s'appuie, Sire, sur ce qui resiste ». Colaborator, încă, la 
România liberă, Caragiale atacă în treacăt subiectul 
Războiului de Independență, observând abuzul 
dramaturgic în tema vitejiei oştenilor şi încãlzindu-se 
apodictic: "Curcanii-poate singurul "ceva" ce încă nu-i 
putred în țara aceasta". Un gând atât de înalt n-ar trăda 
un individ "cinic"... (3) 

Maiorescu observă cu plăcere că Mite Kremnitz, 
cumnata sa, a învăţat destul de bine româneşte în 1875 şi 
traduce bine din literatura română! Mite psalmodiază din 
sufletul ei idealist/nemţesc/aiurizant: "În cea mai înaltă 
formă a existenţei tale, pierzi conştiinţa că exişti”. 


Mite este o femeie învățată, inteligentă şi amabilă. 
E scriitoare de nuvele şi romane acceptabile, în plus 
traduce cu hărnicie poeţi şi prozatori români, volumele ei 
Rumanische Skizzen şi Neue Rumanische Skizzen 
aducând laude foarte măgulitoare pentru literaţii români 
în presa germană (Gegenwart, Deutsche Revue ş. a .). 
Mândru, Maiorescu contabilizează succesul în contul 
Junimii: "ne lățim prin străinătate".Ei bine,cu această 
vrednică  nempoaică intelectuală, Mite Kremnitz, 
complotează "Titus", încă de la debarcarea Poetului în 
Bucureşti: pentru a putea ajuta elegant pe Eminescu, 
Mite trebuie să ia lecții de limbă română de la dumnealui 
şi să plaseze ca din întâmplare şedinţele de meditație 
înaintea orei de masă...Dar Eminescu declină, 
deocamdată, oferta, motivând că n-are timp. În schimb 
îşi găseşte timp moral să aprecieze la gazetă, în ianuarie 
1878, osteneala  Mitei cu Rumanische Skizzen, 
pomenind atât elogiul, cât şi al prozatorilor români în 
Vossische Zeitung. Să fie şi aici un impuls maiorescian? 


Între altele, măsura stilului eminescian de viaţă 
bucureşteană a primelor luni, este lipsa aparentă de 
reacţie la scrisorile primite de la laşi: Conta, Creangă, 
N. Gane şi Al.Xenopol. Nu le răspunde, zicând că n-are 
timp... Vrea Poetul să se rupă de Iaşi?! Totuşi, scrisoarea 

lui Creangă e zguduitoare: "La Eşi ninge frumos de ast- 
noapte, încât s-a făcut drum de sanie. Ciricul e parcă mai 
frumos acum. Vino, frate Mihai, vino, căci fără tine sunt 
străin”. (4)Măcar cu aceasta, se trezeşte în Eminescu 
nostalgia unei epifanii? Să zicem că Poetul urmează 
traseul altei anamneze! 


Cât de atent e Eminescu la Alexandru 
Macedonski? Îl plesnise în 1871 pentru imperfecţiunile 
din Prima verba, iar în 1876 ca pe un dubios postulant 
liberal. Caragiale conturase deja un portret muşcător al 
lui "Aamsky, urmaşul lui Geniadevski”... 


Adevărat, e Macedonski un ins bizar şi pândit de 
ciudăţenii, un"oltean" frustrat şi înfipt trecut în "pandur" 
dezabuzat, e dandy aspirant şi cu musteţi daliniene, 
scandalos pentru prăpădita lume bucureşteană a lui 
Nenea lancu, cu o ţinută plină de ifose marţiale, clonă de 
poet blestemat, foarte viu, pătimaş,  "neolatin” 
imprevizibil şi arbitrar. Are stofă de cineva , oricum am 
lua-o şi începe să-l urască pe Eminescu cu ura lui Salieri 
faţă de Mozart, mai cu seamă când se trezeşte scriind-în 
replică, vezi bine la Memento mori. Egipetul-un Ospăţul 
lui Pentaur, folosind aceeaşi prozodie specioasă ca 
fratele-inamic! 


=conferința lui Macedonski despre lit.rom., Em 
pomenit! 


Cu acest "blestemat" va avea de întâmpinat 
Eminescu multe belele. Poetul reflectază în caietele sale 
că-n această lume-ntoarsă Homer e un măgar şi 
Macedonski e un geniu, pe când de fapt numai inversa e 

adevărată! Aşa că între jegurile levantine care păcălesc/ 
sug/vând România, Eminescu îl notează pe "trădătorul 
bulgar Macedonschi", care a fost "vânzătorul lui Tudor". 
Mă rog, Eminescu deraiază de la tatăl posibil dubios, 
spre fiu!?(5) 


-la Timpul 


Eminescu soseşte la Bucureşti ca un român aprig, 
pasionat  (leidenschaftlicher), convins că "luxul"(im 
weitesten Sinne Luxus) n-are justificare(nici măcar în 
casele în care este acceptat cu câldură şi respect!>); că 
"uricioasa"(verhasste) de grecime şi evreime gâtuie 
inocentul popor român, care tot nu se strică, ba chiar se 
va întoarce la puritatea lui  edenică(naiven 
Ursprunglichkeit); e de aşteptat tot binele numai de la 
popor, iar nu de la "cei 10000 din clasa superioară 
"(hoheren Zehntausend), fără nicio valoare(keinen 
Werth) aceia în ochii Poetului... 


Va mărturisi la un moment dat Veronicăi că, de 22 
zile, Timpul e scris "aproape exclusiv" de el, Eminescu! 


După două luni de la debutul lui Eminescu în 
Timpul, deja începe să fie deranjată lumea gazetărească 
bucureşteană. O foiţă din constelația Românului atacă 
ziarul conservator, pomenind că-ntre redactori se află un 
"ungurean"(Slavici) şi un "corist de teatru"(Eminescu). 
Poetul răspunde că aceste adevăruri nu impietează asupra 
caracterului şi dreptei judecăţi a celor doi cinstiţi 
redactori, de altfel fii de ţărani amândoi etc. (6) 


- portretul lui Caragiale 

Probabil că Eminescu e cel care-l aduce la Timpul 
pe Caragiale. Cine e noul coleg? În aparenţă, un "boem", 
dar e doar una din trăsăturile amăgitoare ale acestui 
balcanic "Nepot al lui Rameau". De fapt, tânărul 
Caragiale e parşiv de inteligent şi deocamdată suferă 
această povară a mobilităţii spirituale, care trimite la 
jocurile hazardului orice realizare creativă a sa, ca şi 
orice relaționare corectă cu semenii! Şi apropos de 
creaţie, există riscul pentru scriitorul Caragiale să 
suprapună gazetăria şi oratoria cu Arta, dar şi să rămână 
la o viziune glumistă asupra realităţii, presupusă a purta 
doat veşmântul comic. Poate în relaţia cu Eminescu va 
deprinde în spatele comediei ce-i deobşte tragedia. Doar 
cu reflecţie elină hotărâse Nietzsche că nimic nu-i mai 
profund decât masca. 


Copiii Caragiale, Iancu şi sora sa Lenci au supt din 
familie o nu ştiu ce fatalitate "aşa a fost scris" şi "omul 
nu face ce vrea în lumea asta". Iancu aude în greaca de 
clan alintul "plusios tu cosmu"(=bogăţie a lumii), îi va 
rămâne o coardă sentimental-afectivă, de mic copil se 
născuse cu prospeţimea râsului enorm. Au urmat 
impresii mirifice: cometa lui Donatii, 'băşica lui 
Caragea"(aerostatul!)ş.c.]. Dar şi lecturi fermecate din 
Teogonia lui Hesiod, îndeosebi episodul cu "fetele 
Mnemosinei", cele care-i încântă pe zeii din Olimp şi 
cunosc  trecutul/prezentul/viitorul.Ca adolescent, îşi 
chinuie surioara, dar tatăl(îngăduitor din intuiţie) îi 
tolerează "nerozia", aşa e felul său, dar n-are inima rea! 
Copilrie de fiu al vechilului mânăstiresc de la Mărgineni, 
într-un clan de negustori/ histrioni/farseuri. 

Încă de la 12 ani, ca gimnazist la Ploieşti, băiatul 
începe să învârtă condeiul în câte o petiţiune şcolară, în 
care se amestecă influența paternă, mesianismul 
paşoptist optimizant şi poate vârcolacul scriitoricesc 
umoristic: "Creatorul mi-a grațiat" viață studioasă, sunt 
dator "a ama şi estima" pe dascălii binevoitori, iar mai 
tare ca toate e "datoria câtre patrie”. Cuviincioasa 
ipocrizie ascunde zburdălnicia refractară a băiatului. 


Oarecari experienţe dure de viaţă îl fac pe tânăr 
lucid, cu viclenii de "sărac fără noroc" şi înţelepţit: "Cap 
fără griji numai la bostan creşte! "Tânărul îşi întrepine 
mama şi sora după moartea tatălui, iar cuviosul Slavici îi 
oferă certificat de bună moralitate familistă. Când va fi 
plecat de acasă, Caragiale îşi va ajuta băneşte scumpele 
ființe cu sume apreciabile: când 70, când 200 lei. Nu era 
tocmai etica lui Kant în simţul datoriei la acest tânăr, mai 
degrabă o vajnică toană afectivă. Şi atitudinile obraznice 
ale omului născut într-un ceas bun, făcut să reuşească 
oricum. 


Caragiale are o voce răguşită de mitocan, îi place 
nespus muzica. E mereu vesel, în vervă, persiflant la 
adresa indivizilor cu morgă şi a înapoierii ridicole. Îi 
propune câte unuia să lucreze împreună, dar acela se 
exasperează aşteptând începutul, Caragiale pândeşte 
"momentul inspiraţiei”. La lucrări lejere, fie, dar cum să 
accepţi să scrii o dramă împreună cu Caragiale?! 


A mai învăţat ceva crâncen tânărul în lumea pe 
care vrea s-o cucerească şi căreia îi rămâne dator cu 
derapajele sale: să nu îndrăznească"băieţii binecrescuţi” 
ai acestei lumi bune să fie "nedelicaţi” cu el, că-ndată 

rău-crescutul îşi dă arama pe faţă!? Păstrează Caragiale 
în sine destule aptitudini de radicalism valah, de 
"strajnică vizuină iacobină". (7) 


Eminescu îl poate intimida un pic pe acest 
derbedeu  feeric, nu numai prin  radicalitate 
/caracter/cultură, dar şi prin sensibilitate sacră. Astfel, 
articolul Paştele(16 aprilie 1878) trebuie să fi fascinat 
deopotrivă colegi şi cititori, deşi suavitatea se împletea 
cu luciditatea, iar pe alocuri neavizaţii limbii germane se 
ciocnesc cu câte un citat(netradus!)din Faust, care ar 
întregi  tâlcurile textului: Die Botschaft  hor'ich 
wohl,allein mir fehlt der Glaube!(=....) Poetul îl socoteşte 
pe Caragiale "grec"(de uz redacţional) şi "cinic"(ca 
Maiorescu şi Junimea, îndeobşte). 


Caragiale e cu  siguranță-în ciuda tuturor 
aparenţelor-iniţiat în Loja iohanică (Creangă, Slavici, 
Aminul-maestru Eminescu), aşa că-născut la ţară ca şi 
compagnonii săi de destin invizibil, Eminescu/ Creangă 
/Slavici-mascatul "Nenea Iancu" va trebui în ora lui 
astrală să depăşească gestul spectacular/histrionic/citadin 
„ în favoarea celui demiurgic al pământului ce ne- 
nlănțuie. Tragedia lui Ion din Năpasta e chiar tragedia 
lui Caragiale şi a întregii Loji iohanice româneşti în 
veacul al XIX-lea: oamenii nu înţeleg sensul 
autosacrificiului cristic ş.c.l. Să constatăm că la Timpul 
stau împreună o vreme trei membri ai invizibilei Loji 
iohanice, iar Creangă nu departe. Curios, cât de puţin au 
fost consemnate relaţiile Caragiale-Creangă, atâtea câte 
vor fi fost... 

Latura histrionic-spectaculară îl leagă durabil pe 
Caragiale de clanul său de actori, dar şi de Ploieştiul 
"republican" al liberalismului clasic! Bucureştiul îi 
adaugă tânărului la zestrea de personaje "liberale" tipul 
Rică Venturiano & co. Realitatea cheamă visul artei şi 
bănuieşte tânărul că duhul său mehenghi se va întâlni cu 
sprinţara Junime, adică vor avea nevoie de el nu numai 
la gazetă, ci şi pentru băşcălia politică de perspectivă. 
Uite, redactor apreciat vag şi oricum nu foarte 
conştiincios, Caragiale oferă articole politice nu foarte 
izbutite-doctrina şi ideologicul nu sunt punctele sale 
forte-dar se revanşează la capitolul reportaj parlamentar, 
unde mişcarea dramatică şi tipologia umană îşi află 
autorul potrivit. Va scrie şi editoriale la Timpul, va lucra 
ştiri externe, traduceri literare din Poe etc. Cine-i atent la 
harurile caragialeene poate nutri speranţe că pana sa va 
mai da destule notații despre fresca figuraţiei politice, 
despre carnavalul fanariot. Colegul şi amicul Eminescu e 
complice la observaţia acestui gunoi al vieţii publice 
româneşti de după Războiul de Independenţă, din care 
tot răsar la suprafaţă indivizi de nimic. 


=Caragiale e adus la Junimea(8) 
- portretul lui Ronetti-Roman 


Răsună înţelepciunea tânărului Ronetti-Roman: 
"Stejarul e un copac ciudat, idealiştii iau frunzele, ceilalți 
fructele". Oricât ar fi redactorii de buni amici, nu se face 
rabat de calitate, astfel Slavici taxează drept "limonadă 
şi nihilism" cutare tentativă a lui Ronetti de poemă cu 
simbolică autobiografică, din 1878. 

=R. Roman prezent la Junimea în 1878; P.P.Carp îl 
recenzează! 


Cel puţin Caragiale rămâne bun amic cu Ronetti 
Roman, respectând talentul dramatic al autorului lui 
Manasse, despre care antisemiţii(lorga inclus) vor rânji: 
"Shakespeare-ul românilor”. Sigur că, după năravul său, 
Caragiale-deloc antisemit-îl va târî uneori şi pe Roneti- 
Roman în verva sa dubioasă("'coteiul obraznic Ronetti"), 
după cum şi lorga & co.vor deveni "'cenghenea 
orientală"!(9) 


- atmosferă redacțională 


În palatul "Dacia" al redacţiei au loc până noaptea 
târziu dispute în chestiuni de gramatică, la care participă 
redactorii Eminescu, Caragiale, Slavici, Grandea, plus 
onorabili profesori secundari în frunte cu I.Manliu. Unii 
vin cu opinia, plină de bun simţ, că scriitorii anteriori: 
Heliade/C.Negruzzi/Alecsandri/Bălcescu/Gr.Alexandres 
cu/Al.Odobescu ştiau scrie foarte bine fără a avea o 
gramatică. Sau aveau una personală!? Insistă autoritar 
Eminescu, "gramatica", adică şcoala, n-are a pregăti 
scriitori, ci cititori, aşa că Manliu-oricum autor al unui 
manual de gramatică pe model german-mobilizează 
profesorimea la nişte întruniri profesionale, pentru sfadă 
la Universitate. 


Între colegi domneşte voia bună, se 
râde/speră/gândeşte mult împreună, Caragiale îl studiază 
pe colegul-corector Scipione Bădescu("epicurian 
inteligent"), colectând unele trăsături pentru viitorul 
personaj Rică Venturiano şi cu aceeaşi sinceră 

duplicitate admite că pe arena tineretului bucureştean e 
nelipsit strălucitorul trio Eminescu-Caragiale-Bădescu! 
Probabil, colegii se dedau-după obiceiul păstrat de 
ardeleanul S. Bădescu-la "colaţiuni fraterne". 


Caragiale va avea fel de fel de relaţii cu Eminescu, 
dar prețuirea colegială nu intră în discuţie, va ţine minte 
de pildă frumosul articol de sărbători al Poetului, 
Paştele, şi-l va reproduce peste 15 ani ca Hristos a 
înviat! Caragiale era în relaţii proaste nu numai cu şefii 
mai depărtaţi ai Timpului, "boierii" vasăzică, dar e 
posibil să fi avut şi supărări cu Eminescu, pe care îl va şi 
bârfi ca lunatic intratabil! (10) 


- sărăcia "redacțională" 


Primele luni bucureştene, incluzând tocmai iarna, 
par să fi fost crâncene pentru Eminescu, Slavici luându- 
şi răspunderea de a aminti boierilor-prin Jacques 
Negruzzi-că redactorii sunt "posomorâţi” în decembrie 
1877, fiindcă nu li se trimit parale, iar Eminescu lucrează 
cu zel şi mai multă bună credință decât Slavici, admite 
ardeleanul, păcat că-i strică "lipsa lemnelor de foc". El 
Slavici, de pildă, n-a mai văzut bani de3 luni, redactorii 
ar avea nevoie de salarii în apropierea Crăciunului şi nu 
le arde lor să toace bani(inexistenţi)pentru poze, pe care 
bunul Jacques le pretinde pentru albumul Junimii! 


La început de noiembrie, Maiorescu îl impulsiona, 
ce-i drept, peJacques Negruzzi să trimită lui Teodor 
Rosetti "contribuțiile" pentru Timpul ale clubiştilor 
ieşeni, căci "Eminescu continuă a muri de foame-agonia 
poeţilor români”. Nu-i de ajuns, la sfârşitul lunii, 

Maiorescu iar îl presează pe Jacques să-i amintească lui 
Pogor să trimită banii pentru redactorii Timpului direct 
lui Slavici, cât priveşte pozele pentru albumul Junimii, 
Magistrul e hotărât spre sfârşitul lui februarie 1878 să-l 
conducă personal pe Eminescu la bărbier să se radă("la 
Boheme roumaine"), apoi la fotograf... 


În fine, cu multă întârziere, sosesc banii... 


Uneori, face invitaţii la masă chiar doamna Clara 
Maiorescu, pe o carte de vizită scrisă nemţeşte, lui 
Slavici. Desigur că primea şi Eminescu. 


Caragiale e un ferment exemplar prin turbulenţele 
sale redacționale: nu doar că "managerul" Timpului, 
Ciurcu se dă mare că-i plăteşte colaborarea cu bucata, 
dar îşi dă ifose asupra valorii articolelor lui Caragiale, 
care par nesemnificative, parcă scrise "de porunceală"! ? 
Dar fie că eşti sau nu apreciat de un Ciurcu, leafa e 
livrată cam parcimonios, iar Caragiale e cheltuitor din 
convingere, nu din uşurătate, observă Slavici! 


Probabil că toţi redactorii ajung să-i deteste pe 
"boierii" care cotizează pentru Timpul, Caragiale făcând 
excepţie pentru Al. Lahovary, care pare a-l stima 
oarecum pe scriitor. (11) 


- Em şi muzica-teatrul 


Concertele Rossi solicită Junimea 1-2 seri pe 
săptămână şi greu mai prinzi oameni la seratele Junimii! 
Slavici se însărcinează să facă darea de seamă a acestor 
concerte în Timpul, el unul e fericit că l-a auzit pe Rossi 
în această viaţă trecătoare. Eminescu se pronunţă cel 

puţin în cazul reprezentaţiei Hamlet: simte regretul unei 
imposibilităţi, că nu e şi nici nu poate fi întreaga trupă, 
vai, la nivelul lui Rossi, o merita Shakespeare. 


Concertul lui Rossi dezvăluie legăturile profunde 
ale Poetuluicu muzica. Să ne amintim de "demonul 
armonic" şi alte aprecieri muzicale! Relaţia apropiată cu 
Toma Micheru contribuise, desigur.=............. 292? 


Încă din vremea Vienei, se observase-muzical 
vorbind-că Eminescun-are voce "tare", dar dulce şi 
melodioasă şi cântă curat datorită bunului auz muzical. 
Nu-i plac foarte mult melodiile măiestrite din opere, le 
numeşte "ţârlâituri”, dar ascultă şi interpretează cu 
plăcere cântece populare. Îl apreciază pe Poet, ca 
interpret, un profesionist ca Bărcănescu; vocea lui 
Eminescu e doar mică şi dulce, dar pronunţarea textului 
e atât de sensibil accentuată şi expresivă, încât şi un 
mare cântăreţ ar fi gelos. (12) 


-Em bolnav; la ţară 


Poetul s-a îmbolnăvit, aşa cum era de aşteptat, pur 
şi simplu i s-au umplut fluierele picioarelor cu nişte bube 
uricioase, chiar plăgi care se întindeau necruţător. 
Bănuim că primul s-a alarmat Slavici, având şi 
experiență personală cu acest gen de leziuni 
caracteristice...Examinând bolnavul, dr.Kremnitz 
opinează că bubele sunt cu desăvârşire inofensive, de 
vină fi-va doar mizeria traiului neregulat, cu vremea 
pacientul se va vindeca...lar deocamdată îi trebuie 
pacientului un concediu! Funcţionează îndată benefica 
rețea junimistă: M.Mandrea îşi pune la dispoziție 

conacul de pe o moşie din Valea Gilortului, iar 'Teodor 
Rosetti convinge Comisia Hurmuzaki să-i dea de lucru 
lui Eminescu să traducă un volum de documente, 
Fragmente zur Geschichte der Rumanen şi cu această 
ocazie câteva mii de lei. O singură condiţie pentru Poet: 
să nu ia cu sine decât această "carte"! 

Să notăm că, de acum secretul tenebros al lui 
Eminescu devine limpede pentru onestul dr. Kremnitz şi 
pentru Maiorescu: Poetul e apăsat de ereditatea maternă, 
cea plină de riscuri. 


Începând din 18-20 iunie 1878, Eminescu are de 
stat la Floreşti, plasa Jiul de sus, aproape de Filiaşi, 
judeţul Dolj. I se trimit Poetului deocamdată 1000 de lei, 
acesta interpretând fericit că banii îi sunt destinaţi pentru 
a vizita Țara Oltului, dar ar fi buni încă vreo sută de lei 
să poată merge şi în părţile Turnu-Severin...Îi place locul 
de la Floreşti, unii ar zice că seamănă cumva cu peisajul 
bucovinean, cu  râuri/codru/şes/dealuri/ munți în 
depărtare, mai să troznească pentru Convorbiri...nişte 
amintiri de călătorie ale unui june, în genul cu care S. 
Bodnărescu nenoroceşte revista! Să trăiască dl. Mandrea, 
că-n colțul lui de pădure, el Poetul îşi regăseşte toanele 
bune şi sănătatea... 


Dar să nu ne lăsăm înşelaţi, chiar dacă tonul 
mesajului către colegi este vioi şi haios, ceva ne sună a 
disperare agonică: "Măi...Caraieli şi Ronetti Roman..., 
Caraieli va fi ministru al mascaralelor din ţara 
turcească." Colegii de redacţie sunt bruftuluiţi că nu-l ţin 
la curent cu noutăţile, dar şi îndemnați să treacă pe la 


căsuţa din Caimata... 

Într-acestea, Maiorescu scrie la 19 aprilie/1 mai 
1878 o scrisoare, semnată profund simbolic 
"Juvenis"(parola conspirativă a întemeitorilor), de fapt 
un mesaj alarmat(la stăruința "fostului bolnav”) către 
T.Rosetti de a mobiliza amicii în chestia contribuţiilor 
pentru Timpul, ziarul fiind periclitat în apariţia sa, unii 
lideri conservatori ţintesc suprimarea Timpului, aşadar 
Junimiştii au a hotărî dacă spun "da" sau "nu" ziarului şi 
dacă-i "da", atunci să cotizeze după cuviinţă! 


Peste câteva săptămâni, trece pe la Floreşti Slavici 
şi găseşte un Eminescu sănătos tun, plin de voie bună, 
singur la conacul moşiei, aşadar în cea mai bună 
societate. Cică ar fi corespondat cu intelectuali din 
Bucureşti sau Craiova. Poate i-au venit şi idei poetice... 


Cât timp se află Poetul la ţară, Maiorescu îi aduce 
lucrurile în locuinţa sa! (13) 


- locuire la TM 


Maiorescu îşi pregăteşte oferta, de exemplu îi scrie 
Clarei (aflată în Germania) în 14/26 septembrie 1878 că 
are în gospodărie un om vrednic, o bucătăreasă şi- 
periodic-o femeie pentru curăţenie. În curând, e vorba să 
se mute Eminescu în această gospodărie, să afle Clara 
aceasta. Mite priveşte cu naturaleţe hotărârea cumnatului 
ei! 


Când, la un moment dat, Slavici înțelegând 
reticența amicului Eminescu de a nu se lăsa găzduit de 
mărimi, îl mustră totuşi tandru că pe vremuri la "Tri 
Sfetitele" ieşean ştia să convieţuiască în curăţenie, 

Poetul îi răspunde că acum n-o mai poate săvârşi din 
propriu îndemn şi spre a sa mulțumire ca altădată... 


Fapt e că Eminescu se trezeşte într-o odaie din 
locuinţa lui Maiorescu... (14) 


-Junimea bucureşteană 


Maiorescu ţine să-l apropie pe Gr. Păucescu, 
retipărindu-i(fără precizarea sursei!) în Convorbiri. .câte 
un studiu din Revista Contimporană. Maiorescu remarcă 
încântat mărirea "contingentului": vin domnii Păucescu, 
Olănescu, D. A. Sturdza, savantul Gaster vrea să-l 
părăsească pe Hasdeu în favoarea Junimii, din păcate 
scrie slab şi  "ovreeşte"... Funcţionarul de Externe 
Olănescu se doreşte răpit din braţele liberalilor şi soseşte 
cu o bună traducere din Hugo, Ruy Blas. Ceva totuşi din 
contingentul sporit îl nemulţumeşte pe Magistru: "Au 
fond, de tres mauvaises blagues!" 


În ianuarie 1879 se reia Junimea de sâmbătă, acasă 
la Maiorescu, adunarea arătându-se interesată de 
expunerea riguroasă a generalului Cerkez despre bătălia 
Plevnei. 


Prea are dintotdeauna Maiorescu o mare plăcere de 
a face cu femeile conversație de filosofie şi sentiment, 
mă rog, de preferat cu cele inteligente şi cât de 
frumuşele...Până la urmă se mulţumeşte Barbe Bleue şi 
cu cele mai deloc frumoase! Fireşte că femeile sunt 
dorite de Maiorescu la Junimea. Mite va deveni, pe 
nesimţite, "sultana favorită”, de altfel având propriul ei 
salon literar, în care Zizin-Cantacuzene îşi citeşte 
traducerea lui Schopenhauer în franceză. 

Melanjul de literați şi oameni paşnici, de casă 
Maiorescu şi casă Kremnitz trezesc amuzamentul lui 
Caragiale, între altele pe seama bonomului soţ al 
Mitei:"Ce deosebire este între dr. Kremnitz şi o sofa? 
Niciuna,  sofaua este un pat olog, doctorul 
asemenea!"'(15) 


-Em şi Mite 


Eminescu ajunge să țină mult la dr. Kremnitz, pe 
care-l preţuieşte nespus pentru devotamentul profesional 
şi buna credinţă în relaţiile sale omeneşti. S-ar zice că dr. 
Kremnitz, inimă de aur, îl roagă pe Poet să-i dea 
doamnei Mite lecţii de limba română, stăruind totodată 
ca boemul profesor să accepte a primi o odaie frumoasă 
şi izolată în locuinţa soţilor Kremnitz. Dar Eminescu se 
destăinuie lui Slavici că bucuros ar accepta oferta, dar la 
mijloc e Mite care s-ar speria de dezordinea pe care ar 
aduce-o Poctul în cinstita casă! Şi Mite recunoaşte că s-a 
sfătuit cu soţul ei spre a-l găzdui pe Eminescu, aşa cum 
procedase şi cumnatul Maiorescu, dar e foarte greu într- 
un oraş clevetitor ca Bucureştiul... 


Ştim din alte surse că Eminescu nu s-a schimbat 
mult faţă de anii studenţiei, doar că hainele îi sunt cam 
uzate(sau neglijente?), părul îl poartă lung ca-ntotdeauna 
şi pieptănat în sus, în plus îşi păstrează vechiul obicei de 
a-şi muşca mustaţa. Cum îl vede Mite? 


Mite s-a deprins să-l numească, jucăuş, "Despot" 
pe Maiorescu, după modelul Emiliei Humpel, dar îi 
ascultă conştiincioasă poruncile literare! Titus nu crede 
în calităţile traducerii ei din L'Arabbiata lui Heyse, 

foarte bine, nici ea nu-i acordă importanţă...Doreşte 
totuşi să transcrie poezii de Eminescu pentru 
Convorbiri..., după ce va obţine încuviințarea Poetului. Îl 
impulsionează cumva Mite pe Eminescu? De fapt, 
doamna provoacă o divulgare! Oricum, Poetului îi apar 
curând De câte ori iubito..., Atât de fragedă şi 
Rugăciunea unui dac, la 1 septembrie 1879. În genere, 
Mite e harnică, ţine legătura cu publicaţiile germane, dar 
e oripilată de duritățile "bandei" internaţionale a 
ziariştilor! Şi Eminescu ajunge s-o sărute pe Mite! (16) 


-"greaua epocă Eminescu" 


- acum pomenesc de atacurile lui Em către avocaţi şi 
afacerea Warschawski şi încontrarea în chestiunea 
evreiască! 


Îşi notează Eminescu în caietele sale că, în 
România, "aristocrația avocaţilor” e domnitoare, fiind şi 
cea mai rea cu putinţă. Prin iscusinţa lor de a inversa 
albul cu negrul, avocaţii iau ochii judecătorilor, 
încurcându-le bunul simţ. Încheie Poetul, cu umor 
amărât, să trăiască atunci avocaţii proşti, rasă prea puţin 
periculoasă! Dar Maiorescu e un avocat strălucit... 


Maiorescu se simte stingher când izbucneşte 
scandalul revizuirii art.7 din Constituţie, încearcă să ţină 
sus stindardul toleranţei faţă de evrei, dar presiunea 
"relelor" îl obligă să treacă de partea naţionalismului 
ieşean a la Conta şi atunci Magistrul se trezeşte atacat 
într-un discurs de-al lui P.P.Carp, din 28 septembrie 
1879, notând în jurnal : "proastă cuvântare a lui Carp 
contra mea". Eminescu rămâne-intim-sceptic față de 

atitudinea unor Carp şi Maiorescu în chestiunea evreiscă. 
lar Magistrul să nu se supere, dar Warszawsky e o 
lichea! 


Mite ţine în saloanele ei şi un fel de cenaclu, la 
care sunt prezenţi asiduu în special junimiştii cu studii 
nemţeşti şi Eminescu e nelipsit, citind poezii de-ale sale, 
de pildă. Atât de fragedă, închinată chiar Mitei. 


Eminescu i-o descrie Veronicăi pe Mite ca pe 
"odalisca lui Maiorescu", sugerând cumva ideea unui 
cenaclu-harem!? 


Anul 1879 e dur pentru Eminescu. Simte că 
fericirea îi scapă printre degete, îi este poate chiar 
refuzată, imposibilă şi revolta sa ia forma Rugăciunii 
unui dac(în cadrul largului proiect Nirvana). Poetul se 
simte asaltat de depresiune/izolare/taedium vitae. Îl 
atrage vidul dinaintea lumii şi suferinţei... Dragostea 
pentru Veronica slăbeşte, iar atracţia către Mite nu pare 
deloc conjuncturală!? (17) 


-TM omul 


Orice-ar fi, Maiorescu a receptat cu recunoştinţă 
apărarea de amic loial pe care i-o face Poetul în 
"afacerea Holban". Chiar dacă finalul e încărcat de dulce 
ironie cât germană/cât răsăritean călugărească: de ce se 
tot vaită Holban că Maiorescu îl contrează cu anti- 
complimente în Timpul? N-a apărut nimic scris sau 
inspirat de Maiorescu, întrucât distanţa între Maiorescu 
şi Holban e prea mare, iar cum unul nu se poate cobori, 
nici celălalt urca, rolul de a răspunde cade asupra 
"altcuiva, mai puţin însemnat decât d.Maiorescu", aşadar 

el Eminescu. Rămâne de invidiat poziţia d. Maiorescu, 
conchide Poetul! 


Nu tocmai de invidiat, între altele Magistrul are de 
reparat "boacănele" lui Eminescu, degrabă intrat în 
conflict cu conducerea conservatoare, deloc dispusă să 
înghită acidul disipat prea obiectiv al penei Poetului, 
atacând de pildă muţenia de peşte a "boierilor" din 
Cameră şi neacceptând ideea europeană a pactului 
naţional ce ar scuza defetismul conservator! 


Prins cu ale lui, Eminescu nu se simte obligat să 
cântărească mai  omeneşte constanta şi reperul 
Maiorescu, dar se cuvine s-o facem noi. 


Astfel, în decembrie 1879-ianuarie 1880, Camera 
discută aprins Convenţia pentru răscumpărarea căilor 
ferate, guvernul român tot negociază cu societatea 
acţionarilor germani, Berlinul se lasă greu, în fine 
Convenţia este votată de Cameră şi ţara se înglodează în 
sacrificii, gândeşte cu durere Maiorescu...Spre a înclina 
votul Camerei, ministrul-prezident I. C. Brătianu 
pomeneşte veninos de românii nepatrioţi care lucrează cu 
străinii în contra intereselor ţărişoarei. Vădit vizat, 
Maiorescu-absent la şedinţă, dar informat-îl convoacă pe 
I.C.Brătianu a doua zi în Cameră spre a-i răspunde la 
atac. Ministrul-prezident va fi interpelat de P. P. Carp, 
apoi de Maiorescu care se adresează "încărunţitului” 
Brătianu, care "se înjoseşte” producând calomnii. 
Replică moale liderul liberal, dar dur, Emil Costinescu 
care aminteşte de trecutul "imoral şi de rea credinţă" al 
lui Maiorescu, vădit în 1865 şi 1871!? Şi totuşi, se afla 

sau nu Maiorescu în conflict de interese în Cameră, ca 
avocat al Direcţiei căilor ferate? 


Cel puţin lui Slavici îi impune respect că 
Maiorescu se putea îmbogăţi din afacerile căilor ferate şi 
a rămas sărac(vorba vine), spre deosebire de gheşeftarii 
liberali de la guvemare. Dar Maiorescu vrea să dea 
tineretului un exemplu luminos şi nici nu se poate 
gâlcevi cu propriul gust. Acuma, ce-i drept, când cineva 
îi insinuează drept între ochi, în Parlament, că tot 
agoniseşte procese "grase" ca avocat, Maiorescu mai 
mult râde decât neagă procopseala personală! 


S-ar zice că femeile sunt un drog, amăgitor şi 
compensator pentru Maiorescu. Poate începe să 
conştientizeze că erosul nu este o soluție pentru 
însingurarea sa rebelă...Oricum, în lumea bună 
bucureşteană, ca şi-n Junimea îndeobşte, se bârfeşte 
copios despre aventurile de Barbe Bleue ale Magistrului 
(18) 


Eminescu acceptă invitația lui Maiorescu şi 
soseşte nesmintit în fiecare sâmbătă seara la masă, căci 
seara se face literatură. Mitei nu i se pare că Poetul s-ar 
afla în lipsă, nu mănâncă mult şi nici din toate, are 
gusturi rafinate, serveşte îndeosebi curmale(mâncarea 
favorită) şi prăjituri de tot soiul, dar în cantităţi decente. 
O fi fost şi demnitatea voinţei lui Eminescu! Nu-i scapă 
micii Livia Maiorescu deosebita afecțiune a tatălui ei 
pentru Eminescu, pe care i-o arată în tot momentul, mai 
cu seamă cu ocazia "reuniunilor literare" de sâmbătă 
seara, când ia masa cu Maioreştii. 

Îndeosebi pentru noi, importantă e munca de 
creaţie acasă, a Poetului: "Intre degete țigara/Eu mă uit 
atunci la foc"... 


=portret Em pe baza Rugăciunii unui dac(19) 


Veronica Micle are în sine sângele ardelenesc care 
răzbeşte. E grozav de dârză şi mândră, ea ţine casa în 
care bolnăviciosul soț e ca un musafir! În dorul suferinţei 
de a nu fi avut un băiat, Veronica îşi creşte băieţeşte 
fetele. Una va lua frumuseţea mamei şi firea tatălui, 
cealaltă invers... 


Destul s-au certat biografii şi istoricii literari dacă 
Veronica era într-adevăr frumoasă. E sigur că da şi 
important ni se pare unghiul de vedere al Poetului 
îndrăgostit. Prietena Veronicăi şi a lui Mihai, Maica 
Smara, era cam de aceeaşi opinie...Distinsul Constantin 
Meissner,  înamorat decent şi durabil, apreciază 
frumuseţea foarte personalizată a Veronicăi, cea care 
cântă şi dansează perfect şi în genere e plină de sex- 
appeal. Le cam eclipsează pe multe dame din lumea 
bună! 


- închei portretul cu actul intim din octombrie 1878 


Desigur cu ocazia unui drum la laşi(sărbătoarea 
Junimii?), se petrece un act intim la 27 octombrie 
1878(Veronica:"într-o casă mică şi modestă ţi-am dat 
dovadă despre iubirea mea").(20) 


Intr-o dimineață, proaspăt întors de la laşi, 
Maiorescu îi spune Mitei ce aflase în urbea moldavă: că 
în poeziile sale de tinereţe, Eminescu a slăvit-o pe 

Veronica Micle, o femeie pubin onorabilă(eine wenig 
vornehme Frau) despre care ştie el Maiorescu diverse 
detalii... Lui Titus îi e pur şi simplu silă(ihm sei ubel) 
gândindu-se că Mite ar putea deveni succesoarea unei 
astfel de femei în inima lui Eminescu! Peste toate, ştie 
pozitiv Maiorescu, Poetul nici n-a rupt relaţiile sale-de 
natură dubioasă(man zweifelhaft sei) cu Veronica Micle. 
lar Veronica îl mustră pentru că Atât de fragedă...are un 
model străin de ea... 


Mite se teme c-ar intra-cu dragostea curată, de 
copii(unsere  kindlich reine Liebe), cu Poetul-în gura 
blondei suspecte de la Iaşi!? Ea îi spune şi lui Eminescu 
dezvăluirea lui Maiorescu, Poetul tace(entgegnete 
emichts), apoi manifestă sentiment macho pentru 
Mite...Femeia nu simte teamă şi-l îndrumă spre povestit 
relația sa cu Veronica, de la origini, despre "ea'"(Sie), 
blonda pe care o crezuse în mormânt(Mortua est ş.a.). 
Află Mite câte ceva, intuind cumva că relația Veronicăi 
cu Mihai-deşi poeţi, ambii-n-a fost nicicând tocmai 
poetică(sehr poetisch ist das  Verhaltniss wohl 
niegewesen)! 


Venerabilul Ştefan Micle moare în 4 august 1879 şi 
Veronica îi scrie, sincer disperată, Poetului. 


La 1 octombrie 1879, apar în Convorbiri...7 poezii 
eminesciene. Desigur, au fost trimise în august. 3 dintre 
aceste poezii sunt sonete şi exprimă momentul 
psihologic al nostalgiei după femeia adorată. Când nu 
ştia că ea va deveni curând liberă. 

Jacques Negruzzi credea a şti că încă din Iașii 
1874-1877, Mihai şi Veronica îşi propuneau nu doar 
căsătoria, la dispariţia lui Şt.Micle, dar -ideea Poetului- 
amorezii să se convertească la catolicism, spre a 
împiedica posibila despărțenie! Jacques mizează pe 
caracterul uşuratic al Veronicăi! 


S-ar zice că Eminescu n-a insistat în ideea 
căsătoriei cu aceeaşi ardenţă ca Veronica, deşi are bună 
credinţă. Dacă a intervenit cu adevărat în proiectul lui 
Eminescu, Maiorescu vedea o dramă de care Poetul se 
cuvine ferit. Sigur că zboară bârfele şi cancanurile 
caracudei şi amicilor între laşi şi Bucureşti(21) 


Bun, Kogălniceanu lipseşte de la şedinţele 
Academiei pentru că, între 1876-1881, e aproape 
neîntrerupt ministru, dar domnii Maiorescu, lacob 
Negruzzi ş.a. lipsesc sistematic, în semn de protest față 
de linia etimologistă imprimată în forul nemuritorilor de 
grupul "latiniştilor”. Vor reveni protestatarii numai după 
repetate invitaţii.(22) 

Capitolul 9:1880-1881 


Mica Livia Maiorescu are impresia, excesivă 
desigur, că Eminescu îşi scrie articolele din Timpul 
urmare a unor convorbiri cu tatăl ei, Titu Maiorescu 
observându-i mereu Poetului:"Şi nu fi prea violent, rămâi 
politicos!" Ce-i mai rămâne lui Eminescu decât să-şi 
verse focul indignării în vreme ce ia dejunul cu 
Maioreştii? 


În acest an, un tânăr entuziast îl vede la un 
restaurant din strada Câmpineanu pe Eminescu: bărbatul 
de 30 de ani stă singur la o masă, e absent şi cu gândurile 
aiurea, îşi aprinde din când în când o ţigară, îşi plimbă 
privirea peste inşii vorbăreţi, peste lăutari şi intră iar în el 
însuşi... Tânărul admirator îl studiază cam o oră, 
rămânând cu impresia că pentru Poet chiar veselia 
ambientă e încă o mască a durerii! Eminescu e un bărbat 
de statură mijlocie, bine legat şi proporţionat, cu trăsături 
distinse, cu păr negru, lung şi lucios peste fruntea senină, 
sprâncene negre, cu ochi negri mai mult coborâţi, dar 
pâlpâind de lumina incadescentă a veşnicei inspiraţii. 


Cum să nu ştie Maiorescu traiul lui Eminescu? 
lată,cum nu-l mai văzuse de peste un an, Jacques 
Negruzzi îl caută acasă pe cel mai preţios colaborator al 
Convorbirilor...Eminescu lipseşte, aşa că oaspetele 
studiază cu strângere de inimă locuinţa:o odăiță din 
fundul curţii Clubului regaldin Calea Victoriei, în care 
zac vraişte haine, rufe, perine, cărţi, manuscrise şi 
teancuri de gazete vechi...Posibil să se fi amânat 

curăţenia luni de zile şi Jacques e îngrozit de murdăria 
mai teribilă decât în bordeiele ţigăneşti! 


Dar acelaşi om, vieţuitor sordid, aşternea în pagini 
de laborator încă o variantă la O, mamă:"O, mamă, 
dulce mamă, din negură de vremi/Pe freamătul de frunze 
la tine tu mă chemi;/Deasupra criptei negre a sfântului 
mormânt/Salcâmii îşi scutur floarea"... (1) 


-TM omul, 1880-1881 


Maiorescu ţine în martie 1880 o conferinţă la laşi, 
Despre pasiuni, cu o mare afluenţă. În "publicul nebun" 
asistă şi Veronica Micle, care-şi permite să reflecteze 
maliţios-feminin: dacă Magistrul ar fi cu adevărat 
consecvent spuselor proprii, bine-ar fi, căci asta a reţinut 
Veronica din discursul de excelentă calitate: importanţa 
neasemuită a consecinţelor pasiunilor noastre! 


Relaţia lui Maiorescu cu Kremnitzii rămâne 
solidă, dr. Kremnitz îi declară cumnatului dragoste şi 
"dor", dar şi îngrijorare malițioasă asupra sentimentelor 
lui Maiorescu către el...Clara face puntea între familii, cu 
oarece comportare "răutăcioasă", admite dr. Kremnitz, 
care-şi tratează soţia cu o tandrete cam bădărană: 
"Miete"(=molie)!? Wilhelm se înclină în faţa motivelor 
"sacre" ale factorului divin de a-i aranja soarta şi relaţiile 
omeneşti aşa cum vrea El. Da, Mite continuă a avea 
dureri de cap, iar micul Baby creşte sănătos. (...) 


Eminescu se străduise ca-pe lângă opiniile sale 
despre Stat, primite cu bonomie de liderul M.Costache 
Epureanu-să prezinte şi programul Partidului 

Conservator, întâmpinat cu destule rezerve în presa 
vremii. Dar în septembrie 1880, Epureanu moare şi vine 
şef Lascăr Catargiu cu un nou Comitet alcătuit din 
Maiorescu, I. Em. Florescu, T.Rosetti, Gr. Păucescu, 
Al.Lahovari şi M.Ghermani. P. P.Carp ş.a. se manifestă 
rezervaţi. Deşi Eminescu păstrează funcţia de redactor- 
şef, situaţia sa e-la fel cu a partidului-critică... 


Dar însuşi Titu Maiorescu îşi  sondează 
independența în Partidul conservator, trântind un articol 
politic în Deutsche Revue din 1 ianuarie 1881. Pe bună 
dreptate un politician versat precum C.A.Rosetti se 
consultă de îndată cu alt camarad competent, ministrul 
român de la Paris, M. Kogălniceanu: să fi făcut 
Maiorescu o "glumă" de capul lui, tocmai când 
conservatorii şi-au ales căpetenie pe Lascăr Catargiu?! 
Şi care cată a fi consecinţele poziţiei maioresciene în 
afara ţării? 


Îndată, Eminescu traduce în Timpul articolul lui 
Maiorescu şi-l aduce apoi în discuţie. Eminescu e critic 
cu poziţia maioresciană, ca de altfel şi alți conservatori 
marcanţi! 


lar Slavici le explică în particular capetelor 
ardeleneşti luptătoare, cum să devină chestiunea pentru 
sufletul lor. Nici să nu se îndoiască vreunul de 
patriotismul lui Maiorescu şi ataşamentul său faţă de 
cauza românilor ardeleni. Să-şi aducă bunii ardeleni 
aminte cum Curtea de la Viena(care-i tot părăseşte pe 
români) îl trata pe marele Şaguna: e un bărbat cu care 
poţi ajunge la o înţelegere şi care poate dispune de 
români , cu respectarea anumitor învoieli. Să fie 

Maiorescu un nou Şaguna? El,vezi bine, discută cu 
Viena prin intermediul Berlinului, de dragul tupeului 
politic al maghiarilor. Austria nu trebuie să se supere cu 
românii, căci oricând li se aliază ardelenilor "dorobanţi" 
Țării! Reacţia habsburgică din Deutsche Zeitung 
dovedeşte că şahul maiorescian a fost just perceput la 
Viena. E, de altfel, articolul lui Maiorescu şi o pregătire 
pentru naşterea regatului român, se aude?! 


Simte mica Livie că răspunderea lui Eminescu la 
Timpul trebuie să fi crescut, acum vine şi dejunează cu 
tatăl ei zilnic! Lui Maiorescu i se pare că nu numai lui, ci 
şi alor săi le-a devenit Eminescu o rudă, un om atât de 
apropiat încât îşi poate face apariţia în casa din strada 
Mercur la orice oră din zi. Maiorescu, asemeni mai 
multor amici ai Poetului, e cam îngrijorat de stilul de 
viaţă al acestuia: adesea Eminescu se hrăneşte numai cu 
narcotice şi excitante, aşadar abuz de cafea şi tutun, nopţi 
petrecute în citit/scris, urmate de zile fără mâncare şi 
deodată, la vreme neobişnuită după miezul nopţii, 
mâncare şi băutură fără alegere şi măsură. Dar nu 
acestea produc răul, ci răul originar din Eminescu le 
cauzează! lar stăruinţele repetate ale prietenilor, ale lui 
Maiorescu însuşi, nu-l înduplecă pe Eminescu spre 
cuminţenie...(4) 


- Em de Paşti la Mite 
- plecarea lui Caragiale de la Timpul 


Poetul merge de Paşti la Mite. Întâlnind-o acolo pe 
Emilia Humpel, Poetul îi mârturiseşte a nu-şi găsi 

niciunde fericirea, nici măcar la laşi! Veronica va lua 
notă de crâncena mărturisire... 


Spre vara 1881, Caragiale părăseşte "silit" redacţia 
Timpului. Eminescu putea regreta plecarea, nu era 
Caragiale un coleg conştiincios, dar deveniseră apropiaţi. 
Nu-l putem bănui pe Poet c-ar fi forţat în vreun fel 
plecarea, deşi ofițerul Matei Eminescu va vocifera că 
marele său frate l-ar fi acuzat pe "grec" de coţcărie cu 
nişte acte compromiţătoare(pe care "boierii" Partidului 
Conservator le doreau folosite în lupta politică din 
Timpul), furate din biroul lui Eminescu şi cedate 
interesatului C. A. Rosetti , contra unui post de 800 lei 
lunar!? Acuma, ce-i drept, Caragiale va şi primi un post 
de revizor şcolar pe 2 judeţe: Neamţ şi Suceava, de la un 
ministru liberal...(5) 


- eros-Cleopatra Poenaru 


Mite Kremnitz vede şi aude că alesul ei aleargă 
după altă întrupare poetică...Multă cerneală a curs în 
subiect, îndeajuns de  malițioasă,  comentatorii 
întrecându-se în a o stropi pe Cleopatra Poenaru- Lecca: 
ea e corpolentă, vârstnică, dizgraţioasă fizic şi moral, 
inteligentă şi versatilă, boită şi cinică. Cleopatra şi Mite 
ar fi fost nişte creature mediocre şi acaparante, 
incapabile de a contura imaginea geniului eminescian, de 
altfel tratată meschin şi egoist feminin!? 


Nici apărarea eternului feminin al Cleopatrei nu se 
săvârşeşte prea isteţ, de pildă amintind că într-o imagine 
picturală tânăra arăta a codană frumoasă, cu părul 
castaniu, cu obrajii rotunzi şi tenul smead, nu prea înaltă 

şi cu talie subţire încinsă cu un brâu. Ei şi? Putea să 
devină ulterior disproporţionată şi fanată...Oricum, ei i se 
adresează Eminescu: "Un chip de-a pururi adorat/Cum 
nu mai au perechi/Acele zâne ce răsar din timpurile 
vechi”. 


S-o lăsăm pe Cleopatra să se apere singură. Cei 2 
s-au întâlnit la Teatrul Naţional, în pauza spectacolului 
de gală oferit de Rossi cu Hamlet. Cleopatra cunoaşte 
articolul Dorobanţii publicat de Eminescu în Timpul şi-i 
comunică unei amice cu care a plâns atunci la lectură: a 
fost un coup de foudre(sigur, din partea e€i...), probabil 
că-l va lua chiriaş în curând în casa din strada Romană 
pe acest june fermecător şi plin de gentileţe, frumos şi cu 
mustață ca un prinţ de poveste! 


lar acum? Mite zâmbeşte compătimitor, poate 
această toamnă 1880 îl melancolizează pe Poet, ei i se 
pare că Eminescu e complet disperat de absenţa stăpânei 
inimii lui, el spera să fie acceptat ca soţ, iar Cleopatra o 
fi răspuns cu un hohot cinic...Şi mai crede Mite că 
junimiştii n-ar trebui să rânjescă răutăcioşi ca N. Gane de 
gustul Poetului! Dacă până şi Slavici zâmbeşte de 
romanţa lui Eminescu, transpusă băşcălios: "Geaba vii, 
geaba te duci/Geaba rupi nişte papuci”. Atunci ce să mai 
spunem de Caragiale, "aţa" fiind verişoara lui?! Iar 
Veronica Micle, oricât de supărată pe Poet, tot îl 
tachinează epistolar, în martie şi septembrie 1881 pe 
bietul ei"petit bebe": vai, Cleopatra n-a recepționat 
mesajul articolelor eminesciene cu "cavaleri şi castelane" 
şi-l lasă pe bietul Poet să aştepte, jigărit şi îngheţat, un 
accept al crudei femei iubite! Păcat de atâta lipsă de 
succes... 

=cum îl vede Caragiale pe Em în amor 


(...) 
- Em şi Veronica 


În iulie 1880, Poetul îşi notează în însemnările de 
laborator ceva legat de nenumita Veronică: în vara 1875, 
s-a întâmplat ceva jenant în locuinţa femeii unui X, apoi 
Veronica şi-a mai mărturisit nişte relaţii. Poetul se simte 
"vită" şi "manta de vreme rea", acuzându-se de 
"idealism"! Acceptă acum, ceea ce cândva i se părea 
crud: să refuzi brutal a da crezare rugăminţilor, 
asigurărilor şi lacrimilor unei femei iubite. "Azi nu mă 
mai mir", conchide Eminescu, într-o încercare de 
duritate. 


Prin mai 1880, Maiorescu află de la Veronica 
Micle(într-o vizită la Iaşi) tot felul de lucruri "ordinare", 
aruncate de Eminescu în contra Magistrului şi a Mitei! 
Veronica e atât de pornită, încât ameninţă ca-pe baza 
datelor oferite de Poet-să facă dezvăluiri publice, la 
modul "Haremul lui Jupiter, sau Misterele unui cerc 
literar”, iar Poetul să se justifice singur cu junimiştii 
bucureşteni şi cu Maiorescu! 


Nu ruşinează public pe nimeni Veronica, dar îşi 
dezvăluie ofurile secrete lui Hasdeu, într-o scrisoare din 
8 decembrie 1880. În principiu, Veronica se jeleşte 
pentru pensie unui om influent, în bune relaţii cu 
ministrul Chițu, dar profită de ocazie ca să-l spurce pe 
Maiorescu pentru amestecul în privinţa alianţei 
proiectate cu Eminescu, dar şi pe "Liricul Poet" pentru 
comportare nedemnă: Eminescu a ajuns să semene cu 

cenaclul lui Maiorescu(pe care chiar Poetul îl apreciază 
drept "Haremul lui Maiorescu”, cu Mite Kremnitz 
"sultană favorită”). Hasdeu şi consoarta sunt conjuraţi 
să-i amintească lui Chițu a-şi ţine promisiunea, iar 
Veronica se va ruga Domnului pentru fericirea Lilicăi 
Hasdeu! 


-amestecuri străine, TM 


Se pare că Maiorescu o apreciază ca poetesă pe 
Veronica Micle, deşi va zăbovi îndelung până s-o 
consemneze în Criticele sale. Rămâne în amintirea 
urmaşilor că Eminescu şi Maiorescu ar fi purtat discuţii 
în "salonul literar" al Veronicăi!? Totuşi, pentru aceiaşi 
urmaşi Maiorescu pare un oaspe firesc în casa Veronicăi, 
în fine. Pentru Magistru, hotărât să pună ordine în relația 
Veronicăi cu Eminescu, poate să apară un obstacol 
neaşteptat: Emilia Humpel e prietenă bună cu Veronica... 


Alţii ca alţii, nici nu merită băgaţi în seamă, dar de 
ce se amestecă Maiorescu în relaţia sa cu Veronica?! 
Poetul e iritat de pelteaua "olimpiană" a Criticului despre 
moralitatea relațiilor între îndrăgostiţi şi ironizează 
principiile maioresciene: Titu îşi merită vorba populară 
"râde vârşa de baltă şi baba de fată!", cum de-a ajuns el- 
mă rog, critic şi om de litere-să-i facă morală Veronicăi? 
El, Maiorescu, n-ar fi putut găsi "dezinteresare 
copilăroasă" şi loialitate în sentiment ca ale Veronicăi la 
doamnele pe care le "perindă" Magistrul, cum nici 
Maiorescu n-ar putea iubi ca el, Eminescu. Până la urmă 
deosebirea între ei e aceea că Maiorescu a avut pururea 
ce oferi femeilor, pe când Poetul nu, cel mult 
"ingratitudine"! Nu, Veronica nu-i "imorală", 

dimpotrivă, spre deosebire de damele care "iubesc" doar 
din capriciu/bani/interese. Să înţeleagă buna Veronică, 
nu ne pot atinge opiniile "celor mai răi decât noi”. 


Aşadar, Luceafărul nu poate încorpora o parabolă 
mundană, deşi motive de supărare în dragoste s-ar ivi. 


=relația Caragiale-Veronica 


Plictisindu-se prin meleagurile nemţene, Caragiale 
o zbugheşte des la Iaşi, trece pe la Junimea, frecventează 
societatea semnificativă a urbei şi rânjeşte la localul 
"Buch" cu G.Panu şi alţii de cusururile politichiei 
provinciale, conturând ițele Scrisorii pierdute... 


După fatala ruptură, Veronica scrie o scrisoare 
interesantă în 6 septembrie 1881 poeţelului Iuliu I. Roşca 
din Bucureşti, un pretendent la mâna ei. Viclenie 
feminină, Veronica se preface a crede că ea şi poeţelul au 
fost doar amici şi când colo micuțul băiat s-a aprins!? E 
tare "tânăr şi plin de iluzii”, dacă poate s-o curteze cu 
câte o "scrisoare alarmantă" şi crede că-i poate îndrepta 
ei "slăbiciunile şi prostiile”. Să fie prudent băiatul, inima 
Veronicăi e o prăpastie în care se pierde cel ce vrea cu 
dinadinsul s-o adâncească...O credem pe Veronica: viaţa 
ei("roman", sau nu) a fost o "complicare de întâmplări”, 
n-a fost fericită cu "fericirile” ce i-au revenit şi nici 
valoarea bunurilor primite n-a înţeles-o la momentul 
respectiv. Prin d.Eminescu-căruia urma să-i devină soție- 
a avut parte, har Domnului de-o nenorocire care i-a 
favorizat ursita.Ar fi dorit din toată ființa ei să i se 
întâmple nenumita căsătorie şi acum mulţumeşte cerului 
că nu i-a fost ascultată dorinţa!? Iar Iuliu Roşca să-i 

înţeleagă vanitatea feminină de a-şi iubi numele de 
"Veronica" şi să păstreze speranţa unei apropieri, "de va 
fi să fie, se va întâmpla”, deşi ea e o eroină dramatică 
mortificată.... 


(...) 
- Em şi Junimea bucureşteană 


În ianuarie 1880, Maiorescu îşi notează: "vie 
continuare de viaţă la serile noastre literare". În cursul 
anului, Slavici dă la iveală Moara cu noroc, iar prin 
toamnă Creangă e prezent de două ori la Junimea. 


În februarie şi început de martie 1880, Maiorescu 
susține-mai cu seamă în intenţia de a înviora cercul 
Junimist  bucureştean-patru conferințe  "psihologice- 
fiziologice" la Ateneu. Prima se ocupă de "Cunoaşterea 
de sine şi cunoaşterea altora", următoarele de alte 
subiecte în tema colectivă: înţelesul cuvintelor, vise, 
artele în educaţiune. Era vorba de strâmtul cerc al 
conştiinţei şi larga sferă a amintirii, forța morală latentă, 
ereditate. Conferinţele tot pe Maiorescu îl costă(sala 
etc.), publicul e încântat şi Magistrul îşi tatonează 
relativa mulțumire de sine, căci aproape întreaga presă îi 
recunoaşte meritul intelectual şi faptul se răspândeşte 
prin chiar aceasta(Maiorescu îşi notează "vorbereitet??"), 
iar studenţii vor să- i ofere conferenţiarului o cunună de 
lauri. lar Magistrul îşi continuă studiile intime de 
psihologie-fiziologie. 


(is) 


-Em-parcurs social, relaţii omeneşti 

Mite Kremnitz îl întâlneşte pe Poet la Parlament şi 
e sigur că gazetarul trece din când în când pe acolo, 
pentru material şi studiu de caz! Eminescu e plictisit de 
aleşii neamului şi nu-i găseşte atrăgători decât pe 
Maiorescu şi Kogălniceanu. Şi tot aici, la Parlament, se 
întâlneşte spre împăcare Mihai cu Veronica, sosită la 
Bucureşti şi găzduită la Hotel Regal. 


Eminescu discută cu Zamfir Arbore şi cântărețul 
Bărcănescu, prezent, cântă o doină pe textul Poetului. 
Slavici îi crede pe puţini prieteni ai Poetului la 
Bucureşti: foarte simpaticul tânăr bănățean Dionisie 
Miron, cântăreţul Bărcănescu(adesea partener la o cafea 
şi o sticlă de "Lacrima Christi”), vechi colegi precum 
Chibici, Maroneanu, Simţion. 


Vine la Bucureşti Gheorghe Eminovici şi face o 
cură mai îndelungată la dr. Kremnitz. Plutea în aer ideea 
de "sifilis", cel puţin pentru un medic, dar nici bătrânul 
Eminovici, nici Poetul nu vor să ridice vălul de pe 
moartea Ralucăi şi a lui Şerban... 


=Creangă la Buc; fiul Creangă pe capul Junimii 


Creangă trimite şi o ghiulea pe capul Junimii, pe 
fiul său Constantin, ofițer în pregătire, un mic ambițios 
cu panaş, prea imbecil spre a fi un Rastignac cu panaş. 
Mai întâi, tatăl face diligențe epistolare pe lângă 
Maiorescu, apoi P. P. Carp-intervenind cu excesivă 
bunăvoință pe lângă influentul său cumnat D. A. 
Sturdza-recunoaşte:"ţin prea mult la tatăl dumitale!" Şi 
avantajele încep să curgă pe băftoasa scăfârlie, mai întâi 
sub forma "călătoriilor de studii” la Trieste, Viena, 

Bruxelles...Eminescu, prins în lanţul slăbiciunilor, se 
trezeşte intervenind epistolar pe lângă Creangă să-i 
trimită parale odraslei! 


Magistrul Maiorescu poate să aibă motivele sale 
de societate şi oportunitate să-l invite pe un Candiano 
Popescu, el, Eminescu nu iartă, astfel descriind succint 
evenimentul monden al Bărbierului din Sevilla, 
Eminescu aminteşte prezenţa în loja domnească a 
domnişoarelor de onoare şi a prezidentului "Republicii 
de la Ploieşti”: de,"'orice lumină îşi are umbra sa"! 


Între alţi amici, Eminescu ţine legătura cu Moses 
Gaster(devenit familiar al Junimii), care în iunie 1878 
este primit maestru-mason cu diplomă şi patentă în loja 
"Egalitatea" din Pasajul Român nr.14. Şi totuşi, în ciuda 
implicărilor sale multiple în real, Poetul e îndeajuns de 
detaşat şi înstrăinat. Întâlnindu-l pe ulițele Bucureştiului, 
Jacques Negruzzi îi aminteşte că nu s-au mai văzut de 
destulă vreme. "Aşa", se miră Poetul...(...) Ce-i pasă lui 
de vremuirea vremii exterioare?! 

Capitolul 10:1882-1883 
- politică 


Ce l-a apucat pe conu Petrache Carp,"Excelenţa" 
trântită pe canapeaua salonului din strada Mercur, să-l 
apostrofeze pe Eminescu pentru Scrisoarea III ? Era în 
1881, dar e vorba mereu de culisele apropierii junimisto- 
liberale şi vehemenţa eminesciană cade cam greu... 


P.P.Carp imaginează o "întreagă direcţie nouă" 
politică junimistă şi s-ar zice că amicii îl urmează 
nesmintit pe  incontestabilul şef! Abilul Brătianu 
izbuteşte să creeze o breşă la Iaşi(grupul Conta & co.), 
N.Gane se clatină şi în genere pare foarte probabilă 
apropierea Junimii de liberali. 


Sigur, Jacques Negruzzi se împotriveşte exceselor, 
inclusiv ideii de "unire", dar domneşte confuzie şi 
năbădăioşii deraiază...Pe acest fond devine posibil gestul 
lui G.Panu de a protesta în Junimea ieşeană la vehemenţa 
eminesciană antiliberală din Scrisoarea III. De acord, 
Panu e sâcâit şi antipatic, dar cu ce este el mai meschin 
decât conu Carp? 


În septembrie 1881, Maiorescu îşi tatonează amicii 
ieşeni dacă n- ar fi bine ca dumnealor cu toţii să-şi 
formeze grup politic propriu, împreună cu P.P.Carp şi 
Cantacuzino, despărțindu-se astfel de grupul Florescu şi 
scăpând de Timpul? Noul grup junimist s-ar recunoaşte 
în România liberă. A făcut destul rău înroşirea lui 
Mavrogheni...În genere, în aceşti primi ani '1880, Carp e 

imaginativ în idei politice, cum observă Caragiale! E 
primul care declară că, deopotrivă, conservatorii şi 
liberalii se cuvine să pună capăt luptei pentru forme 
exterioare("etichete"), spre a începe împreună 
organizarea energiilor naționale. 


=venirea lui Gr.Peucescu 


Practic, în lipsa lui Eminescu, N.Christescu susține 
Timpul pe umerii săi, dar e izbitoare lipsa celui de-al 
doilea editorial politic! 


Să aibă vreo legătură aceste frecuşuri cu dureroasa 
constatare a Poetului, din februarie 1882, că se prăbuşete 
şandramaua. Întreaga "organizare a partidului” de la 
Timpul e în plină descompunere şi nicio cârpăceală nu-i 
mai ajută. Desigur că atmmosfera redacțională nu-i 
prielnică muncii de idei, e o mizerie totală de gusturi 
personale contradictorii, iar el, Eminescu a ajuns 
"stricat" cu toată lumea, după o muncă în van!(1) 


- tentativă Em de a deveni profesor 


Poetul, presat de Veronica, îşi caută oarece de 
lucru la laşi, dar nu găseşte nimic convenabil. S-ar găsi 
totuşi pe acolo un post de profesor de germană, 
deocamdată rezervat şi care va fi oferit în toamnă. Ar 
putea să-l câştige Poetul, dacă nu-i mai aruncă vreo 
injurie de presă ministrului V. A. Ureche. Eminescu e 

blazat, va vedea el ce se mai întâmplă,"'c'est trop pour 
mourir et trop pour vivre"! 


Să ne amintim, acest grotesc personaj "intelectual" 
al vremii fusese în tinerețe de partea lui Maiorescu şi a 

Junimii, apoi îşi schimbase orientarea şi ajunsese una din 
țintele criticelor maioresciene şi nici Eminescu nu l-a 
scutit de sarcasme pe "VAU". 


S-ar zice că ministrul Urechia se arată tratabil, dar 
tot Poetul pune condiţii: acceptă postul de profesor doar 
dacă i se încuviințează libertatea de a declara public la 
tot momentul că rămâne inamic al partidului "roşu", ca şi 
al ideaţiei liberale. În care caz, fireşte, afacerea cade!(2) 


I se pare lui Maiorescu că Eminescu a lucrat 10 
variante de Luceafăr! Mă rog, reluări, doar Magistrul s-a 
implicat şi el...Din sursele lui, Ibrăileanu ştia că 
Maiorescu i-ar fi retumat de 14 ori lui Eminescu 
manuscrisul Luceafărului! G. Călinescu socoteşte o 
indiscreţie a spiritului a-l subsuma pe Eminescu 
"Luceafărului" şi nu-l credem pe Maiorescu în stare de 
atare reducționism, sau-şi mai rău-să se îngâmfe că ar fi 
provocat "tema" banală a poemului: Hyperion- 
Tatăl=Maiorescu,  Luceafărul=>Eminescu,  Cătălina= 
Veronica Micle şi Cătălin=Caragiale!? A, e altceva să 
bănuim satisfacția Magistrului de a mirui capetele 
admiratorilor lui Alecsandri (şi a aceluia însuşi...) cu 
luciferica insolenţă: "Trăind în cercul vostru strâmt"... 


Şi apoi, ce idee pe Maiorescu la început de 1882, 
de a-i edita versurile într-un volum! Nici nu se pune 
chestiunea, Poetul e nemulţumit de creaţiile sale de 
început...Mai bine să izbucnească în mesaj către 
Veronica: "De-ai fi aici, te-aş pupa! Dar aşa să pup în 
vânt?"(3) 

La un moment dat se lăţeşte în spaţiul românesc 
zvonul că Poetul ar fi fiind persona grata la Palat! Cum 
aşa? Regina Carmen Sylva e într-adevăr o protectoare a 
culturii, ea însăşi creatoare de artă, însumând la un 
moment dat 49 de volume personale, dintre care 19 de 
poezii. Model de abilitate în apropierea de Curte este 
Vasile Alecsandri, el rupe puiul în 1874 când trimite la 
Sinaia o poezea pentru pierderea de către familia 
domnească a micii lor prințese. Prin relaţii, Convorbiri 
literare obţine fructul linguşelii şi tipăreşte "creaţia", dar 
bardul de la Mircești se arată nemulțumit: poezioara era 
un gest intim, prin dezvăluirea publică "lumea ciudată” 
va avea un motiv să-l judece ca servil Curţii etc. Trecem 
peste fățărnicia bardului, fapt este că Alecsandri devine 
indispensabil ca perlă a Coroanei reginei-poete, de altfel 
Carmen Sylva îl crede pe Alecsandri un creator de 
excepţie! Să-i privim pe cei doi bibiloi cu zâmbetul lui 
Iorga, o regină artistă adorându-şi sigisbeul spiritual ca 
pe un maestru în arta amândorura... 


Unde să mai încapă şi Eminescu?! Dar Maiorescu 
crede în posibilitatea unui hatâr regal şi sondează 
oportunităţile de a obţine o întrevedere Carmen Sylva- 
Eminescu, ajutându-se cu influenta Mite Kremnitz şi, 
poate, cu Ana Rosetti, doamnă de onoare la Curte şi 
viitoare soţie maioresciană. 


Regina Elisabeta de Hohenzollern-Sigmaringen, ca 
identitate de Gotha:  Elisabeta-Paulina-Atilia-Luisa, 
prințesă de Wied, se născuse într-un castel pe valea 
Rinului într-o familie care armoniza duhul princiar cu 
preocupările artistice şi spiritiste. Micuța Wied primeşte 

o instrucție deosebită, cu multiple limbi străine ş.c.l. 
necesare unei "copile sublime”. 


Aflat la Viena, Eminescu înregistrează în toamna 
lui 1869 rumorile logodnei şi căsătoriei lui Carol cu 
principesa de Wied şi de îndată se încearcă într-un text 
poetic(Poveste îi zic editorii)-în intenţie, o antiteză-cu 
Ştefan cel Mare şi glorios, apoi cu Carol şi Elisabeta, 
care să binevoiască a fi statornici pe tron şi să unească 
Nordul germanic cu Răsăritul latin de Dunăre, conturând 
visul unei "Românii Mari". Până aici, numai bine, iar 
prin 1876-1877 Eminescu traduce libretul operei 
Sehnsuchtgipfel(=Vârtul cu dor) al Carmen Sylvei, de 
fapt semnat F. de Laroc (pseudonim al reginei- 
artiste:Femme de Carol!) şi va traduce în română din 
creaţiile regale, iar Carmen Sylva îl va strecura pe 
Eminescu cu doar 3 poezii(Crăiasa din poveşti, 
Singurătate şi Povestea  codrului)-faţă de multe 
neînsemnate ale altora, în antologia Rumanische 
Dichtungen, Leipzig, 1881. Migălind câte puțin fiecare 
pe creația celuilalt, între Carmen Sylva şi Eminescu se 
plăsmuise oricum o punte spirituală...În cel puțin o 
împrejurare, Titu Maiorescu şi Eminescu au lucrat umăr 
la umăr până târziu în noapte, traducând din Carmen 
Sylva pentru a expedia spre Almanahul României June. 
Cu grijă față de autoarea inteligentă, de o fineţe 
spirituală superioară scrierilor ei, capabilă să corecteze la 
intelectualii români de conversație germană vreo 
vocabulă nu prea distinsă din întunecata limbă. 


Regina României e cunoscută şi respectată în 
spaţiul european. I se apreciază inteligenţa, spiritul cu 
formula transcedentală caracteristică, ţinuta de femeie 

superioară şi chiar bunul gust de a nu înţelege chiar toate 
chichiţele politice! Românii care călătoresc sau se află 
diplomaţi sunt cam plictisiţi că orice străin mai scuturat 
ține musai să-i asigure: "Vous avez une Reine qui vous 
fait honneur". Ajungi să răspunzi cu umor criminal, ca 
Duiliu Zamfirescu:"Oui, notre Reine est un grand 
homme!"(4) 


Cine ştie când, poate în vremea studiilor berlineze, 
Eminescu îşi notase în caietele sale o textulă nemţească, 
Das Privatcabinet einer Konigin, în care se observa 
dorinţa (englezească, anume...) de a avea o monarhie 
vizibilă pentru colectivitate, în care omul mărunt se 
umple de măreție şi nobleţe, contemplând vrăjit caleaşca 
reginei! Nu era neaparat şi cazul unui Eminescu. 


Prilejul se ivi când regina rămase viu impresionată 
de una din Scrisori, gata, e musai ca Poetul să se prezinte 
la Palat. Eminescu se arătă foarte nemulțumit, mai ales 
că se pomeneşte şi de intenţia regală de a-l decora cu 
"Bene Merenti". Probabil că se negociază, merge la 
Palat, dar să nu fie pus în situaţia de a refuza decorația! 
Exact o curiozitate regală pândea Maiorescu...Doar că 
Pontiful nu-l poate convinge pe Poet să-şi procure de la 
prieteni un costum mai deschis la culoare: ori mă va 
primi aşa cum mă aflu, ori nu merg deloc la dumneaei. 
Mă rog, îl va scuza Maiorescu ulterior la augusta gazdă! 


Carmen Sylva s-a trezit cam deconcertată în faţa lui 
Eminescu, cu tot cu zestrea ei de învăţătură anglo- 
saxonă...lată un poet(Poet?) tenebros ițit din altă lume, 
dai să zici Manfred şi Faust, dar te scrutează surâsul 
gingaş al lui Shelley, e limpede că nebunia poeţilor nu 

seamănă cu vreo alta, chibzuieşte biata regină, atentă la 
un Eminescu ce-şi asculta muzica interioară, cătând 
dincolo de ziduri şi zăgazuri. Eminescu i-a sărutat 
grăbit mâna şi a privit-o cât potolit, cât pătrunzător, 
parcă ar dori să-i secătuiască spiritul, doar astfel s-ar 
constitui ea într-un subiect de curiozitate, sau interes 
pentru el...Vădit, Eminescu se amuză de augustă, 
înşirând vorbe, debitând sonorități, compătimind-o că nu 
cunoaşte Moldova lui. Încearcă Poetul să-i demonteze 
interlocutoarei nişte sărmane clişee ale minţii? Oricum, îi 
lasă reginei impresia unui poet nu atât blestemat, sau 
măcar inspirat, cât a tipului dezorientat mundan, 
incapabil de a-şi stăpâni comorile certe!? 


Cum să-şi aducă la realitate bizarul oaspete? 
Carmen Sylva îi laudă versurile, nu merge cu Poetul 
care-el-ține s-o convingă pe gazdă că nu-i este nici 
interesantă, nici agreabilă. Ce laudă?! "Versurile se 
desprind din noi ca frunzele moarte din copac, Doamnă”, 
suspină Eminescu.. . Nemulţumită de vreo observaţie 
asupra propriilor poezii, augusta se înfoaie: nu uita că 
sunt regină, ca Eminescu să-i răspundă: nu sunteţi regina 
poeziei! 


Carmen Sylva îi propune o ceaşcă de ceai, pe care 
Poetul o primeşte cu blândă stângăcie din chiar mâna 
Doamnei. Eminescu bea ceaiul cu sete în vreme ce 
femeia lui Carol îl studiază cu un soi de tandreţe 
contrariată.  Fiorul "Sărmanului Dionis" o pătrunde, 
împotriva gustului intim care se mulțumea cu înălțimile 
de tot soiul ale lui Alecsandri! Simte un început de 
obsesie în prezenţa bărbatului tânăr aplecat peste 
genune...lar intuiţia feminină îi şopteşte că oaspetelui de 

aşa talie i-a făcut plăcere gestul ei de a-l servi personal 
cu ceai, ca un zeu onorat de o muritoare. Dar, pe 
ansamblu, pentru Carmen Sylva rămâne o impresie 
tulbure de alienare omenească... 


La ieşirea din Palat, Eminescu îl bombăne fireşte 
pe Maiorescu pentru darea în spectacol, Magistrul 
dându-i oarecare dreptate, ce rege/ regină poate distinge 
pe un Rege al cugetării omeneşti?! lar Carmen Sylva se 
va răzbuna, când la lectura Luceafărului, va emite 
comentarii defavorabile, nici nu suferă comparaţie cu 
Alecsandri, prilej pentru mica Livia Maiorescu 
(domnişoară de onoare la Curte) să explodeze:"tete 
royale"! 


Eminescu se trezeşte angrenat în munca de 
tălmăcire a creaţiilor regale(de, contra-servicii pentru că 
şi Carmen Sylva traduce poeziile eminesciene) şi Poetul 
se plânge că e obligat la grabă, nu se crede ager în 
adaptări de versuri nemţeşti. Oricum, ţine să rămână un 
gest anonim al său. De pildă, Maiorescu îl grăbeşte să 
aducă traducerea la Mite, de la o zi la alta, pleacă regina 
la Sinaia, deşi admite Magistrul că mai există şi poştă! 


(5) 
-chiriaş la Slavici 


De la o vreme, Slavici l-a luat iar pe Eminescu în 
locuinţa lui, acum în strada Amzei, o casă cu curte mare, 
cu clopoțel la poartă, cu o uşă deschisă spre un geamlâc 
lunguieţ. În fundul curţii, o căsuţă albă pentru bucătărie 
şi spălătorie. 

Treptat, camera spațioasă a Poetului ajunge într-o 
neorânduială grozavă, cu miros acru de tutun consumat, 
cu mucuri de ţigară aruncate pe podele, hârtii mototolite 
peste tot, cu un lighean mare de pământ şi, ca totdeauna, 
sunt prezente uneltele de pregătit cafea turcească. 


Uşor se observă din toate că adevărata stăpână a 
casei Slavici este soţia lui "Ienci"! Doamna Katty Soke 
este o tânără înaltă, chipeşă, cu grumaz frumos şi alb, 
poartă lorgnon, ce mai, e măreaţă ca Maria Tereza... Cată 
la oameni din înalt, cu ochi cercetător, mai priveşte şi 
pieziş, îngână vorbele interlocutorului pe care trebuie să 
le rumege fără plăcere, leagănă din cap a râdere către 
oamenii pe care nu-i preţuieşte. Doamna Soke-Slavici e 
plină de bun simţ burghez, ce respectă "judecata 
întreagă" şi ne putem închipui că un Eminescu nu poate 
să-i reţină atenţia cucoanei, doar îi contrazice flagrant 
excesele dumneaei burgheze relative la "oamenii cu 
mintea întreagă". Poetul e dispus să se recunoască şi pe 
sine între cei fără judecata întreagă, iar doamna îl 
dojeneşte rece câteodată: "Aproape de prânz şi tot în 
ţinuta asta, domnule Eminescu?", către Poetul apărut în 
geamlâc cu  surtucul tras peste cămaşa de 
noapte...Eminescu îi sesizează tonul oficial şi o numeşte 
maliţios "doamna castelană"! Cucoana pare speriată că 
Slavici i-ar aduce în casă cine ştie câtă lume de-a sa, pe 
lângă nepotul deja prezent. Există în locuinţa Slavici o 
încăpere hărăzită "salon", unde nu intră nimeni decât de 
ziua "castelanei" şi de Anul Nou. 


Cum nepotului lui Slavici, madama casei i-a 
repartizat un culcuş prea modest, Poetul complotează să- 
l aducă în camera sa în nopţile de iarnă. 

Eminescu e scandalizat de istericalele cucoanei 
(sparge veselă şi se ceartă cu soţul) şi o ceartă în caietele 
sale: "Se poate,madam Slavici?" 


Să fi fost ceva între cucoană şi Eminescu, altcum 
decât în visele erotice ale cucoanei? Dar şi visele sunt 
semnificative... 


Până aproape de ziuă, lampa lui Eminescu nu se 
stinge, observă nepotul, Poetul nu se linişteşte, paşii săi 
răsună pe podeaua veche, scormoneşte prin lăzi, se aude 
căzând câte o carte. Plus tusea şi zgomotul maşinii de 
râşnit cafea...Slavici e cu siguranţă un bun amic şi un 
desăvârşit confucianist, dar constată amar că Poetul a 
început să se îndărătnicească, din primăvară şi nici el, 
confucianistul, nu mai e cel dinainte, suferă de câţiva ani 
de hiperclorhidie, se chinuie şi a devenit impacient. Îşi 
pierde cu Eminescu măsura lui tradițională şi se supără 
uneori pe marele oaspete al casei: Poetul are năravul de a 
citi cu voce tare cele preferate, în special poezie, iar când 
scrie e prăpăd, declamă în gura mare, bate cu pumnul în 
masă, pus pe harţă cu lumea căreia îi adresează mesajul 
său! 


Fireşte, Slavici îi bate în perete şi Eminescu stinge 
lumânarea şi se linişteşte, dar fiind de rea-credinţă cu 
gazda nu se culcă. Peste câtva timp, crezând câăa 
adormit cerberul, Poetul aprinde iarăşi lampa şi începe 
bodogănitul. Atunci Slavici se duce la recalcitrant şi-i 
cere să-l lase să doarmă. Eminescu e răpus de 
argumentul omenesc, dar toate acestea încordează 
relaţiile între amici, cu cât e Slavici mai stăruitor, cu atât 
e Eminescu mai îndărătnic, ajungând să-l repeadă pe 

"Ienci" că abuzează de un biet Poet şi-l terorizează. 
Slavici înregistrează acest prim semn al posibilei boli 
severe de nervi. (...) 


-Em omul, prieteni, duşmănii etc. 


Eminescu nu ţine să-i pomenească des pe cei din 
familie, dar are sentimentul familial dezvoltat, iubindu-i 
îndeosebi pe fratele mai mic, Matei şi pe sora Harieta. 


Poetul se poartă ciudat chiar şi cu cei apropiaţi: se 
observă comportarea sa cu Dionisie Miron, om drag, pe 
care-l angajează la Timpul şi apoi îl goneşte, deşi amicul 
poartă de grijă la o casă cu copii...Apoi, Eminescu se 
explică în faţa apropiaților care intervin pentru cel 
nedreptăţit că-şi regretă decizia deplasată, dar nu mai 
poate reveni!? 


Mai cu seamă în prima jumătate a anului 1883, 
Poetul e foarte apropiat de inginerul Constantin 
Simţion(cel care a construit podurile peste Dâmboviţa) şi 
chiar intenţionează să se mute la el. Oricum, cu Simţion 
petrece Poetul oarece timp liber şi se văd şi la gazetă. 


Chibici observă la Eminescu o gamă extrem de 
capricioasă a dispoziţiei, uneori acesta dovedeşte o 
neaşteptată stăpânire de sine, dar atunci-ca amic iubitor 
şi perspicace-poţi fii convins că în curând soseşte 
izbucnirea compensatorie! Din fericire, putea fi doar 
violenţă de limbaj şi singura ripostă energică a Poetului 
era-de facto-să se întoarcă brusc şi să părăsească locul 
disputei, ca luat de vânt într-o direcţie imprecisă. Nimic 
din răceala orgolioasă a lui Adrian Leverkuhn din 
Doctor Faustus, alt Mare Bolnav. 

Acum îl descoperă pe Em cei ce-l visaseră: Vlahuţă, 
N. Petraşcu, V. Russu-Șirianu. 


=polemica Em-N. Xenopol, ian-apr.1882 (...) 


În decembrie 1882, Vlahuţă întâlneşte pe Știrbey 
Vodă un Eminescu zgribulit, e iarnă grea şi Poetul 
merge să se încălzească la vreo cafenea. Se plânge lui 
Vlahuţă că n-are foc de două zile, locuinţa e umedă, e 
jale mare tocmai acum de Crăciun, uite ce mâini 
îngheţate are Poetul. Şi cei doi merg la "Imperial". 
Eminescu pare un copil sfânt, sfios şi blând, dar doldora 
de gânduri negre... 


-Em-Veronica (...) 
- Junimea bucureşteană, 1882-1883 


Are Caragiale o reminiscență simpatică: "Junimea 
începe, talanga mă cheamă!", definind cumva un duh al 
Junimii bucureştene, poate şi o rutină...Eminescu 
întâmpină cu voce caracteristică şi râde cu mult haz de 
anecdotele Junimii. O bârfă bine înşurubată în opinia 
bucureşteană va insista pe "elucubraţiile" lui P. P. Carp 
în şedinţele Junimii!? 


Maiorescu îl invită la Junimea, din motive 
complicate, pe Al. Macedonski. Eminescu asistă la acea 
şedinţă, dar apoi lipseşte, din oroarea de a mai da ochii 
cu el! 


=ce scriu unul despre altul 

Începe să vină la "Junimea" Duiliu Zamfirescu. 
Stătuse un timp aciuat pe lângă Macedonski, căruia îi 
scria: "Fii bun şi-mi explică ce-a provocat mânia 
fârtatelui Eminescu, din Timpul. Acest om pare în 
timpurile din urmă bolnav de gălbinare”. Mă rog, 
Macedonski putea fi util cu o pilă pe lângă ministrul V. 
A. Urechia, pentru ambițiosul june.. 


Acum, în 1883, Alecsandri compune Ovidiu şi 
Maiorescu o comentează epistolar. De, obligaţii. ..La 
lectura lui Alecsandri în Junimea, Eminescu ar fi fost 
admirativ, i se pare lui Vlahuţă. O luăm cu beneficiu de 
inventar. 


Eminescu şi Slavici merg în plimbare la Castelul 
Oteteleşeanu din Măgurele şi stau tihniţi în chioşcul din 
parcul Castelului, pe o bancă în formă de pat. (...) 


-diverse, inclusiv pulsiunile sexuale 


Tocmai în această perioadă, Poetul află de la un 
tânăr "de dincolo" că se cunoaşte totul despre contactele 
sale de adolescenţă cu Ardealul, pe care l-a străbătut per 
pedes: "Ştim, domnule Eminescu, aţi lăsat urme în 
sufletele oamenilor!" Poetul ascultă /priveşte/ surâde/ 
tace...Ce-ar fi să ia încă o dată contact cu aceşti 
admiratori cumsecade? Şi în primăvara 1883, Eminescu- 
cu ştiinţa lui Maiorescu, oricum e o "dezertare"- îi dă 5 
poezii lui Iosif Vulcan, pentru Familia. 

Pe linia apetitului spre ştiinţe deschis din 
vremurile Vienei, Eminescu se îndreaptă în mod necesar- 
crede mai mult el, decât gazda Slavici-spre fizică şi 
astronomie. Ideea sa predilectă ar fi fost aceea că tot ce 
are viaţă e supus insolaţiunii şi-concluzionează convins 
Poetul-fără de matematici diferențiale nu putem pătrunde 
adevărata fire a lucrurilor, astfel că-n odaia chinuitului se 
strâng fițuici cu calcule obscure... 


=pulsiunile sexuale 


Eminescu nu numai că lecturează din Casanova şi- 
şi propune să ducă viaţa aceluia, dar chiar ajunge în 
situaţia de a fi dezamanetat de la prostituate de amici din 
presă, precum Zamfir Arbore! 


Poetul continuă a avea în aceşti ani o deosebită 
înclinaţie către Schopenhauer. Să ne amintim impresia 
de indestructibilitate a Fiinţei pe care o dă (re)lectura 
marelui filosof...=v. Thomas Mann... 


Micului Vlahuţă îi mărturiseşte cât îl ajută lectura 
clasicilor antici(în original?), cât ar avea capul de greu şi 
ameţit, o pagină din Sofocle îl înseninează. 


Amicul Simţion va povesti că l-a adus o dată pe 
Eminescu bolnav, de la Galaţi la Bucureşti. Posibil, chiar 

şi un gazetar ca Eminescu mai merge pe teren, inclusiv 
în provincie. 


=durerile cumplite de cap povestite de micul Şirianu 


Lucru neaşteptat la Eminescu, începe să se plângă 
amicului Slavici("lenci") că el nu mai are niciun rost pe 
această lume şi-i este îngrozitor numai gândul de a fi 
povară pe capul puţinilor oameni care-l iubesc. (...) 


-frecuşuri Em cu Part.Cons. şi cu "Timpul" 


În 9 februarie 1883, se retrage de la Timpul N. 
Christescu. Fusese un redactor activ, ţinând cu 
îndemânare locul Poetului în absenţele sale. 


Eminescu are nemulțumiri cu Partidul Conservator, 
ar vrea să nu se mai aleagă greci în comitetul clubului, 
iar la Timpul să fie el şef al administraţiei, astfel ca ziarul 
să se debaraseze de Bassarabescu şi un altul, iar Slavici 
să fie readus, plătindu-i-se datoria. În 2/14 iunie, Poetul 
se plânge şi lui Maiorescu în acest sens: sosind 
Făgărăşanu din Galaţi, el Poetul, n-a trecut pe la redacţie, 
numai astfel se explică apariţia unui articol infect al lui 
Bassarabescu, iar Eminescu a ameninţat cu demisia, dacă 
Timpul nu retractează deplin şi sincer şirele injurioase. 
Păucescu a fost însărcinat să stilizeze retractarea. Să fie 
convins Maiorescu că se lucrează anonim în redacţie 
pentru publicarea insanităţilor individului Bassarabescu! 

- (...)Cam ce mai zăreşte Hyperion, din depărtări, pe 
pământ... 


- familie, salvarea bunurilor 


Exasperată de lipsa de interes a Poetului pentru 
problemele ei şi ale familiei de la Ipoteşti, Harieta 
procedează ruşinos, pârându-l rutăcios pe Mihai la 
Maiorescu!? 


Dacă până şi "Neculai cel prost", rămas la Ipotești 
"de profesie agricultor"(de 40 de ani, acum) se zbate, 
făcând călătorii de afaceri la Cernăuţi, în ianuarie 
1883...(...) 


-Secretul 


Bine întreabă Gh. Iscru, de ce prietenii Poetului nu-l 
cooptează pe acest om prețios în "micul comitet" din 
jurul lui Carol I, care pregăteşte noua Alianță a României 
cu Puterile Centrale? Doar pe făgaşul deschis de 
Maiorescu prin articolul din Deutsche Revue, Eminescu 
se aliase loial, de la început...Oare? (...) 


- festiv. statuii Ştefan, laşi 


Ziaristul e prezent în 5 iunie 1883 la Iaşi, unde rege, 
oameni politici, presă şi popor asistă la dezvelirea statuii 
lui Ştefan cel Mare. Se ţin panglici de cuvântări patetice, 
dar una anume înfiptă în care adresându-se lui Carol I, 
Petre Grădişteanu îi urează bafta de a adăuga la coroana 

lui Ştefan "pietrele preţioase care lipsesc"! Aiureala 
insului va crea încurcături diplomatice cu Austro- 
Ungaria, P. P. Carp-ministrul plenipotenţiar de la Viena- 
depeşează furios la adresa acestui "tete brule" care 
pericliteză relațiile externe ale României şi demnitatea 
țării! 


Eminescu nu se duce la festivitate, preferă să stea în 
societatea lui Creangă, Miron Pompiliu şi a găştii lor, 
mergând pe la cârciumile preferate de altădată. Nimic 
nu-l dispune pe Poet, care se menţine sumbru... Înainte 
de culcare în bojdeuca din Țicău, Eminescu scoate un 
revolver şi-l pune pe masă, explicându-i lui Creangă că 
se teme să nu fie lichidat!? Încă un semn că societatea 
"Carpaţi" îşi înarma adepţii din teama de represalii? 


Poetul, alături de alți vechi membri prezenţi la Iaşi, 
participă la întrunirea specială a Junimii în locuinţa lui 
Jacques Negruzzi, unde  incantează Doina, probabil 
sortită festivităţii statuii, dar contrasta atât de crâncen cu 
odele triumfale ale momentului, încât se cuvenea alt 
cadru de rostire...Pentru prima dată în 20 de ani de 
Junime izbucniră aclamații furtunoase şi mulți îl 
îmbrăţişează pe Eminescu. 


Ziarele, în frunte cu Românul, insistă pe cuvântările 
lui Grădişteanu şi Hasdeu. Cât îl priveşte pe Poet(pentru 
care "sărbătoarea" statuii nu valora cât un Cotnar la 

"Borta Rece"), el se dezlănţuie în Timpul cu o mânie 
ultimă (...) 


- Societatea "Carpaţi"(= "Matei Basarab"! ?) 


De ce e atât de furios Eminescu? Parcă s-ar supăra 
că un piţifelnic oarecare dezvăluie o taină prețioasă... 


Şi doar nu se supără Poetul, oricând-oricum. lată, de 
pildă, află Eminescu o găinărie ardelenească: Grama, un 
amărât de popă-profesor din Blaj , screme nişte articole 
modeste în foaia locală Depeşa română(una pentru 
"minte şi inimă”, d-apoi cum altfel?!) şi-ca să le mai 
pipereze un pic cu suflet național-şterpeleşte pasaje, 
evident nedeclarate, paginile lui Eminescu! Ce şi-o fi 
spus Poetul? Dacă e o şterpeleală pentru Naţie şi Cauză , 
treacă, nu-i bai...Poate că bietul popă, profesor de 
dogmatică confesională , se înscrie în destinul istoric cel 
mare! Ce spune de ani Eminescu: vom înainta, cu toată 
ticăloția noastră, căci n-avem încotro, iarba creşte şi ea 
fără nicio purtare de grijă, dacă dă Dumnezeu ploaie. 
Astfel, Eminescu şi Slavici cred cu un soi de fatalism 
într-a anume izbândă târzie a neamului, fireşte că după 
conturarea unităţii morale a românilor. 


În ceea ce-l priveşte,  Maiorescu-credincios 
inscripţiei din biroul său: "Biruit-au gândul'(valabil 
pentru acţiunea sa, dar şi pentru întreaga Societate), îi 
spune lui Slavici(agent important al luptei?) că tot ce 
urmăresc ei prin osteneala lor se va şi întâmpla cu 

necesitate, consecință a desfăşurării imanente a 
lucrurilor, chiar şi dacă ei n-ar dori-o... Vasăzică, un 
avânt politic chibzuit, cu certitudinea pe termen lung a 
unei fatalități benefice, acţiune în care-chibzuieşte 
Slavici-nu poţi să alături întru cauza ardeleană oameni de 
înţelepciune şi moralitate impecabilă ca Maiorescu şi 
Th.Rossetti, cu canaliile liberale curente, fie şi disidentul 
C. A. Rosetti, cu recompensele sale "reversibile"! Se 
cuvin continuate idealurile care au însufleţit Şcoala 
Ardeleană şi pe tribunul Simion Bărnuţiu la 1848! 


Dar cine sunt "ei"? Societatea "Carpaţi" se constituie 
la Bucureşti, în 24 ianuarie 1882, cu suspect de largul 
concurs al lui C. A. Rosetti. Numele iniţial al societăţii 
fusese "Iridenta română”. Dar Eminescu nu poate 
participa la o încropeală a lui C. A. Rosetti, aşa că-i lasă 
aceluia bucuria intrigii, Poetul păstrându-se pentru 
scopuri mai adânci, poate pentru o "cabală a diplomaţiei" 
„În fond, societatea "Carpați" luptă clandestin pentru 
aducerea Ardealului la Țară. Şi sub auspiciile acestei 
Societăţi, se cântă în sala "Orfeu"(din spatele Palatului 
Regal) un soi de marş naţional, rezultat din osârdia 
compozitorului Eduard Caudela de a pune pe muzică 
versurile lui Eminescu La arme. 


Fire subțiri şi lungi duc departe...Să fie întâmplătoare 
strădania unor oameni cumsecade din Oraviţa şi nu 
numai(între care şi câte un francmason...) de a cotiza 


271 


pentru hârtia pe care se va tipări la Viena Almanahul în 
care apare şi Luceafărul eminescian? 


Numai că poliția habsburgică-alarmată de proiectul 
unui "stat dacic” -îşi strecoară agenţii/turnătorii/ 
provocatorii, între ei chiar Gh. Ocăşanu, unul dintre 
directorii Societății ...Legaţia austro-ungară de la 
Bucureşti, cu oamenii ei din teritoriul moldo-valah, 
monitorizează atent activitatea de la "Carpați" şi în 
rapoartele către Viena apare des numele lui Eminescu , 
ca şi al unor Maiorescu şi Slavici! Sunt membri fireşti ai 
"Societății" studenţi, gazetari şi negustori de sorginte 
ardeleană, unii din mediul eminescian precum T. Nica, 
N.Densusianu, Al.Ciurcu, N.Oncu ş.a.Poctul ţine o 
legătură strânsă cu "Carpații" prin bunul său amic 
Constantin Simţion şi-şi propune conspirativ: "Tot ce voi 
afla în Ardeal scriu cu legături sanskrite". 


Poetul mărturiseşte a urî dintre români-pe lângă 
arhicanalia "greacă" de C. A. Rosetti, care-i deşteaptă 
xenofobia  antifanariotă din  bătrâni-pe Boerescu, 
"secui"(?) şi unealtă galonată a Austriei! Rău face 
Austria dacă instigă cabale antiromâneşti prin 
"mizerabili" ca Grădişteanu , ca şi cum catolicismul i-ar 
împinge pe români în brațele Rusiei!? Prudent, Eminescu 
tot depistează intrigi ruseşti, inclusiv prin femei...Nu-i 
vorba de a suferi epitropia Austriei, se cuvin relații 
corecte cu Imperiul Habsburgic(ein einauder greifen), cât 
mai directe şi nemijlocite, căci ungurii ("barbari 

Thersites, idioţi”) îi încurcă pe români în sentimentul lor 
de încredere în Habsburgi. Românii au tratat cu Austria 
şi pot evita presiunea "gogomanilor" de unguri, crescând 
copiii românilor ardeleni la straşnicul liceu Matei 
Basarab din Bucureşti! 


În 26 iunie/8 iulie 1883, Maiorescu e pus epistolar 
la curent de Slavici despre aţâţările lui "Rosettachi" şi 
şicanările poliţiei, spre a arunca societatea "Carpați" în 
contra Austro-Ungariei, făţiş. Mă rog, D. A. Sturdza, 
ministru, ar încerca să calmeze spiritele şi Slavici(omul 
lui Maiorescu) ține legătură de taină cu 
ministrul...Domneşte agitație şi confuzie la "Carpați", 
dovadă şi mesajul teribil al lui Eminescu: "Chibici, du- 
te,du-te,du-te cu Simțion, unde te chiamă." (...) 


- boala, apropierea crizei 
- manifestările lui Eminescu: exterior şi scrisul intim 


Dată fiind precaritatea stilului său de viață, 
Eminescu suferă de ulceraţii la picioare, un fel de ectime 
infecțioase nespecifice, tip de boală pe care medicina 
mai târzie îl va putea defini astfel: o varietate rară de 
impetigo, în care apar la nivelul gambelor pustule 
aglomerate cu evoluție rapidă către ulcerații ce afectează 
dermul în profunzime, uneori apărând şi leziuni 
cangrenoase. Vindecarea se produce lent şi cu cicatrice 
...Fireşte, "impetigo" face vorbire de o infecție cutanată, 
determinată de streptococi sau stafilococi. 

Eminescu apelează la dr. Şuţu să-i dea ceva 
calmant, plătind 10 lei. Desigur că-l chinuiau durerile de 
cap. 


Legenda spune că Poetul l-ar fi pus în gardă pe 
colegul ziarist G. Ocăşeanu: "să aveţi grijă de mine! 
"Madam Zoe Mandrea, nepoata lui Bălcescu şi soţie de 
junimist observă că Eminescu al acestei etape are ceva 
teribil în privirea lui... Titu Maiorescu îl observă alarmat: 


(...) 
-criza 


Ne apare semnificativ că spre a-l prinde pe Poet în 
capcană mântuitoare, Maiorescu îl trimite la Simţion 
într-o chestiune legată de "Carpaţi"! Când vine la casa 
Maiorescu, mica Livia e viu impresionată de fixitatea 
expresiei Poetului. (...) 


- ecouri, măşti 


Cel mai ataşant se exprimă Românul lui C. A. 
Rosetti, la adresa autorului cel mai crâncen la adresa 
patronului liberal şi a familiei sale: "Aflăm cu sinceră 
părere de rău că d. Mihail Eminescu, redactore la ziarul 
Timpul, tânăr plin de talent şi înzestrat c-un deosebit 
geniu poetic, a căzut grav bolnav, ziarul urându-i 
grabnică, deplină însănătoşire". 


“reacția Veronicăi 

Hasdeu, suferind el însuşi de năduşeli caniculare, e 
dispus la hatâr complice: accidentul lui Eminescu, 
"sărmanul poet", datorat strict căldurilor oribile ale 
Bucureştiului! Bine că se exprimă particular, dar putea o 
clipă să-şi ignore antijunimismul, dacă şi dragul său 
Românul avusese nobleţe (...) 

Capitol 11: Boala lui Eminescu 


După ce a săvârşit pragmatic cele de cuviinţă, 
Maiorescu poate reflecta la boala lui Eminescu, împuns 
şi de Emilia. Dar ar fi interesantă şi opinia unui medic 
savant şi umanist, Francisc Rainer(acum are 8 ani!), pe 
care Maioresu îl va cunoaşte şi stima. 


Va chibzui, adică, dr.Rainer că purtăm în noi 
destule de-ale ascendenţilor noştri, dar şi ceva nou, în 
afara diferitelor combinaţii ale unităţilor ereditare. E o 
durere de facere, pe deplin nouă în raport cu aceleaşi 
dureri ale ascendenţilor. Aşadar, de ereditatea modului 
de a suferi e vorba...Ce exclama Eminescu? "Căci te 
iubeam cu ochi păgâni şi plini de suferinţi/Ce mi-i lăsară 
din bătrâni/Părinţii din părinţi”. 


Intensitatea cu care simțim această noutate a 
conştiinţei- insistă dr.Rainer-că substanța mea a mai 
suferit în substanţa tuturor ascendenţilor mei, chiar dacă 
n-a existat o continuitate anume, e strict personală, 
vizându-i pe supradotați şi vizionari îndeosebi, îl 
continuăm pe dr. Rainer. În cazul lui Eminescu, cu 
siguranță că-peste forma predestinată- intervine sinele, 
cu dorinţa de acţiune. Dar şi cu subtilitățile acceptării 
budiste a suferinţei... 

Dar ar mai fi ceva esenţial, tocmai când 
Mikael(=cel vădit de Dumnezeu) îşi intră în strălucire în 
Viena, aşadar pe la 1870, coincidenţa cu tâlc decide 
intrarea în Epoca Spirituală Mihaelică a planetei noastre, 
cea care înlătură deraierea pozitivistă a epocii gabrielice, 
între altele înfruntând legile eredității, prin care şi 
Aminul-Eminescu ar fi fost ratat din start, fără şanse de 
împotrivire creatoare! 


Să nu aibă şi I. L. Caragiale un pic de dreptate, 
mai cu seamă cu intuiţia sa apropos? "Grecul" l-a studiat 
îndeajuns, cu sentimente amestecate , pe (in)amicul său, 
să-l ascultăm: e musai să existe o legătură între germenul 
de nebunie al bătrânei rase eminesciene şi boala 
Poetului, e fatal ca formidabila maşinărie a lui Eminescu 
să se împiedice în cele din urmă, având din începuturi 
"un punct ţâcnit”. Să n-aibă şi Harieta, sora Poetului, un 
pic de dreptate intuitivă de familie?- "mebun...din sifilisul 
încarnat ce este în corpul lui”... 


Într-un moment potrivit, Maiorescu îi va vorbi 
Poetului însuşi despre boala sa: probabil că marea 
caniculă bucureşteană din iunie 1883 i-a cauzat Marelui 
Bolnav o meningită, sau o inflamație a pieliţei creierilor, 
întâi acută şi apoi cronică. Delirul de peste cinci luni a 
fost de fapt un vis îndelungat-ce subtilă punte de 
comunicare între superi-şi e păcat că Poetul nu are 
aduceri aminte din această etapă de "veselie exuberantă"! 
Şi continuă Magistrul a ieşi în întâmpinare, ca-ntr-o 

complicitate de  derbedei romantici/ironici/berlinezi: 
"Was nutzt die Heiterkeit, wenn sie nur in 
erinnerungslosen Traum  verlauft?"(=de ce să ne 
bucurăm, când totul nu-i decât un vis ce se pierde în 
uitare?) Dar gata, a ieşit din vis şi a reintrat în conştiinţă, 
cu o experienţă pe care Magistrul îi insinuează, cald şi 
viclean, s-o fructifice... 


O experienţă literaro-medicală asupra nebuniei 
vizionare exista deja: prin personajul său Louis Lambert, 
Balzac studia împletirea dintre darul de "voyance" şi 
demenţă, risc oricând posibil la naturile reflexive, 
doritoare de conştiinţă superioară. De nu cumva Balzac 
însuşi aminteşte- pentru sine, pentru toți compagnonii de 
destin-blestemul care-i sancţionează pe destui temerari 
imaginativi ultrafecunzi cu dispariţia în tenebrele 
intelectuale! (1) Oricum,"nebunia" e înscrisă în tentativa 
modernităţii de a restaura o integralitate a condiţiei 
umane, o respingea "logic" Descartes, o acceptau-poate 
cu parti-pris-Nietzsche şi Bataille. 


Fascinat la Iaşi, în 1877, de cazul ofițerului rus 
sinucigaş, Eminescu asistă la autopsie, observă, 
cercetează şi crede a înţelege că din cauză că meningea 
creierului sinucigaşului cuprindea mai mulţi corpusculi 
osoşi, aceasta i-ar conduce pe interesaţi(între care mai cu 
seamă el, Eminescu, nu-i aşa?!) la judecata că purtările 
extravagante ale rusului ar fi avut şi cauze patologice. 
Nu mulţi ani mai târziu, Mite Kremnitz va sesiza la 

Eminescu o anume îngrijorare asupra posibilei sale boli 
ascunse, dar Poetul e atât de discret în gestionarea 
misterului terifiant, încât prietena nemţoaică nu află 
nimic în timp util, urmând abia mai târziu să reflecteze 
la spaima(Angst) de tinereţe a Poetului, la firea sa 
închisă(ein verschlossener Mann). Nici în momentele de 
afecțiune faţă de fiinţe dragi nu se mărturiseşte şi Mite 
garantează că nici nu erau perceptibile derapaje de 
spirit(Krankhaftigkeit in seinem Geiste), cu excepția 
unei bizare superstiţii(unbegreiflicheAberglauben). După 
reţetarul epocii era vorba de "sifilis ereditar”. 


Junimiştii par a se fi pus de acord că nebunia lui 
Eminescu e ereditară: au suferit de ruşinoasa boală 
ascendenţii materni, doi fraţi ai Poetului, parcă şi o soră 
paralizată şi alta isterică . Unii sfârşesc prin sinucidere, 
alţii mor  "natural!? Maiorescu pare convins de 
"germenul de nebunie din naştere"şi "fatalitatea 
ereditară”, că în familia Poetului se poate descoperi 
"nevropatia ...ascendentă”. 


Sigur că unii contemporani nu umblă cu gingăşii. 
Încă din anii 1873-1875, Anghel Demetriescu credea că 
sesizează un "stil al boalei” la Eminescu: "boem de o 
speţă puţin amabilă...inspirație  morbidă...haotic în 
stil. torturat şi straniu", ce mai, o psihologie de 
"camarad incomod", cu o cultură "superficială", în 
metaforă şi-n toate "excesiv"!? Iar istoricul de limbă şi 
literatură română, Aron Densuşianu dă sentințe de 

imbecil înveninat, privindu-l pe Poet din unghiul 
dezechilibrului patologic(mama ar fi transmis boala ei 
ruşinoasă tuturor copiilor ei), care neputând cunoaşte 
lumea "în sine şi pentru sine"(pe cea românească nici n-o 
cunoaşte) se aserveşte lui Schopenhauer şi ignoră total 
etnicul românesc, ca şi regulile artei!? 


Prin anii 1878-1880, Eminescu brava vorbind cu 
Caragiale despre sinuciderea fratelui Iorgu: "Mai bine, 
ăla era mai cuminte ca noi!" Dar Mite Kremnitz îl 
surprinde de mai multe ori neliniştit de-să-i zicem- 
alcătuirea genetică a familiei sale. Şi lui Slavici 1 se pare 
că, pe măsură ce boala sa sufletească se amplifică, Poetul 
e din ce în ce mai alarmat de nenorocirea serială a 
E.minovicilor. Şi n-are de ce? lată, tatăl îi scrie că i s-a 
urât cu viaţa, fă ce-i face şi vino de-l ia pe Nicolae, să-l 
duci într-o casă de sănătate! Izbit de revelaţia acestei 
lehamite paterne, Eminescu gândeşte să ducă fratele 
bolnav la dr.Şuţu, drept care-circumstanță agravantă în 
ochii amicului Slavici-strânge bani în dreapta şi stânga şi 
mai cu seamă prin osârdia dr. T. Nica se adună vreo 
2000 de lei, dar îşi amână plecarea... 


Chiar versurile eminesciene, publicate sau nu, 
trădează alarma Fiinţei("Ah, organele-s sfărmate şi 
maestrul e nebun" ş.a.), dar setea liniştii veşnice poate 
mântui-la nivelul "maestrului nebun"-şi întoarce Logosul 
la "şirele clare”. Numai astfel se ispăseşte impostoarea 
conştiinţă a repetiţiei, cabotinul-papagal şi fals maestru 

redevine Actor/Preot/Om. Dar şi visul extincţiei: apa, 
Nirvana...Magda Ursache observa că în luna izbucnirii 
bolii Poetului, iunie, Convorbiri literare publica o 
Elegie a inimosului clasicizant Anton Naum, iar în 
portofoliul redacțional aştepta Oda în metru antic, în 
fond tot o extincție mitică prin cenuşa Phoenix! (2) 


Încă din 1867, P. P.Carp-atacându-l pe Hasdeu- 
aluziona un pericol mai general, anume ca scriitorii să 
navigheze în creaţia lor "împinşi de o fatală boală"! 


Dar specialişti moderni, cu mare deschidere 
umanistă, atrag atenţia că tragedia greacă a anticilor se 
constituie într-un curs de psihiatrie, chiar unul de 
psihiatrie transgeneraţională. Destule maladii mentale se 
joacă încă din copilărie, poate şi psihozele...Cumva, 
scriitorul în genere este un caz psihiatric, dar nu 
patologic! Doar însuşi momentul inspiraţiei la scriitor 
coincide cu acela al conştiinţei sale modificate. (5) 


Eminescu făcea notații intime despre cinstitele 
aşezăminte Mărcuţa şi Golia, unde se săvârşeşte la fel de 
multă ştiinţă şi filosofie cât într-o academie ungurească 
(1), deosebirea fiind între între nebunii spirituali ai 
românilor şi cei idioţi(?!) ai ungurilor... 


Acum a ajuns şi Poetul într-o casă de sănătate...De 
ce boală suferă Eminescu? Ceea ce vor afla medicii mai 
târziu ar fi că Marele Bolnav e victima unei perencefalite 
difuze şi cronice, caracterizată printr-o symphysă 


285 


meningo-cerebrală, ce chinuia hemisferul drept numai în 
regiunile psihice. Paralizia creierului lui Eminescu 
mergea de sus în jos...În ceea ce-l priveşte pe Poetul 
însuşi, el crede despre sine că "rana" îi va paraliza 
creierul, că are "muci" pe creier, iar sora sa Harieta 
apreciază doctă şi grijulie că Mihai are materie închegată 
pe creier şi că sărmanul frate nu va scăpa de suferințe 
decât prin operaţie!? 


Doctorul Şuţu gândeşte foarte hotărât că zvonul 
public este nedrept, Eminescu nu a devenit alienat în 
urma cine ştie cărui sifilis contractat în urmă cu 10-12 
ani, el nu este sifilitic, cum nu este nici alienat de pe 
urma alcoolismului! Fără a fi bine precizat, diagnosticul 
Poetului la Oberdobling va oscila spre "paralizie 
progresivă de rătăcire". (6) 


Pe baza observaţiilor unor medici de epocă, dar şi 
târzii, se poate afirma că boala lui Eminescu ar fi constat 
în psihoză maniaco-depresivă, instalată pe o structură 
psihică ciclotimică(instabilă). (8) 


* 


-TM-voiaj, preocupare pentru Em, informări de la 
dr.Kremnitz 

Dr. Kremnitz şi Mite doriseră mult să meargă cu 
Maiorescu în voiaj, măcar să se intersecteze în Germania 
sau Elveţia, dar n-a fost chip! Întors la Bucureşti, 
Wilhelm Kremnitz merge să-l viziteze pe Marele 
Bolnav o dată la două zile, raportându-i îndată lui 
Maiorescu. Îl găseşte pe Eminescu delirând, dar nu atât 
de furios ca-n primele zile. Sărmanul are limba uscată şi 
doctorulcrede că nu poate fi vorba de vreun proces acut 
de meningită, temperatura fiind intermitentă...Dacă 
temperatura ar deveni cronică, bunul dr.Kremnitz s-ar 
gândi îndată la cel mai rău pronostic, din pricina 
"eredității materne"! Sigur că Eminescu îl recunoaşte pe 
Wilhelm, dar e de la sine înţeles că Marele Bolnav 
percepe tot ceea ce-l priveşte fără a primi vreo impresie 
conştientă. Tratamentul aplicat acestui pacient de 
excepţie constă în narcotice, vezicatoare în ceafă, băi, 
dușuri. Cumnatul lui Maiorescu crede că internarea în 
aşezământul Şuţu e potrivită şi protestează la insistența 
căpitanului Matei Eminescu de a-şi lua acasă spre 
îngrijire ilustrul frate. (9) 


-Em la "Şuţu" 


Încă de la anunţarea bolii lui Eminescu, ziaristul 
Mihai Brăneanu de la România liberă parcă promitea 
vizite colegiale regulate la Marele Bolnav, ceea ce poate 
s-a şi întâmplat, cu sau fără pioşenie... 

Mai cu seamă de tristeţe infinită suferă acum Poetul 
şi tocmai aceasta va surprinde Ştefan Luchian prin 
desenul său în cărbune... (10) 


- Hotărâre TM pentru Viena 


În vară, dr.Kremnitz îi notifica cumnatului 
Maiorescu că propunerea cu Viena i se pare stupidă şi 
deplasată("hochst thoricht")! (11) 

Capitol 12:1883-1884 
colecte pentru Em 


În principiu, colecta de bani pentru Marele 
Bolnav, mai cu seamă pentru trimiterea la Viena, se 
săvârşeşte de prieteni la iniţitiva lui Maiorescu. 


Credinciosul  Al.Chibici-Revneanu strânge în 
calitate de casier ratele lunare de la cotizanţii ce singuri 
se propuseseră(de exemplu, un oarecare G.I.Buşilă oferă 
5 lei în august 1883 şi 20 lei în aprilie 1884, cu chitanță) 
ŞI ţine totodată legătura cu doctorul Leidersdorf de la 
spitalul Ober-Dobling de lângă Viena, pentru caz de 
nevoie. Un soi de casier pentru laşi este Petre Missir (1) 


- portret Chibici 


Chibici e posesorul unui avizat bun simţ, 
reflectând paşnic: nu după câte nu-nţeleg, ci după cum 
le-nţeleg toate, se cunosc nerozii! El, de pildă, încă e în 
stare de ştrengării erotice în 1883, în grădina familiei 
Kremnitz... 


Începe să domnească între junimişti(Jacques 
Negruzzi nu e exceptat!) impresia comodă că un Chibici 
e bun la toate, cumva e omul predestinat să aibă grijă de 
Eminescu, să-l însoţească oricând e nevoie, acum şi 
poate pe viitor, în străinătate, pentru tratament şi 

destindere. Doar Chibici e vechi şi bun amic eminescian, 
e mai mare cu trei ani decât Poetul, el e "Pasărea 
turcească" din vremurile studenţiei vieneze, de altfel 
cunoscut din gimnaziul de la Cernăuţi... Acum e amploiat 
la Căile Ferate. 


Cercul lui Maiorescu(Duiliu Zamfirescu nu e 
singurul) observă nişte ochi verzui şi li se pare a descifra 
în privirea lui Chibici expresia inteligentă a unei gândiri, 
ce ar da să grăiască: nu vă miraţi de tăcerea mea, o să 
vedeţi voi ce minune vă pregătesc...E sigur un bun amic 
şi camarad, cu tact şi bun simţ, receptiv cultural. 


Un băiat bun, desigur, de altfel Maiorescu l-a avut 
secretar. Şi din apropierea Magistrului a înţeles Chibici 
că-fiind adevărul pe picior de ducă-deja neadevărul s-a 
pornit... Adesea frecventează Junimea şi mesele intime 
maioresciene. Chibici e un înţelept, un reflexiv, a se 
vedea şi aforismele comise în adunările Junimii 
bucureştene, în iama 1879-1880: "Te plângi mereu de 
noroc, aceasta tocmai e cauza nenorocirii tale"(aproape 
cioranian), sau "Ce e menit de soartă să se dezvolte în 
umbră, în umbră să rămână, căci expus luminii prin 
lumină piere”. A propos şi de propria modestie! Îi place 
lui Chibici să se scuze, parcă: "Eu mă ţin tot de căile 
ferate, căci n-am de ce alta să mă apuc!" Şi cum 
vrednicul băiat fusese voluntar în Războiul 
Independenței, e în drept să hotărască: numai cine e 
nevrednic de moarte se teme de ea. (2) 

- TM omul, Junimea, preocuparea Em 


E un an bun pentru Maiorescu acest 1883, 
încasează onorarii avocaţiale, plus altele de 63163 fr., 
dintre care îşi achită ultimele datorii de 10000 fr., 
plasează 15800 fr. pe piaţa de capital, destin 6200 fr 
pentru călătorii şi rămân 31163 fr. pentru cheltuielile 
casei. Să ne amintim , prin comparaţie, Eminescu 
primea-teoretic-până în 5000 fr. anual la Timpul. 


Ce lasă Magistrul să se vadă în exterior? O 
conformaţie zdravănă, o figură serenă de o sobrietate 
impunătoare. El păstrează în vorbă/privire/ gest aceeaşi 
măsură sigură, a omului care se observă şi se simte 
stăpân pe el. Cultura îi dă o distincţie şi o superioritate 
remarcabile. Simţire dreaptă, vedere limpede şi de o 
excepțională agerime, într-un cuvânt pururea acelaşi, 
senin ca un zeu, dă glas Vlahuţă unei impresii mai 
generale despre Maiorescu. 


Maiorescu nu are nevoie să-şi împace conştiinţa în 
subiectul Poet, cât a depins de sine, l-a rostuit pe 
Eminescu în munci potrivite şi rodnice: la Bibliotecă, 
unde putea spori comoara oricum imensă a memoriei 
sale; în revizorat, unde Poetul avea de stăruit cu 
limpezimea spiritului său asupra noilor metode de 
învățământ; l-a menţinut în Junimea(la laşi şi la 
Bucureşti), pentru a se bucura fără invidie şi a râde fără 
răutate de scrierile citite acolo; l-a adus să lucreze la 

Timpul, spre a biciui frazeologia demagogică şi mai cu 
seamă a-l lăsa să formuleze sinteza unei direcţii istorice 
naţionale. În toate aceste situaţii, Eminescu a fost fără 
silă în elementul său, conform naturii sale. 


Acum, la criza din iunie a Poetului, Magistrul s-a 
îngrijit să ia la sine manuscrisele lui Eminescu, spre a le 
feri. Ce s-o fi întâmplat cu cărţile din biblioteca 
Poetului? Chiar dacă Eminescu avea destule manuscrise 
pe care nu le destinase revistei junimiste şi în genere 
publicităţii, acum Maiorescu-ştiind cât era Poetul de 
indiferent cu publicarea creaţiilor sale în perioada 
sănătoasă-îşi ia răspunderea de a selecta poezii inedite de 
prin manuscrise şi le îndreaptă către Jacques, astfel că 
apare Marele Bolnav în  Convorbiri...în ianuarie- 
februarie 1884. 


Ce se mai întâmplă la Junimea, în absenţa lui 
Eminescu? 


La întrunirile din str.Mercur, nr.1, în salonul de 
lângă bibliotecă, Maiorescu stă la masa din mijloc c-un 
creion în mână, chiar în faţa sa citeşte un debutant 
emoţionat vreo tragedie în versuri...Câţiva tineri din 
asistenţă ascultă lucrarea şi urmăresc pe chipul Criticului 
cum trec de lămurit urmele "tragediei". Domnii Teodor 
Rosetti, J.Negruzzi, Mandrea ş.a.-lipsiţi de devotamentul 
maiorescian-se retrag în bibliotecă. Vlahuţă stă sfios 
într-un colţ, admirând răbdarea îngerească a Criticului. 

În fine, se isprăveşte întâiul act. Se aude un glas sonor şi 
muzical, vin toţi să-l asculte pe amfitrion! Vlahuţă are 
senzaţia unui templu...De regulă, observaţiile Criticului 
sunt convingătoare, pronunțate rar şi liniştit, după 
primul cuvânt, Maiorescu face o pauză pentru strângerea 
ideilor, cugetarea ritmând-o cu fumuri de ţigară, trase cu 
o voluptate înecată. Criticul îi ascultă pe musafiri cu 
atenţie adâncă. 


În 23 nov./5 dec.1883, Maiorescu îşi notează că s-a 
citit în Junimea "noua poesie" a lui Vlahuţă. Altădată va 
expedia către Convorbiri.., cu bune aprecieri, creaţii ale 
promiţătorului june. Nu-i exclus ca la lectura poeziei La 
icoană a lui Vlahuţă, Maiorescu să fi exclamat cu un 
accent curios şi neaşteptat:" Eminescu redivivus!" 


Citeşte, cu succes general, Slavici nuvela 
Pădureanca. (3) 


- plecare Em la Viena 


Vine şi momentul transportării Poetului la un 
stabiliment de specialitate din Viena. Maiorescu 
planificase această mutare a lui Eminescu şi aşteaptă cu 
emoţie...Marele Bolnav va fi însoţit de un gardian de la 
dr. Şuţu şi de prietenul Chibici. Asistă la plecarea din 
Gara de Nord mai mulți apropiaţi, între care Livia 
Maiorescu. Ca şi fetița Magistrului, poate şi alţii, s-ar fi 
lipsit de această afectuoasă corvoadă a despărțirii de la 
gară. Dr.Şuţu nu mai speră în îndreptarea lui Eminescu. 

Poetul şi însoțitorii vin la gară cu o oră înainte de 
plecarea trenului. Pe drum,în cupeu, Eminescu se 
exprimă foarte încântat lui Chibici despre frumuseţea 
străzilor bucureştene sub soarele toamnei şi a noilor 
acoperişuri de tinichea ale caselor... Apropiaţii îl aşteapă 
pe Marele Bolnav la scara cupeului şi Eminescu întinde 
mâinile către ei, apoi pe fereastra deschisă de paznic la 
cupeu, Poetul râde foarte înveselit şi se face a-l privi pe 
Maiorescu prin "ocheanul” degetelor sale: "Dr. Robert 
Meyer, marele moment, o conspirație şi colo marea, 
domnişoară”. O clipă de Proces  kafkian, cu tânăra 
inocentă(Livia)...Cum Marele Bolnav scuipă, gardianul 
închide fereastra, dar Eminescu continuă să râdă şi să 
scuipe! 


Ce vede afectuoasa asistenţă în interval de o oră? 
Poetul a slăbit şi are mâini mici de copil, cu gropiţe. E 
palid şi ras-ca pe vremuri, doar mustaţa s-a lungit şi 
sprâncenele sunt ciudat de stufoase. Unghiurile ochilor s- 
au lăsat în jos ca la un Eminescu chinez! Expresia 
Poetului e obosită, neliniştitoare, fără fixitate, dar cu o 
veselie exaltată în voce şi râs. 


Se apropie plecarea trenului şi Poetul e neliniştit de 
fluieratul locomotivei, strigând "Argus" fără a se ridica 
de pe canapea. Exorcizare a Personajului ocult care 
supraveghează cu cei 1000 de ochi!? 

Chibici capătă această tristă, omenească experienţă 
de compagnon al amicilor bolnavi: iată, sanskritologul 
Georgian, suferind de afecţiuni diabetice(poate şi de alte 
tulburări), îi scrie lui Chibici spre a-l chestiona asupra 
unui sanatoriu potrivit. Chibici oftează, desigur, când îi 
recomandă fratelui sanskritolog tocmai Ober-Dobling, 
"la care am avut dureroasa sarcină de a conduce pe unul 
dintre amicii mei'...Umbra lui Eminescu planează pe 
neaşteptate amănunte de viaţă, pe destine paralele care 
par a se urmări într-o oglindă esoterică... 


La rugămintea lui Maiorescu, în gara Viena va 
aştepta Popazu şi Poetul va fi îndreptat către un spital de 
stat, sau o clinică particulară (4) 


- munca de editare Em 


Incă din vara grijilor pentru Marele Bolnav, 
Maiorescu se hotărăşte să editeze în volum poeziile lui 
Eminescu. 


Magistrul se cufundă în munca de editare a unui 
volum Eminescu. Probabil a apelat pentru manuscrise 
intime şi la Mite Kremnitz, de unde obţine de pildă Pe 
un album. Răspunderea selecţiei şi-o asumă Maiorescu, 
dar e posibil să se fi cerut şi consultări în Junimea, de 
vreme ce Chibici afirmă: "ne-am crezut îndreptăţiţi” a nu 
include orice/oricum în volum, cât timp Poetul e în 
"starea sanitară" cunoscută. Maiorescu aşează într-o 
anumită ordine  compoziţională preferințele sale 

personale, iubirile sale eminesciene: Singurătate, Lasă- 
ți lumea ta uitată, Ce te legeni,codrule, Soner(Veneţia), 
Adio, Lacul, O,mamă, Pe lângă plopii fără soţ, Iar 
când voi fi pământ(Mai am un singur dor), Satira III şi 
IV(Scrisori), Luceafărul. 


Maiorescu nu ignoră că Eminescu a rezistat 
insistențelor amicale de a-şi strânge creaţiile poetice într- 
un volum, mai exact Poetul intenţiona să facă 
"îndreptări" în poeziile sale publicate şi să amâne 
publicarea ineditelor. Magistrul pare a-şi scuza decizia 
editării prin comportamentul "prea impersonal şi prea 
nepăsător" al Poetului cu propria operă poetică, ar fi 
aşadar păcat să se mai amâne întâlnirea publicului cu o 
minune a limbii româneşti. Drept care îşi ia Maiorescu să 
selecteze cu încântare dintre inedite sonetul Veneţia şi 
Glossa. Mulţumirea înaltă a muncii de editare ca datorie 
răsună în scrisoarea Magistrului către Emilia Humpel, 
din 6/18 decembrie 1883, când editorul încheie corectura 
şi-şi anunţă sora că în vreo zece zile îi va trimite 
"admirabila" carte de la Socec. Aproape 20 de inedite, 
gust total maiorescian în selecţie şi niciun principiu 
cronologic, plus nu ştiu ce scuză îndârjită că merită să 
figureze în volum şi modestele începuturi eminesciene! 
Măcar o parte din această glorioasă ediţie princeps va 
purta portretul lui Eminescu...Vor şi exemplare de 
lux(pentru VIP-uri şi persoane preţioase). 

Interesul general pentru achiziţionarea ediţiei 
Eminescu se conturează, de exemplu deputaţii români 
din Viena se arată interesați şi astfel de soarta lui 
Eminescu. Volumul apare în 22 decembrie 1883 şi 
Maiorescu începe difuzarea, ajutat de căldura promptă a 
întâmpinării din Românul şi România liberă. Criticul îşi 
va transmite Poetului bucuria umoristică: te citesc 
cucoanele, de la Palat până-n mahalaua Tirchileşti! (5) 
Dar, păcat, lipseşte din princeps Scrisoarea I, cu 
splendida cosmogonie, cum şi varianta măreaţă a Glossei 
ş.a. 


P. P. Carp; Tm la Viena etc. 


În această perioadă, P. P. Carp-ne amintim-este 
ministru plenipotenţiar al României la Viena. Desigur că 
la impuls maiorescian şi de sine, el face diligenţe pentru 
Eminescu, oricum un cetățean român şi încă unul 
cunoscut şi apreciat de "Excelenţă". Altceva ne frapează 
ca o coincidență simbolică: Carp e oaspete permanent în 
salonul fostei atracţii eminesciene Augusta Baudius, 
acum căsătorită cu directorul Hofburgtheater- ului, 
Wilbrandt. Acestui domn, dramaturg şi romancier 
distins, îi place atât de mult personalitatea lui P. P. Carp, 
încât îl trece personaj în trei romane ale sale! Şi când ne 
gândim visători că Augusta Baudius-Wilbrandt ar fi 
putut avea prin Eminescu un substanţial subiect de 
conversaţie...Dar nu, Carp nu avea niciun motiv să-l 
aducă pe Bolnav în conversaţie, să facă legătura între 

amfitrioana actuală şi unul din tinerii adoratori ce roiau 
în juru-i cu vreo 12-13 ani în urmă. Acum poate şi-ar fi 
adus aminte de chipul lui Eminescu, dar peste 20 de ani, 
văzând poza arătată de I. Grămadă, doar va exclama 
detaşat:"Schones Kerl"(=frumos flăcău). (6) 


-Viena spitalelor 


Eminescu compara-în notaţiile intime de mai an- 
aşezământul Dobling cu o "academie ungurească"!? 


Doctorul Obersteiner de la Oberdobling a tradus în 
germană lucrarea despre "Funcţiunile creierului” a lui 
Ferrier. 


În dimineața de duminică 1/13 ianuarie 1884, 
Maiorescu Îi trimite o telegramă lui Zizin Cantacuzino, 
urându-i cele bune şi anunţându-şi vizita în drumul de 
întoarcere. Apoi, însoţit de Popasu, Magistrul merge la 
Institutul de alienaţi al dr. Leidesdorf, cu care ocazie îl 
zăreşte între suferinzi şi pe renumitul general Cerchez. 
Vorbeşte scurt cu Eminescu, oferindu-i volumul de 
poezii, dar Eminescu aruncă o privire indiferentă şi dă 
cartea la o parte.. (7) 


- Em bolnav 


Semn sigur că Poetul este bine găzduit, în deplină 
higienă şi un sănătos regim de viaţă la aşezământul 

vienez se arată a fi şi dispariţia suferinţei de la picioare, 
căci au dispărut factorii alergeni cauzatori ai eczemei. 


În perioada de spitalizare vieneză, Marele Bolnav 
nu se manifestă nicicând agresiv. Probabil e îndestul de 
restabilit spre sfârşit de decembrie 1883. Când va 
conştientiza, va fi foarte deprimat că stă între alienati! 
Din cauza lor, pe care nu-i cunoaşte, Marele Bolnav se 
izolează, evită salonul unde ar trebui să converseze cu 
oameni cu care n-are ce vorbi...Curios, s-a îngrăşat în 
spital 6-7 kg, deşi e foarte nemulțumit de alimentaţie şi 
igienă(!). Ş-apoi, nu crede Poetul că sănătatea sa depinde 
de "pondere", ci de sănătatea genitorilor săi, ca şi de 
circumstanţele propriei existenţe. 


În ianuarie 1884, Eminescu se plimbă prin spital 
cu o glugă pe cap(încropită din coperta crivatului), 
afirmând că este când Bouddha, când brahman, că 
numără în alfabetul său egiptean, poreclindu-l "Heine" 
pe medicul său curant Obersteiner. La sfârşitul lui 
ianuarie, îl vizitează modestul junimist Boghean şi- 
conversând jumătate de oră-nu descoperă la Eminescu 
nici vreo palidă urmă de demenţă...Poetul nu e 
melancolic, dar e deprimat psihic, suferind de grija 
sărăciei(cine-l întreţine la ospiciu şi mai cu seamă cine-l 
va scoate de aici?!). Când Boghean îl asigură că va avea 
bani destui din vânzarea cărţii sale, Eminescu replică 
ironic: "Ştiu eu cât se citeşte la noi!" E nemulțumit de 
alcătuirea ediţiei, el mai dorea să îndrepte multe. S-o 

facă la ediţia următoare? Dar cine să creadă că va mai 
exista o ediţie a doua?!(8) 


- voiaj Italia 


" 


În memoria pontifilor junimişti se imprimă "o 
lungă călătorie în Italia" a Poetului, probabil că aşa era 
planificată şi dorită... 


Pare îndoielnic pentru Chibici, că acest voiaj în 
Italia ar da rezultatele scontate de dr. Obersteiner, 
propunătorul. La întoarcere, Eminescu e nervos şi 
melancolic.(9) 


Em la Bucureşti 


În 27 martie 1884, Eminescu coboară în Gara de 
Nord şi trece cam nepăsător, de nu ostil, pe lângă "micul 
comitet" de primire. Maiorescu, sau Slavici, sau Simţion 
nu vor avea de acum înainte aerul că se simt nedreptățiți 
de Marele Bolnav...Refuzând alte invitaţii simandicoase, 
Poetul se găzduieşte la inginerul Simţion şi pare a nutri 
gândul să închirieze o locuință în strada Gîndacilor. 
Deocamdată, ţine să se vadă cu multă lume. 


După o zi-două, România liberă  înştiinţează că 
Poetul le-a făcut o vizită la redacţie, primit cu multă 
plăcere de colegii de presă! S-ar zice că pe Eminescu îl 
trage aţa tot către lucrul ziaristic în Bucureşti, dar 
Instanţa maioresciană nici gând să admită aşa ceva, încă 

nu lucru şi în niciun caz în Bucureşti. Lui Caragiale, 
Poetul îi apare prea liniştit şi sfios, om ca toţi oamenii, 
tocmai de aceea nu mai era Eminescu adevăratul! Are 
mintea întreagă, prea normală şi pare a se ruşina foarte 
de boala sa trecută...Crede a sesiza Caragiale deplina 
mizerie a  Poetului...Alţii cred că Marele Bolnav 
raționează acum cuminte, numai că se scufundă prea de 
tot în visări, tocmai în public! 


Îi rămâne Mitei Kremnitz impresia, peste timp, că 
Eminescu n-a rămas în Bucureşti decât o zi, pe care a 
petrecut-o "aproape numai cu noi". Mite îl duce pe Poet 
şi la regină, care vrea să-l îmbărbăteze din toată inima, 
dar Eminescu rămâne liniştit, cumva impenetrabil în faţa 
"bucuriei calde" a celor două femei de high life şi nu "se 
însenineză" de fel...Parcă a zâmbit fericit Poetul în faţa 
reginei, care se comportă fermecător şi-i insuflă curaj 
suferindului înalt oaspete! În fapt, după 1882, Carmen 
Sylva urmărise traiectoria Poetului, împinsă şi de Mite 
Kremnitz spre înţelegerea bolii. Chiar dacă inima caldă 
de femeie şi nu creierul rece de Magistru au dus la noua 
audienţă, Maiorescu va ţine cont şi regina va trebui să 
joace un rol în proiectul maiorescian de sprijin pentru 
Marele Bolnav. Întreabă aspru de la Iaşi Emilia Humpel: 
de ce nu-l numeşte regina pe Poet secretarul ei 
particular?! 


Eminescu e zărit de cineva, într-un grup de 
camarazi din presă la grădina "otelului Bulevard”, 

duminica la un pahar de bere, Poetul e în vervă, deosebit 
de vesel şi comunicativ, recitând pagini din Vergiliu 
unor convivi uluiţi de memoria nealterată a Poetului. 
Încă e bine aşa. 


Dar se întâmplă şi altfel, de exemplu Eminescu 
merge la un birt mai popular şi un fost prefect de poliție 
al Capitalei îl serveşte prea generos cu băutură, fiindu-i 
rău Poetului a doua zi...Slavici e neplăcut surprins să-l 
vadă beat pe Eminescu în aceste zile, deşi înainte vreme 
nu se întâmpla nicicând! Da, au început să-i placă 
Poetului chefurile excesive şi simte bucuria senzualităţii 
perverse, dar a căpătat şi mania banului. 


Maiorescu observă cu tristeţe că-în momentele de 
luciditate de după recuperare-şi-au făcut apariţia la 
Marele Bolnav degenerarea etică şi intelectuală, iar între 
formele însoţitoare(de aşteptat) tristul adevăr este că 
Eminescu a devenit lacom de bani! Ciudat, colosala 
memorie a Poetului a rămas intactă... (10) 


-politică 


Încă un"progres al adevărului”, menit să-l amuze 
pe Maiorescu, iată că guvernul liberal pune în lucrare 
proiectul politic maiorescian din Deutsche Revue şi I. C. 
Brătianu se întâlneşte cu Bismarck la Bad 
Gastein...România se alătură în secret Puterilor Centrale! 
De altfel, în legătură cu arcanele acestei alianțe a ţării, 
Maiorescu publică o Scrisoare în România liberă din 25 

septembrie 1883, turnantă subtilă a "iridenţei” de la 
"Societatea Carpaţi”. 


Acum e momentul să pomenim de proiectul lui 
Slavici cu Tribuna. E limpede amestecat şi Maiorescu! 
Acum devine clar de ce urcase atât de înalt steaua lui 
Slavici în ochii Magistrului pe la 1880: Slavici poate fi 
utilizat în proiecte politice. De ce i-o fi zicând Maiorescu 
"Der zuverlasigen Slavici"? Oricum, prin ochii lui 
Maiorescu, Slavici îşi atinge cam de prin 1880 perihelia! 


Exact acum se vede Eminescu cu un Slavici pe 
picior de plecare la Sibiu... Aminul-maestru, obosit acum, 
îl mai priveghează, poate pentru ultima dată pe prietenul 
Slavici, care pleacă hotărât în încă unul din drumurile 
sale perfect adecvate,  patriotic-confucianiste. La 
Tribuna nu va ataca poporul maghiar, ci doar va 
combate guvernul şi pe "kossuthişti". Amicii lui Slavici 
de la Sibiu stăruie să vină acolo şi Poetul, căci nicăieri 
nu i s- ar fi purtat mai bine de grijă ca-ntre ardeleni...Dar 
Marele Bolnav îi apare schimbat lui Slavici chiar şi-n 
subiectul Tribunei: tocmai acum, când vechiul vis comun 
al unui ziar românesc în Ardeal prindea contur, 
Eminescu se aliază fără voie opiniei unor Alecsandri şi 
P. P. Carp, care stăruiau ca Slavici să nu plece la Sibiu, 
căci ardelenii n-ar fi oameni cu care să duci la capăt 
asemenea proiect!? Parcă şi Maiorescu e cam reticent în 
materie de avânt, dar el e om politic şi ţine seamă de un 
eşichier complicat, pe când cu Eminescu se întâmplă 

ceva mult mai trist, a murit în el speranţa de izbândă a 
naţiei.(11) 


- Eminescu expediat la laşi 


Junimistul ieşean Boghean credea că grija sărăciei 
la Eminescu e un puternic corosiv al minţii. Inimoasă 
formulare! Încă din vremea spitalizării vieneze, parcă se 
conturează o conspirație a junimiştilor ieşeni de a-l 
aduce pe Eminescu între ei, spre bună îngrijire. 
Maiorescu se adresează lui Creangă cu propunerea de a-l 
găzdui pe Marele Bolnav, dar Povestaşul e nevoit să 
decline onoarea, suferind fiind şi el de necazuri apropiate 
cu ale Poetului! Eminescu pleacă la Iaşi în Vinerea Mare 
1884. (12) 

Capitol 13:1884-1887 


Bunei Emilia Humpel îi sare imediat în ochii 
schimbarea fizică frapantă a Poetului: faţa sa a căpătat o 
expresie bătrânicioasă, tendinţa tuturor liniilor de a se 
scufunda...Eminescu are pântecul umflat. Sau era şi 
înainte aşa?! 


Maiorescu îi fixase un salariu lunar de 285 
lei(plătit de binevoitori...) lui Eminescu şi însoţindu-l la 
laşi pe Poet, Chibici deja aduce primul salariu(8 aprilie-8 
mai). Emilia Humpel trebuie să încredinţeze banii unui 
casier hotărât de "prietenii ieşeni" ai lui Eminescu. Să 
aibă grijă aceşti "prieteni"-e rândul lor să-şi arate 
solicitudinea zilnică faţă de Eminescu, spune indefinit 
maliţios Maiorescu- căci Marele Bolnav îşi piteşte banii 
şi apoi se vaită oricui că nu are, aşa că-i bine să i se dea 
numai pentru mici cheltuieli. Să i se comunice lui 
Maiorescu care-i contribuţia lui viitoare şi să i se 
telegrafieze cazurile neprevăzute. 


Se crează, nici vorbă, la laşi o conspirație 
entuziastă şi destul de găunoasă în favoarea lui 
Eminescu, astfel că varianta Harietei de a-şi lua fratele 
bolnav la căsuţa ei din Botoşani e respinsă de amicii 
ieşeni: ce distracţie ar avea acolo Poetul?! Dar nu de 

"distracţie" are nevoie acum Eminescu, în fine. Pentru 
amici, în frunte cu Miron Pompiliu, acest Eminescu 
melancolic, desgustat de viaţă şi veşnic tânguitor apare 
simpatic! 


De ce o tot feresc amicii ieşeni pe Harieta de 
Eminescu? Devotata surioară vine de vreo două ori la 
Iaşi, dar garda vigilentă o fac să aştepte la hotel şi câte 
două zile, până ce-i îngăduie să-l întâlnească pe 
Poet...Sărmana nu va uita nicicând trauma morală de a-l 
păzi aceşti cerberi pe Mihai de ea, dar şi de a-şi vedea 
fratele aşa sărman! Îi apare limpede Harietei că numai şi 
numai ea îl poate salva cu totul pe nefericit, Mihai având 
parte doar de amici nepricepuţi şi "pretinşi”. 


Ce visa cu căldură Maiorescu pentru Marele 
Bolnav... 


În fapt, în aceste prime luni ieşene ale sale, Eminescu 
rătăceşte mult pe vechile sale drumuri de plimbare în 
jurul oraşului şi pe la "Bolta Rece", de astă dată cam 
fără Povestaş, pe care Poetul îl cercetează la bojdeucă, 
unde stau tăcuţi împreună... (1) 


-instalarea materială 


Din proprie, imediată constare, Emilia Humpel îşi 
contrazice distinsul frate: nu i s-a părut de fel că 
Eminescu ar suferi de vreo dezonorantă lăcomie de bani, 

dimpotrivă, îndată sosit în urbea moldavă a dorit să-şi 
cumpere haine şi le-a plătit nesmintit! 


Eminescu are deja destui bani asupră-i, când vine 
la Iaşi, chiar dacă mai cheltuise câte ceva la Bucureşti. 
Poate din teama de a nu părea o povară camarazilor 
ieşeni, Poetul îl tot invită pe Miron Pompiliu la birt, 
fanfaronându-se un pic că-i plin de parale... 


Neputând sta la Creangă şi nici la institutorul 
lenăchescu, aşa cum plănuise Maiorescu, Eminescu 
primeşte întâi adăpost o cămăruţă la Miron Pompiliu, 
apoi la Burlă. Urmează o cameră în căsuţa din curtea 
unui han al lui Bacalu(mă rog, "Hotel România"). Poetul 
e mâhnit că nu poate păstra în oribila "hulubărie" 
niscaiva lucruri personale şi-l roagă pe Chibici să-i 
păstreze la Bucureşti lada personală, oricât i-ar fi 
amicului de neplăcut. 


La un moment dat, fiind Eminescu în spital şi 
urmând să iasă la An Nou, amicii îi mută lucrurile în 
casă nouă, pe strada Lăpuşneanu. lată cum arată odaia 
Poetului: o masă în mijlocul încăperii, o oglindă cu 
consolă, un pat simplu de fier, o măsuţă la căpătâi şi 
două scaune, nimic aşternut pe duşumea, iar pe măsuţă 
un sfeşnic, o garafă cu apă şi unelte de scris cu hârtie. 
Peste tot vor zăcea împrăştiate tipărituri şi hârtiuţe cu 
versuri, pline de ştersături, sau rupte şi mototolite. 
Aşadar, Eminescu lucrează câte ceva... 

Amicii şi binevoitorii din laşi caută să-l sprijine 
financiar pe Eminescu, născocind tot felul de trucuri spre 
a nu-i jigni susceptibilitatea. Aflând că Eminescu a 
zăbovit toată noaptea la "Bolta Rece" şi încă se află 
acolo, Miron Pompiliu şi încă un amic se reped acolo. 
Într-adevăr, îl descoperă pe Poet într-o încăpere intimă a 
localului(unde Marele Bolnav cam obişnuia să se 
retragă, singur sau cu însoțitor), la o măsuţă cu joc de 
cărți, împreună cu trei parteneri, profesorul junimist 
ŞtefanVîrgolici ş.a. Se oficia cu gravitate, fiecare cu o 
mică grămăjoară de bani în faţă, numai în faţa Poetului 
se strânsese un pumn de monede(cel puţin 50-60 
lei)...Poetul aruncă asupra noilor veniţi un surâs blând de 
ochi melancolici şi jocul continuă. Dar Viîrgolici se 
ridică şi mimează: "Cu norocul tău, Mihai, nu-i chip să 
mă lupt, eu plec, să vie altul mai tare!" 


Eminescu îl priveşte lung şi amar, apoi îl invită la joc pe 
un nou venit, aruncând şi o glumă complice în cheia 
ironiei astrale: cunoşti jocul? E plăcut şi câştigi la 
sigur...Nu-l poţi păcăli pe Marele Bolnav, nici măcar în 
interesul lui. 


În august 1885, Maiorescu primeşte de la Socec 
500 lei acont pentru a doua-a ediţie a volumului lui 
Eminescu şi-profitând de un proces la Iaşi-Magistrul se 
vede cu Pogor ş.a..Poetul era la băi, oricum Maiorescu 
lasă la Humpel cei 500 lei pentru Marele Bolnav. Întors 

la Bucureşti, Maiorescu munceşte febril la corectura noii 
ediții Eminescu.(2) 


- posturi de subbibliotecar şi profesor 


Subbibliotecarul Al.Philippide de la Biblioteca 
Universităţii din laşi se retrage în această toamnă din 
post, căci devine profesor la Liceul Naţional. Se retrage, 
aşa spune fiul, distinsul poet-academician. Cum se temea 
Maiorescu, Caraiani rămâne şef, fără niciun gând de 
retragere altruistă, aşa că Eminescu va funcţiona ca 
subbibliotecar, acceptat de ministrul Tocilescu în 24 
septembrie 1884, ca "absolvent al Facultăţii de Filosofie 
din Viena (n.n.artificiu pios) şi fost revizor şcolar”. 


"Bibliotecar"”, adică director, e "bine hrănitul" 
Caragiani, cel care la Junimea era recunoscut ca 
anecdotist, dar şi apreciat traducător din greaca veche, ca 
şi articler despre folclorul macedonean. 


Este evident că Poetul nu e chiar deplin însănătoşit. 
Totuşi funcţionează conştiincios, îndeosebi la serviciul 
de registratură. Găseşte onorata bibliotecă într-un "haos 
ereditar”, aşa că în 1885, ca să pună un pic de ordine, 
Eminescu efectuează şi un inventar cu precizia din 
vremurile sale bune, dar şi cu mici greşeli de 
numerotare...Se pare că în 1886 n-a mai funcţionat la 
inventariere, dar îndeplineşte tot roluri şterse: scrie state 
de plată cu adrese însoţitoare, circulare etc. Nu mai e 
directorul din 1874, acum e subaltern fără entuziasm, 


316 


contenciosul său cu Biblioteca ieşeană e legat de amintiri 
urâte ş.c.]. 


Dar bine procedează Liviu Papuc, cercetând 
minuţios urmele lui Eminescu la Biblioteca din 1885- 
1886 şi surprizele plăcute se ivesc: de fapt, Poetul se 
integra perfect în atribuţiile de custode, Condicele de 
intrări-leşiri sunt încărcate cu scrisul citeţ al eroului 
nostru, notând 387 de titluri în limbile română/germană/ 
franceză/italiană/latină/greacă. Ca şi în 1874-1875, 
Eminescu se mobilizează exemplar pentru achiziţia de 
manuscrise şi economiile băneşti la aceasta! Scrierea şi 
înregistrarea unor atari adrese nici nu intra în atribuţiile 
de serviciu ale lui Eminescu...N-ai crede, privind acest 
scris  elegant/meticulos/ferm, că emitentul ar avea 
probleme de sănătate, cel puţin în 1885. 


Eminescu vrea să fie şi profesor, fiind vacante mai 
multe catedre la Şcoala Comercială, dar a dat de belea, 
căci în loc de "istorie" cum rugase, se trezeşte cu 
"geografie şi statistică”, într-un program foarte încărcat 
şi fără manual, încât sunt de tocit mii de nume proprii şi 
cifre de specialitate!(3) 


- preocupări,stare de spirit 


Ce se mai întâmplă cu Veronica Micle? N-avem 
nicio urmă documentară că Poetul a mai întreţinut o 
minimă relație cu iubirea sa blondă...Ştim de pildă că în 
iunie 1885, Veronica asista la Fântâna Blanduziei(la 

Teatrul Naţional din Iaşi) şi arunca din loja ei pe scenă 
un omagiu poetic Aristizei Romanescu. Veronica va 
publica în Familia o cronică dramatică la piesă. Reţinem 
o turnură stranie a poeziei omagiale a Veronicăi: "Fiinţa 
care a trăit/În mintea geniului care/Visat-a făr de 
asemănare/Un tip ce-n lume n-a găsit". 


Mai statornici în buna perpetuare a Junimii ieşene 
se arată Gane, Gr.Buicliu, Naum şi mai ales Jacques 
Negruzzi. De-alde papa Culianu, Melik & co.trec rareori, 
"doar cât să întrerupă prescripţia"...Pogor iese rar seara, 
începând să fie îngrijorat de starea sănătăţii personale. 
Generaţiile nu se mai înţeleg! Tinerii trebuie să se poarte 
cam crispat cu foştii lor profesori. Cu siguranţă, Poetul 
trece rar pe la această Junime. 


În octombrie 1884, Eminescu e convins că 
sănătatea sa scârțâie ca o moară demult stricată, poate 
ireparabilă! Are friguri şi dureri de cap, iar picioarele îi 
sunt într-o stare la fel de nenorocită ca la Bucureşti..."O 
tristă iarnă mă aşteaptă şi o tristă viață”. ÎI roagă, aşadar, 
pe amicul Chibici să ia în păstrare "lada" de la Simţion, 
până ce starea Marelui Bolnav se va îndrepta,"dacă e cu 
putinţă să se îndrepte vreodată”. 


Nu-i exclus ca Maiorescu şi Slavici să-i fi dat 
acumi(ca şi-n 1878) lui Eminescu să traducă un volum 
pentru colecţia Hurmuzaki! 


318 


Cu ocazia unui congres studenţesc, se reped la Iaşi 
Vlahuţă şi N. Petraşcu, cu scopul expres de a-l vedea pe 
Poet. Ajung la camera din fundul curţii "Hotelului 
România" şi privesc printre perdelele ferestrei: 
Eminescu doarme pe o canapea îngustă de muşama 
neagră...Poetul îşi primeşte cu bunăvoință musafirii şi- 
după puţină vorbă-aceştia îi propun să-l scoată la o 
plimbare la Copou, fireşte cu trăsura. Pe drum, Eminescu 
surâde mult şi are aerul că reflectează atent la întrebările 
puse, pentru a da răspunsuri cuminţi, dar cam scurte! 


La 21 octombrie 1884, are loc la "Hotel Traian" un 
banchet prilejuit centenarul răscoalei lui Horea. 
Participă, între alții Eminescu şi Creangă. Toasturi 
numeroase, intens patriotice, însoțite de valuri de vinuri 
ieşene şi verbozitate...Povestaşul nu mai suportă şi urlă: 
se tot bea în sănătatea cutăruia şi cutăruia, numai pentru 
autorul Doinei nu închină nimeni! Auditoriul răspunde 
furtunos: aşa e, trăiască Eminescu, să vorbească 
Eminescu. Poetul reacționează relativ absent şi abia- 
straşnic îndemnat- ridică paharul pentru "țărănimea 
românească". 


A mai putut lucra creator Poetul în aceşti ani? Călin 
Cernăianu crede că da! Ce-i drept, Albumul "Epoca" 
publică în 1 ianuarie 1886, sub titlul Dalila, un fragment 
din Scrisoarea V, în plus Eminescu se arată foarte 
preocupat de traducerea Gramaticii sanskrite, chiar 
notând pe prima pagină a manuscrisului: "1886. În 

biblioteca de Iaşi”. Dar şi Albumul literar din 15 martie 
1886 publică poezia Nu mă înţelegi. Dar şi România 
liberă publică în 25 octombrie 1886 La steaua, preluată 
îndată de Convorbiri literare. 


Mult trebuie să fi resimţit Poetul nevoia de 
aprofundare a gândirii indiene, crede Amita Bhose. Să 
citească în original textele de bază, fără a se mai sprijini 
pe traduceri sub pretenţiile sale! Amita Bhose garantează 
pe manuscris vigoarea ştiinţifică  neaşteptată la un om 
abia ieşit din tulburări mentale. Sigur, creierul 
eminescian funcționează mai lent, dar mâna îl poate 
urma firesc, de unde şi aspectul deplin estetic al 
manuscrisului... 


Poetul e viu preocupat de Arheu(în cadrul 
interesului său pentru fondul originar al Fiinţei), aşadar 
ține să-şi alcătuiască o gramatică iniţiatică, una 
universală a ființei. Aşadar, Poetul se apucă de tradus în 
trei mari caiete lucrările eminente ale lui Fr.Bopp: 
Kritische Grammatik der  Sanskrita-Sprache in 
kurzerer Fassung(Berlin, 1845) şi Glossarium 
Comparativum Linguae Sanscritae in quo Omnes 
Sanscritae Radices et Vocabula Usitatissima 
Explicantur et Cum Vocabulis Graecis,Latinis, 
Germanicis, Lituanicis „Slavicis, Celticis Comparantum 
(Berlin, 1867). 

Iată-l la trudă pe Poet: de câte ori Bopp apelează la 
latină pentru a echivala termenii sanskriți, Eminescu 
foloseşte termeni germani. Utlizând din Bopp cinci 
sensuri pentru arh, apare deodată evidentă prin Poet către 
noi relaţia între sanskritul "arh" şi grecescul "archo". 
Constantin Barbu ne aminteşte de "Arheul" lui 
Schopenhauer şi preocuparea din 1886 a Poetului pentru 
Arheu se luminează: e o obsesie a ceea ce rămâne, Fiinţa 
prezentă în repaos. Pur şi simplu, pentru Eminescu de 
acum a intra în repaus înseamnă a intra în Prezenţă, adică 
Hyperion şi-a atins punctul de "moratoriu"! 


Săritor, Eminescu nu se preocupă doar de 
necazurile proprii, încă mai e în stare să se încarce şi cu 
ale semenilor, astfel că-de pildă-în februarie 1885 
intervine la influentul N.Gane pentru încetăţenirea unui 
profesor francez din laşi!(4) 


- Iaşul în 1884-1886 


Să ne dea de gândit că de câţiva ani, până şi jovialul 
Creangă oftează pentru "Eşul nostru cel oropsit”, cântând 
vehiculul-minune al schimbărilor de loc şi viaţă, care 
pentru ieşeni poate însemna drumul spre Bucureşti: 
"Fumul esă, trenul zboară,/Pasajerii liniştiţi,/Orice 
vreme-a fi afară,/Au pornit, îs bun porniţi!” 


Ce se mai întâmplă prin Junimea ieşeană? La o 
sărbătoare a ei, e invitat şi Hasdeu, dar "neastâmpăratul 
Faust" se scuză că-i răcit şi trimite "simpaticei Junimi" 

un salut umoristic: "Răscoaptă ani de douăzeci/ Ş-o zi pe 
an nebună/.../Bând la Cotnar, mâncând pilav"... 


=grupul vesel care vine de la Bucureşti pentru 
banchetul Junimii 


(Delavrancea) 


Mutarea lui Jacques Negruzzi la Bucureşti, cu tot cu 
Convorbiri..., dezvoltă în junimiştii ieşeni jale şi 
zădărnicie...Dacă şi Pogor a ajuns să se poarte cum se 
cuvine, vasăzică fără ghiduşii!? Degeabă anunţă Jacques 
despre primirea "caldă şi cordială" a amicilor 
bucureşteni, Gane se  îndoieşte de soarta 
Convorbirilor...şi a Mişcării în genere, uite că se tot 
usucă nişte crengi sănătoase ale Junimii, precum 
Caragiale, Creangă, Vlahuţă, Ollănescu, A. Demetriescu. 
Bine că rămân la laşi "rădăcinile" de nădejde! 


Cum se prezintă urbea în care a ajuns factotum 
bonomul "Conu Drăgănescu", alias N.Gane, când 
parlamentar, când primar/prefect/procuror general al 
zonei? 


Tare pitoresc se prezintă Iaşul, în sfera 
umană...Pentru boala sa cât nervoasă-cât lumească, lon 
Creangă se hotărăşte să se supună tratamentului "în 
salce", cum se mai întâmplase cu destulă lume bună în 
frunte cu Al. Xenopol. Aşadar, Povestaşul se supune 
unui tratament băbesc, constând în închiderea 4-6 

săptămâni într-o încăpere încălzită la 30 grade, pacientul 
hrănindu-se aproape numai cu ceaiuri şi zeamă din 
rădăcini de sarsaparilă(!)...Să fi rezistat Creangă totalul 
de 6 săptămâni, cum crede Jacques Negruzzi? Mai 
probabil e că gămanul n-a rezistat la înfometare, după 
cinci zile pretinzând mâncare "mamei Maria", 
doftoroaia implacabilă din Țicău: o pâine mare, o găină 
în mujdei, un castron cu sarmale, şapte-opt plăcinte şi o 
oca de vin de la "Bolta-Rece”. Apoi Creangă pleacă 
fericit! Dar Jacques Negruzzi îl vede pe Creangă deloc 
restabilit, coborând scara răului, de exemplu cu ocazia 
unui leşin de moarte, vreme de două ore la şcoală! 


Fac parte din peisajul ieşean şi biete ectoplasme din 
zona lui Creangă, alde popa Enăchescu şi Tinca Vartic, 
care vor tot pălăvrăgi oferind materie "credibilă" 
plastografilor literari ca Octav Minar: cică Eminescu ar 
fi ajuns să se îndoiască de paternitatea amicului său 
asupra Amintirilor din copilărie!? 


Inteligentul Ion Nădejde îşi urmează munca sa de 
furnică, cu ecou mult dincolo de mahalaua sa, pentru 
implantarea unui socialism românesc. "Socrate din 
Sărărie”, se exprimă în umor respectuos junimistul 
Burlă. Micul poet ieşean N. Beldiceanu dă glas tristului 
pitoresc provincial, ce mi-e Fălticeni/ce mi-e laşi: "Se 
fac mereu şoproane;/Şi iarmarocul zgomotos/Aduce 
caravane/Ce lume de cumpărători/Şi de înşelători...//...Ce 

muşinoiu furnicător/Vezi oameni, boi şi care//...Paiaţii 
costumaţi bizar/În aer tumba sar”. 


Presa locală devoalează o pustie morală. Ce se mai 
întâmplă prin Iaşi? Din  împuţinarea clientelei 
simandicoase, localurile cu ştaif ispitesc zgomotos pe 
parveniți: "Maison Jockey Club-Grand Restaurant de 
Paris" oferă spre delectare "table d'hote, dejeuner a trois 
francs, dîner a quatre francs". La cutare bal caritabil, la 
sala Galino, e reperat "un buchet colosal de doamne şi 
domnişoare". Un birjar-scapet face tărăboi de plată 
insuficientă în față la "Hotel de Russie", două juni 
gentlemani se duelează cu floreta din cauza unei 
circărițte, iar Al. Xenopol pierde un cățeluş 
alb...(urmează detalii) ş.c.]. 


Tineri inimoşi studenţi îl întâlnesc la "Borta-Rece” 
pe Eminescu; haină  roasă/chică  neagră/frunte 
naltă/tâmplă-n pumn şi-i oferă un excellent Cotnari, din 
acela din care merita să bea numai Poetul şi Ştefan cel 
Mare! Eminescu e mişcat... 


Bine surprinde Creangă banalitatea unui segment 
ieşean al acestor ani: « suntem sănătoşi, numai urgisita 
caracudă aleargă de colo-colo, bezmetic asemeni unui 
tăun cu paiu-n cur! » 


Îţi poţi lua lumea-n cap, cum face şi Eminescu, 
fugind la Bucureşti de Paştile 1886. Nu-l găseşte pe 
Maiorescu, plecat ca de obicei în vacanță pascală. 

Amicii sesizează îngrijoraţi că Poetului nu-i merge prea 
bine şi astfel i se raportează şi lui Maiorescu la 
întoarcere...Bunului  Chibici îi apare suspectă 
comportarea lui Eminescu de a se descălţa(ca la el acasă 
„..), când e invitat undeva la masă!? (5) 


-boală, suferințe, tratamente 


În noiembrie 1884, Poetul e internat la 
"Sf.Spiridon", unde-poate presat şi de şeful său, 
Caraiani-stă până la Anul Nou. Ce mică e lumea, îl 
îngrijeşte pe Poet un dr. Gavrilescu, care se va căsători 
cu o tânără frumoasă, fostă elevă a lui Miron Pompiliu, 
care se îndrăgosteşte de elevă, mai târziu închinându-i 
versuri şi cerând-o zadarnic în căsătorie. Această 
disperare îl va roade pe bietul Pompiliu până la moarte, 
iar frumoasa doamnă Gavrilescu va strânge amintiri 
despre Poetul din preajmă... 


Se pare că lui Eminescu i-au revenit în această 
perioadă rănile la picioare. În 1885, Poetul lipseşte lunile 
iulie şi august(concediu şi tratament), dar şi în 
noiembrie. Jacques Negruzzi ştie pozitiv că Eminescu şi 
Creangă varsă lacrimi cu schimbul, unul pentru boala 
celuilalt! 


Marele bolnav se întoarce de la tratament în 
septembrie 1886. O impresie, poate corectă, dar trecută 


prin multe subiectivități până a ajunge "ultimă ştire” în 
Românul, spune că tratamentul şi buna îngrijire au fost 

ca şi zadarnice, Eminescu ajungând în "agonie de 
moarte", adică Poetul e atât de slăbit încât apropiații se 
tem pentru viaţa lui. (6) 


-necuviinţele bolnavului 


Nota cândva Poetul în cartoanele sale un exorcism 
romantic: "Când lumea otrăvită zvârlind cu pietre-n 
mine/Va râde d-un nebun"... 


Nu toţi amicii ieşeni ai Marelui Bolnav înţeleg să-l 
menajeze cu tact şi simţul perspectivei...Unii chiar îl 
antrenează pe Poetul amator de socializare în chefuri 
vătămătoare sănătăţii. La petreceri din acestea, sau chiar 
inocente, Eminescu se înviorează oarecum şi chiar 
fredonează câte un cântecel poznaş! Mai cu seamă când 
se "probozeşte" cu Creangă şi Miron Pompiliu...Poetul 
îşi prăpădeşte nopțile la cafenele chantante şi a căpătat 
patima băuturii. 


De la o vreme, către mai 1886, Poetul schimbă 
registrul necuviinţelor, în sensul că nu mai bea dețănţat 
şi nu se mai agită pe la cafenele chantante, dar capătă noi 
năravuri mai înjositoare: cere bani de la diverşi indivizi, 
vag cunoscuţi; în plimbări, izbeşte cu băţul ziduri şi 
zăplazuri, sergentul de polipie îl duce la secţie pe 
scandalagiu, ajutat de victime, dar este imediat eliberat 
când e recunoscut; la teatru, se culcă pe o bancă în 
timpul spectacolului; nu mai ştie, pe stradă, de respect şi 
ruşine , damele Iaşului i-au luat frica şi-l ocolesc de 

departe; la Bibliotecă, pleacă din program, lăsând cărțile 
nepăzite, lucrează tembel şi cheltuieşte garanţiile băneşti 
ale cititorilor, e certat şi nu recunoaşte, sau se apără în 
faţa lui M.Pompiliu că n-a reclamat nimic vreun 
cetăţean! Din păcate, cu purtarea sa actuală, Eminescu se 
face perfect nesuferit bunilor ieşeni. 


Liceanul Nicolae lorga zăreşte "legenda nenorocirii 
Eminescu" în dreptul Hotelului Traian, cu trup îngroşat 
şi greoi la mers, cu o față bugetă de pe care smulge 
furios orice urmă de mustață, încercând să lovească cu 
băţul turnurile diforme ale doamnelor! 


În fața necuviinţelor lui Eminescu, inşii cu 
structură onestă gen Al.Philippide refuză să insiste pe 
etapa aceasta neplăcută şi pemibilă din viața Poetului, 
circulă şi destule "scornituri", e preferabil să-ți aduci 
aminte de structura rară a acestui om suferind: geniu 
poetic, pasionat de ştiinţă şi mare caracter. Uite, el 
Philippide nu recită decât Homer şi Scrisoarea I de 
Eminescu! Numai Eminescu cel zdravăn contează, omul 
care a învățat până şi sanskrita...Nici corectului C. 
Meissner nu-i place că-l vede des, prea des vai, pe 
Eminescu ori la cafeneaua selectă "Château aux fleurs", 
ori pe stradă, dar nu mai era zeul tânăr şi atât de îngrijit 
de prin 1874-1875, acum Poetul e doar spectacolul 
public al unui creier destrămat, de care n-ai nicio bucurie 
să vorbeşti, nici măcar să-ţi aminteşti. 

Ordinea publică se cuvine restabilită şi poliţia îl 
depune pe Eminescu la arestul comisiei disp.I, unde 
medici de renume sunt aşteptaţi să efectueze 
interogatoriul pacientului. Primul procuror al Iaşului 
dăduse un ordin de rechiziţiune în 5 XI 1886. 


Nu aflăm nicicum să fi existat, acum în 1886 la 
laşi, vreo expertiză care să-l declare alienat pe Poet, în 
care caz ar fi fost la îndemână Golia. În orice caz, s-ar fi 
constatat printr-un document de poliţie fapte de încălcare 
gravă a ordinii publice. Şi nici amestecul firesc al 
Procuraturii şi Tribunalului în afacere, pentru instituirea 
unei tutele, conform Codului Penal de atunci, art. 435. 
Pare sigur că autorităţile ieşene n-au alcătuit un "dosar 
Eminescu"! Zvonul că Marele Bolnav a revenit în starea 
de alienare, pare rezultatul unui meschin complot 
provincial(se debarasează laşul de un incomod fără 
mijloace de subzistență!?), de care dau seamă ziarele 
conservatoare din Bucureşti, Epoca şi România Liberă, 
din 14-15 noiembrie 1886. E foarte posibil adevărată 
varianta ziarului Liberalul din laşi, conform căreia 
Eminescu suferea grav de picioare şi epitropia 
onorabilului "Ospital" Sf. Spiridon văzându-l lipsit de 
"mijloacele necesare", să-l fi expediat la spitalul din 
Târgu-Neamţ. Şeful Bibliotecii, Caraiani, cere în 19 
noiembrie 1886 vacantarea postului, căci lucrările sunt 
multe şi importante, ele oricum au avut de suferit "din 
cauza sănătăţii domnului Eminescu". 

Antipaticul Caraiani are dreptate, un consult 
medical a avut loc, iar Marele Bolnav a fost expediat la 
"ospiciul de alienaţi de la Mânăstirea Neamţ" de către 
epitropul N.Gane de la Sf. Spiridon, urmare a unui ordin 
al Parchetului. Nefericitul este însoţit de un gardian, cu 
următorul document medical semnat de doctorii Iuliano 
şi Bogdan, fructe ale Şcolii pariziene: bolnavul 
Eminescu a suferit alienațiune mintală cu accese acute, 
probabil produse de gome sifilitice la creier şi exacerbate 
de consumul alcoolic. Cum starea lui Eminescu e 
periculoasă lui şi societăţii, se cuvine ca bolnavul să fie 
tratat un timp limitat, la latitudinea medicilor nemţeni. 


Tratamente inadecvate vor pecetlui soarta lui 
Eminescu, pare tare îndoielnic diagnosticul cu sifilis 
nervos sau hormonal! (7) 


-la bolnița Neamţ 


Avem motive să fim contrariaţi de necesitatea 
acestei internări a Poetului la acest stabiliment: nici 
vorbă că e suferind, dar este el cu adevărat alienat? 


În această toamnă 1886, pe fondul vreunei temeri 
de sfârşit funest, soseşte de la schitul Pocrov un 
duhovnic spre a-l spovedi şi împărtăşi după cuviinţă pe 
"poetul Eminescu”. E prezent şi un cetăţean din 
Crăcăuani, viitor primar...Duhovnicul îl găseşte pe Poet 
cu mintea limpede, doar că tare trist şi posac! Poate că 
oameni de bună credinţă au dorit tocmai această mărturie 

împotriva curentului asupra echilibrului psihic al 
Poetului, doar preoțimea nu spovedeşte dezechilibraţi. Să 
rămânem recunoscători unor Paul Miron şi Artur 
Silvestri pentru această utilă dezgropare arheologică şi să 
reținem că Poetul ar fi sărutat mâna duhovnicului, 
implorând principial să fie îngropat într-o mânăstire de 
maici, la malul mării, spre a asculta în fiecare seară 
Lumină lină!? 


Lui Eminescu putea să-i convină această formă de 
"ajutor social", nu-i exclus să fi fost opţiunea lui, doar 
Creangă păstra influente relaţii popeşti, inclusiv un unchi 
preot tocmai la paraclisul spitalului nemţean şi chiar 
alături de spital se găseşte casa  Veronicăi 
Micle(cumpărând-o cândva , mama Veronicăi contribuia 
la întreţinerea spitalului). De ce să stea un om ca Poetul 
la "ospiciu"?! Mai cu seamă că Eminescu se menţine 
îndârjit împotriva medicilor ieşeni, pe care-i acuză de 
formalism şi indiferenţă faţă de caracterul bolii sale, faţă 
de persoana sa! 


La ospiciul nemţean, Eminescu este îngrijit de un 
dr. N.Ursulescu, care vine de la oraş de două ori pe 
săptămână. El dă ca prim diagnostic "manie furibundă”, 
apoi şterge şi notează "delirium tremens". Tratamentul 
din bolniţă este oribil: hidroterapie cu apă rece şi găleți 
cu apă turnate pe cap, plus bătăi cu frânghia udă. Acest 
tratament barbar era utilizat îndeosebi pentru maniaci şi 

e posibil să-l fi suferit şi Eminescu, dar dacă el ar fi avut 
într-adevăr "delirium tremens", ar fi pierit repede... 


Nu e chiar lipsit de mijloace Poetul, iată că i se 
trimit de la Biblioteca ieşeană statele de plată pentru 
salariul pe care-l mai are de primit, dar poţi să opreşti 
mecanismul bunăvoinţei? lar se pornesc "listele de 
subscripţie”, atât de neplăcute lui Eminescu! Formă cu 
mare trecere, acum, printre liceeni, îndeosebi cei 
ieşeni. ..Nu suntem convinşi că amicul Creangă(şmecher 
simulant şi narcisist al sărăciei) a contribuit cu ceva, dar 
țăran practic vine cu ideea tipăririi foiţei de ţigară cu 
portretul Marelui Bolnav. Creangă compătimeşte sincer 
cu Eminescu, "bolniţa" tot un soi de închisoare rămâne. 


Şi-l  lipeşte de suflet pe Marele Bolnav 
administratorul bolniţei, Leon Oricescu, care sesizează 
cu bucurie înseninarea bruscă a ilustrului pacient în 
ianuarie 1887! Eminescu nu mai e claustrat, poate 
circula prin frumoasele împrejurimi...Departe în urmă a 
rămas agitația, când Poetul se lovea de pereţii şi 
balcoanele bolniţei!? 


Primii biografi  eminescieni(junimiştii Jacques 
Negruzzi şi N. Petraşcu) nu pomenesc nimic de vreo 
şedere a Poetului pe la "balamucul” din Neamţ...Cu atât 
mai mult, nu vedem de ce-ar fi fost supus Eminescu la 
asprele tratamente locale pentru alienaţi:... 

Mai lucrează câte ceva Poetul? Se pare că la 
început de 1887, are pregătită poezia De ce nu-mi vii, 
dar patetismul gestului este amorţit de vechimea 
textului(probabil încă de prin 1871...), oricum amintirile 
iubirii acum răsună! De expedierea creaţiei eminesciene 
spre marea revistă se ocupă administratorul cel 
cumsecade. 


Convorbiri literare publică în 1 februarie 1887 De 
ce nu-mi vii, iar Veronica Micle-recepţionând în contul 
ei mesajul-îi trimite în câteva zile placheta ei de versuri, 
cu dedicație "ca o mărturisire de neştearsă dragoste"... 


Vin şi oaspeţi la marele bolnav, Vlahuţă şi Morţun. 
Dar de ce tac şi nu se implică pontifii junimişti, a obosit, 
s-a gripat Marele Mecanism, cu Maiorescu în frunte? 
Eminescu mai dă câte un semnal de aducere-aminte... 


ÎI vizitează pe Poet onestul Şt.Vârgolici, care-l 
găseşte "cu totul bine", dar grija cea mare e alta: dacă 
Poetul se-ntoarce la Iaşi, n-ar avea cu ce trăi...Să ia deci 
aminte Jacques Negruzzi la Bucureşti, cu trimitere 
aluzivă departe: nu se poate face ceva pentru Eminescu, 
vreo rentă viageră/recompensă naţională/pensiune la 
vreun boier bucureştean? E o ruşine pentru ţară-se 
ambalează cu justeţe junimistul ieşean-că un om ca 
Eminescu să nu aibă cele necesare vieţii, când numele 
său va trăi cât veacurile! 

Dar mai ales îl vizitează Creangă, într-o frumoasă 
zi de iarnă, cu omăt "cât o palmă domnească". Poetul se 
manifestă deplin limpezit la minte, perfect încadrat în 
epifania iernii nemţene. Dis de dimineaţă, Creangă 
observă din arhondaricul mânăstirii un curcubeu la 
răsărit, poate un semn de bun viitor pentru sine şi 
Eminescu! Povestaşul îşi propune să urmărească mai 
atent starea lui Eminescu, doar au boli apropiate... (8) 


- Politică (9) 
-Junime etc. 


După Paştile 1886, se pare că seratele literare vor 
începe la Jacques Negruzzi... 


Se circumscriu Junimii şi activităţi dezinvolte ca 
aceea a domnişoarei Anna Rosetti(apropiată a Cercului 
şi a lui Maiorescu), de exemplu teatrul de amatori la care 
participă Caragiale ş.a., uneori şi Slavici, în care situaţie 
domnişoara Rosetti îl invită ştrengăreşte pe autorul 
Conului Leonida...:"Bobocule, ca dumneata mai rar 
cineva, tocmai când are națiunea nevoie de un 
sprijin...Cred că am vorbit destul de frumos. Chiar 
moartea de ţi s-ar trage în lupta cu Reacţiunea...îţi pot 
făgădui cei 30 de muzicanți pentru înmormântare, cu 
toate că nu te-ai abonat la Figaro"...(10) 


-TM omul 

Din exterior, s-ar zice că Maiorescu "e bine, cu 
toată familia”, dar îi mai pasă ca înainte că şi Kremnitzii 
se află bine, că Baby a crescut şi învaţă de mai mare 
dragul, iar micul Emanoil Kremnitz e un drăgălaş 
contemplativ, care pune casa în mişcare? 


În faţa neplăcerilor lui Slavici la Sibiu, cu Tribuna 
lui, Magistrul îi scrie în mai 1886: "Ştii că nu sunt 
partizan al martiriului de prisos", aşa că degeaba e 
întâmpinat persecutatul Slavici cu 30 de trăsuri la gară, e 
prea puţin pentru viață(sind zu wenif furs Leben), bine 
că a scăpat deocamdată doar cu o amendă de 100 florini, 
viaţa contează(kostetnicht das Leben...mit dem blaue 
Auge  davonkommen). Decât  "martirologia'”, e 
preferabilă liniştea! (11) 


-Divorțul (12) 
-căsătoria TM 


Clara Kremnitz nu s-a prezentat la înfățişările de la 
tribunal, preferând să se întoarcă în ţara ei. Livia 
hotărăşte: "Tată, tu rămâi în casă cu o femeie tânără, 
mama e singură şi eu trebuie s-o însoțesc în Germania”. 
Maiorescu spune intimilor săi: "Nu puteam fi toată viaţa 
sclavul unei greşeli din tinereţe”. 


KAL 


"Femeea tânără" a lui Maiorescu este domnişoara 
Anna Rosetti, din familia boierească a Rostteştilor, 
născută în 1854, cu studii la pensionatul de fete al 

doamnei Blaremberg. De ani buni insinuată în preajma 
mentorului Junimii şi suspectată de prea binevoitoarea 
Clara Maiorescu... 


Invitat şi el la Curtea de Argeş, Duiliu Zamfirescu 
se scuză, a fost reţinut la muncă de şefi, "cauză bufonă", 
altfel îl felicită inimos şi spiritual pe Maiorescu, unul ca 
el ştie să acopere cu graţie, seninătate şi fineţe funcțiunea 


AL 


"grea şi comică", îndeobşte, de mire! 


Maiorescu se descurcă, nunta e reuşită şi prin a 
doua venire a lui Hymeneu, Jacques Negruzzi şi 
consoarta devin cumnați cu Magistrul şi sunt foarte 
drăguți la nuntă, cel puțin Jacques se poartă ca-n 
vremurile obraznicei lor tinereţi junimiste.(13) 


-cuplul 


În salonaşul cu tapet roşu închis din strada Mercur, 
apare un portret zâmbitor al noii doamne Maiorescu. Dar 
Magistrul ştie să-şi înveţe oaspeţii să plece la orele 22, 
doar în reşedinţa din Mercur nu se inversează ziua cu 
noaptea, hai treacă-meargă orele 24, atunci Maiorescu 
rosteşte "Mezzanotte" şi dispare. lar mesele casei 
Maiorescu sunt sans recherche, cu mâncăruri care se 
contrazic între ele! 


Când în casă se află doar oaspeţi intimi, Ana 
depune o sărutare pe fruntea măreaţă a soţului ei, şi-cum 
nu-i plac "ostrogoţii"-apreciază cu un "bravo" politețea 

lui N. Petraşcu, după care sărutul ei seamănă cu un 
trandafir cățărător pe frontispiciul unui templu. 


Ana nu-i frumoasă, dar are mâini adorabile ca 
albeaţă şi formă. Se îmbracă şi se coafează fără cine ştie 
ce stil... 


Ana e antrenată şi altfel în preocupările soţului, de 
exemplu când vine la ea madam Caragiale să roage de-o 
intervenție pentru năbădăiosul ei soţ. E 1890 şi 
Maiorescu nu  obişnuieşte să colaboreze cu 
guvernamentali deloc apropiaţi, cum ar fi actualul 
Prezident de Consiliu, generalul Manu, cu care are-ca 
junimist-rele relaţii politice, dar în faţa stăruinţei 
feminine, Magistrul îşi calcă pe conştiinţă...Nenea Iancu 
mai avusese câte o sinecură lucrativă şi se putea crede că 
încă una l-ar mulțumi, Maiorescu se execută şi-i găseşte 
o slujbă bună de 450 lei lunar(Magistrul şi alţii 
încercaseră să-l pregătească pe pretenţios că nu poate fi 
vorba de profesorat şi magistratură, care cer studii 
specializate), dar când să-i anunţe vestea bună, Caragiale 
într-o sâcâială extremă, plus mitocănia de comportament, 
refuză pe amfitrion în casa lui, aşa că Maiorescu se duce 
iar pentru a ruga să nu se publice decretul de numire. Şi 
tot Magistrul îşi cere scuze lui Caragiale! 


Ii place lui Maiorescu să se răsfeţe. De exemplu, 
Magistrul face mărturisire vreunui tânăr că lui îi place să 
vorbească, nicidecum să scrie. Ah, mois je suis mauvais 

ecrivain! Cum aşa, se miră compagnonul?! Ei, până la 
urmă se mai îndreaptă, dar numai cu ajutorul nevesti-mii. 
Graţie...Nu degeaba semnează Anicuţa unele scrisori 
"Secretarul intim”. 


Ana se antrenează voioasă în voiaje europene, de 
pildă gust nu numai peisajul italian, dar îşi oferă şi 
consumaţii groaznice de ciocolata şi prosciuto la 
cafeneaua romană  Gesu...lar Titu concluzionează 
înțelept: las'că fu bine! 


Maiorescu ştie să ofere daruri de aniversarea 
căsătoriei, de pildă un mărțişor cu cheiță de 
aur(descuietoarea inimilor...). Semne externe de aducere 
aminte! Anicuţa este şi confidentă intelectuală, ei îi 
citeşte paginile lui scrise. (14) 


- iar Em peste intimitate 


Într-o scrisoare din 10 septembrie 1887 către 
cumnatul Jacques, Maiorescu mărturiseşte că, timp de 
câteva zile, el şi Anicuţa s-au pitulat de lume în cuibul 
din strada Mercur nr.1. E dreptul omului la un pic de 
intimitate şi fericire, să zicem, doar alţii se pitulează o 
viaţă întreagă! Dar soseşte o scrisoare a lui Creangă, cu 
acel ton unic de lamento, în care altfel jovialul povestaş 
şopteşte că adoarme cu jale, cu gândul la ce a fost 
Junimea şi ce a ajuns acum şi mai ales la ce a fost şi ce- 
a ajuns Eminescu! Ce şoc a resimţit Magistrul, ne 
închipuim. 

Parcurgând cartea  Veronicăi, Eminescu se 
recunoaşte ca personaj în câte o poezie, de exemplu Lui 
X, datată 28 august 1885: "Vârful nalt al piramidei, 
ochiul meu abia-l atinge/Lâng-acest colos de piatră vezi 
tu cât de mică sunt"...Veronica, spăşită, se-ntoarce la 
iubit. 


Într-acestea, Poetul îşi vede de necazurile lui: 
invitat în familia administratorului  stabilimentului 
nemţean, el lasă unui fost coleg de şcoală impresia de 
om deplin sănătos! De altfel, în aprilie 1888 însănătoşitul 
se îndreaptă-însoțit de aceşti sufletişti-spre Botoşani, 
deşi Creangă şi M. Pompiliu, întâlniți în gara Paşcani, îl 
îndeamnă spre laşi pe Marele Bolnav. 


Amicul Scipione Bădescu relua, la 19 martie 1887 
în paginile Curierului român din Botoşani, "cea mai nouă 
poezie de Eminescu" De ce nu-mi vii. La un popas prin 
Iaşi, doamna Cornelia Emilian(o mare binevoitoare a 
Harietei şi a fratelui ei Mihai) nu-şi poate reprima o 
curiozitate feminină: e adevărat că Poetul a îndrăznit s-o 
contrarieze pe Carmen Sylva cu replica "Nu sunteţi 
regina poeziei"? Eminescu răspunde doar printr-un 
surâs!(15). E vremea să ne obişnuim cu acest surâs de 
Sfinx, sau  Giocondă  nietzscheană, amestec de 
îngăduinţă, cruzime, neîncredere în oameni. 

- Junime etc. 

I.E.Torouțiu,op.cit.,V,p.243 şi VILpp.277-278;Titu 

Cardaş, op.cit.,I,p.21;Augustin Z.N.Pop. Multe şi 
mărunte despre Eminescu,p.7 şi Mărturii..., p.183; 

Capitol 14:1887-1889 


Botoşani 


Ce credea Poetul despre Botoşani?.......Nu crezuse 
că avea să se mai întoarcă vreodată pe aici... 


Ne închipuim că fără emoție Poetul a schiţat 
"Botoşaniul" pentru Lexikonul nemţesc, deci fost 
important oraş "intermabional" al Moldovei de Sus şi cea 
mai nordică staţie de cale ferată a ţării. Altădată oraş cu 
bâlciuri semnificative, acum cu peste 30000 de locuitori, 
16 biserici, 13 sinagoge, 2 licee, un teatru, o tipografie şi 
un spital. Oraşul comercializează în Austria vite şi 
cereale. Cu două veacuri în urmă, oraşul îşi fabrica 
"boieri" prin slujbe neplătite la stat, dar nu era o 
nobilime ereditară. 


În 11 aprilie 1887, Poetul îşi face apariţia în 
Botoşani, aparent însănătoşit, nu doar primit la gară 
festiv/patetic/provincial, dar şi salutat printr-un editorial 
în chenar(Poetul Eminescu este oaspetele urbei noastre) 
de Scipione Bădescu, în ziarul local Curierul român! 

Surioara preferată a lui Eminescu, Harieta, observă 
lucid târgul: Surioarei îi e drag că Mihai s-a tras din 
instinct la ea şi pretinde tuturor să fie lăsată să-şi 
îngrijească fratele bolnav cum crede ea că e mai bine! 
Totuşi scena emblematică a destinului de moment al 
Poetului este îmbrăţişarea sa, pe o uliţă a târgului, într-o 
zi de primăvară, cu Scipione Bădescu. (1) 


-Harieta 


Într-o scrisoare din Cernăuţi, septembrie 1882, o 
vedem dând cu aplomb şi sufletism sfaturi medicale unei 
domnişoare bucovinence, culminând cu: "paţientul să nu 
lepede sara colţunii” şi dându-şi adresa "Fraulein 
Henriette Eminescu, Botuschan, Rumanien". 


Inteligentă nativ ca un mic Napoleon, înţeleaptă, 
cum o văzuse marele ei frate, Harieta ar fi putut fi 
drăgălaşă, dacă n-ar fi suferit de traume fizice şi teribile 
complexe psihice. Paralitică din copilărie, rămăsese de 
statura unei copile de 10 ani(va mai creşte târziu, după 
băi medicale), în genere dominată de debilitate şi 
nervozitate. Are statură "mijlocie", faţa brună şi obrazul 
oval, păr negru, ochi negri: date de paşaport cu care 
călătoreşte în 1884 "în statile Europei”. A devenit 
calculată şi ranchiunieră! Acum, Harieta are 28 de ani 


(2) 
-dr.Isak 

Acest bătrân drăguţ execută personal primele opt 
fricţiuni cu mercur Marelui Bolnav, s-ar zice că el l-a 
salvat de la moarte pe Mihai, e convinsă Harieta!(3) 


-starea bolnavului; îngrijire 


bN i 


Toată luna mai se perindă "amici" pe la Marele 
Bolnav acasă. 


Dr. Isak e de bună credință şi totuşi poate chiar 
stilul său de a trata presupusele "pustule sifilitice" de la 
picioare cu mercur, îi va fi fatal Marelui Bolnav! După 
vreo lună de tratament inadecvat, Poetul se găseşte iarăşi 
într-o stare foarte gravă, nu maniac, ci melancolic. 


În iulie 1887, Eminescu e consultat la Iaşi de un 
grup de cinci medici, între care un universitar Riegler şi 
un medic-$Şef al Corpului IV de armată. Distinşii slujitori 
ai lui Esculap nu sunt deloc convinşi că Marele Bolnav 
ar suferi de sifilis, doar recomandă ca Eminescu să fie 
trimis la băi, spre a-şi trata "boala neglijată de la 
picioare". (4) 


-voiaj de boală Viena etc. 


La întoarcerea Poetului de la Hall, starea sa pare 
atât de lipsită de speranţă, încât şi exaltatul S. Bădescu 
tresare: "putem zice că nu mai este”. În septembrie, 

Marele Bolnav abia mai consumă zilnic un ou şi puţin 
lapte! (5) 


-ajutoare materiale; onorarii 


În decembrie, Poetul-însoţit de paladinul său S. 
Bădescu-participă în loja Teatrului botoşănean la un 
spectacol oferit în beneficiul său de trupa Tardiny. Se 
obţine un beneficiu net de 646 lei, din care Eninescu 
primeşte în mână cca. 200 lei, restul fiindu-i depuşi la 
Casa de economii.(6) 


-pensia locală, meschinării, hoţie (7) 
- plimbări, viaţă socială, băut, relaţii umane 


Trebuie să fi fost un spectacol, pentru botoşănenii 
mai mult sau mai puţin cumsecade, plimbarea pe străzile 
târgului a celor două jucării stricate, nici măcar din cauza 
vârstei! 


Scipione Bădescu îl tot ispiteşte pe Poet să 
încerce, cu vreo opt butelci de şampanie, o "colaţiune 


KALI 


fraternă" ca pe vremuri... 


Cum şi Eminescu o vizitase la Suceava pe Aglae, e 
rândul acesteia să-i viziteze-împreună cu soțul şi cei doi 
băieți-pe frații bolnavi de la Botoşani, Mihai şi Harieta. 
Poetul e îndeajuns de scârbit şi bănuitor față de colectele 
gălăgioase făcute în numele lui, faţă de orice publicitate, 
totuşi la insistențele Aglaei încuviințează, la 30 

septembrie 1888, unor liceeni din Bucureşti să se 
constituie în "Societatea Eminescu”. (8) 


creaţie? 


În 1 iulie 1887 apare în Convorbiri literare poezia 
Kamadeva. A. C.Cuza, tânăr junimist deocamdată, zice 
că a cules-o de pe jos din dormitorul lui Eminescu! Mai 
scrie acum Poetul? 


Pe vremea studenţiei berlineze, Poetul a parcurs o 
antologie de poezie americană şi a reţinut-între altele-o 
Kamadewa a unui Bayard Taylor , pe care traducătorul 
german o însoțea cu o notă: "Kama oder Kamadeva, der 
Liebesgott der Inder". Asta chiar reiese din textul poetic, 
care slăveşte naşterea plină de farmec, din apele 
Gangelui, a zeului. Parcă s-a coborât pe lume în cântec şi 
descântec, cum ştie Eminescu din Heliade, tresărind la 
provocarea colegului american: "Die Herzen Aller 
bebten traumverloren/Den hochsten Flug des Dichters 
Harfe nahm"...(=Toate inimile tresăreau pierdute în 
vis/Harfa poetului a urcat în tării) 


Maiorescu însoţeşte poezia eminesciană cu o notă 
şi cu o reproducere după o stampă, înfăţişându-l pe 
mitologicul zeu indian al iubirii. 


Kamadeva ne ajută să percepem cât mai putea fi 
vorba de proces creator la Marele Bolnav: poezia exista 
în 3 variante din 1876, aflate în cartoanele sale. Şi Poctul 

păstrează arhaismul "a certa" cu sens de pedeapsă. E 
important să credem că mesajul ca şi testamentar 
eminescian cuprinde jocuri tandre de iubire, ca şi umor 
ludic!(9) 


-TM, Junimea bucureşteană, omul 


Pe la Junimea bucureşteană, în camera de lângă 
biroul lui Maiorescu, vin obişnuit P. P. Carp, Jacques 
Negruzzi, Odobescu, Caragiale, plus alți câţiva şi 
ocazional Alecsandri, sau V. Pogor. Funcţionează 
vechiul nărav junimist cu "anecdota primează" şi 
Caragiale se impune chiar şi în faţa lui Carp, omul cel 
mai puţin respectuos din lume! 


Când citeşte Alecsandri, căruia oricum i se face o 
primire de tot deosebită, pluteşte în aer sărbătoarea şi e 
savurat până şi accentul blând moldovenesc al ilustrului 
citind, în şedinţe succesive Ovidiu. Şi ce simpatic se 
poartă Odobescu cel cu frumos cap blond, trecând câte 
un manuscris lui Maiorescu: "Dumneata ai cetirea 
măiastră! "Şi într-adevăr, Magistrul ştie să înalțe o 
lucrare prin dicţie... 


Duiliu Zamfirescu îl aduce în Mercur pe N. 
Petraşcu, debutant în critică. Citeşte nişte pagini despre 
Delavrancea, P. P. Carp face spirite pe marginea citatelor 
din scriitorul executat, iar Maiorescu punctează gestual 
şi mimic. Încurajat, tânărul Petraşcu va reveni la 
Junimea. 

Debutantul e invitat, împreună cu Duiliu, la un 
dejun maiorescian şi crede că s-a purtat îndeajuns de 
CUVIINCIOS şi măsurat, spre a intra în grațiile Magistrului. 
Într-adevăr, va mai fi adesea invitat. 


Şi ca ministru în curând, Maiorescu nu uită să se 
intereseze de îmbolnăvirea gravă a amicului Melik de la 
laşi. (10) 


-guvernarea conservatoare 


Zicea P. P. Carp-cu aluzie la prea lunga domnie 
liberală-că s-ar cuveni respectat un principiu de înaltă 
moralitate ca un partid să nu se înveşnicească la cârma 
țării până-şi sleieşte chiar toate puterile şi-şi exasperează 
duşmanii politici. Şi iată că în sfârşit guvernarea liberală 
cade în primăvara lui 1888. 


Ia te uită, la început trece meteoric ca ministru la 
Comerţ/ Industrii/ Agricultură şi Domenii, "Conu 
Drăgănescu '-N.Gane! 


În martie 1888, a doua zi după intrarea în guvern, 
Maiorescu-tocmai refuzat de Slavici în preluarea 
direcțiunii Azilului "Elena Doamna'-se plimbă cu 
ardeleanul pe lângă Grădina Episcopiei şi Slavici emite 
îngrijorarea că în toamnă va reveni Brătianu, la care 
Maiorescu răspunde că liberalii sunt duşi pentru perioada 
imediat apreciabilă de câţiva ani! 

În ceea ce-l priveşte, Maiorescu a căzut în alegeri 
la Colegiul II , mai ţine câte un discurs şi se găseşte în 
cea mai bună dispoziţie. În guvern are o poziţie la fel de 
sigură ca P. P. Carp, dar sunt unele griji dinspre viitoarea 
atitudine a Camerei, Maiorescu a şi dus Mesajul regelui 
la Sinaia....Al. Lahovary şi generalul Manu dau bune 
semne privitoare la o posibilă înţelegere definitivă cu 
conservatorii. Dacă ar fi după Ana, s-ar retrage Titu de la 
minister, mulţumindu-se cu o excursie la Roma şi 
profesura/advocatura/deputăţia, dar regele şi Carp nici să 
n-audă de aşa ceva! Într-acestea, Maiorescu forţează 
decorarea câte unui vrednic amic ciufut ca Melik, în 
stare să refuze crucea de cavaler al Stelei României, 
acceptând-o doar pe cea de "ofițer" şi tot ministrul 
trebuie să se explice cu un rege mirat. 


Chiar şi la sfârşitul anului 1888,guvernul are teamă 
de o răscoală ţărănească în primăvara următoare şi caută 
să se asigure de loialitatea învâăţătorilor rurali. 


Cât îl priveşte pe P. P. Carp, ministru de externe, el 
trimite  imperturbabilă poruncă  rătăcitului N. 
Gane(devenit canalie liberală) să voteze, cu amicii săi 
politici din Parlament, pentru conservatori! 


La Botoşani, biata Harietă ajunge să creadă(desigur 
nu singură!) că Mihai este "rugat să primească un post 
destul de însemnat" de la noul guvern, astfel că şi de nu 

se rezolvă pensia-sora şi fratele nu vor muri de foame, 
sprijinitorii lui Eminescu să nu ducă grija!(11) 


-TM ministru 


Caragiale pofteşte o anume înaltă funcţie şi Duiliu 
Zamfirescu ar fi insistat pe lângă Maiorescu să-l 
numească pe Caragiale director general al Teatrelor. 
Sigur, ambii domni încearcă să se convingă că oricât un 
Caragiale il ne fera pas long feu, dar trebuie totuşi pus! 
Maiorescu se consultă şi cu amicii vechi: Jacques 
Negruzzi crede că nu l-ar prinde pe Caragiale efortul 
subtil managerial şi o şi spune în faţă postulantului, care 
nu i-o va ierta, prea visase îndelung Caragiale această 
funcţie... 


E dificilă lumea artiştilor dramatici şi Caragiale 
trebuie să se explice cu ministrul, la pârele şi plângerile 
actoriceşti. Directorul nu înţelege de ce-ar trebui să 
miluiască din diurna sa de 380 lei pe vreun veteran, 
preferă energii tinere, membri valizi în Societatea 
dramatică. În aceasta are dreptate Caragiale, dar au 
dreptate şi actorii "valizi"! 


Treptat, Maiorescu devine nemulțumit de prestaţia 
directorului şi de stilul său de muncă, iar Caragiale nu 
mai ştie pe unde să-şi scoată cămaşa, blazat şi dezgustat! 
Informat, Duiliu încearcă să spere în competenţa 
directorială a lui Caragiale, dar îl şi compătimeşte pe 
ministru de surprizele oferite de "protejaţii săi nebuni" şi 

crede că Maiorescu ar trebui ferit de acest gen de 
"recunoştinţă"! 


Dar marea preocupare a ministrului se adresează 
învățământului. Încă de la instalare, solicită Emiliei 
propuneri de modificare a regulamentului şcolilor 
private, iar vechiului amic şi colaborator Melik îi cere 
sugestii de ce poate săvârşi ca ministru imediat/cu 
minte/moderat, mai cu seamă că acest apropiat îl 
suspicionează pe ministru de "sfârle", spre oroarea 
maioresciană. 


O trimite pe tânăra Ana Conta în Austria, Franţa şi 
Germania, spre a cerceta organizarea şcolară de acolo şi 
legaţiile României sunt rugate să-i acorde tot sprijinul 
acestei tinere în îndeplinirea misiunii ei guvernamentale. 
Maiorescu cheamă în România şi câte un profesor 
capabil din Imperiul Habsburgic, precum Borgovan, 
chiar dacă drepturile lor la pensie în ţară erau cam 
confuze...Pretinde demisia unuia, cercetează profilul cam 
"curios" al altuia, verifică multă lume. Îl destituie pe 
poețelul Vlahuţă, tot de el numit revizor "în valea 
poetică a Prahovei”, pentru că are tupeul a lipsi la 
conferinţa conservatorilor din Ploieşti, la care asistă 
însuşi ministrul. E atent Maiorescu şi cu funcționarea 
biroului de expediţie al ministerului, care lucrează la 
maxim, adresele având să zboare în toate direcţiile ţării! 

Ministrul cercetează cu de-amănuntul câte un caz 
din laşi, la rugămintea Emiliei şi domnişoara protejată e 
asigurată că nu va avea supărări... 


O muncă încordată îi pretinde ministrului şi 
chestiunile de cult, de exemplu Sinodul şi regularea 
eparhiilor clerului de mir, aceasta peste tevatura curentă 
a Senatului şi Camerei. Renumitul episcop Melchisedec 
îi scrie lui Maiorescu un mesaj încurcat despre primejdia 
simpatiilor față de Biserica Rusă, oricum un pericol mai 
mic decât presiunea Austriei adupra ortodoxiei!(12) 


"Bălăuca"; plecarea lui Em la Buc 
=ce mai făcuse în aceşti ani Veronica Micle 


Harieta e foarte iritată pe Veronica şi geloasă pe 
iubirea fidelă a fratelui pentru acea femeie, pe care 
paralitica a  poreclit-o  "Bălăuca !"Trimiţând cuiva 
celebra fotografie a fratelui ei de la 19 ani, Harieta pare 
convinsă că Mihai a făcut poza de dragul acelei femei 
nefaste, fiind de atunci în mrejele ei... 


"Bălăuca" a apărut în aprilie 1888 la Botoşani şi 
Poetul arată asemenea emoție, încât Harieta se sperie 
cumplit! Veronica pare geloasă că Mihai ţine la Harieta, 
surioara e primejdioasă, aşa că Bălăuca vine fără de 
veste, altfel riscând să nu fie primită de cerberul 
paralitic! Harietei nu-i rămâne decât să rumege sumbru. 

De ce nu a preocupat-o Mihai când era bolnav şi 
vine acum la de-a gata? Acum îi convine damei să fie 
"doamna Eminescu", are alt gust chestia. Harieta e iritată 
că bibiloii stau toată ziua împreună şi clocesc planuri! 
Mare nenorocire a fost mereu "Bălăuca" pe capul lui 
Mhai, iar acum el o crede şi plânge...Ea e o "cochetă" şi, 
în plus, îi aduce în casă Harietei nespălaţi(?) de-ai ei şi 
pe surioară o apucă fiorii de soarta lui Mihai! 


Mă rog, tare nu-i place Harietei nici gestul sfidător 
al "Bălăucii” de a afirma lumii bune din Botoşani că 
preferă să fie metresa unui Eminescu, decât femeia unui 
prinț. Draga de Veronica! Citeşte modestele încercări 
poetice botoşănene ale Marelui Bolnav şi zâmbeşte de o 
dedicație a sa către o binefăcătoare recentă: "o facere de 
bine până la tine, Mihai, n-a fost poetizată!", iar Poetul 
răspunde liniştit că aşa a fost inspirat. 


Bucureşti şi în toamnă ne vom stabili în 
Botoşani...lar Poetul îi promite surioarei sale că-de se va 
angaja-o ia şi pe ea la Bucureşti, dar Harieta se fereşte, 
sceptică, de a se culca pe o ureche! Bietul Mihai va fi 
obligat să-şi toace toţi banii cu "cocheta lui bibică"”, pe 
"tualete şi ghilele", unde ar mai fi loc de cheltuială şi 
pentru o sărmană surioară?! Tot prinde ceva Harieta din 
planurile bibiloilor: Bălăuca îndeamnă insistent hai şi hai 
Mihai la Bucureşti, în toamnă ne vom stabili în 


Botoşani...lar Poetul îi promite surioarei sale că-de se va 

angaja-o ia şi pe ea la Bucureşti, dar Harieta se fereşte, 
sceptică, de a se culca pe o ureche! 


Şi pe 12 aprilie(stil vechi) 1888, Eminescu pleacă 
spre Bucureşti.(13) 


- instalarea lui Em la Buc 


Ajuns în Capitală, Poetul nu se grăbeşte a da veste 
Harietei, care se zbuciumă în căsuţa din Botoşani, 
neştiindu-i noua adresă. În plus, sărmana e foarte 
încurcată: neaşteptându-se la "lovitură", Harieta a luat o 
locuinţă cu chirie şi acum nu mai ştie cum să se descurce 
cu proprietarul, care nici nu se află în Botoşani! 


În fine, Mihai îi scrie după vreo lună Harietei o 
carte poştală, comunicând că e bine şi la caz ferice o 
aduce şi pe surioară la Bucureşti. Dar Poetul tot nu-şi dă 
adresa şi biata Harictă îi trimite de-a surda 6 scrisori 
recomandate...Îl roagă pe Miron Pompiliu că-la caz că 
află adresa "adevărată" a fratelui dispărut-să i-o 
comunice şi ei. O fi tot Bălăuca de vină şi nu-i predă lui 
Mihai scrisorile în care surioara îl conjură să se întoarcă 
la Botoşani. Ce păcat, cu ea Mihai se afla aproape şi de 
scăpare şi de pensie...lar ea, surioara, avea un sprijin 
moral! E limpede, Bălăuca s-a reîntors la Mihai numai în 
speranţa pensiei... 

Ziarul România liberă îl ia colaborator, mai mult 
ca să-i dea un salariu, decât pentru a se folosi de munca 
lui.(14) 


- portretul lui Gh.Panu 


Şederea la Paris pentru studii îl radicalizează 
privitor atât la conţinutul Convorbirilor literare, cât şi în 
privinţa artei moderne, crezându-i pe admiratorii lui 
Venus din Millo nişte "şarlatani"(ar intra aici, 
subînţeleşi, Eminescu, Maiorescu & co.!?). De altfel, 
Panu se preocupă acum de sociologie, considerând 
vocaţia sa pentru istorie pernicioasă prin ura pe care ar 
trezi-o...De fapt, fusese mai mult diletant în istorie, dar 
în genere era inteligent, 1steţ, spontan şi-în vremea 
atacurilor anti- hasdeene-plin de bun simţ polemic. 


În această perioadă, 1888-1889, Panu e preocupat 
de o creaţie politică: plăsmuirea unui "Grup democratic” 
naţional, cu filiale teritoriale zise "comitete democratic- 
radicale", aşadar căutând aderenţi. Se întâmplă ca unii 
să-l admire pe G. Panu, dar să-i deteste latura uricioasă, 
nedreaptă de politician, poate că acest om dotat ar fi 
trebuit să rămână la literatură. 


Pentru unii, George Panu, fiind şi avocat, va figura 
drept unul dintre spiritele fine şi subtile ale ţării, de nu 
cumva cel mai! Dar în privinţa relaţiilor Panu-E.minescu 
nu se mai poate drege mare lucru, fiecare are vechi 
rezerve de neînvins către celălalt... Acum Panu urmează 

să-şi probeze delicateţea către Marele Bolnav, simțind ca 
şi alți junimişti ieşeni de altădată că asupra acestuia a 
plutit mereu o ursită fatală.(15) 


-viața materială, preocupări, relaţii omeneşti, 
distracții 


După plecarea Poetului din Botoşani, încă mai 
sosesc pe adresa Harietei ofrande băneşti, pe care 
sărmana devotată îi depune prudent la Casa de 
Economii. După ce face băi la Lacu Sãrat, Harieta trece 
în septembrie prin Bucureşti să-şi vadă fratele. Izbuteşte, 
după multe închinăciuni "adoratei", Bălăuca fireşte şi-l 
găseşte bine pe Mihai. Tare utilă s-a arătat îngrijirea ei, 
lui Mihai i-a revenit sănătatea ce-i lipsea de 5 ani! 


Să luăm această impresie în relativitatea ei, sigur 
că Poetul depăşise cum-necum momentele agonice, dar 
merge foarte greu chinuindu-se cu picioarele şi doar 
Mite Kremnitz îi găseşte un aer strălucitor(strahlenden 
Gesichts), ca o faţă străbătută de raze! Jacques Negruzzi 
îl vede groaznic de schimbat, puhav la faţă, încovoiat şi 
cu ochi rătăciţi, la cumplită distanță de Eminescu- 
Viena-1870. Vecinul G. Panu observă un Eminescu mai 
puţin dezechilibrat, dar ieşind foarte rar din starea de 
prostraţie...Un N. Petraşcu sesizează că sub aparenţe, 
Poetul e altul, pe care tânărul adorator îl soarbe din ochi 
cu trist respect: Eminescu e ruina unei catastrofe 
neaşteptate, o biserică în care s-au păstrat doar zidurile şi 

nu se mai oficiază după trăsnetul ce a lovit vârful din 
înalt. Măcar o vreme, Poetul îşi păstrează hainele vechi, 
dar curate...Tinerii, care mai ieri crescuseră cu icoana 
Poetului, din lecturi "particulare"(nerecunoscute de 
obtuzii catedrelor!), văd pe la vreun restaurant frecventat 
de studenţi un Eminescu posomorât, cu figura obosită de 
viaţă, de fapt un domn cu pronunţat caracter brahicefal şi 
ochi strălucitori, hipnotici. 


Între cei răspunzători de distracțiile Capitalei se 
găseşte şi Caragiale. O aduce pe cântăreaţa vieneză de 
salon Alice Balbi, organizează spectacole de tot soiul, 
inclusiv baluri studenţeşti şi trimite invitaţii protocolare 
VIP-urilor şi lumii bune bucureştene, de pildă doamnei 
ministrului său Maiorescu, doar "amabilitatea e o formă 
a tiraniei”, ştie el Caragiale resorturile acestei lumi. Se 
întâmplă să fie "tiran" şi cu fostul amic Eminescu? Vom 
vedea. 


Eminescu merge des la N. Petraşcu, dimineaţa, 
câteodată seara. Intră îngândurat, se aşează precaut pe 
scaun şi priveşte în juru-i cu atenţie, vorbeşte rar şi încet, 
reflectând la cele spuse...Când şi când, zâmbeşte cu 
naivitate la câte-i trec prin minte. Gazda îşi zice că 
Poetul este el şi totuşi altul. Petraşcu îl duce de câteva ori 
pe Eminescu la Teatrul Nabional, apoi la restaurantul 
Hugues din preajmă, unde Marele Bolnav gustă şi bea cu 
măsură. Rar, Eminescu se duce şi singur la Hugues. 

Aflat în stal la Teatru, Eminescu îl zăreşte într-o 
lojă pe Jacques Negruzzi cu soţia, îl fixează pe amic cu 
insistenţă, se tot ridică să meargă la acela şi iar se aşează, 
nehotărât... Jacques are o strângere de inimă, 
comparându-l pe tânărul din Viena de odinioară şi 
E.minescul de acum, puhav, încovoiat şi cu ochii rătăciţi! 


Se întâlneşte Eminescu cu vechiul/constantul/ 
loialul amic Chibici ? Bine-ar face. Poetul e blând, duios 
şi generos cu prietenii, ca mai întotdeauna. La mici 
petreceri, Eminescu îşi ia uneori capul în mâini şi începe 
să cânte doine din Ardeal în stilul "mocanilor" şi o ţine 
chiar câte o oră, făcându-i să plângă pe ardelenii 
prezenţi. 


Prin noiembrie 1888, Poetul îi scrie Harietei spre a- 
i anunţa că e bine şi i s-a votat în Senat o pensie de 250 
de lei pe lună. Ce-i drept, în 23 noiembrie 1888, vechea 
noastră cunoştinţă N. Gane intervenea în Senat în 
favoarea acordării unei pensii viagere pentru Marele 
Bolnav. Gane are argumente strânse şi chiar formule 
memorabile, nu neaparat patetice...Să notăm că-ntre 
"delegații" de care depindea mersul legii speciale în 
Senat, îi aflăm pe foştii ministri liberali Gh. Chițu şi V. 
A. Urechia. Raportul pomeneşte de "o boală cronică 
foarte grea", dar şi de suma prea modestă a pensiei 
Poetului în comparaţie cu pensiile prea generoase oferite 
de Parlament unor oameni politici întemeitori(să 
amintim că Helias fusese atins cu o pensie-recompensă 

naţională de 2000 lei lunar...). În fine, la început de 
aprilie 1889, Legea ce-i oferea lui Eminescu 250 lei 
lunar e publicată în Monitorul Oficial: Senatul votase 
unanim(65 de voturi), dar Cameră 57 voturi pentru şi 5 
contra (16) 


-"Lais"; eros; mişcările "Bălăucăi" 


La vizita ei, Harieta află că Mihai a scris o piesă 
care e aproape gata, ea chiar primeşte un exemplar şi se 
bucură că el a citit-o în cerc intim, apreciată şi propusă 
spre reprezentare în stagiunea de iarnă. 


Poetul îl anunţă pe Petraşcu despre proiectele sale 
literare şi promite în curând un monolog de teatru, chiar 
vine în curând cu monolog, mai apoi cu un act întreg, 
frumos, în versuri.Se stabileşte o şedinţă de lectură la 
Maiorescu a piesei Lais, dar Poetul se scuză de două ori 
din motiv de "indispoziţie”, în fine Eminescu se prezintă 
îmbrăcat curat şi Petraşcu îl conduce la Maiorescu. 
Poetul se aşează la masă şi vocea sa limpede răsună, 
fermecându-i pe cei prezenţi, care se uită unii la alţii 
încredințându-se de miracol! Mă rog, se dezamăgeşte 
Junimea un pic, piesa nu era decât o traducere după Le 
joueur de flute a lui E.Augier. 


Vestea bună a revenirii creatoare a lui Eminescu se 
răspândeşte,  N.Petraşcu îl informează pe Duiliu 
Zamfirescu, diplomat la Roma, care se bucură şi aşteaptă 

să citească piesa. Dar făcând Duiliu şi aluzii la "ai noştri” 
care de la putere îl pot rostui pe Eminescu! 


În iarnă, Lais va fi achiziționată de Teatrul 
Naţional, va primi girul comitetului teatral şi se crede că 
intră în repetiţii, ba chiar că va juca în piesă-în rolul de 
prim amorez-ilustrul C.Nottara. Apoi, nu s-a mai auzit 
nimic. Nu cunoaştem motivele, dar s-ar zice că amicul- 
director Caragiale sprijină proiectul... Într-o seară, aflat la 
parter la Teatru, Eminescu o zăreşte într-o lojă pe Mite 
Kremnitz şi în pauză se duce s-o salute. (17) 


- socialismul românesc; dispute în Parlament; reacția 
autorităţilor 


Nostim ni se pare că şi Harieta Eminovici 
împărtăşeşte relativ ostilitatea botoşănenilor cumsecade 
împotriva socialiştilor, dar se distanțează luminat în 
ideea "om cu om"! (18) 


-Em despre socialismul intern. 


Încă din tinereţea studioasă la Berlin, Eminescu a 
dovedit sensibilitate şi ataşament pentru suferinţele vieţii 
în etapa acumulării primitive de Capital. 


Studentul citeşte undeva istoria acelei sărmane fete 
din Franţa, "martiră a capitalului” locuind într-o 
mansardă, dejunând-după propria mărturisire-cu pâine 
goală, necâştigând decât 45 de franci pe lună din cusut 

necruţător la lumină chioară şi rănindu-şi degetele...Cine 
pe lume îi dă dreptul burghezului să se îmbogăţească de 
pe urma chinurilor acestei nefericite? Iar fata îşi târăşte 
virtutea până la sicriu! Cine îşi va aminti de ea? lar dacă 
s-ar fi "corupt", nu exploatatorul ar fi avut dreptul s-o 
condamne. Dar în genere-conchide studentul român-cel 
puţin în cazul acestor fiinţe lumea e atât de strâmbă, 
încât naştere şi moarte nu lasă urme în memoria 
colectivă. Egoismul e răspunzător. 


Ce reţine Eminescu din cursurile universitare şi prin 
studiu e că , deocamdată, a apărut ca noutate socialistă 
Karl Marx, Das Capital şi că ideea de aspirație ar fi 
aceea ca omul să nu mai domine asupra omului. 


Foarte echilibrat, dar nu mai puţin implacabil, se 
pronunță în subiectul "socialism" Teodor Rosetti 
(Mişcarea socială la noi, în Convorbiri literare, 1 
noiembrie 1885, pp.609-620 şi 1 februarie 1886, pp. 
911-920), articol mult gustat în Junimea ieşeană(19) a 
anilor când bântuia sporadic pe acolo şi Marele Bolnav. 
Manifestări ideatice ale Cercului de care nu credem că 
Eminescu s-a putut vreodată dezice... 


-ministrul TM contra socialiştilor 


Ca ministru de Instrucţiune, Maiorescu se arată dur 
cu pătrunderea şi răspândirea ideilor socialiste între 
studenţi/elevi/învăţători. "Toţi oamenii cu minte din 
Cameră" îl îndeamnă pe ministru să ia măsuri ferme 

contra socialiştilor şi Maiorescu chiar are de gând să facă 
o declaraţie energică în Cameră, în marginea subiectului. 
Ministrul junimist e sincer îngrijorat de "lăţirea" mişcării 
socialiste...Guvernul se şi teme de izbucnirea unei 
răscoale ţărăneşti, aşa că trebuie prevenit pericolul din 
partea învăţătorilor cu idei nesănătoase! 


Magistrul ameninţă: orice învăţător trebuie să ştie, 
în mod neîndoios, că este dat afară dacă face socialism. 
Maiorescu caută oameni siguri, în Moldova îndeosebi şi 
în laşi anume, capabili să stăvilească epidemia morală! 
Uite că Morţun, cel care-l târcoleşte pe Eminescu, îi cere 
socoteală în Cameră lui Maiorescu asupra destituirii unui 
profesor socialist. (20) S-ar putea spune că-i "persecută" 
Maiorescu pe socialişti? Să fim serioşi. 


- Em la socialişti; apărarea fraţilor Nădejde 


Prin anii '80, publicistul Eminescu se arătase foarte 
deschis(nu şi disponibil...) față de socialsmul incipient al 
fraților nădejde,visătorii din Sărărie. Altfel, poetul se afla 
la distanţă de ani-lumină de idealul socialist, în curând 
personificat de Gherea. În unele momente, Eminescu 
fusese atât de "reacţionar” încât elogia până şi 
Regulamentul Organic! Să adăugăm că Poetul, cel puţin 
în vremea excitaţiei maladive din 1883, era în stare să 
trateze socialismul ca pe o "caballă" în care Eminescu ar 
manipula-prin amicul Zamfir Arbore-reţeaua rusească 
într-un magnific complot contra Împăratului răsăritean!? 

Socialiştii îl puteau priza pe Eminescu pentru 
Împărat şi proletar , dar în fapt şi acesta nu reprezenta 
decât deschiderea Poetului către un segment de 
sensibilitate şi idee a veacului. 


Observă un adolescent bucureştean, cu vise literare 
şi umanitare: la sediul socialist, oricât ai veni de 
entuziast(urmare a zgomotului mediatic al vremii), 
dorind să fii într-o tovărăşie muncitorească spre a 
protesta în grup împotriva "burgheziei" şi chiar fiind 
primit egal, nu poţi să nu te simţi jignit de 
urâții/nespălaţii/nepieptănaţii, care apasă patibular pe 
frumoasa idee!(21) 


-Fântâna Blanduziei 


Zvonul public ajunge în presă: la 15 noiembrie 
1888 va apare în Bucureşti o nouă revistă, politico- 
literară, sub direcţia lui Eminescu şi cu numele de 
Fântâna Blanduziei. O tânără entuziastă din laşi îi scrie 
Harictei că Poetul e salvat de orice suferinţă şi curând va 
apare "ziarul literar” al lui Mihai! 


Spectacolul oferit de interesaţi cu un Eminescu 
reloaded pentru noua încropeală revuistică, lasă unor 
tineri ca lorga o stare de ruşine indignată! De altfel, 
revista are viaţă scurtă. Să rămână că "prietenii tineri" au 
vrut să-l ajute pe Eminescu... 

Poetul îi trimite revista şi Veronicăi şi numai prin 
"Bălăuca" află şi Harieta de această ispravă a lui Mihai, 
bănuind-o pe piaza-rea că şi prin această veste 
mijlocitoare vrea să-i facă rău ei, sărmanei!? 


Controlează Poetul cu adevărat conţinutul gazetei 
sale? lată că în numărul din 15 ianuarie 1889, cronicarul 
dramatic năruie activitatea directorială a lui Caragiale la 
Teatru: "farse şi bufonării...scălămbăituri ...", repertoriu 
de "vechituri şi localizări”. 


Pe la sfârşit de ianuarie 1889, Harieta rămâne fără 
pacientul Miron Pompiliu, doctorii locali afirmând că 
boala acestui amic al Poetului s-ar fi "pronunţat" la cap, 
inflamându-i-se pielita pe creieri! Ei aş, îşi spune 
"doftoroaia" Harieta, doar şi de Mihai s-a spus că are 
creierul paralizat, iar acum iată-l sănătos. Superstiţioasă, 
sărmana îşi promite că- la caz de izbândă şi în cazul 
Pompiliu-se apucă de studiat medicina, doar a căpătat 
experiență îngrijindu-i cu devotată bucurie pe cei doi 
bolnavi. 


Dar nu era, vai, tocmai aşa. Eminescu începe iarăşi 
să dea semne de nervozitate suspecte şi vibrează excitat, 
anunțând o criză. Într-o astfel de dispoziţie, Poetul scrie 
în România liberă un articol violent în contra colegilor 
lui P. P. Carp, din gruparea Vernescu de la Justiţie. 
Vernescu era şeful  liberalilor-conservatori, care 
fuzionaseră cu junimiştii... Astfel că raporturile Carp- 

Vernescu, oricum încordate, dau în clocot, izbucnește o 
criză ministerială şi guvernul cade. Poate ziariştii 
României libere au zâmbit: în fine, i-a fost dat lui 
Eminescu să doboare un guvem!? Dar peste un timp, 
Eminescu comite un articol incoerent de-a binelea, 
intercalând în text fragmente dintr-o nuvelă şi nimeni n- 
a vrut să facă vreo corectură ciudatului coleg, România 
liberă refuzând fireşte publicarea... 


Ca să se evite necuviinţele stradale şi scandalul 
public, ca altdată(şi rechiziționarea de către poliţie a unui 
turbulent anonim, numai bun de depus la Mărcuţa...), 
colegul ziarist Brăneanu îl conduce pe nefericitul 
dezechilibrat la Casa Şuţu. E 3 februarie 1889. (22) 


- la spital 


Harieta află că fratele ei iar e "plin de bube", de ce 
s-a temut sărmana "doftoroaie" n-a scăpat, Mihai nu şi-a 
mântuit cura, pentru că l-a răpit blestemata de 
Bălăucă...Femeia asta nenoroceşte talentele şi pe 
amândoi ticăloşii(îşi ia Harieta răspunderea să-i 
numească astfel pe Mihai şi Miron Pompiliu), iar ei o 
iubesc nebuneşte! De ce n-are grijă acum Bălăuca de 
Mihai?...Bălăuca se găseşte pe moment în laşi şi pare a 
încurca nu ştiu ce afacere a Harietei cu o casă. 


Până una alta, lumea bună din Botoşani o abhoră 
încă o dată pe Harieta: ce, eşti nebună ca şi Eminescu?! 

Inimoasa paralitică îndrăznise să facă lobby local pentru 
concertul unei pianiste "socialiste"... 


Până la început de aprilie 1889, Veronica Micle nu- 
l vizitase încă pe Eminescu, deci nu poate oferi date 
curioşilor, nici ea nu ştie unde e internat iubitul 
ei(Mărcuţa sau Şuţu) şi la drept vorbind nici n-ar prea 
dori să-l vadă surpat pe omul pe care-l cunoscuse în 
vremea splendideisale inteligenţe... 


Într-acestea, Marele Bolnav aflat la Mărcuţa nu ştie 
că administraţia stabilimentului somează Parchetul să 
clarifice situaţia săracului, doar nu-l pot ţine "în căutare" 
pe degeaba, căci nici măcar nu se află pe spezele 
Primăriei!? Plouând cu somaţii dinspre ospiciu şi 
Parchet, apropiații lui Eminescu şi-aduc aminte că se află 
pitit pe undeva decretul de pensie viageră, semnat de 
rege în 12 februarie. Cum un nou examen medical 
stabileşte că Poetul nu-şi poate administra singur pensia, 
se impune un comitet de curatelă în care intră domnii 
Maiorescu, Caragiale, D. Laurian, Şt. Mihăilescu, 
M.Brăneanu şi I. Gr.Valentineanu ca tutori. Ursită 
ironică... 


Marele Bolnav e mutat la "Caritas", unde nu doar că 
are situaţia financiară reglementată, dar se simte cumplit 
de bogat: pietrele pe care le adună în curtea ospiciului 
sunt diamante, chiar frunzele arborilor din parcul de la 
"Caritas" înseamnă miliarde! Poetul crede că poate 

dezmoşteni pe oricine de averea aceasta fantastică, aflată 
pretutindeni, uite c-o are adăpostită nespus de prielnic, 
chiar diamantele ascunse în craniu îi provoacă apăsări şi 
dureri... 


Vin vizitatori la Marele Bolnav, Maiorescu 
probabil nu, dar de pildă Vlahuţă, pentru care Poetul 
exuberant compune ad hoc ceva imnic: "Atâta foc, atâta 
aur/Şi-atâtea lucruri  sfinte/Peste-ntunericul vieţii/Ai 
revărsat Părinte"...Mai trec Slavici şi dr.Kremnitz. 


Când nu recită peripatetic din Iliada, Poetul e 
frământat de proiectul colosal al unei reorganizări 
sociale(universale sau doar  româneşti?), are 
mijloace(diamantele...), dar detaliile îi răpesc somnul şi 
capul îl doare înfiorător! 


Şi într-o zi frumoasă de primăvară, Poetul o 
zbugheşte pe poartă şi ajunge la Piaţa de Flori. Trebuie 
verificare pe teren a proiectului său...Contemplă o vreme 
şi începe "reorganizarea" lumii prin asaltul asupra 
negustorilor de păsări exotice, bucurându-se de 
eliberarea canarilor şi pitpalacilor din colivii! Doar e 
stăpân avut peste tot şi toate...În fine, îşi fac apariţia 
sergentul de stradă şi un medic de la "Caritas", scoțând 
pe utopist din mulțimea de pieţari şi săltându-l într-o 
birjă. Un martor sensibil nu uită toată viaţa căutătura 
Marelui Bolnav: ochi de fel agitaţi, mai degrabă 

resemnaţi/blânzi/calzi/umeziţi, suflet care-şi măcinase 
energiile până a ajunge la roua esenţială.(23) 


Prin mai, un alt nebun îl loveşte cu piatra în cap pe 
Eminescu, declanşând un erizipel. Dar acesta se vindecă 
repede. Dar apare la Marele Bolnav nebunia violentă, cu 
atât de extraordinară forţă, încât gardienii abia de-l pot 
stăpâni! 


Pe la început de iunie, Harieta citeşte un articol în 
Naţionalul din care sărmana reţine grozăvii despre viaţa 
spitalicească a fratelui şi se simte nenorocită de acuzaţia 
ziarului că rudele lui Eminescu nu se sinchisesc de Poet. 
S-ar zice că nimeni nu plăteşte pentru Eminescu la 
spital(!?) şi disperata Harietă ar vrea să aibă bani de 
drum pentru Bucureşti, spre a-şi aduce bolnavul frate la 
Botoşani cu ajutorul unor studenţi binevoitori. Aşa, ca să 
nu mai fie Poetul obiect de batjocură pentru nu ştiu 
cine... 


La un moment dat, Eminescu se linişteşte nervos, 
dar acuză dureri groaznice în picioare şi doctorul Şuţu îl 
serveşte cu un calmant, sau poate un pahar cu lapte. 
Marele Bolnav adoarme paşnic, iar dimineaţa e găsit 
mort. 


Ce reflectase Eminescu, altădată, în caietele sale? 
Organul de tot inocent(ganz Schuldlosen) al minţii 
noastre, intelectul, construieşte prin contemplaţie ordinea 
Frumosului, aruncând mantia peste lucrul în sine şi Urât 

devine totul numai prin amestecul Voinţei(Wille) şi tare 
împovărată e inima omului în asfinţitul vieţii, când 
trebuie să admită că n-a săvârşit atât de durabil ce a 
dorit, din cauză că firea(Wesen) lumii întregi e cuprinsă 
în această Tăcere a Voinţei. Eminescu şi Schopenhauer 
dialogând cu marele Will...Will-Wille, atât rămâne(24) 


-moartea, autopsia 


Dr. Şuţu exclamă către ziariştii veniți grămadă: ce 
lucru curios, toți marii poeţi ai ţării-Heliade, 
Bolintineanu, Gr. Alexandrescu-cad loviți de aceeaşi 
boală, paralizie generală progresivă! 


Anunţat cu promptitudine, Maiorescu cere 
autopsie. Trupul lui Eminescu e transportat la Spitalul 
Brîncovenesc, unde dr.Şuþu procedează la autopsia 
cerută, din care aflăm că bogăția geniului se ascundea 
undeva în creierul de 1400 gr. al Poetului(emisferul 
drept 550 gr., cel stâng 595 gr.) , deprimat şi hipertrofiat. 
Inima Marelui Bolnav e anormal dilatată. După ce 
grupul de medici Şuţu & co.fac o examinare de rutină, se 
promite că dr. Babeş va studia creierul lui Eminescu. Dar 
din neglijenţă, genialul creier se alterează!? 


Unii, fireşte, se dau în stambă la acest eveniment 
bucureştean, până şi servitorul de la Spitalul 
Brîncovenesc se miră: dar cine a fost omu ăsta, s-a strâns 
lume nu glumă aici când i s-a făcut autopsia! lar 
cărturarul D. A. Laurian observă că amicii Poetului nu 

mai pot să se despartă de omul drag, până ce nu-i văd 
creierul şi inima!? Rămânând uluiţi de robusteţea 
organismului lui Eminescu...Nu-l bănuim nicicum pe 
Maiorescu prezent la "amicala" profanare. 


Presa deplânge unanim şi chiar cu nuanţe 
semnificative nenorocirea naţională. Ni-l închipuim pe 
Maiorescu cântărind tonul ziarelor, neputând ignora că 
sâcâitul Caragiale face-din păcate-mare caz de "sărăcia" 
care-l afecta chipurile pe Eminescu. Şi totuşi nu putea fi 
Caragiale autorul  notiţei de faire-part din 
Constituţionalul, de altfel se zice că dramaturgul 
pregăteşte pentru ziarul său un articol mai întins... 


Dar iată ce spune notiţa Constituţionalului: "Eminescu 
îşi râdea de mizerie şi nu vrea să ştie de dânsa când îşi 
avânta gândul în lumea închipuirii”. E aici un stil 
Maiorescu, îşi va fi spus Magistrul în barbişon, iar 
Caragiale să rămână cu pescuitul în ape tulburi şi 
sămânţa de scandal în subiectul Eminescu, sau în altele. 
Oricum, bine că există în presă şi câte un alter ego 
maiorescian. 


Nemîngâiata Harietă rămâne convinsă că Mihai a 
murit în totală mizerie, din cauza lovirii la cap şi a 
atmosferei de delăsare din spitalul dr. Şuţu, asta ar vrea 
Harieta s-o afle cât mai multă lume românească!(25) 


- înmormântarea 


372 


În vederea înmormântării, Maiorescu îl 
însărcinează pe ziaristul Brăneanu cu colectarea de bani 
pentru "coroana amicilor". Sumele sunt modice, 
Maiorescu e cap de listă cu 100 de lei, T. Rosetti cu 60 
de lei, alții vag amici cu lo lei sau mai mult. Lipsesc cu 
desăvârşire pateticii cu gură mare, gen Caragiale & co. 
Oferă nişte bani de înmormântare şi Ministerul de 
Interne. Amicii vor mai strânge, în continuare, bani 
pentru amenajarea mormântului. 


În ziua înmormântării, 18 iunie, se dădea examenul 
de licență la Facultatea de Litere, C.Rădulescu-Motru 
între alții. Maiorescu are grijă să examineze primul pe 
studentul preferat(Motru!) şi s-a ridicat îndată ce i-a fost 
anunþată trecerea prin preajmă a cortegiului, rugându-şi 
colegii de comisie să încheie examenul fără el. Mulţi 
studenţi din sală l-au urmat pe Magistru.(26) 


A fost încă o comedie de obşte această 
înmormântare. Un Maiorescu nu avea de ce să ia 
cuvântul! Şi totuşi, dacă oamenii ca Maiorescu nu s-ar 
abţine atât de des, ceremoniile ar arăta altfel. În fine. 

Capitolul 15 : 1889-1896 


Ce înseamnă Societatea în care se mişcă foarte 
abil Maiorescu? 


Altădată chiar scriitorii dădeau seamă "balzacian" de 
starea civilă a Societăţii, Bolintineanu şFilimon...Buni 
analişti ai mentalului bucureştean high life, frunte cu 
Gh.Crutzescu, pornesc de la matrice: "Podu 
Mogoşoaiei"(=Calea Victoriei), aşadar o lume supusă 
verdictelor mondene ale lui Claymoor, deci vârtejului! O 
lume a saloanelor, care fusese până de curând-cel puţin 
în parte-şi a lui Eminescu: vaste încăperi primitoare, cu 
policandre garnisite cu 30 de lumânări şi mese de 
mahon,c u albume pentru autografe şi fotografii în rame 
filigranate. În jurul meselor , cercuri de fotolii aubusson 
şi scaune aurite...La uşi(musai cu două canate) şi ferestre 
atâmă perdele grele cu ciucuri, în falduri severe de 
catifea şi mătase înflorată, în apăsătoare tonuri de 
cafeniu/albastru/stacojiu/ verde. Lămpi cu gaz, pe picior 
de onix, împrăştie o lumină galbenă de sub abajurul 
încrețit şi dantelat, precum fustele vremii...Sobe de 
nădejde, din teracotă albă, răspândesc în saloane o 
aromitoare căldură de lemne uscate, iar palmierii în vase 
de aramă se prăfuiesc prin colţuri, vegheaţi de harapul de 
bronz cu tava întinsă. În oglinzile cu rama poleită se pot 

zări oaspeţii: domni cu cioc şi mustăţi, doamne cu 
malakoff, care foşnesc a frunze moarte... 


Cine să ştie că, în arhiva sa intimă, Maiorescu 
colecţionează de toate, cumva fascinat de micul infinit 
socio-comunitar: dosarul ca şi complet al relaţiilor lui 
Eminescu cu Veronica Micle, dar şi afişe, scrisori , cărți 
de vizită primite, decupaje picante de presă, 
ferpare(îndeosebi romanul sinuciderii lui Odobescu), 
menuuri de banchete high  life(cu autografe de 
participanţi), listele versificat-umoristice de bucate ale 
Junimii, epigrame, bilete de teatru, chitanţe de hotel, 
bestiariu cu fotografii de bandiți din epocă, circulare 
ministeriale, curiozități de toată mâna, liste adnotate de 
deputați şi de persoane folosibile, iar de la o vreme 
evenimente aviatice! E "Albumul" lui Maiorescu, 
încărcat de "Zeitgeist" şi bâlci al deşertăciunilor. 


Uite, te scufunzi într-un bâlci al deşertăciunilor şi 
cunoscându-i prea de-aproape pe marii scriitori. 
Caragiale a făcut un scandal monstru că i se propun 
slujbe cu lefuri mizerabile(!?) de 4-500 lei pe lună, pe 
când lui, lui Caragiale, ar trebui să-i procure statul 
mijloace substanţiale de trai pentru a produce în linişte 
creaţii literare. Şi P. P. Carp e excedat...l se explică lui 
Caragiale, de altfel zadarnic, că statul nu poate proceda 
astfel şi nici n-a mai procedat cu nimeni!(1) 


Maiorescu fără Eminescu, 1889 

Poate privi Maiorescu, de acum înainte, Berlinul, 
Parisul cu ochii proaspetei generaţii de români studioşi, 
Nicolae lorga(din Botoşani!) de exemplu? Că Berlinul la 
1890 are un aer de rece constrângere, de posomorâtă 
înţepenire, cu destulă brutalitate şi grosolănie în arta de a 
stăpâni oamenii, dar nu tocmai în firea germanilor înşişi! 


De ce n-ar fi de acord Maiorescu, în cea mai mare 
măsură? Mai cu seamă că dotatul tânăr din meleagurile 
eminesciene observă peisajul Apusului atât de fervent în 
muncă, bucuria rostului şi împlinirii pe feţele oamenilor- 
la Berlin, cât şi la Paris-aceeaşi bucurie în dimineaţa 
plecării la munca zilei, cât şi în după amiaza/seara 
întoarcerii. Şi parcă acelaşi gest, la activiiă, dar şi la 
hamicii bibliotecii: uneori, fiinţa aruncă spre niciunde o 
privire visătoare, semn de reflexie antialienantă, desigur. 
E şi minunare în faţa realizări omeneşti,a sa şi a 
semenilor. 


Eminescu dispărea la momentul potrivit, spre a nu 
deranja vacanţa de vară a Magistrului şi a altora. 


Urmează pentru Maiorescu o caldă, frenetică, 
neîntreruptă, preocupare eminesciană, pe care o va 
devoala amar Macedonski(peste care nu s-a aşternut 
încă bine liniştea oribilă că de acum nu mai are 
concurent): Magistrul tot explică, ferm, în cursurile de la 
Universitate, ca şi la seratele sale intime, pentru ce 

Eminescu este un mare poet, iar Macedonski nu se 
înscrie în gustul său! 


Nici nu murise bine Eminescu şi Bonifaciu 
Florescu îl acuză foiletonistic pe Duiliu Zamfirescu, că a 
părăsit Literatorul lui Macedonski pentru Convorbiri... în 
vederea obţinerii unui profit social din literatură!? 


Ce puţin se înşelase Eminescu asupra "homuncului 
Bonifaciu”, pe care-l plesnise şi publicistic şi în notaţiile 
de laborator:...(2) 


- moartea Veronicăi Micle (...) 


La 14 octombrie 1889, moare samariteana Harietă, 
sora Poetului. 


-moartea lui Creangă, 31 decembrie 1889 


Câte amănunte picante s-ar fi putut aduna în bric-a 
brac-ul lui Maiorescu: că de la o vreme, 
pitorescul/grasul/îngălatul/genialul Creangă, Creangă, 
junimist in partibus, arunca apoftegme haioase 
guguştiucilor iaşioţi: "De-acu nu-i mult până departe!", 
cu neascunsă aşteptare a morţii; că moartea chiar a sosit, 
în ultimă zi de an 1889, prinzându-l în târg(o fi aflat 
ceva din zvonul public Theodor Rosetti, tocmai prezent 
la laşi ca demnitar al guvernului?); că primarul Vasile 
Pogor a oferit cuviincios loc de veci, unde s-a strâns 

puţină lume, între care notabilii viitorimii: N.lorga şi A. 
C. Cuza; că îndureraţii au găsit pitiţi în bojdeucă o 
groază de bănet al săracului răposat şi-pe fundul unei 
lăzi-o păpuşă cu potcap popesc, inscripționată "Popa 
Smântână"(...). Un soi de idol teribil, un "Baphomet", un 
"Moromete" de lut rămas în Poiana lui locan-când 
timpul n-a mai avut răbdare-ca semn de amurg de 
Tradiţie, sfârşit de viaţă şi de epocă. De acum, Junimea- 
anemică, în sensul ei ieşean-simbolic-chiar a încetat să 
existe. 


Ce se mai întâmplă cu rudele lui Eminescu, dacă 
tot n-a putut avea Poetul urmaşi nemijlociţi? Familia 
Eminovici-Eminescu diminuează vertiginos. Sora Aglae 
se converteşte la catolicism în februarie 1890 şi- văduvă 
din 1887-se recăsătoreşte în 1890 cu un mic von al 
Imperiului şi moare în 1900, la doar 48 de ani, rămânând 
în urmă un băiat de 25 ani.(...) Stirpe, totuşi. Ce să mai 
spunem de fratele Matei, recordul de viabilitate/ 
longevitate al clanului...Mai ales pe acesta nu-l putea 
ignora Maiorescu! 


- preocupări Maiorescu legate de Eminescu 


Încă dinainte de moartea Poetului, Foiţa Tribunei 
amintea că Maiorescu păstrează la sine biblioteca de 
4000 volume ale lui Eminescu, ca şi manuscrisele 
Marelui Bolnav(încă nu se ştie că e vorba de 15000 
pagini). Chiar unele personalități marcante îl vor bănui 

pe Maiorescu a fi ignorat cu desăvârşire(!) valoarea 
literară şi culturală a manuscriselor eminesciene! 


Nici nu e nevoie să intervină Maiorescu pentru 
apărarea mesajului eminescian, Magistrul a format deja 
cerberi, discipoli ai săi, gata să-l apere pe Poet de orice 
asalt presupus neavenit! Astfel, în 1893, un cărturar 
oarecare conferenţia la Ploieşti despre Coşbuc. Omul îşi 
expune ideile pe unde poate, încercând să publice un 
studiu mai larg, crezând în posibilitatea unei critici 
"psiho-estetice"”, altceva oricum decât Maiorescu şi 
Gherea. Discipolii P. P. Negulescu, S. Mehedinţi ş.a. îl 
pun la punct cu vehemenţă pe individ, cum a îndrăznit 
"să se obrăznicească", vorbind banal de Eminescu şi 
Coşbuc?! Nu neaparat la sugestia lui Gherea, apare 
printre tinerii intelectuali socialişti, sensibili la 
decepționismul Marelui Bolnav, o anume vulgarizare 
săltăreață a lui Eminescu, de exemplu un astfel de 
ipochimen găseşte o paceaură disponibilă şi crede că e 
victima victimei (!?), doar: "Sfărmaţi statuia goală a 
Venerei antice/Ea a făcut să pice în ghearele 
uzurei"...Ergo. 


Maiorescu nu ține să i se recunoască de către 
oricine meritele sale față de Eminescu, de exemplu fiind 
foarte rezervat față de omul N. Petraşcu, primeşte fără 
încântare dedicaţia acestuia la studiul Mihail Eminescu, 
din 1892, în care Magistrul e firitisit ca întâiul care "a 
fixat" imaginea Poetului, urmărindu-l mereu cu "o 

privire simpatică”. Şi el, N.Petraşcu a folosit mult din 
conversațiile cu Maiorescu... 


Mite Kremnitz se simte mereu nemângâiată de 
dispariția tragică a lui Eminescu şi tot împrăştie 
amintirile ei rafinate despre Poet, în conversații cu 
destui, între alţii cu tânărul Al. Tzigara-Samurcaş. 
Acesta o sugestionează să aştearnă pe hârtie amintirile şi, 
astfel, devotata scriitoare germană îi predă tânărului 
valorosul manuscris Fluchtige Erinnerungen, care-şi va 
aştepta cercetătorii în arhiva Fundaţiei Regale, înainte de 
publicarea din 1933. 


Parcă mai deschisă e mărturisirea lui Miron 
Pompiliu, din 1895: în ceasuri de decepţie, de exemplu 
pe ruinele Junimii ieşene, să ne întoarcem la "maistrul 
Eminachi", ca de altfel şi la "inimitabilul Creangă"!(...) 


-Junimea 


Caragiale comite accidente  "regretabile" la 
Junimea, de exemplu certându-se cu Jacques Negruzzi, 
apoi consultându-l cu umor pe Maiorescu: ar fi elegant 
să mai treacă pe la Jacques, după cele întâmplate, fiindcă 
e drept să cam fie rândul lui Jacques să se supere!? (...) 


-omul Maiorescu; prieteni 


Ce curios şi agreabil pentru Maiorescu, în 1890, în 
primul an fără Eminescu, iată că se gândeşte cineva cum 

l-ar putea elibera de grijile vieţii, redându-l exclusiv 
creaţiei: Duiliu Zamfirescu îi admiră înţelepciunea 
stilului de viaţă, dar tare i-ar da 100000 de fr. anual, 
obligaţia de a scrie în loc de a oferi pledoarii 
advocaţiale! Maiorescu se amuză melancolic şi-i 
răspunde: bun, ţi-o pot lăsa şi mai ieftin avocatura asta, 
50000 sau chiar 40000 fr. Numai că, Magistrul are venit 
anual (doar...) 5000 fr. dobânzi la capital şi 7000 fr. din 
profesorat, dar are de trimis 11000 fr. pe an la Berlin(de, 
educaţia Liviei, mai ales lecţiile scumpe de muzică), aşa 
că scumpe Duiliu, salahoria rămâne inevitabilă! Cum 
sună principiul acceptat de Magistru, de nu "primum 
vivere, deinde philosophari". Nici nu se simte 
Maiorescu, încă, împiedicat de la seninătatea vieții...De 
altfel contează firea fiecăruia şi poziția socială, care se 
cam stabilizează la 40 de ani. Să adăugăm că poziția 
oricui e discutabilă într-o ţară tristă plină de umor şi la 
rubrica de caraghiozlâcuri a unui mare ziar, titrată "Cine 
de ce are frică”, Maiorescu e pomenit ca timorat de 
"pensionatele de domnişoare"! 


Magistrul nu se mai frământă demult cu întrebări 
oţioase, e adevărat că viaţa sa literară merge cam "a 
batons rompus" şi cam la două luni o dată simte că ar 
dori să scrie şi-i plesneşte ţeasta ca o puşcă ruginită ce dă 
să ia foc! E clar, numai unui prieten i-ar răspunde 
Maiorescu astfel şi Duiliu este prieten. 

Între prieteni, Maiorescu îi acordă un loc aparte lui 
Cantacuzene- Zizin. Acesta e un bărbat învăţat, a fost 
crescut la Geneva de renumitul 'Toepfer, pedagog special 
şi cărturar. Zizin va traduce Schopenhauer în franceză. 


În noiembrie 1895, Maiorescu cere sprijin lui 
Duiliu Zamfirescu: să caute în Italia o casă de 
închiriat(mă rog, un villino, un villinuccio), lui Zizin i s- 
a acrit de Bucureşti, el Maiorescu îl înţelege...Duiliu se 
execută, găseşte un apartament mobilat(4-5 camere, 
bucătărie, etaj) cam cum a poftit Zizin(nu prea scumpă 
chiria, doar 4-5000 fr.), dar va rezista sensibilul bărbat 
climei Romei? (...) 


-comportarea lui TM cu dezertorii 


Nicu Gane ştie că a fost înscris în cartea neagră a 
junimiştilor ca "infam colectivist”, dar îi trimite o 
scrisoare sinceră, măgulitoare, lui Maiorescu la jubileul 
din 1900. Nemaiîndrăznind să-l roage vreodată ceva pe 
Maiorescu, Gane tatonează pentru pile verigile slabe ale 
Junimii, de pildă pe sentimentalul Missir. (...) 


- preocupări politice 


Spre sfârşit de 1891 are loc o criză ministerială. 
Jacques Negruzzi nu se mai poate pasiona împreună cu 
anturajul său, ba chiar dă semne de filosofie: ia acolo, 
vreo 40 de persoane care vor să pape din buget, dar ţara 

merge înainte cu binele şi răul ei, indiferent de gălăgia 
din jurnale! - P.P.Carp 


Dragul de Carp, ce neted ştie să le troznească la cel 
mai înalt nivel, în aceşti ani, de exemplu când 
plenipotenţiarul prinţ rus la Bucureşti îl tatonează ca 
"germanofil”, junimista Excelenţă ripostează: se înşeală 
lumea, eu sunt rusofob!" Un stil tăios, care putea fi şi al 
lui Eminescu. 


P. P. Carp atinge într-un discurs al său, din 27 
martie 1892, problema intoleranţei: este major legată de 
starea culturii uneţă, cine crede că numai dumnealui are 
dreptate şi că în viaţa socială nu mai există şi altceva 
decât "concepţia creerilor săi”, apoi acela este un om 
incult! A nu ţine cont de varietatea ideatică a indivizilor 
unei ţări, mai cu seamă în viaţa publică, conduce la 
intoleranță şi fanatism, astfel e aproape suprimarea 
morală a adversarului. Pe când şi cea fizică, putem 
continua singuri demersul lui Carp?! 


Pontiful politic al Junimii are, hotărât, oroare de 
scris. Carp îşi compune bizar discursurile parlamentare, 
în fond principala sa creaţie: se retrage şi cugetă ore 
întregi în întunericul biroului său, unde de mult nu mai 
împrospătează servitorii cerneala uscată din "'cristelniţa” 
creatoare! 


Carp continuă să fie preocupat de moralitatea în 
politică şi de uzura la guvernare, astfel-observând semne 

de descompunere în gruparea politică junimistă- 
hotărăşte(cam unilateral?) ieşirea din cabinet. Afirmă 
mereu neted că el nu duce viaţă politică dublă şi oricum 
n-are legătură cu tratativele de fuziune junimisto- 
conservatoare de care umblă acum în 1895 zvonul...(...) 


- viața literară 


Maiorescu poate fi satisfăcut că destui tineri se 
îndreapă spre Convorbiri.., convinşi-mai ales după 
moartea lui Eminescu-că revista junimistă rămâne un 
experimentat laborator de şlefuire a talentelor literare. S- 
ar zice că-simbolic-Junimea ieşeană şi-a cam încheiat 
rostul după moartea lui Eminescu, marele ei produs şi 
Maiorescu ratifică în 1890 acest amurg, dar iată că 
tocmai din acel laşi îi vine Magistrului în 1891 un mesaj 
poetic de la Ana Conta, sora filosofului. Maiorescu îi 
răspunde ceremonios şi îndeajuns de confesiv: îi poate 
răspunde  domnişoarei profesoare şi poete că-după 
ministeriat şi politichie-e mai disponibil pentru chestiuni 
literare, oricum "politica nu-l atrage mai adânc". Ana 
Conta să fie atentă la părerea lui directă şi nu mediată de 
Emilia Humpel. 


Magistrul emite îndemnuri calde şi viguroase: 
"soldaţii lui" critici se împrietenesc cu "soldații" poetei? 
E un soi de război, dar arta nu-i mereu o vacanţă de 
Paşti, sau o înflorire de liliac! 

Destulă neplăcere îi aduce Magistrului cazul 
Coşbuc, Maiorescu fiind impresionat de Nunta 
Zamfirei(simbolic, în anul dispariţiei lui Eminescu) şi 
făcând diligente pe lângă Slavici să-l elibereze pe tânărul 
poet de talent, spre a veni să se rostuiască la Bucureşti. 
Se va produce un tărăboi îndelungat, din partea 
cercurilor interesate, că bietul Coşbuc a fost atras cu 
viclenie de Junimea spre a fi exploatat în prestigiu, ca şi 
Eminescu!? 


Într-un articol din Literatorul, 1892 şi în Schiţă 
asupra literaturii române, 1893, Macedonski îşi 
continuă obsesia: ba tot felul de poeţei fură versuri din 
Macedonski, sau Eminescu, ba poeţilor momentului li se 
preţăluieşte vocaţia şi viitorul, după cum se revendică 
"macedonskişti”, sau "emineschişti”! Şi totuşi această 
insistență scârnavă îl va naşte pe marele poet 
Macedonski, aici putem să-l mâhnim pe Magistru. 


În toamna lui 1993 apare revista Vatra, în 
întemeierea lui Slavici, Caragiale, Coşbuc. "Docil" pare 
a fi fost doar Coşbuc, altfel s-au întâlnit gustul 
organizatoric şi ispita programatică a lui Slavici, cu harul 
editorial-managerial al lui Caragiale. Maiorescu va 
adapta o atitudine nuanţată faţă de Vatra şi echipa ei. 


În 1894, Iacob Negruzzi predă  ştafeta de la 
Convorbiri...unei echipe tinere, ambițţionându-i public pe 
băieţi să nu dezamăgească!(...) 

- profesorul 


La catedrele de filosofie ale Universității 
bucureştene predau mai mulţi profesori de onorabilă 
ținută: Coco Dimitrescu-laşi(din varii motive, un 
concurent redutabil pentru Maiorescu), apoi treptat 
sosesc ca "docenți" Dumitru Drăghicescu, C.Rădulescu- 
Motru, loan Crăciunescu. Multora dintre studenţi le e 
cunoscut Maiorescu, au învăţat în liceu după Logica lui, 
ştiu de Convorbiri literare, de Critice ş.c.]. 


Maiorescu primeşte pentru cursul său de filosofie 
cel mai încăpător amfiteatru al Universităţii. Alături de 
studenţi, asistă un public extrem de numeros şi pestriţ, 
poate şi "snobi". Prelegerile sunt încântătoare, Magistrul 
atacând chestiunile înalte cu eleganţă stilistică şi voce 
melodioasă. Greu găseşti un locşor în sala plină ochi. 
Deodată, între capetele tinere de la intrarea amfiteatrului 
îşi face apariţia un cap alb, alb. E ora 5 şi 1/4, Profesorul 
se strecoară ager pe cărarea subțire spre catedră, cu ochi 
mulțumiți de aglomerația deloc obişnuită la alţi 
profesori. Maiorescu îşi începe expunerea foarte calm, 
pregătind pe-ndelete chestiunea principală a cursului de 
moment. Vocea se însufleţeşte treptat, treptat, devenind 
muzicală. Cei avizaţi se gândesc la stilul soliştilor de 
Operă...Decenii mai târziu, existențialiştii vor pretinde 
filosofului afect şi pasiune în rostirea convingătoare a 
adevărului filosofic, publicul foarte tânăr de acum se va 

gândi atunci ce discret îşi pitea Magistrul aceste însuşiri, 
deplin reale şi la el. 


Nu strică să-l vedem pe Profesor şi cu ochii mai 
critici ai câte unui tânăr. Ca şi totalitatea studenţilor în 
teologie/filosofie/litere îl apreciază pe profesorul 
Maiorescu, cultivând legenda calităților sale multiple...Şi 
totuşi, câte un june ardelean cu opinie separată 
reactualizează, fără bucurie, impresia de tăioşenie şi 
nedreaptă  unilateralitate a textelor maioresciene, 
reproşurile aduse de adversarii de altădată, aşa că rezerva 
prudentă e mai bună...Sigur, Maiorescu e în adevăr 
Profesor, cu aparențele bine studiate ale desăvârşirii: 
apariţie monumentală plină de armonie, voce "dulce" 
modelată artistic, gestică discretă, căldură în expunerea 
gradată şi logică impecabilă. Dar, deşi fondul e 
interesant, profunzimea e modestă.Ş-apoi, Profesorul 
pare a fi un mare egoist, stilul său prea de tot impecabil e 
cam străin de neamul românesc şi, în genere Maiorescu e 
un ins cam îndoielnic-cu adevărurile sale dogmatice-faţă 
de idealurile neamului!? 


Iată-l pe Profesor prezidând comisii, de pildă una la 
examenul de capacitate al profesorilor secundari. Între ei, 
discipoli ca Rădulescu- Pogoneanu, dar şi necunoscutul 
G. Ibrăileanu. Pe necunoscut, Maiorescu îl notează de 
două ori cu 10, amestecându-se în discuţiile examenelor 
deşi de obicei tace, apreciindu-i lui Ibrăileanu întinderea 
cunoştinţelor, viociunea inteligenţei şi fluenţa limbii, dar 

la o lecţie practică despre Ovidiu îl găseşte "mai 
amortit", notându-l cu 9,33. Delicat, Maiorescu crede că 
Ibrăileanu e nedreptăţit şi-oferindu-le eminenţilor un 
banchet-anume se întreţine cu criticul ieşean! Magistrul 
i-ar fi scris apoi câteva scrisori lui Ibrăileanu. (...) 


-discipolii 


Cei care-l cunosc de mult ştiu că-la fel ca-n 
vremurile de aur ale Junimii, Maiorescu ştie-luptător 
neclintit şi consecvent-să selecteze tineri cu iluzii şi 
credință, să le înlesnească talentul şi să le netezească 
aleasa cărare, pe care altfel se cam îmbulzesc netrebnicii 
şi şolticii, cum judicios observă Miron Pompiliu. 


Discipolii pot zice că ei cresc în atmosferă de 
Olimpieni în casa -templu din strada Mercur nr.1, unde 
colonadele ioniene te iau în primire de la intrare şi ajungi 
pe mâna lui Zeus tonans(vasăzică Titu Maiorescu) şi a 
Junonei(vasăzică Ana Maiorescu), apoi asculți Mozart şi 
câte ceva din legenda casei: uite în colțul ăsta şedea 
Alecsandri când citea Dumbrava Roşie, colea pe canapea 
se afla P. P. Carp când îl dojenea pe Eminescu ş.a.Şi 
probabil înveţi în această atmosferă să cugeţi de sus în 
jos, ca privilegiaţii ursitei! 


În 1893, Magistrul le scrie lui Mehedinți, 
Evolceanu şi Antonescu, aflaţi la studii în străinătate, 
chestinându-i de stadiul învăţăturii lor şi de specificul 
materiilor pe care le-ar putea preda în Univrsităţile 

româneşti, spre a se institui prin buget astfel de catedre, 
pe care băieţii le-ar obţine prin concurs. Primind 
îndemnul lui Maiorescu, 'Teohari Antonescu a emis trei 
strigăte de bucurie(ca Achile când i-a zărit pe troieni) şi 
a răspuns imediat! 


loan Petrovici nu va fi singurul discipol cu un astfel 
de itinerar: adolescent în provincie, receptând din zvonul 
public faima multiplă a lui Maiorescu, studiind după 
recomandare Logica acestuia şi găsind-o prea aridă 
pentru un elev de curs superior, deşi Magistrul o scrisese 
limpede şi literar... 


Se bucură Magistrul că are câte un discipol mai 
independent? Uite, Mihail  Dragomirescu-deşi îl 
recunoaşte deplin pe Maiorescu drept "părinte 
intelectual-îndrăzneşte să-l mai şi contrazică în materie 
de adevăr critic! 


Este un pic subiectiv Magistrul cu discipolii săi? 
lată-l pe Maiorescu,şef de comisie la examenul de 
capacitate al profesorilor secundari în 1901-1902, 
protejându-l imperceptibil pe I.Rădulescu-Pogoneanu 
spre a-l scoate pe primul loc, cu media 9,71, deşi s-ar 
spune că marele merituos al concursului e G.Ibrăileanu, 
cu doar 9,63. 


După cum se vede, discipolii sporesc în vârstă şi 
carieră, iar-din punct de vedere maiorescian-"studenţi 
distinși" nu se mai arată...Când îndrăzneşte câte unul ca 

Mihail Dragomirescu să-şi croiască un drum 
independent, Magistrul nu întârzie cu represaliile 
"piedicilor ascunse şi dovedite" (...) 


* 


-violența Autorităţii, nov.1896; cazul Kirileanu 


La o alegere ulterioară de rector, Maiorescu şi 
Coco Dimitrescu vor întruni câte 16 voturi în Senatul 
universitar, iar savantul Sabba Ştefănescu 44! Dar 
ministrul îl va prefera pe Coco, liberal "drapelist"(cum se 
purta pe moment...) cam instabil şi traseist, iar 
Maiorescu va izbucni într-o interpelare publică în contra 
acestui cumulard cu cinci lefuri de sinecură şi ca atare un 
ins dubios în materie educativă. Primul ministru al 
momentului socoteşte necesar să-l admonesteze tot pe 
Maiorescu, "avocat şi cosmopolit". lar Coco Dimitrescu- 
laşi leapădă masca de preţuitor al Magistrului şi face 
glumiţe antimaioresciene pe la rarele, tembelele sale 
cursuri universitare! 


În cine ştie ce asociaţie de idei, e posibil să-i vină în 
minte lui Maiorescu un caz interesant: absolvă cu brio 
Dreptul un tânăr nemţean, G. T. Kirileanu. La sugestia 
Magistrului-ministru, băiatul e repartizat magistrat la 
laşi. Şi se întâmplă ceva ciudat chiar pentru 
experimentatul Magistru, Kirileanu vine cu lacrimi în 

ochi la demnitar şi-l conjură să-l numească la Broşteni, 
Maiorescu provoacă mirat peste poate: cine face prostia 
să dea Iaşul pe Broşteni?! "Iaca eu, domnule ministru, 
vreau să-i judec pe consătenii mei aşa cum înţeleg eu, 
fără dosare şi fără avocaţi!" (...) 

Z.N.Pop,Adăugiri biografice,p.296 

preocupări Maiorescu legate de Eminescu 


)Titu Maiorescu, Critice,pp.481,485,490,495;loan 
Al.Brătescu-Voineşti,Din pragul  apusului,pp...; E. 
Lovinescu, Antologie critică,p.80; Titu Maiorescu şi 
enciclopedia "Astrei",cu o notă de Mircea Stoia,în 
Manuscriptum, Il,nr.2(3),1971, p.209; I.E.Torouţiu, op. 
cit, IV, p.20, IX, p.393 şi XII ("Sămănătorul"), 
"Bucovina", 1940,p.294;Duiliu Zamfirescu,Cele mai 
frumoase scrisori, p. 160; G.Călinescu,Scrisori şi 
documente, p. 230; Călin  Cernăianu, Cabala 
antieminesciană , p.12;Scrisori către G.Ibrăileanu,vol.IV, 
ediție îngrijită de Mihai Bordeianu, col."Documente 
literare",Editura Minerva, 1982,p.62 


Junimea 
)I.L.Caragiale,Scrisori şi acte,p.251; 
omul Maiorescu, prieten ) 


Titu Maiorescu,Călătoria în Rusia,vara 1895.Însemnări 
turistice,text ales şi prezentat de Georgeta Rădulescu- 
Dulgheru, în Manuscriptum, XVIII, nr. 2(67), 1987, pp.1 
08-118;Duiliu Zamfirescu şi Titu Maiorescu..., pp.71, 
163,165,318,353; Titu Maiorescu şi enciclopedia "Astrei" 
„pp.208-209;lacob  Negruzzi,Scrieri  „Il,pp.584, 748; 
Adeverul, VI,nr.1512,3 mai 1893,p.2 


comportarea lui TM cu dezertorii 

)Din cronica unui veac,pp.196-197 
preocupări politice; P.P.Carp 


)Titu Maiorescu şi enciclopedia...,„pp.208-209;E. 
Lovinescu, Scrieri, IX,p.473;Duiliu Zamfirescu şi Titu 
Maiorescu...,p...;Junimea şi junimiştii,p.48;Liviu Papuc, 
Carpisme,p.109;H.-R.Patapievici,Cerul văzut prin 
lentilă,cuvânt înainte de Virgil lerunca,grafica de Dan 
Perjovschi,  col."Totem",Editura Nemira, Bucureşti, 
1995,p.260 


viața literară 


)O epistolă a lui Titu Maiorescu către Ana 
Conta,pp.102-104;Titu Maiorescu şi enciclopedia...,pp. 
208-209;Duiliu  Zamfirescu,op.cirt.,p.284; Caragiale- 
propriul său editor,cu o prezentare de Corin Grosu,în 
Manuscriptum, II, nr.3(4), 1971, p.186; Gavril Scridon, 
Pagini despre Coşbuc. Contribuţii la cunoaşterea vieţii şi 
operei poetului, Societatea de ştiinpe istorice şi filologice, 
Bucureşti, 1957,p.59; Alexandru Macedonski,Opere... 


profesorul 


Titu  Maiorescu,Însemnări zilnice(1903), p...; 
Nicolae Florescu, Titu Maiorescu în amintirile lui loan 
Petrovici,pp.136-137; Amintiri despre Titu Maiorescu, 
Pp...;Constantin Popescu-Cadem,Titu Maiorescu-rector 
al Universităţii din Bucureşti,pp...;Geo Şerban,Un tezaur 

neexplorat,în Manuscriptum, IIl,nr.2(7),1972,pp.119- 
120;A1.Piru,G.Ibrăileanu(viaţa şi opera), col."BPT",seria 
"Cultură  generală",Editura  Minerva,1971,pp.99-102; 
Valeriu  Mangu,De vorbă cu Iorgu  lordan,seria 
"Memorialistică", Editura Minerva, 1982,p.190;Onisifor 
Ghibu,Pe baricadele vieţii,pp.124-125; Amintiri despre 
G.Ibrăileanu,p.204 


discipoli 


)I.L.Caragiale,op.cit.,p.45; Nicolae Florescu, 
art.cit., pp.136-137 ;Valeriu  Mangu,op.cit., pp.118, 
190,302;"Regii pot fi câteodată asasinați”, cu prezentare 
de Ileana Ene,în Manuscriptum, II, nr. 3(4),1971, 
p.187;Junimea junimiştii, p. 284; Al.Piru,op.cit.,p.102; I. 
E. Torouţiu, op. cit, vol. VIII ("Sămănătorul"), 
"Bucovina", 1939,p.141,1X,p.392 şi XI,p.216; 


* 


violența Autorităţii,nov.1896;cazul Kirileanu 


)Constantin Popescu-Cadem,doc.cit.,pp.125- 
130;Onisifor Gbhibu,op. cit.,„pp.126-127;Aurel Leon, 
Umbre, I1,p.147 

Capitolul 16: 1896-1910 


politică 


Partidul Conservator se frământă teribil prin 
"boierii săi schimbăcioşi", cum taxează presa! Ce să mai 
înţelegi ca militant loial, când P. P. Carp(şi Maiorescu, 
după el) refuză să cuvânteze electoral, ca să nu fie prea 
violent, ba chiar cerând camarazilor mărturisirea 
"onestamente" a greşelilor politice săvârşite!? După 
moartea subită a lui Lascăr Catargiu în 1899, impulsivul 
Nicolae Filipescu înlătură-printr-o revoluţie de palat- 
şefia lui P. P. Carp, instalându-l pe Gh.Cantacuzino. Dar 
în curând, acelaşi impulsiv de profesie îşi părăseşte unsul 
şi se alătură lui Carp...De îndată, N.Filipescu devine fac- 
totumul conservatorilor. 


În primii ani '1900, luând cuvântul în Parlament în 
discuţiile la mesaj, Maiorescu aruncă o privire la banca 
ministerială  împestrițată de  traseişti politici şi 
comentează: astăzi se găsesc la guvern conservatori puri, 
observați puritatea de pe banca ministerială! 

Altădată, ascultând discursul emfatic al ministrului 
de finanțe Take lonescu(am creat un buget perfect 
echilibrat ş.c.l.), Maiorescu îşi râde de la tribună: mi se 
pare că domnul Take confundă echilibrul bugetar cu 
echilibristica oratorică! Rezultatul, de aşteptat, va fi un 
deficit bugetar mirobolant... 


Cu ce sentimente priveşte Maiorescu genul de 
devotament junimist de cursă lungă al lui Slavici, unul 
care în felul lui a urmat nesmintit linia politică 
Maiorescu, care l-a condus-iată-în 1908-1909-spre şefia 
ziarului Minerva, căruia sponsorul G. Cantacuzino îi 
imprimă o pronunţată linie germanofilă... 


Se tot vesteşte între junimişti, aşa află de exemplu 
S.Mehedinţi, mult dorita schimbare în "meteorologia 
politică" şi bine-l parodiază inteligentul C. Meissner pe 
Eminescu: "grija schitului se  lasă-n mâna 
arhimandritului”, conu Petrache Carp! Căci din aprilie 
1907, Partidul Conservator, reîntregit prin fuziune, îl 
recunoaşte de şef pe Carp şi boierul de la Țibăneşti are 
parte de câţiva ani tihniţi, în opoziţie. Mai şi greşeşte 
"junkerul”, de pildă când elogiază în Parlament 
prosperitatea ţăranilor români bucovineni, doar zărindu- 
le căsuţele albe din expresul care-l duce la Berlin. 


Eminescu intervine ocazional chiar în disputele 
civico-politice în 1906, an premergător răscoalei: când 
"apostolomania" lui Iorga este luată în răspăr de presă, 

câte un fan iorghist îşi apără naiv idolul cu câte o 
formulă  hyperionică:  "Trăind în cercul vostru 
strâmt"...lar după răscoala din 1907, Slavici nu va fi 
chiar singurul să amintească high-life-ului extenuat de 
desfrâu de zicerile severe ale lui Eminescu despre pătura 


superpusă! (...) 
-chestiunea Eminescu 


De îndată ce Gherea îşi expune viziunea critică 
materialistă, emulii maiorescieni îl apără pe Eminescu în 
Convorbiri... 


Bucovineni inimoşi se preocupă de editarea şi 
cercetarea lui Eminescu, dar se şi iluzionează că vor 
obţine publicarea la Munchen în traducerea vreunui poet 
german! Aceiaşi bucovineni garantează acuratețea cu 
care intelectuali de altă etnie din zonă îl abordează pe 
Eminescu în primii ani '1900. 


În 1902, Maiorescu donează la Academia Română 
manuscrisele lui Eminescu. Fireşte că izbucnește 
chestiunea publicării postumelor Poetului. 


Îşi dă cu părerea şi Duiliu Zamfirescu, dar nu către 
Magistru, ci către un emul maiorescian, I. Rădulescu- 
Pogoneanu. Duiliu e drastic, nu numai că nu doreşte să 
se publice tot Eminescu, e chiar revoltat, dacă El n-a 
publicat respectiva pagină, asta i-a fost hotărârea şi 
basta! Dar să zicem că Poetul nu ţinea în mod deosebit 

să fie publicat-chestiune relativă-atunci trebuie ales un 
om cu gust absolut indiscutabil care să trieze, bunăoară 
Maiorescu. E scandalos că indivizi fără autoritate 
îndrăznesc să delibereze asupra intimităţii lui Eminescu, 
aflată în custodia unui for. Să-i fie iertat diplomatului din 
Italia, dar acolo opera lui Leopardi intră în grija unei 
comisii Carducci! În România s-a pornit pe un drum 
aiurizant, uite chiar Rădulescu-Pogoneanu a îndrăznit să 
publice un manuscris şters de Eminescu, dar şi dacă n-ar 
fi fost şters...lar pe Maiorescu să binevoiască a-l ajuta în 
munca eminesciană tinerii de la Convorbiri..., plus 
erudiţi specioşi ca Hodoş şi Chendi. Şi atenţie, unele 
poezii nu-s demne de Eminescu! Prin Lessing, 
Schopenhauer şi Maiorescu, s-ar zice că s-a statornicit 
printre junimişti un consens asupra calităţii în poezie. 


Nu-i poate scăpa lui Maiorescu un mic scandal din 
1906: o revistă franțuzească aminteşte că Macedonski 
"avec l'indépendance et la franchise de ses jugements, a 
ose ou a laisse écrire" nişte vorbe despre Eminescu, iar 
Viaţa Românească răspunde ţâfnos şi inflamat că 
franţujii fac clasamente dubioase, în care iese 
Macedonski întâiul şi că românii cetățeni se ruşinează că 
s-au îndoit de acest adevăr!? 


Ce bine că tinerii crecuți de Magistru se arată 
receptivi în păstrarea renumelui lui Eminescu, iată-l pe 
Cerna propunând grijuliu ca să facă apărute în 
Convorbiri literare nişte aprecieri ale sale despre 

prezenţa Poetului în recenta ediţie a lui Meyer-Lexikon. 


(...) 
-TM şi viața literară 


Maiorescu poate fi suspectat de ipocrizie 
părtinitoare măcar într o privinţă: bine, respinge 
imixtiunea "politicului" în literatură, dar şi-o aminteşte 
numai în direcția socialistă, n-a fost deloc deranjat în 
cazul unor Eminescu şi Caragiale, ba e bănuit că râde şi- 
acum pe-nfundate recitindu-le satirele! Un german 
Rudow, cu vagi legături româneşti, încearcă o istorie a 
literaturii româneşti  şi-doritor s-o pigmenteze cu 
anecdotică- apelează deopotrivă la cercul 
Convorbirilor..., dar şi la cercul Hasdeu. Maiorescu 
poate fi mulţumit că a scăpat ieftin: doar că e descris ca 
purtând pe cap bicornul lui Napoleon şi făcând 
gimnastică din barbişon! 


Duiliu Zamfirescu apreciază că în anii '1890 criticul 
Ilarie Chendi îl consideră un scriitor deja format, pe 
când emulul maiorescian Mihail Dragomirescu îl 
tratează doar ca o "speranță". Dar apoi, M. Dragomirescu 
s-a supărat pe Chendi, iar Chendi nu suportă rezervele 
exprimate de Duiliu la adresa nuvelelor lui Slavici! Ce 
curios se învârte roata lumii, rumegă Duiliu... 


Către 1899, discipolii convorbirişti ai lui Maiorescu 
țin să purceadă la schimbări, adoptând ca panaş portretul 
lui Traian din Lydda lui Duiliu Zamfirescu. Mai cu 

seamă Mihail Dragomirescu ar vrea să-l împace pe 
Caragiale cu Maiorescu. Ilustrul cabotin s-a săturat de 
peregrinări prin cotloane depărtate de "firea sa 
originară", pare convins că-ntre el şi "Titu" n-au fost 
decât mărunte mizerii de familie ale unor oameni 
eminamente superiori, aşa c-ar dori să se întoarcă la 
matcă, să se împace cu Maiorescu şi să colaboreze iarăşi 
la Convorbiri..! Dar Magistrul a refuzat împăcarea cu 
Caragiale. Interesant ni se pare că, solicitat să ofere o 
opinie netă despre Caragiale, Duiliu îşi manifestă înalta 
apreciere pentru autorul nuvelei O făclie de Paşti, deşi 
altădată se simţise rival gelos în exact această temă, 
Maiorescu şi cercul cunoşteau chestiunea. 


Steaua lui Caragiale tot urcă în diverse cercuri, cel 
puţin amicul M. Dragomirescu îl sugestionează că 
Junimea a murit, "Eminescu" trece, astfel că e bine 
sosită vremea lui Caragiale şi a curentului său! Către 
1904, fraţii literari de peste munţi ating o asemenea 
exaltare, încât îl doresc pe Caragiale mutat la Cluj, spre a 
impulsiona prin colaborare şi prezență o "renaştere 
literară" a Ardealului. Mai să zici că-i o descălecare 
inversă faţă de aceea a lui Gh. Lazăr!? lar Nenea Iancu 
mormăie apelpisit că ar trăi un "frumos vis al declinului 
vieţii sale"... 


În 1901, deranjat de o mărturisire a lui Duiliu 
Zamfirescu că, la Convorbiri literare n-a întâlnit niciun 
bărbat cu suflet cald şi că se cam simte stingher la revista 

Junimistă, astfel că va publica un roman în Literatură şi 
artă română, Litu Maiorescu adnotează tăios scrisoarea: 
"N-au căldură cei de la "Conv." şi au căldură mişelul de 
Petraşcu şi secătura cinică de Ascanio". Şi totuşi, parcă l- 
ar îndemna Duiliu pe Magistru s ia în propria mână 
Convorbirile... 


Poate afla cu bucurie Maiorescu că nu toţi tinerii 
momentului sunt atingi de molima Macedonski( "băieţi 
literari", pofticioşi de recunoaşterea  genialităţii), deşi 
pot fi uşor bânuiţi de asemenea apropiere, e de ajuns ca- 
n poezia lor să se simtă vreo muzicalitate de "clopot şi 
toacă"! Unii tineri nu-s încântați că-i laudă "adormiţii de 
la Academie", alţii suspectează antisemit chiar 
recenziile favorabile din presă, precum popitul scriitor 
Galaction...E căutată relația cu poeții D. Anghel şi Şt. O. 
Iosif. Unii tineri se vor admiraţi total, fără discuțiuni. 
Unii sunt măguliți de atenția acordată de un Vlahuţă, 
Tudor Arghezi deloc! Câțiva nu fac caz de niciun 
scriitor, excepþie Eminescu şi parțial Caragiale, pe sine 
se văd purtătorii şi prețuitorii singurei literaturi posibile, 
ce nevoie mai au să dialogheze cu alde 
Caragiale/Delavrancea/Duiliu Zamfirescu! Culmea, pe 
unii îi încântă omul Slavici...Cei mai duri, cu Arghezi în 
frunte, se simt-ca şi Baudelaire-mai degrabă părtaşi lui 
Lucifer, decât lui Dumnezeu Tatăl, aşa că fondează 
revista Linia dreaptă, ca unii ce vor să păstreze 
echilibrul între tradiționalişti şi modernişti. 

Cei tineri talentați se irită citind de-alde Radu 
Rosetti şi Haralamb G.Lecca, socotiți mari poeţi în anii 
premergători lui 1900! Revista Artă şi literatură 
română, a lui N. Petraşcu, e socotită "boierească", la ea 
scriu Olănescu-Ascanio ş.a. Tinerii observă că între 
"nume" literar şi talent nu e nicio legătură!? În 1905 
există o reacţie a câtorva literatori ("fraudă literară") 
împotriva ingerinţelor sămănătoriste ale lui Iorga, care ar 
încuraja "mediocritatea şi suficiența”. 


Spre sfârşit de 1906, Mihail Dragomirescu se 
desparte de Maiorescu, sătul de "nedreptatea şi perfidia" 
Magistrului. Încă o dată bârfindu-l crunt pe Maiorescu, 
Caragiale vede în Dragomirescu un centru de raliere 
pentru cei "nedreptăţiţi” de pontiful junimist, aşa ca ei 
doi! Dar e musai să scoată o revistă bună, ca să nu 
răspundă prin "ruşinea" lor, "neruşinării” lui Maiorescu... 


Sigur că Maiorescu rămâne deschis surprizelor, de 
una îl poate informa Jacques Negruzzi, care asistă cu alţi 
conservatori la lectura unei piese semnificative: Vlaicu- 
Vodă. În 1902, Magistrul putea citi în Sămănătorul o 
mişcătoare Baladă a strămoşilor, de acelaşi Alexandru 
Davila. Deşi românizat recent, autorul nu-i genul de 
şmecheri străini patriotarzi, pe care-i punea la punct 
Eminescu. Uite că Davila poate pomeni "De Lege, de 
Domn şi de Ţară”, fără să-ţi vină să zâmbeşti.În genere, 
de destui ani se arată Magistrul îngăduitor, chiar 
favorabil literaturii patriotice/ ţărăneşti/poporane/mic- 

burgheze! Un ideal de viitor ar fi, poate zâmbeşte 
interior Maiorescu, să se armonizeze literatura oligarhică 
a Regatului cu colega poporană din alte provincii 
româneşti. 


Autorilor care-i trimit cărţile lor, de exemplu 
poetesa Elena Farago din Craiova, Maiorescu le 
mulpumeşte formal/ceremonios/corect cu câteva cuvinte 
pe o carte de vizită. În cercul său, Maiorescu încurajează 
de pildă preocuparea pentru Leopardi şi avizează aceasta 
pentru Convorbiri... 


Altceva trebuie să-i fi dat de gândit îndestul de 
iniţiatului Magistru: Caragiale, care s-a tot achitat de 
misiunea ingrată de a judeca prin Logosul creaţiei sale 
încălcările  dharmei cosmice săvârşite de români, 
pomeneşte de la o vreme-în « Scrisori publice » către 
Vlahuţă-de datoria tinerilor de a limpezi tulburea, acra 
vreme fără credinţă, printr-o inspirată injectare cu 
credinţă! Păi atunci, la apariţia în 1906 a romanului lui 
Macedonski, de larg respiro în ale păgânismului 
estetizant, are de ce să se indigneze Caragiale, poate şi 
Duiliu Zamfirescu, cu siguranță Maiorescu, cel veşnic 
implacabil în prezenţa amenințării de viţiere estetică 
adusă de Macedonski!? Şi totuşi, Le calvaire de feu e un 
moment în proza europeană a momentului. 


Începând cu 1906, junimismul literar şi 
Convorbirile..., întreaga mişcare maioresciană din viaţa 

literară a ţării, se trezesc cu un vajnic concurent prin 
Viaţa Românească, apărută tocmai în laşul Junimii de 
odinioară.  Întemeitorii aparţin stângii liberale şi 
"poporaniste", dar oficiosul conservator îi tratează de 
îndată de "socialişti". Maiorescu putea sesiza 
ataşamentul la revistă nu numai a bătrânului Nicu Gane, 
care patronează cu surâsul lui fin şi vetust de ex-junimist 
şi Moldovă eroică, dar şi atracția resimțită de mulți tineri 
scriitori ai momentului, precum Octavian Goga, Mihail 
Sadoveanu, Tudor Arghezi, Gala Galaction ş. a. Dar şi 
fostul apropiat maiorescian Brătescu-Voineşti, plus 
onorabila Matilda Cugler-Poni. 


Pentru mentalul junimist se mai petrece ceva 
ciudat: V. R. plăteşte colaborările la revistă(record 
fabulos: Caragiale primeşte în 1909 1000 lei=800 mărci 
pentru o nuvelă!), are o administraţie boemă dar 
eficientă, probabil că managerii revistei accesează 
fonduri substanţiale prin mecanismul liberal-bănci, firme 
lucrative, subvenţii guvernamentale-sau beneficiază de 
generoase sponsorizări, cine ştie? Totuşi se zvoneşte în 
mediile conservatoare că, oricum,revista se sprijină pe 
liberali-nu rezistă oare atâtea reviste pe abonamentele 
partizanilor politici?-iar pentru  nasurile antrenate, 
"poporanismul" duhneşte a apetit de colegiul al III-lea! 


(...) 
- Anul 1909-un apogeu fals 

Greu pentru Maiorescu să-l acuze public pe 
Duiliu Zamfirescu de incultură! Trebuie să-i riposteze, 
oricum şi atunci va afirma că poeţii nu au căderea să 
tranşeze critic...Credem a-l fi deranjat pe Duiliu umorul 
rece, de altitudine impersonală, al Magistrului, care-l 
tratează acum pe el, Duiliu, cum îi tratase cândva pe 
impostori, beţivii de cuvinte, sau ardelenii cavernoşi. 


Un an de forță pentru Maiorescu, nu doar 
tămbălăul cu Duiliu Zamfirescu, dar prin diktatul 
maiorescian de la Academie: pătrund-ca membri 
corespondenţi-yesmeni de la Convorbiri literare, în 
genere oamenii "de acasă" ai lui Maiorescu, apreciază 
sarcastic de la Berlin tânărul Vasile Pârvan, care-i şi 
înşiruie:  Brătescu-Voineşti,  Bassarabescu, Murnu, 
Țiţeica, Giurescu ş.a. Cât despre S. Mehedinţi, el fusese 
instalat deja de un an.(...) 


-TM omul; pensionarea forțată; sărbătorirea 1910 


În 28 noiembrie 1897, Maiorescu face cunoscut 
decanilor de facultăți-într-un consiliu special-hotărârea 
sa de a demisiona din funcţia de rector, în care se afla în 
al doilea mandat, valabil până în 1900. 


-relații cu Gherea 


Spunea Hasdeu că mâncarea de la restaurantul lui 
Gherea din gara Ploieşti e mai presus de orice critică! 
Maiorescu e încântat că nu mai trebuie să cobori din 

vagon, vine un băiețel cu şapcă inscripționată şi te 
serveşte cu bunătăţi de la coş: sandvişuri cu şuncă, 
"petits pates", bere. E chiar convins Maiorescu că 
"birtaşul" Gherea nu-i bun decât de atât?! Dar Magistrul 
a sprijinit împământenirea adversarului de idei şi 
conversează cu el la restaurant cu excesivă delicateţe. 


Foarte interesantă turnură umană în momentul atât 
de politic al ţării, în 1907...Duiliu Zamfirescu, odată 
izbucnită răscoala, nu ia model de atitudine panica 
generală a lumii bune şi nici "curentul burghez” de 
atitudine, nu, el pleacă de la Bucureşti la via de la 
Faraoane, sigur pe fapta sa dreaptă: aceea de a-i sfătui, 
cu omătul până la brâu, să stea cuminţi! lar în casa 
Maiorescu au loc, la vreme de răzmeriţe, serate 
agreabile, unde-s prezenți Jacques Negruzzi şi alți 
fruntaşi ai vieţii publice, iar Duiliu Zamfirescu îşi aduce 
băiatul să cânte la piano vreo variaţiune de Beethoven. 


În 1908, bântuie zvonul că Maiorescu şi-ar fi 
vândut casa din str. Mercur şi o parte din bibliotecă, cu 
gând de mutare la Berlin. Unii apreciază pozitiv 
presupusul proiect maiorescian, situația morală a ţării 
este insuportabilă... 


- sărbătorirea 1910 


Fireşte că secretele bucătăriei se păstrează un timp, 
dar apoi Maiorescu va putea afla câte ceva. Între 
organizatori, se află S. Mehedinţi, la el se centralizează 

multe, de pildă poetul Cerna student şi doctorand în 
Germania aude că până şi Caragiale ar fi dorit să 
colaboreze la volumul omagial pentru Maiorescu şi pare 
foarte afectat că n-a fost invitat să colaboreze! În sinea 
lui, Cerna îl ceartă pe prefăcut: "Dar dacă primeai 
invitaţia, colaborai?!"(...) 


-oratorul 


Oricât de sâcâit şi subiectiv se poartă Caragiale cu 
Magistrul, admite public şi privat că-după moartea lui 
Alexandru Lahovary-Maiorescu e cel mai mare orator 
român! "Un boa constrictor”, apreciază A. Demetriescu 
acest stil de a-şi strânge adversarul în inele. 


Fanii lui Maiorescu nu ignoră stilul oratoric al 
Magistrului: în Parlament nu vorbeşte marele profesor, ci 
omul politic, aşadar e loc din belşug pentru răutăţi şi duh 


*1:41x4 


Şi ceva nostim. Preocupat prin 1901-1902 de 
studiul său Oratori, retori şi limbuţi, Maiorescu 
corespondează cu G.Ibrăileanu, rugându-l să-i ofere un 
termen arhaic pentru orator şi tânărul îi aminteşte 
Magistrului sintagma din N. Costin: "acela domnul 
voroavei râmleneşti, Țițero", dar Magistrul nu acceptă 
"voroava" drept elocvență, însă nu uită să-şi încheie 
mulțumirea prin "al d-tale de bine voitoriu". (...) 

or...;p.130;Duiliu Zamfirescu şi Titu  Maiorescu..., 
pp.297-298;Titu Maiorescu şi enciclopedia "Astrei", 

Capitolul 17 : 1910-1917 
etapa 1910-1913 
viața literară(Em inclus) 


S-ar zice că Maiorescu execută un gest de rutină 
când traduce studiul  Mitei Kremnitz despre Eminescu, 
Ein  rumanischer Lenau, apărut în Preussische 
Jahrbucher, 1910. 


Un caz trebuie să-l fi frapat, între multe altele, pe 
Maiorescu: Panait Cerna. Va reuşi cu el ce n-a reuşit 
cândva cu Eminescu? Adică să facă dintr-un poet 
talentat(sigur,trebuie păstrate proporţiile, Maiorescu nu 
mai ţine să lanseze pe nimeni ca "Eminescu redivivus"!) 
un doctor în filosofie. Mecanismul redutabil se porneşte 
şi băiatul primeşte o bursă pentru Germania...De câţiva 
ani se constituise la conservatori un fond pentru Cerna, 
la care contribuiseră prinţul George Știrbey, loan 
Cantacuzino şi mai ales Al. Marghiloman. 


La plecare, în 1911, auzindu-i proiectele legate de 
"lirica de idei" , Maiorescu îi aruncă nu prea încurajator: 
Ja, die Gedankendichtung ist ein verfluchtes Ding(=mda, 
poezia asta gânditoare este un lucru drăcos). Bietul 
Cerna şi aşa e cap sucit, sensibil peste poate, l-o fi crezut 

pe Magistru pervers(o nimica toată, în Germania intră în 
cercul lui Caragiale şi chiar nu mai înţelege dacă are 
talent!?), dar s-a achitat loial, prea disciplinat, de 
însărcinare: a muncit crunt, a luat examenele şi-la 
apariţia tezei sale Die Gedankenlyrik-s-a epuizat şi 
pielea sa de sagri, bietul Cerna se sfârşeşte de 
tuberculoză la Leipzig. Are doar 32 de ani. A fost sărac 
şi orfan, supus puternicei autorități a lui Maiorescu(o 
mână binefăcătoare, dar care ştie să şi stăpânească, nu 
uită să aluzioneze Iorga). Paul Zarifopol nu-i singurul să- 
| bombăne pe demnitarul Maiorescu: mai bine-l aranja pe 
poet ca învăţător la Sinaia, sau în orice sat de munte, să 
rămână flăcău sănătos! Vor să zică unii şi alţii că se 
poate lupta nuanţat în contra indiferenţei animalice a 
societăţii româneşti faţă de Spirit. 


Ştie Maiorescu cât sunt de văicăreţi scriitorii, dar 
câte unul chiar nimereşte tonul, de exemplu Şt. O. Iosif 
către Sadoveanu, 3 ianuarie 1913: în Bucureşti e o 
atmosferă apăsătoare, cu zvonuri de mobilizare şi război 
dezminţite a doua zi, dar şi zăpadă/ger/plictiseală/ 
sărăcie, bietul poet nici nu crede că va supraviețui 
acestui an 1913! 


În 1911, Maiorescu îşi notează în carnete o 
observaţie corectă despre creşterea alarmantă a 
neurasteniei juvenile, cu urmări pe care le crede 
alarmante pentru fiinţă: sporul negativ în ură/dezgust/ 
invidie, dar şi întărirea tulburării/xenofobiei/anarhiei. Ne 

putem întreba dacă Magistrul reflecta şi la ponderea 
fenomenului în viaşa literară!? Uite, cât l-o fi influenţat 
pe bietul Cerna cunoaşterea prea apropiată a lui 
Caragiale, cum îl recepta pe acest fabulos şi amoral 
Nepot al lui Rameau, când îl vedea în 1912 
dezlănţuindu-se cătrănit împotriv a netrebnicei Europe: 
uite, Norvegia îl sărbătoreşte pe prostul de Ibsen, nemţii 
lui sunt nişte imbecili care cască gura la Goethe, un 
burghez mâzgălitor de hârtie, nenea Iancu e sastisit de 
Byron şi Madach(pe care nici nu i-a citit!). Dar cel mai 
scârbit e nenea Iancu pe Românica, ce tupeu pe ţărişoară 
să vrea să-l sărbătorească la 60 de ani, după ce nu l-a 
apărat la 50, când îl terciuia Caion ş.c.]. 


Mă rog, la Caragiale e bârfă pitorească de interior, 
dar ce te faci cu presa română care explodează de 
propriile aberaţii: Eminescu, ia, un biet pamfletar, acolo; 
Caragiale, plagiator; Hasdeu, venal; Alecsandri, un 
plagiator şi un evreu(!); Ronetti-Roman, un insultător al 
neamului românesc ş.c.]. În schimb, nişte secături de pe 
la gazete de şantaj domină viaţa literară- purificată 
naţional-a patriei: alde C.lonescu, G.Ranetti, Al. 
Mavrodi..Să fie sănătos Nenea lancu dacă a încercat să- 
şi repereze onoarea la Cremenal, tocând 15000 lei, alți 
autori se apără decent în fața presupusei opinii publice 
luminate. 


Magistrul nu poate ignora gălăgia amicală pe care 
o face fermentul stângist N. D. Cocea, decretându-l pe 

Tudor Arghezi al doilea mare poet român, după 
Eminescu! Cine să-şi închipuie o asemenea îndrăzneală 
dementă în promovarea unui poet în viaţă, de altfel 
remarcat mai cu seamă ca ziarist foarte talentat? 


Mai ales prin impuls românesc şi multietnic 
bucovinean, apar lucrări de visat impact european, în 
ultimul an astral feeric, de exemplu Peter 'Tomascheck, 
Mihail Eminescu. Der Dichterkonig Rumaniens. Ein 
Bild seines Lebens und seines Zeit, Czernowitz,1914.(...) 


- politică 


Îndată ce P. P. Carp e chemat la guvernare, pentru 
el şi pentru Partidul Conservator reîncep zilele tulburi. 
În timpul guvernării carpiste izbucneşte îmbâcsita 
"afacere a tramvaielor”. 


Ar fi de văzut cât din comportamentul uman şi 
politic al "junkerului” P. P. Carp se subsumează ideii 
sale de socialism prusian. Oricum , fără a mai aştepta 
reformele de sus, Carp împărțise ţăranilor moşia de la 
Țibăneşti! Impresia lui Iorga, oaspete la Țibăneşti... 


Sunt, acum în 1912, vremuri bune, poate ultimele 
pentru simţul popular: un mare ziar politic trage vreo 
700 de foi zilnic, din care vinde 300...Totul costă ieftin, 
eleganța unui individ costă maximum 200 lei, dar 
multora le lipseşte din buzunar primul leu al totalului! 
lar oameni realmente superiori, ca G.Ibrăileanu, se plâng 

de lipsa apetitului şi "predestinaţie", dar consumă dintr-o 
suflare la restaurant: 3 ochiuri, un fel de mâncare, un 
şniţel garni şi macaroane cu parmezan. E "răzeş" fără 
orizont cel care nu pricepe şpilul, se ofuschează acest 
admirator al lui Eminescu şi Nietzsche. 


Şi în aceste vremuri feerice, mai cu seamă 
mulțimile nu cunosc existenţa lui Eminescu.(...) 


cearta IM-P. P. Carp 


Pierderea şefiei conservatoare de către Carp nu e 
legată de încheierea guvernării sale, cât de izbucnirea 
crizei balcanice. N. Filipescu ş.a.vor un guvern de 
colaborare cu Take Ionescu, iar Carp se împotriveşte, din 
nefericire pentru el. Partidul Conservator întruneşte în 
pripă un consiliu de reformă şi N.Filipescu-până de 
curând ministru de Război, deja nărăvit la justiţie 
militară expeditivă-îl dirijează pe Carp spre debarcare, 
fără politeţuri! Din acest "avort politic", după aprecierea 
presei, va rezulta un guvem de coabitare, visat de 
N.Filipescu şi curând părăsit de sâcâitul cel impulsiv. 


Să se fi apucat aprins Maiorescu, orbit de ambiţie 
suspectă, să-l îmbrobodească pe rege? În cercul lui P. P. 
Carp aşa se aude, că Maiorescu învăluie Tronul în 
linguşeli şi zvonuri false, până ce Carol I derutat îi va 
oferi lui Maiorescu un cabinet-conglomerat! Aşa ştie şi 
Maiorescu de acuzaţia lui Carp: Magistrul l-a înşelat pe 
Junkerul de la Țibăneşti, acum în 1912, înţelegându-se 

cu Take lonescu-la insistența lui Carol I-pe când numai 
el, Carp, avea dreptul să realizeze înţelegerea! Scârbit de 
gestul lui Maiorescu a promis că nu mai vrea să-l vadă în 
ochi pe Maiorescu niciodată, nici mort. (...) 


- IM-prim ministru 


În guvern, Maiorescu îi are pe alde Marghiloman, 
N.Filipescu, Take Ionescu. Trebuie navigat prin hățiurile 
războaielor balcanice şi membrii guvernului au păreri 
împărţite: ba au teamă să se amestece, ba ar interveni în 
forţă, ba ar pofti o halcă pentru patrie(Cadrilaterul). 
Încep să se manifeste "prietenii Austriei”, care l-ar dori 
pe P. P. Carp prim ministru, de acord cu visul acestuia de 
a porni dorobanţii români la asaltul Rusiei (până la 
Kiev!), aşa, ca să deschidă România războiul mondial... 


În acest an 1913 se dezveleşte la Craiova un bust 
al lui loan Maiorescu şi lorga îl mustră pe fiul care a 
absentat, ocupat la Bucureşti cu lucruri mari, fără 
îndoială, dar nu lucruri de profesor. În Parlament, alde 
lorga şi Stere nu critică neaparat guvernul, dar îl tot 
dădăcesc să fie prudent în privinţa războiului balcanic, 
spre a feri ţara de aventuri! 


Scandalul Duiliu Zamfirescu 


Unii cronicari ai epocii rețin că Duiliu ar fi fost-într- 
o convorbire particulară de alte opinii decât Maiorescu în 
politica externă. 

Cum să mai apere Maiorescu Ordinea? Uite câte 
un caz simptomatic: un învăţător oarecare e reclamat 
pentru răspândire de idei nocive, prin broşuri, ministrul 
învățământului porunceşte anchetă şi inspectorul artelor 
(onorabilul scriitor al momentului, Dimitrie Anghel) 
referă cam obraznic: "ideile" pot fi primejdioase numai 
unei clase ce se opune progresului democratic, or ideile 
învățătorului reclamat sunt de un "sănătos democratism", 
apropiate chiar partidului liberal! De altfel, D. Anghel 
face însuşi imputări "castei de privilegiați” româneşti 
pentru egoismul ei miop. 


Şi mai sosesc la primul ministru şi pile obraznice: 
zbătându-se pentru aranjarea universitară a marelui său 
pupil, G. Ibrăileanu, C. Stere intervine în iunie 1912 cu 
un "iubite prietene"(mă rog, de când au devenit aşa 
apropiaţi?!), cerând energic depăşirea "chinezismelor 
birocratice" prin intervenţia înaltului demnitar în feuda 
ministrului Arion, momentan absent. 


Trebuie să aibă cineva şi ochi rău, la sfârşitul 
cabinetului Maiorescu? Regele nu-şi va depăşi surâsul 
sobru, parlamentul se va comporta stas, aplauze/ 
şampanie/ pişcoturi pentru miniştri şi apoi "latinii" vor 
asalta trăsurile şi automobilele către "Flora/ Capşa/ 
Boulevard", sau acasă.(...) 


omul fără demnități 


(...) 

omul cu demnități 


Bănuim că, dacă ar fi aflat că în apogeul 
demnităţii sale publice cineva l-a poreclit "Metternich 
din strada Mercur nr.1", Maiorescu n-ar fi avut motive 
de supărare, era comparat cu un monument de abilitate şi 
străşnicie politică, "o stâncă a Ordinii”' europene 
(cercetat, în secret, şi de Kogălniceanu în 1844), un 
model Mitteleuropa la urma urmelor! 


Prin mai 1913, Duiliu Zamfirescu îl vede pe 
primul ministru în biroul său de lucru: Maiorescu e 
proaspăt bărbierit, arată rumen şi sănătos, încât Duiliu îl 
felicită cu sinceră admiraţie. 


Primul ministru nu uită nimic: trece în automobil 
pe strada Dionisie şi tocmai atunci trece N. Petraşcu, iar 
Maiorescu văzându-l şi recunoscându-l îşi fixează 
privirea drept înainte, clipind des din ochi!(...) 


- 1914;epoca neutralității 
- TM-personale 


Ce face acum Maiorescu ca om liber? Ca onorabil 
prim-ministru, îşi nota ca un ştrengar, în iunie 1913, că 
îndată încheiată misiunea guvernului său, va ceda în 
linişte puterea liberalilor şi în ianuarie 1914 se duce tiptil 
în străinătate-sub pretext de tratarea ochilor soţiei-şi tot 
tiptil se evaporă din viaţa politică! 

Normal, plecarea îndelungată din ţară a lui 
Maiorescu este interpretată ca o retragere din politica 
militantă şi Marghiloman rămâne conducător de fapt al 
partidului conservator. 


În 1 martie 1914, Maiorescu îi trimite lui 
Marghiloman demisia din partid, amintind că n-a 
acceptat şefia conservatoare decât a mon corps défendant 
şi pentru ieşirea partidului din impas. Maiorescu e 
primul şef conservator care pleacă de bunăvoie, iar 
Marghiloman-doritor a fi erede incontestabil-îl convinge 
pe N. Filipescu(care de curând îl trata pe Marghiloman 
drept "banditul de la justiţie”) să patroneze transferul de 
putere conservatoare! 


Vor fi intelectuali, militanți oneşti ai Partidului 
Conservator, rămaşi convinşi în durată că au oficiat şi ei, 
după puteri, "în marele templu al lui Maiorescu şi 
Marghiloman". 


Şi totuşi, poate au dreptate şi tinerii ardeleni 
precum Onisifor Ghibu, unii foşti studenţi ai săi, care au 
îndoieli că Maiorescu ar fi capabil să rezoneze cu 
idealurile-fie şi "nebuneşti"-ale neamului românesc, 
îndeosebi ale ardelenilor clipei istorice. (...) 


Maiorescu e atent la nodurile şi reţelele politicii 
europene, de unde va ţâşni şi un destin românesc. lată, în 
1909, la insistente rugăminţi ardeleneşti, se asigurase o 
bună primire moştenitorului Coroanei habsburgice. De, 

politichie...La Viena, presa europeană pândeşte la 
Journalistenzimmer "dacă mişcă ceva în Europa", câte o 
voce românească aluzionând caragialeşte fandacsia:"Şi 
nimica mişcă!" Ultimul Habsburg domneşte 
imperturbabil zaharisit, vestea tragediei de la Mayerling 
o comentase sec: fiul său "a murit ca un croitor”, iar la 
anunţul asasinării  fiului-arhiduce  trânteşte alta: 
"Îngrozitor, nicio încercare nu mi-a fost cruţată!”, 
continuîndu-şi  dejunul...Ştie Maiorescu că, parţial, 
istoria se aliniază colecţiilor sale bric-a brac. 


La Bucureşti, regele, high life-ul şi lumea 
cumsecade se distrează pe hipodrom, la cursele de cai. 
Un ziarist care cunoaşte ştirea-bombă i-o comunică lui 
Al. Marghiloman(proprietar de cai de curse şi pasionat 
de echitație) şi acela o şopteşte regelui, al cărui gest de 
consternare nu scapă mulţimii...Dar curând, năvălesc pe 
hipodrom răspândacii Adevărului! 


Va avea loc un Consiliu de Coroană 


ES 


"Prietenii Austriei" ies la atac. Iorga introduce 
sarcastic în categorie pe unii liberali şi pe destui 
conservatori, atât boieri de viță, cât şi parveniţi, o liotă 
de advocaţi şi proprietari, amalgam de instinctivi cu 
ochii injectaţi de sânge şi cugetători eleganţi cu vorbă 
rafinată. lată tabăra germanofilă a României! "Prietenii 
Austriei"(mai puţin carpiştii cei mai insistenţi) se 

aliniază un timp la formula ipocrită: "neutralitate leală şi 
definitivă”. Pe cine interesează zbaterea morală a atâtor 
români ardeleni mobilizați de "Împăratul", care întreabă 
pe ofiţerii lor români: 


"Ce face Ţara de nu mai vine?" 


Mă rog, în tabăra conservatoare, N. Filipescu 
străluceşte spiritual:  "Neutralitate  leală, da, dar 
provizorie!" Dar despre el s-a spus mereu că-i o putere 
sterilă şi acum exerciţiul său de idealism voluntar nu are 
cine ştie ce urmări: farse, glumiţe, apostrofări...Un 
perfect politician! lar Maiorescu nu e hotărât 
deocamdată, dar ce poate gândi de Simion Mehedinţi, 
răzeş prudent în Epoca, dar prea angajat "germanofil" în 
calitatea sa de director al Convorbirilor literare, aproape 
cerând "lichidarea" României în conglomeratul "Statelor 
Mari ale Austriei"?! 


Semnificativă este şi poziţia unui Duiliu 
Zamfirescu. Acesta crede, în octombrie 1914, 


În martie 1915, N. Iorga observă că P. P. Carp s-a 
retras de la şefia Partidului Conservator, voise să se bată 
cu toată lumea, mai ales cu Rusia, pe care s-o fugărească 
până la Kiev! Parc-ar fi aflat Junkerul că Eminescu îşi 
notase în caietele sale: "Krieg mit Russland-wenn es sein 
muss". Deocamdată, Carp face glume amare şi tăioase în 

Camera liberală şi a deschis ziarul personal 
Moldova...De parcă ar vrea să folosească provincia 
natală în contra ideii de viitor al României, aşa cum îl 
văd alţii din clasa politică, Iorga inclus. 


După pacea de la Bucureşti, se retrăsese şi 
Maiorescu. Poate chiar dorise o anume descătuşare de 
energii româneşti, ca apoi să arbitreze diplomatic cu acea 
solemnitate dârză, pe care i-o respectă şi Iorga. Iar prin 
retragerea sa din 1913, Maiorescu putuse să lase o 
excelentă impresie de lipsă de ambiţie şi dezinteresare. 
Şi de bun echilibru al forțelor active ale ţării 
recunoscătoare...Dar în februarie 1915, Magistrul reintră 
în politica militantă! 


Ce l-a apucat pe Maiorescu să revină acum la 
militantismul politic şi încă într-o direcţie condamnabilă, 
se întreabă Iorga? Țara nu mai are nevoie acum de 
"pietrele" puse de bătrânul junimist, a pus destule la 
temelie când a fost trebuinţă, Maiorescu parcă şi-ar 
retrage darurile de până în 1913 şi s-ar autoprofana! Un 
revenant, apreciază întristat Iorga, cât drept/cât nedrept. 


Unul din "prietenii Austriei", C. Stere, va chibzui- 
pe baza stimei trezite de poziţia sa la Viața Românească 
şi în Cameră-cu destulă închipuire orgolioasă că poate 
stârni o mare agitaţie în ţară în favoarea ideilor sale, e 
convins că a greşit prin poziţia sa foarte rezervată...Se 
vede cu lideri liberali la Bucureşti şi I. G. Duca nu e 

singurul în poziţia de a suporta imprecaţiile lui Stere: 
guvernanţii sunt orbi/imbecili/ criminali, soldaţii lui 
Mackensen produc istorie favorabilă interesului 
românesc, nu Rusia ş.c.]l. Duca, sau alții, îl privesc pe 
furiosul din odăița sa din strada Luterană, cu havana în 
gură şi înconjurat de maldăre de presă germană şi rusă, 
se abțin să-i riposteze, s-ar ajunge la situații irevocabile 
şi-l respectă prea mult... 


Şi totuşi dincolo de patetisme şi de chichiţe de 
boieri şi vocali, se iveşte în ecuația de epocă un sănătos 
"patriotism naţionalist”, botezat astfel şi acceptat de 
E.Lovinescu. (....) 


- politica guvernului 


Mult îl bate la cap lorga pe primul ministru 
Brătianu să pună în lucrare reformele promise, mai cu 
seamă să dea pământ țăranilor, viitorii luptători. Brătianu 
ripostează că nu se poate preocupa de nimic alta în 
gândul său, decât de baza solidă a unei viitoare acţiuni!? 
Dar tot lorga are dreptate în durată: clasa dirigentă 
română nu vrea să priceapă că nu există putere 
omenească, provenită de aiurea, ci numai de la stări de 
spirit decisive. 


Ionel Brătianu se consumă cumplit în înalta sa 
răspundere, gata să ia o hotărâre istorică. Şi într-o zi, 
Brătianu cel mic va merge în deal la Florica, spre a se 
sfătui cu Brătianu cel Mare. Înseamnă că Hotărârea 

urmează iminent...Mai ales că-păstrând secretul opțiunii 
sale politice- Ionel Brătianu dăduse a înţelege că nu va 
face război împotriva opiniei publice româneşti. 


C...) 
- atmosfera neutralității 


Multe ziare şi tipărituri se lasă corupte şi ajung 
mercenare ale trinității Hennenvogel-Iversen-Roselius, 
"centralişti” aşadar, dar nici rublele nu duhnesc. Se 
aşteaptă de către unii nişte victorii aliate mai 
convingătoare şi vine "Marna", de pildă. 


Pentru cei sensibili viaţa este foarte grea, de pildă 
se face scrum redacția Vieţii Româneşti de la Iaşi. 
Incendiu accidental, sau mână criminală de "patriot" 
împotriva revistei "germanofile"? 


Pe când Europa arde, la Bucureşti abundă aurul, 
proliferează distracţia, se întinde eleganța feminină şi 
luxura.Bieţii refugiaţi şi emisari ardeleni se cutremură, 
iar Goga şi Lucaciu nu pot să le explice nimic. 
Samsarii/speculanţii/misiţii/geambaşii frisonează...Ei vor 
apăra mâine-poimâine patria?! De samsari te împiedici 
pe toate culoarele instituţiilor vitale, nu întâmplător cele 
două miliarde ale Ministerului de Război se evaproă...Şi 
la un moment dat, bursa permiselor de export se închide, 
semn că bâlciul dement va înceta în faţa gravului 
eveniment al intrării româneşti în război. 

În Universităţi, patimile politice sunt cumplite şi 
tânărul ministru al Instrucțiunii, I. G. Duca, se vede silit 
să recunoască faptul că la Bucureşti suspină inutil după 
ordine, sub rectoratul "antantofil” al echipei Toma 
Ionescu & co., pe când la laşi îi convine ministrului că 
rectorul C. Stere păstrează linişte(poate cu mijloace cam 
"siberiene"). 


Ce înălțare sufletească pe unii care au prilejul să 
zărească în cadru restrâns(în casa Zoei Mandrea, o 
Bălcească) capul roman al părintelui Lucaci, care nu 
ripostează la flatări decât cu: "Lucrăm pentru ideea cea 
mare!" Face destulă impresie câte un eveniment tragic, 
de pildă accidentul auto din august 1915 în care-şi pierde 
viaţa unicul copil al lui Coşbuc, Alexandru. Băiatul de 
20 de ani, student filolog la Universitatea din Capitală 
era foarte dotat, cu excelente preocupări în studiul 
limbilor (moderne, plus latina/elina, dar şi sanskrita/ 
ebraica/araba/limbile slave). Va rămâne pe canapeaua 
băiatului o gramatică egipţiană, studiu din care plecase 
în drumul nenorocit. Şi speranţa năruită a unui talent 
năruit, ce ar fi rodit cu siguranţă în literatură. 


Pedant, în grădina Legaţiei germane din Bucureşti 
se îngroapă- pentru orice eventualitate-lăzi cu explozibili 
destinaţi obiectivelor nevralgice ale Capitalei României, 
la fel microbi de răpciugă destinaţi animalelor acestei 
țări suspecte! (...) 

- manifestări antantofile 


De acord că unii germanofili sunt stângaci şi 
insistenţi, amintind unora şi altora-precum cochetele 
bătrâne, cerând consecvență în baza vechilor scrisori...- 
poziţiile spirituale de altădată! Antantantiştii de Capşa 
produc glumiţe de soiul "germano-filou”, dar e de 
presupus că adepţii profunzi ai Germaniei nu admiră 
doar armele lui Krupp, cum admiratorii Franţei au şi alte 
nostalgii decât Moulin Rouge, midinetele şi luxura 
pariziană... 


Tot felul de bufoni încurcă viaţa publică, gen 
lonaş Grădişteanu mereu cocoţat ecvestru pe statuia 
centrală, "dublându-l" nevoie mare pe Mihai Viteazul! 


lar Goga, cu apropos spre adepţii "centralilor",îl 
condamnă pe Slavici: "Vin popi bătrâni cu barba 
sură,/Țărani cu chip însângerat,/Vin să te-ntrebe de 
păcat./Şi, spune-mi, nu te-ncearcă oare/Un vis cumplit, 
un vis urât?/Cu mâna lor răzbunătoare/Te-ar strânge într- 
o zi de gât". 


La nişte alegeri parțiale(Galapi ţi Caracal) din 
iama 1915-1916, activa Federație Unionistă îi propune 
pe vajnicii luptători Goga şi părintele Lucaciu. Guvernul 
e foarte ambarasat, agitatorii ar câştiga lesne, dar sunt 
"dezertori" dintr-o Putere Centrală şi nici nu sunt 
cetăţeni români...Guvernul şi complicii vor proceda, 
fireşte, balcanic! 

Cu tristebe,poate remarca  Maiorescu-între 
antantofilii lui Take Ionescu şi N.Filipescu-discipoli de- 
ai săi,precum P.P.Negulescu... 


Ciudat, la câte o banală adunare antantofilă 
populară, se iţeşte numele lui Eminescu, semn că 
vremurile bune se duc...Un "patriot'-orator latră că el e 
român verde ca stejarul şi românul nu piere, cum a zis-o 
ştiţi... Din adunare  răsună voci  informate:Vasile 
Alecsandri! Take Ionescu! Ce "Take", obraznicule, 
idiotule! E un trădător, afară!" Oratorul, blajin, cere să 
nu fie spurcate momentele sfinte de entuziasm...Take e 
plin de merite, dar el nu scrie poezii. În fine, a zis-o 
Alecsandri, sau Eminescu, totuna e... Eu, de altfel sunt 
om cu avere(voci de raisonneuri ironici urlă:" Vagoane, 
zahăr, orez!"), n-am nevoie de...jos nemţii şi cum spunea 
ăla...(Eminescu!), nu, strămoşii noştri latini "Delendum 
Carthagos"!? (...) 


-TM în politica conservatoare 


Doamne, ce splendid discurs în contra curentului 
ține P.P.Carp în Parlamentul României şi, fireşte, 
nimeni nu aplaudă singularitatea bătrânului om de 
Ordine, poate îşi spune Maiorescu. 


Într-acestea, Partidul Conservator ajunge să se 
divizeze în mai 1915, grupările deosebindu-se prin 
numele liderilor: Nicolae Filipescu (antantist) şi Al. 
Marghiloman, grupare în care intră-cu statut special-şi 

Maiorescu. S-ar zice că gruparea Marghiloman ţine la 
prelungirea indefinită a neutralității României, dar pe de 
altă parte-prin gesturi şi acțiuni- Marghiloman & 
co.simpatizează vizibil cu Puterile Centrale. Ziarele 
marghilomaniste Steagul şi La Politique reflectă această 
ambiguitate. 


Se crează impresia că Maiorescu nu face alta decât 
că-şi dictează memoriile şi pândeşte puterea! (...) 


-viață literară, Em inclus(1914-1916) 


Să însemne "viață literară" întrecerea între 
publicaţii cu pretenţii, în acuze îngrozitoare împotriva 
Nataliei Negru, modestă literată din Tecuci, socotită "de 
două ori", chiar de "trei ori asasină" pentru presupusul ei 
rol macabru în dispariția lui Şt. O. Iosif şi D. Anghel, 
campanie sordidă la care participă-vai-şi un E. 
Lovinescu. În genere,ce mai înseamnă viaţă literară 
românească, dacă ziaristul Slavici de la Ziua merge umil 
la casa patronului său-pitorescul  Bogdan-Piteşti-să 
primească indicaţii politice germanofile? Nu-i o viață 
demnă, bine că marele scriitor mai scapă vara pe la 
Buşteni, chiar dacă nu mai are chipul surâzător şi 
comunicativ ca altădată. 


Ai zice, după aplomb, că Bogdan-Piteşti e 
"literatul", nu bătrânul Slavici! Dar nu e acest aventurier 
şi mecenă a artiştilor vremii un personaj de literatură? 
Cinic şi duios, escroc şi generos, savurându-şi propria 


436 


abjecţie. Totuşi românii îl găbjesc pe escroc şi-l aruncă 
în puşcărie pentru şantaj, unde nemţii găsindu-l şi 
mirându-se că eroul lor zace la Văcăreşti pentru şantaj şi 
nu pentru idee, primesc excelenta replică a lui Bogdan- 
Piteşti: dar pe cine credeați că puteţi cumpăra în 
România, decât un escroc?! 


Alta de a individului: sătul că "haiducul" ardelean 
Drumaru(din partea Gărzii Demnităţii Naţionale) îi tot 
sparge geamurile, Bogdan-Piteşti îl cheamă în biroul său 
pe malac şi se joacă de-a mita cu patriotul, până ce acela 
cedează. Aventurierul încheie apoftegmatic: e bine că te- 
ai mai vândut o dată, Drumarule, consecvenţa e o forță 
morală! 


Chiar dacă nu-i foarte prolifică literatura epocii,va 
fi de acord “i Maiorescu:iată "Personajul". 


De ce-şi închipuia G. Călinescu imposibilitatea 
pentru un român de a-l insulta pe Eminescu că ar fi scris 
după un "normativ", fie şi conservator? În 1914, partidul 
liberal-aflat pe cai mari-se gândeşte să tranşeze şi 
delicata chestiune Eminescu, aşa că apare în oficiosul 
Viitorul un articol care opinează că Poetul a emis idei 
reacționare pentru că lucra la un ziar conservator şi 
"posteritatea nici nu va dori să recunoască” acele 
contribuţii politice eminesciene!? Ce să mai spună 
Maiorescu la o insultă aberantă adusă "celui mai 
caracteristic temperament etic" al României 


437 


contemporane, cum ripostează de îndată voci de bun 
simţ. 


O oarece cucoană, cu bune intenții şi veleităţi 
critice, semnează un studiu despre Postumele lui 
Eminescu. Lucrarea e primită foarte rezervat în epocă, 
dar elogiată suspect de Mihail Dragomirescu...Şi iată că 
izbucneşte o polemică de toată frumuseţea în Noua 
revistă română, 1915! Se ceartă oamenii pentru gloria 
lui Eminescu, poate sesiza Maiorescu. 


Flacăra lui C.Banu iar se agită: chipurile, piesa 
Vlaicu- Vodă ar fi fost scrisă de Al. Odobescu!? Mă rog, 
urmează ca Al. Davila să demisioneze din direcțiunea 
Teatrului şi atunci "dreapta" campanie se opreşte 
miraculos! 


Apar în 1916 Balade vesele şi Parodii originale de 
Topîrceanu, pline de vioiciune, umor, sentimentalism şi 
sarcasm, mirific îmbinate. (...) 


-omul 


ÎI amuză pe Maiorescu o culegere academică de 
cântece populare, îndeosebi această tatonare a eternului 
feminin pe linia misterului Mona Lisei: "Lola, a dracului 
mai eşti,/Nici nu râzi,nici nu vorbeşti, /Numai din buze 
zâmbeşti”. 

Şi uite că prin înalta hotărâre a Consiliului de 
Coroană, acest neam vioi intră în război! (...) 


În cursul după amiezii, oamenii aud câte ceva 
despre Consiliu. Pe la ora 3, trece automobilul primului 
ministru, cu un Brătianu tras la față şi palid şi cu pălăria 
înfundată pe cap, gonind la Externe. La ora 4 se declară 
starea de asediu, sună trompetele, iese lumea pe străzi în 
oraşe. Spre seară, camioane militare blochează căile de 
acces, fie şi în zona mânăstirilor, trebuie să circule doar 
oştirea. La miezul nopţii bate tocsinul de mobilizare şi 
pentru lumea rurală. 


Are o salutară intuiţie studentul Camil Petrescu, 
pregătit pentru întâia sa noapte de război: acum se 
termină, har Domnului, cu epidemia de epigonism 
eminescian care a bântuit după 1889 intelectualitatea 
română,  punând-o într-o lumină penibilă, se poate 
visa/leşina/iubi şi altfel decât în "stil Eminescu”, deşi 
bărbaţii eminescizaţi ai acestui interval continuu şi poate 
în anii ce urmează iubesc femei cărora acelaşi Poet le-a 
umbrit sufletul cu sufletul lui (...) Frumoasă formula lui 
Camil. 


- începutul războiului, august-noiembrie 


S-ar zice că după catastrofa de la Turtucaia, 
I.Brătianu ar înclina să ceară pacea, umblă zvonul prin 
Bucureşti. 

Nu ştim ce domină cercurile oficiale, în faţa 
dezastrului previzibil, panica sau vigilenţa responsabilă, 
dar tare ne îndoim de a doua câtă vreme între măsurile 
forte se află şi arestarea lui Slavici de către Siguranţa 
Statului, cu care ocazie i se confiscă bătrânului suspect 
nişte manuscrise dragi. Nu i se vor restitui niciodată şi 
nici nu vor mai fi găsite. Abia această situaţie îl conduce 
pe robustul, confucianistul Slavici la decepţie şi 
disperare. 


Scandalul incendierii puţurilor de petrol ajunge 
până la bătrânul Maiorescu. Opinia publică îl blestemă 
pentru acest gest guvernamental pe prinţul Bibescu, dar 
adevărul era că ideea vinovată îi aparţinea unui oarecare 
Crisoveloni, prinbul Bibescu(care face războiul ca 
automobilist) doar plimbându-l pe la instalaţiile 
petroliere pe un sir, aliat britanic şi supervizor al 
sabotajului! (...) 


- ocupație 


Populaţia bucureşteană e îngrozită de teama 
bulgarilor prădalnici, impresia fiind că nemţii prea 
întârzie. 


În chiar prima seară a ocupaţiei germane din 
Bucureşti, la locuinţa lui P. P. Carp se prezintă doi 
ofițeri, spre a-l complimenta pe marele prieten al 
Germaniei. De acum, respectul Kommandaturii se 
manifestă şi prin forme de distincţie, de exemplu că la 

poarta lui Carp va sta de pază un jandarm român, iar 
intrarea casei "marelui prieten" va fi inscripționată 
nemţeşte, contra musafirilor inoportuni! Ar fi ele 
înduioțătoare atenţiile, dar bătrânul Carp admite către 
intimi: "Deloc nu-mi mai recunosc nemţii pe care-i 
ştiam"... 


În ceea ce-l priveşte, Maiorescu adoptă alt 
comportament. În ziua nefericită a intrării germanilor în 
Bucureşti, 26 nov,/6 dec., Magistrul(.... ......). De altfel, 
Maiorescu participă de îndată la o întrunire a oamenilor 
politici, opinând că o guvernare Carp devine o 
alternativă viabilă numai la caz de victorie germană, iar 
problema creării unei noi armate româneşti pentru o altă 
dinastie nici nu se pune! 


În luna decembrie 1916, Maiorescu reia biografia 
lui Goethe cu nepoatele sale Georgeta şi Marioara 
Berindei.(1) 


În presa germană se putea citi prin decembrie 
1916, mai direct, mai printre rânduri, despre un plan de 
împărțire a României între Rusia şi Quadrupla 
Alianță(adică aliații Germaniei, Austro-Ungariei, 
Bulgariei). Demult era calculată distrugerea României 
...Maiorescu va fi bănuit că alături de Marghiloman şi 
Gh.Ştirbey i-ar fi propus arhiducelui Joseph "coroana 
României Mari"(!), fiind refuzaţi. 

Tzigara-Samurcaş şi alți "carpişti” se dau în 
stambă, insultând pe refugiații de la Iaşi că s-ar deda la 
"patriotism ieftin", apăraţi de armata română şi de cea 
rusă!? 


Interesantă reflecţie aruncă Maiorescu în carnetele 
sale, la început de februarie 1917: când eşti cu cineva, 
gândeşte-te la el şi nu la tine. Ion Bianu organiza şedinţe 
vinerile cu cei 10 membri ai Academiei disponibili la 
Bucureşti. Venea Maiorescu la aceste ocazii colocviale. 
Din punct de vedere birocratic(avea Bianu grijă...) 
Magistrul putea să-şi încaseze diurna academică, deloc 
neglijabilă, numai dacă venea la şedinţe.(2) 


Câtă lume interesantă a rămas în Bucureştiul 
ocupat! Uite-l pe C. Stere, posibil să fi rămas cu 
aprobarea lui I. C. Brătianu, plus motive intime ("Nasul 
Cleopatrei”). Poate are şi o misiune salvifică...Ca şi 
bătrânul Th. Rosetti, Stere e membru în Consiliul de 
administraţie al Băncii Generale, dar fără a se putea 
amesteca în activitatea secției care emite monedă în 
teritoriul ocupat. Desigur că hirsutul personaj fusese 
zdravăn sprijinit să acceadă într-o slujbă atât de 
onorabilă. 


Stere oficiază şi ca profesor stând în picioare şi 
plimbându-se în spațiul disponibil, călcând grav şi 
concentrat. Sadoveanu l-a poreclit "Sacerdotul" pe acest 
furios încrâncenat, cu aspect de mistreţ! Acasă la Iaşi se 

deda unei devorante patimi astronomice, avea lunetă şi 
cupolă, plus biroul înţesat cu fluturaşii constelațiilor şi 
unde pătrunderea unui intrus era oprită cu un autoritar 
"Stai". Trecea rar prin redacția Vieţii Româneşti, care-l 
interesa îndeosebi ca instrument politic. E atât de 
încăpățânat reformist şi stângist, încât e urât şi de 
şmecherii partidului liberal. În genere, face figură de 
erou ibsenian în societatea românească şi abia aceasta 
poate suscita interesul lui Maiorescu. Cât despre 
apartenenţa sa la clasa politică, Stere arată ca o insulă de 
corali într-o baltă puturoasă! Joacă rolul veşnicului 
învins, fără să fi atins blazarea şi disprețul de 
oameni...Ca să ajungă atât de izolat, "ibsenianul" trebuie 
să fi fost din adolescenţă înzestrat cu neastâmpăr 
spiritual, vigoare morală şi temperament îndărătnic. Dar 
aceasta fusese valabil în Rusia, în lumea românească a 
începuturilor pe fumegosul Stere l-a ghidat în practica 
politică un apropiat şi rămâne acesta încă un merit 
necunoscut al lui G. Ibrăileanu. 


În aşa zisa tabără a "centralilor”, Stere n-are 
încredere nici măcar în Vaida. S-a rupt violent şi injurios 
de vechile sale relaţii, acum deveniți antantişti, gen dr. I. 
Cantacuzino, pe care nu-i iartă nici în ființa copiilor lor! 
Îi merge buhul lui Stere ca prost crescut, vanitos şi 
vindicativ. Acest om va avea oarecari contacte politice 
cu Maiorescu. (3) 


443 


Prefectul de poliţie, Al. Tzigara-Samurcaş, apără 
averile celor refugiaţi în Moldova şi se acoperă cu hârtii 
justificative... Altfel, se produce un jaf german metodic! 


Jaf se petrece şi de către locatarii casei lui Jacques 
Negruzzi, refugiat la moşia sa din Moldova: se răscolesc 
documentele din preţioasa sa arhivă literară şi unele 
dispar, împreună cu multe cărţi, între care cele ale Mitei 
Kremnitz...Şi când ne gândim că în rândurile trupelor de 
ocupaţie din Bucureşti se afla şi fiul scriitoarei, căpitanul 
Kremnitz, micul Baby de altădată. Nu putea nici el face 
minuni, a putut salva doar arhivele Academiei Române 
şi ale Castelului Hasdeu din Câmpina. Oare îl vizitează 
căpitanul Kremnitz pe Maiorescu ? (4) 


-moartea 


Cu ocazia tristului eveniment, I.Bianu se preocupă 
de adunarea membrilor Academiei Române, aflați sub 
ocupaţie, într-o "şedinţă intimă extraordinară (5) 

Posteritatea lui Eminescu 


Să nu fi fost sentimentul românesc prea înrădăcinat 
în Emilia, sora Maiorescului? Iorga o va mustra un pic 
pe văduva Humpel că nu şi-a iubit îndeajuns ţara, cu 
toate ale ei, preferând să se stabilească în Austria pe 
lângă Viena, unde o va ajunge moartea în 1918. (1) 
Tocmai se dizolva şi Imperiul K u.K...De fapt, Emilia a 
trăit discret şi cumva impersonal, ca o bună soră- 
discipolă a marelui ei frate. Şi prin aleasa femeie scad 
rândurile celor care l-au cunoscut/iubit/înţeles pe 
Eminescu. 


Nu s-ar zice că Poetul nu şi-a luat unele măsuri de 
prevedere în vederea posterităţii sale, cel puţin faţă cu 
cei de bună credinţă. Într-unul din ultimele sale 
texte(semnat "E", în 1888), Poetul lăsa un mesaj spiritual 
"pro domo", cu valoare de avertisment: tocmai critica 
salutară adusă de Schopenhauer frazeologiei deşarte a 
devoalat contradicţia constantă între ideile omeneşti şi 
formele civilizaţiei(nu numai în Europa), iar indivizii au 
rămas descoperiţi în prezenţa unor instituţii ce le apar 
mincinoase. Aceasta şi nu altceva îi face pe oameni 
"pesimişti" şi în acest conflict de civilizație şi formă se 

pierd prea adesea bucuria de a trăi şi dorinţa de a 
lupta...De unde şi reaua dispoziţie specifică! 


Posteritatea lui Eminescu începe, vai, prin atacul 
virulent din 1991 al popii Grama ("anonimul din Blaj"), 
doldora de bun simț filistin, abia acoperind ura şi docta 
prostie: Eminescu n-ar fi avut "geniu", poate nici simplu 
talent poetic, refuzat de lumea ideală şi chiar "tâmpit 
pentru lumea aceasta prin natura sa". Cuprinsul operei ar 
fi "un monstruos lupanar literar şi buruiană 
puturoasă"...Poetul ar exercita chiar un jug ruşinos 
asupra etniei române, căci ne e subjugat "sânge din 
sângele nostru"! 


Măcar aceasta este ostilitate francă. Dar există şi 
metode mai rafinate de discreditare, de exemplu 
glumițele pe care le emană Caragiale pe oriunde are 
ascultători: cu "Nirvana" şi "Luceafärul", aluzii 
indecente. Sau cu parafrazări, cu severități confuz țintite 
în urma cugetărilor "Sărmanului Dionis": "Lasă-te de 
poezie/Că-i curată sărăcie.../Sărăcie şi... prostie", abia 
atenuate de o bonomie suspectă, în umbra Singurătății 
eminesciene: "Şezând la masa me di brad...cu perdelili 
lasate"! Plus văicăreli umoristice, în urechi receptive ca a 
lui George Panu, care comentează ataşant: bietul 
Caragiale, cât trebuie să fi suferit odinioară în 
colaborarea cu un Eminescu, om aflat pe trei sferturi în 
altă lume. (2) 

Şi ne aflăm abia în primii ani '1900... 


Începe legenda Eminescu. Nişte cetăţeni activi din 
Botoşani se interesează ce demersuri au de săvârşit spre 
a întemeia în localitate o bancă populară "Mihai 
Eminescu", dar-bine sfătuiți-renunţă în faţa exemplelor: 
oamenii iluştri nu poartă noroc locului lor de baştină, a 
se vedea falimentul unor întreprinderi "Gh.Asachi" din 
Herţa, unde localnicii  blestemă numele celebru 
ghinionist! 


În casele în care cultul lui Eminescu se păstrează 
nesmintit, legenda se instalează de la sine, ca-n sălaşul 
Muzicescu de la Iaşi: la ceas de noapte a pământului cu 
flori de primăvară, cu lună şi cer înstelat, se aude pas şi 
se iveşte în salonul cu vecinătate de pian, vals şi 
domnişoare romanţioase, o nălucă: nu-i preot, nici 
călugăr, ci Poetul privind în gol şi ascultându-şi versurile 
gândirostuvieţuite de străine guri... 


Pe micul deal de la Măgurele, în "Castelul 
singuratic" se instalează un aşezământ şcolar, avându-l 
ca director pe Slavici. Pajiştile, aleile şi boscheţii 
parcului Oteteleşeanu parcă au rolul de a încadra 
"chioşcul lui Eminescu”, cel înconjurat de statuete de 
gladiatori şi zeițe. În spatele Castelului, pe terasă îşi ţine 
Slavici vara lecţiile de istorie şi gramatică, tot el stând 
alene în "chioşcul lui Eminescu”. Şi prin osârdia lui 
Slavici, locul intră în legendă...Aşa cum la laşi, 

împătimiţii au tot scotocit atenansele vechiului han "La 
trei sarmale", în urma mesei din curte pe a cărei scândură 
Eminescu scrisese, cu semnătură în litere frumos 
rotunjite, o strofă dintr-un cântec de pahar, dar la vreme 
de război curtea hanului a devenit adăpost de cai şi 
cineva o fi pus "lemnul" pe foc! Aşa cum localnicii din 
zona mânăstirii Râşca(jud.Suceava) îşi amintesc la două 
decenii după moartea Poetului că Eminescu a zăbovit la 
sfântul lăcaş şi ei, ţărani cumsecade ştiu versuri scornite 
aici de Poet, pe care nu le pot reproduce din prejudecăţi 
şi ignoranță, între care o poezie Elisa cu 20 de strofe 
despre o femeie decăzută... 


Legenda eminesciană se răsfrânge şi asupra "Dulcii 
Doamne": G. Ibrăileanu e oripilat, în anii '1920, că 
marmura mormântului Veronicăi Micle de la mânăstirea 
Varatic este acoperită de "cugetările" vilegiaturiştilor, 
care de care mai patetice în tema "femeii sublime şi 
model"!? 


Pentru generaţii de români ardeleni rămâne ca 
adevăr legendar că Poetul a trecut prin Ardeal ca pe 
un pământ sfânt! 


Enescu vine cu întreaga sa autoritate în sprijinul 
muzicalităţii intrinseci a creaţiei eminesciene, dar şi a 
muzicii pe care o merită Poetul, desigur una divină şi 
până la limita tragică. 

Târziu, cei bătrâni cu obraz pergamentos precum 
C. Meissner, care-l cunoscuseră cândva pe Poet, caută cu 
privirile pierdute chipul venerat al celui dorit academic 
conferențiar de Maiorescu şi cunoscut ca euphoric 
degustător al doinelor. Dar astfel de oameni nu pot hotărî 
stilul "legendei" insidioase, oferită marelui public: 
Eminescu va fi fost doar un banal poet romanţios, subţiat 
de vicii solitare, boem şi neglijent în toate celea, vieţuind 
în mizerie fizică, scriind poezii geniale într-un cotlon 
jegos şi dezinteresat de soarta manuscriselor sale, pe care 
proprietăreasa exasperată le îndrepta spre pubelă...Să 
zicem că acestea răspund unei viziuni triviale masificate 
despre Poet, ca şi încredințarea publică despre poezia 
ivită din Boală, precum perla din stridie. Boală de sânge, 
bun înţeles, degenerare de geniu vezi bine, lasă că l-au şi 
persecutat mereu homunculii gen mititelul ieşean 
Vizanti, iar apropiații înstăriţi-Maiorescu & co.-n-au 
ştiut să-l ajute îndestul, chiar s-au derobat de 
răspunderea fericirii lui Eminescu, ajutoarele au fost 
ridicole şi Poetul piere de o lovitură cu ciocanul(!) în cap 
din partea altui alienat al Casei Şuţu ş.c.1.!? Le crede, în 
parte, chiar un inteligent de talia lui Camil Petrescu. (3) 


Societatea emite curiozităţi cu privire la rudele în 
viaţă şi apoi la descendenţii lui Eminescu. Foarte puţin 
pentru descendența Veronicăi Micle şi mai deloc pentru 
urmaşii Maiorescului. 

Ştie câte ceva amar Maiorescu în subiect. lată-i pe 
Matei Eminescu (frate) şi Constantin Creangă(fiu), 
amândoi ofiţeri. Ingi mediocri, înfipţi, mai mult zăpăciţi 
de gloria numelui, decât admiratori ai genialei 
creativităţi.  Profitori, oricum, de numele celebru. 
Ofiţerul Eminescu i-a lăsat, în reprize, o impresie oribilă 
lui Maiorescu, dar nici ofițerul Constantin Creangă nu 
era mai breaz: i-a bătut crâncen la cap pe Carp şi 
Maiorescu să-l trimită în străinătate "pentru a-şi 
perfecționa instrumentul", având fumuri de inventator şi 
ofițeraşul ițindu-se cu tupeu la tatăl ţăran: el a ajuns să 
ştie a juca "în bal cu mască şi fără mască", ceea ce 
institutorul-povestaş n-avea cum deprinde. Nu degeaba îi 
explicase Eminescu lui lon Creangă cum devine cu 
geniul care secătuieşte toate puterile unei familii, fratele 
şi fiul dovedesc prin nulitatea lor deplină trista 
valabilitate a ideii! Şi când ne gândim că ofiţeraşul C. 
Creangă îl tortura pe Eminescu cu poezele gen Înviere- 
Lui Ştefan cel Mare: "Laş!Popor laş! Care nu se 
uneşte/Care la nevoie pe guvern nu sprijineşte”, sau cu 
"studii" dobrogene. Ce să facă Eminescu decât să se 
umple de admiraţie, cerând o copie, pe care să i-o 
prezinte şi lui Maiorescu!? 


În primii ani '1890, Matei Eminescu se judeca 
pentru venitul edițiilor Eminescu, pe când Aglae Droli 
încuviința fără ifose şi lăcomie proiectul librăriei 
"Şaraga" de a imprima poeziile eminesciene. Aglae cată 

a-l calma pe procesomanul Matei, făcând conversaţie 
epistolară mediocră pe gustul căpitanului, oferindu-i 
chiar reţete de "pepeni muraţi în apă, ciuperci cu 
smântână şi borş leşesc". 


La aproape două decenii de la moartea Poetului, 
cineva întâlneşte la un liceu ieşean doi băieţi Juraşcu, 
originari din Moldova de Nord. Erau chiar rudele 
marelui om? Oricum, au farmec în fantezia lor doldora 
de imaginar eminescian! Parcă au şi ceva din chipul 
Ralucăi Juraşcu-Eminovici...Plus dotaţia pentru arte, 
personalitate sclipitoare şi sceptică, ca şi talentul de a se 
irosi. Mai ales la unul din ei, eşecul a fost considerabil. 


La bătrâneţe, Virginia Micle-Gruber stă înconjurată 
de flori în gospodăria ei din Piscul Socolei. A fost 
profesoară, traducătoare şi poetă, dar şi "castelană" 
aprigă, ca una rămasă văduvă devreme. Nu pomeneşte 
nicicând de Mihai şi Veronica împreună...(4) 


Într-acestea, se dezvoltă o tendinţă virulentă în 
societatea română de după Marele Război de a se lăsa 
atât de posedat de Satirele lui Eminescu(ca, de altminteri 
şi de opera lui Caragiale), încât fi(te)cine să se îndoiască 
mai pe drept/mai nu de valoarea instituţiilor, chiar de 
țara însăşi! Asta se cheamă, nuanţează Zarifopol, a te 
pierde în "pesimismul"” lui Eminescu (combinat cu 
"antipatiile reacționare" ale lui Nenea Iancu). (5) 

Bine apreciază criticul Daniel Dimitriu în lucrarea 
sa Grădinile suspendate, că grație ponderii lui 
Macedonski în primele trei decenii de după moartea 
Poetului, marii noştri lirici din interbelic s-au putut simţi 
perfect eliberați din Mreaja Eminesciană! 


Au ştiut şi unii contemporani ai lui Eminescu să 
aibă glas propriu în poezie, ca Duiliu Zamfirescu(poate 
pentru că exersaseră din vreme cu Macedonski). Ar fi 
încă un motiv pentru ca studentul G. Călinescu să se 
aplice într-o lucrare seminarială pe poezia Ghetsimani a 
lui Duiliu, scoțând în relief cu plăcere îndrăzneala 
acestuia de a găsi în tensiunea dintre brutal şi spiritual 
din Fiinţă(în viziunea Duiliu) o concluzie opusă 
Luceafărului eminescian! 


Dar poate că Mreaja eminesciană a fost şi mai 
durabilă, unii critici apreciind că în Bacovia(a 
unilateralizat/caricaturizat melancolia lui Eminescu, până 
la  dezolare  mecanică...), în lon  Barbu(conduce 
imperceptibil linia Poetului până la  cabalistică 
sentenţioasă) şi Arghezi (practicant îndrăzneţ, novator, al 
eminescianismului a rebours). Poetul are încă simili. Ion 
Barbu se amuză parşiv în a pescui în Arghezi vocea lui 
E.minescu(de altfel şi a lui Alecsandri, sau Bolintineanu). 


S-ar zice abia cu debutul din 1960 al lui Nichita 
Stănescu, poezia română devine independentă de 
Mreajă! Ghiduş şi tăios, Nichita aruncă o provocare 

explicită, atât prin dedicaţia "lui Eminescu tânăr", cât şi 
prin titlul O călărire în zori.(6) 


În periplul său indian, tânărul Mircea Eliade ar fi 
intenționat să traducă în sanskrită câteva poeme 
eminesciene. O adevărată schimbare a drumului: în loc 
de la Vede la Eminescu, Eliade  tentează inversul, de la 
Eminescu spre Vede! 


La comemorarea din 1939(50 de ani de la moartea 
lui Eminescu), M. Eliade îşi aduce contribuţia. (7) 


E posibil ca unor "poeţi puri" Eminescu să le apară 
ca un detestabil anecdotist! Ce opinii literare proferă 
Ion Barbu? 


Cel mai pur poet crede că Eminescu îşi domina 
naiva lui contemporaneitate prin sunet adânc, iar nu prin 
poetică măruntă şi manufacturieră ca Arghezi pe a 
sa...Ca să considere nobil romantismul eminescian, lon 
Barbu e nevoit să taxeze "formele depreciate" ale celui 
Francez. Apreciind în Eminescu omul de gândire şi 
studiu concentrat, astfel că poetul-matematician îl 
elogiază pe Poet pentru că harul său împietreşte "alb şi 
ideal"-asemeni regiunilor (sub)lunare-valul romantic 
german. 


Splendid elogiu "purist", dar nu cumva 
imperceptibil ataşat durei necesităţi de a-l scufunda pe 
Arghezi?!(8) 


458 


În epoca de cumpănă a deceniilor se petrece o 
emulație eminesciană. În 1927, profitând de 
comemorarea Războiului de Independență, C. Banu 
profită spre a trage o copită "patriotică" marilor scriitori 
Eminescu şi Caragiale(tipul le concede o valoare 
artistică ridicată), care n-ar fi vibrat corespunzător la 
evenimentul marcant al neamului: pe când Alecsandri 
întărea conştiinţa de sine şi publică Sergentul şi Peneş 
Curcanul, cei doi ziarişti de la Timpul căpuşau 
conştiinţa națională a  fragedului neam prin 
reacționarism,"deznădejde nimicitoare" şi "râs 
dizolvant"!? 


Foarte tânărul Lucian Boz publică prin reviste, în 
1929, un fel de jurnal de percepție adolescentină, Masca 
lui Eminescu, iar în 1932 dă la iveală chiar o carte, 
Eminescu, încercare critică, din care răsare oracular o 
zicere: "Eminescu, cel peste fire, începe să se reveleze". 
Al. Tzigara-Samurcaş observă cu satisfacție avântul pe 
care-l (re)iau studiile asupra lui Eminescu la cumpăna 
anilor 1920-1930! 


În curând încep iniţiativele ieşene de reînființare a 
Junimii, mai întâi C.Meissner(poreclit "ultimul nejune 
junimist al Iaşului"), apoi cu oarecare succes 
G.Călinescu("Noua Junime"). Se ambalează în idee Gr. 
T. Popa, frații Herovanu, T. Simensky, Al. Claudian, 
Octav Bãncilă etc., dar şi din zone limitrofe: 
G.Tutoveanu, A.Gorovei, D. Furtună ş.a. Sunt cooptați 

urmaşii negruzzeşti, Matilda Cugler-Poni, Virginia 
Micle-Gruber. 


Se stabilizează cumva un soi de tandem în 
percepția oficioasă: Eminescu e recept, Caragiale e 
suspect!? 


Abordându-l în 1930 pe proaspătul rege Carol al I- 
lea, lorga îşi găseşte cu acesta un crez comun în 
"amintiri din Eminescu”. (9) Un semnal deloc neglijabil, 
în condiţiile româneşti! 


După publicarea Vieţii lui Mihai Eminescu, G. 
Călinescu e atât de pornit spre popularizarea Poetului 
urbi et orbi, încât ameninţă "să-i masacreze pe toți" cu 
subiectul îndrăgit... 


Pare multă lume deranjată de portretele lui 
Eminescu şi Veronica Micle din romanele lui E. 
Lovinescu, Mite şi Bălăuca. Între aceştia, M. Sadoveanu. 
Intuind că Virginia Micle-Gruber consideră că se jignşte 
posteritatea cu "legende" fabricate, închipuiri de "focuri 
de comoară" pe morminte celebre, prozatorul îi scrie 
urmaşei de Veronică despre noblețea ce înglobează în 
Orient şi pe înaintaşii unui ales. Ce mai, îl scufundă în 
tină pe Eminescu tocmai cei pe care i-a răzbunat!? 


Pentru pitorescul polemic al deceniului, nu strică să 
pomenim două exemple: în 1936, lorga îl tratează pe A. 
C.Cuza drept "vechiul junimist diletant", iar în 1937 S. 

Mehedinţi îl pârăşte academic pe Iorga ca pe un duşman 
al naţiei române, căci "impiul" îi laudă pe evrei(?!) şi 
atacă Junimea... 


Sărbătorirea lui Maiorescu din 1937 a prins bine, 
oricum există şi intelectuali mai tineri care aproape că-l 
ştiu pe de rost pe Maiorescu. În 1938, deşi polemizase cu 
Lovinescu, Camil Petrescu pomeneşte de acesta ca 
singurul capabil să exercite în literatură o autoritate ca a 
lui Maiorescu. La o Sărbătoare a Cărţii din 1939, primul 
ministru Armand Călinescu declară că a citit întreaga 
colecție a Convorbirilor literare şi a recitit de 50 de ori 
Istoria contimporană a lui Maiorescu! 


O opinie grăbită de epocă şi superficială de 
viitorime putea găsi motive de încântare contemplând 
stilul cultural al regelui Carol al II-lea (al doilea 
Brâncoveanu!?) şi al oamenilor săi, dar observatorii mai 
atenţi, un E.Lovinescu de exemplu(capabil să contemple 
analitic-simultan sociologia civilizaţiei/cultura/politica 
națională), ajută contemporanii să înţeleagă pericolul 
dictaturii firoscoase şi lustruite instituite în 1938: cât va 
mai conta în compoziţia omului nou român eforturile 
generaţiilor de după 1866, îndreptate spre liberalism şi 
viaţă publică democratică? În fond, prin înaltă poruncă 
îşi va înceta existența individul autonom, suveran, 
rapional şi creator(Moromete: "Domnule, mie totdeauna 
mi-a plăcut să trăiesc independent!"). Apus va rămâne şi 
elementul haric şi  feeric al personajului 

caragialesc... Vremurile(care nu mai au 
răbdare... )conturează un român normativ instinctual, 
naţionalist mesianic, anonim masificat, misticoid şi 
colectivist. E "reacţiunea" în care Maiorescu îşi găseşte 
greu locul, iar Eminescu va fi valorificat mai mult 
strâmb. 


Şi totuşi, Eminescu nu se stabilizase în toate 
conştiinţele, astfel pentru un gen de mic "tehnocrat" de 
primă generaţie, să zicem maistru la IAR, "Eminescu e 
mort”, spusă cu un rânjet voios...(10) Îşi făcuse deja 
apariţia omul nou? 


În 1939, fără legătură directă cu comemorarea 
Poetului, Lucian Predescu şi B. Jordan se încearcă într-o 
aiurizantă biografie  romanţată şi tragică(!)a lui 
Caragiale, în care apare un personaj Eminescu "cu 
conştiinţa prăbuşită în neantul Nirvanei, [carelexpiază 
într-un cadru dureros de tragic"!? 


Pare aproape ieşit din timp gestul tinerei Magda 
Isanos de a realiza în poezia Întoarcerea o interesantă 
parafrază la eminesciana Sara pe deal... 


G. Călinescu, în aceşti ani cu gust personal 
nefalsificat, are multă atracție pentru Maiorescu şi deloc 
pentru Gherea, Sadoveanu etc. Şi totuşi, chiar 
maiorescianul Lovinescu admitea de curând că la români 
Gherea a izbândit un solid început de critică ştiinţifică. 
Oricât de corect admirator al lui Maiorescu şi al ideilor 

Junimii se arată E. Lovinescu, el se exprimă ca un spirit 
modern şi independent faţă de obiectele admiraţiei sale, 
de exemplu introducând în texte substanţiale o 
apologetică a "48"-lui românesc, care-ne amintim-îi 
oripila pe Eminescu, Maiorescu şi alți junimişti! 


În 1940, se sărbătoteşte cuviincios centenarul 
naşterii lui Titu Maiorescu. Reţinem îndeosebi gesturile 
Revistei Fundațiilor Regale şi Gândirii, unde semnează 
G. Călinescu, Pompiliu Constantinescu, Mihail 
Sebastian, Vladimir Streinu, Şerban Cioculescu şi D. 
Caracostea. Portretul lui Maiorescu, om şi critic, 
izbucneşte măreț, drept şi exemplar şi tot astfel 
nuanțatele sale relații cu Eminescu. 


Anul e crâncen. În toamna lui 1940, la cursul său 
de la Universitatea din laşi-ca şi alți colegi care-l 
omagiază pe N. Iorga, recent asasinat-G. Călinescu, 
vorbind de Maiorescu, face în treacăt aluzie la un 
cronicar modern, răpus ca şi Miron Costin odinioară de 
gloanţe. Mă rog, M. Costin fusese decapitat, dar paralela 
rămâne dreaptă! lar lorga duce în mormânt şi 
nedreptatea de a fi încercat cu disperare-în ultimul său an 
de viață-să-l încondeieze şi să-l scoboare pe Maiorescu, 
de parcă n-ar fi încăput în viaţa publică a românilor doi 
Magistri!? 


Ştim prea bine cu câtă corectitudine şi afecţiune se 
ocupă G. Călinescu de Eminescu şi Maiorescu în 

măreaţa Istorie a literaturii române. Dar acum ni se pare 
interesantă şi cu urmări o altă continuitate a celor doi: 
aceea prin Lovinescu şi prin Cercul literar de la 
Sibiu.(11) Căci, să nu uităm că acest "Cerc"...de subtilă 
descendență eminesciană şi patronat de Blaga, se 
adresează în 1943 lui E. Lovinescu printr-un Manifest 
moral-estetic. Lui Lovinescu, nou Magistru şi exeget 
echilibrat al lui Maiorescu, ca şi al unui Eminescu 
expurgat! 


Că G. Călinescu se angrenase copios în 
demokratură, ca vajnic şi lamentabil tovarăş de drum al 
comuniştilor prin 1945-1946, o ştim, dar ne mâhneşte 
tematic nu injusteţea(ea nici nu există) aprecierii că 
Eminescu îl iubeşte pe producătorul nemijlocit de bunuri 
şi-l abhoră pe speculativ, ci trista captaţie călinesciană 
către Puterea Roşie ce se iveşte, cu care ocazie îl 
ataşează pe Poet hârbului democratic, ca scriitor "la 
ordinea zilei"!? 


Cu ocazia centenarului Eminescu din 1950, 
profesorul bizantinolog Alexandru Elian îl spurcă savant 
pe Maiorescu, cum că nici nu s-ar fi atins de 
manuscrisele Poetului în vremea lungă cât le-a ţinut în 
custodie!? I s-a răspuns cu zâmbet că Magistrul a tot 
umblat la tezaurul sacru, extrăgând una-alta pentru 
publicare... 

În aceşti ani nenorociţi, onestul cărturar nemţean 
G.T. Kirileanu are câte o reverie, în care şi-i închipuie pe 
Eminescu şi Maiorescu coborând cu pluta de la Dorna la 
Piatra, bun înţeles avându-l pe Kirileanu cu ei... 


Ce te faci, că prin 1951 ţine să intre în Academie 
trepăduşul comunistoid Mihai Beniuc şi G. Călinescu 
trebuie să-i întocmească referat! Nu-i bai, se descurcă 
"Divinul”, o întoarce abil, amintind că poeţelul(acum, 
"valoros") a aşteptat încrezător izbânda, scriind în 1943: 
"Va lăvui biruitoarea masă", ca apoi să-l ajusteze cu 
tupeu proletar pe Poet: "Pe Eminescu, noi poeţii 
tineri,/ Zadarnic încercăm, nu-l vom  ajunge/.../Dar 
Eminescu nu cuprinde tot în stihurile lui 
dumnezeieşti,/ Durerea românească-i mult mai mare"... 


În cohorta de imbecilităţi aliniate, ne frapează câte 
o formulă mai acătării, de exemplu aceasta: mesajul unei 
străvechi căutări a secretului fericirii omeneşti a luminat 
"noaptea în care se frământau" nu doar geniile poetice 
ale umanităţii şi cutare scriitori ruşi marcanţi, dar şi ai 
noştri Eminescu şi Caragiale. 


Zice în 1956 Arghezi-care-şi trăieşte viclean 
reabilitarea-cu o nu ştiu ce ironie călugărească: 
cronicarului de epoci nu-i face o deosebită plăcere să 
spurce variile năravuri, cui nu i-ar conveni să viețuiască 
împăcat şi solidar în familia națională? Uite, Eminescu, 

de florile mărului s-o fi răzleţit el, "străin în ţara 
lui"?!(12) 


După modul comunist de gândire, era fatal să fie 
reconsiderat Titu Maiorescu, spre a fi descătuşat în fine 
şi Eminescu, căci spre a fi cât de cât respectat Eminescu, 
se cuvenea purificat şi Compagnonul său de destin! 


Aşa că se permite în 1963 criticilor Liviu Rusu şi 
Paul Cornea să-l trateze obiectiv pe Maiorescu, în Viața 
Românească. E o veritabilă resurecţie Maiorescu, 
urmată de o avalanşă revuistică şi de mai multe cărţi: 
Nicolae Manolescu, Z. Ornea, E. Todoran, Domnica 
Filimon, S.Ghiţă, Al. Dobrescu, Petru Ursache ş.a. Unii 
au pus la îndoială meritele de pionierat ale lui Liviu 
Rusu, de parcă acesta era vinovat că sub cenzură totul 
funcționa "cu voie de la poliţie"! 


Marin Sorescu ţâşneşte:"acestea trebuiau să poarte 
un nume"...În fine, s-ar zice că Eminescu şi-a recâștigat 
locul absolut, iar Maiorescu nu mai e trădătorul 
idealurilor paşoptiste, reacbionarul metafizic-estetic, 
servul claselor posedante aruncat de Gherea la groapa 
istoriei cu tot cu turn de fildeş. Se intră într-o etapă în 
care până nici toboşarul Savin Bratu nu va mai fi bântuit 
de "fantoma lui Maiorescu"!(13) 


La o întâlnire cu scriitorii în 1982, Ceauşescu s-a 
exprimat(fără  împotriviri vizibile ale adunării...) că, 

pentru el, Eminescu valorează cât un cetățean de pe 
stradă!? 


Culmea că a existat oarece ripostă la de-alde 
acestea, culmea că din partea unui yesmen ca Eugen 
Barbu: tipul îndrăzneşte-spre uimirea  breslei-să-i 
precizeze lui Ceauşescu că "uzina Eminescu" rămâne cea 
mai rentabilă unitate productivă a României! De nu 
cumva era o complicitate de adâncime a unor cumetri 
naţional-comunişti. 


În fond, putem reduce situaţia lui Eminescu-în 
starea de apogeu agonic al comunismului românesc- 
printr-o întâmplare cu tâlc: un tren gonind în iarnă, într- 
un vagon neîncălzit un ţigănuş rosteşte un colind de 
naşterea Pruncului Sfânt şi se observă pe steaua de 
mucava un portret al lui Eminescu. Un cetăţean îl 
ispiteşte pe băieţel cu 1000 lei(enorm!), dacă spune al 
cui e chipul rupt dintr-un manual şcolar şi puştiul 
răspunde privind cu jind la bani: "Nu ştiu, domnule, dar 
tot un sfânt trebuie să fie!" 


E de la sine înţeles că anul 1989 al comemorării 
Eminescu nu putea fi decât penibil, la fel ca şi demenţa 
naţional-comunismului muribund în plaiurile mioriţice. 
(14) 


Ar fi o chestiune psihologică, bine surprinsă de 
Svetlana  Paleologu-Matta: românii se simt cam 
constrânşi să-l urmeze pe Eminescu în idealitatea lui, nu- 


467 


l pot asimila nicicum şi atunci se înscriu programatic sau 
cu inocenţă între detractori. Unii români(mai ales din 
patrie) sunt "mioritici şi eminescieni", alţii(îndeosebi din 
diaspora) sunt doar "mioritici" şi nu gustă în totalitate 
eminescianismul politic! 


lar se strecoară visul sincronizării cu lumea 
civilizată, vis în care Eminescu nu-şi află locul.(15) 


Cercurile serioase, tăcute la sărbătorirea penibilă 
din 1989, se gândesc la o purificare a lui Eminescu de 
puţinele sale reziduuri. Bună punere în discuţie la 
România literară.Era un drum corect, înoitor, salubru. 


Contestatarii Pieței Universităţii din 1990, la 
kilometrul 0 al zonei libere de neocumunism, au aşezat 
manifestaţia sub semnul portretului din Balcon al 
Poetului. Dar îngerul chipului poate fi pavăză de rele? 
Prin preajmă, gloata fesenistă urlă dezlănţuită: "Țara lui 
Eminescu votează cu Iliescu! Ce, dacă ei este studenți, 
crede ei că e mai deştepţi decât noi?!" (16)În fond, asta 
se visase şi asta se obținuse din partea individului 
masificat al educaţiei naţional-comuniste. 


Ne place atitudinea lui Constantin Crişan, din 
primii ani '90, când atacă gestica naţional-comunistă a 
"poetului naţional”. Sensibil plusează C. Crişan, un 
Eminescu scriind generos o continuare a Epigonilor şi 
elogiind spumegat noile achiziții ale marii poezii 

românești: Blaga, Bacovia, I.Barbu, Goga, 
Vinea, A.Maniu, N.Stănescu!(17) 


Trebuia ca reaua credință să-şi afle un model de 
expresie şi astfel îşi face apariţia celebrul, nefastul număr 
tematic "Eminescu" al Dilemei. Îndată după Revoluţie, 
voci de mare autoritate în frunte cu Nicolae Manolescu 
şi  Şt.Aug.Doinaş s-au pronunțat pentru aerisirea 
subiectului şi înlăturarea puţinelor poncife eminesciene, 
îndeosebi formulele naţionalismului excesiv. Într-un 
spirit cuviincios se reia comemorarea ratată în 1989- 


Pe urma răului exemplu oferit de Mircea 
Cărtărescu în Dilema, se dezvoltă o industrie a 
amănuntului sordid: Eminescu era-vezi bine-un individ 
mic, păros, bubos, cocoşat, şchiop şi jegos; rătăcea mult 
prin bordeluri şi era doldora de boli venerice. Aşa să fi 
fost?! Şi-apoi, se uită aceşti pamfletari imunzi în 
oglindă? 


Câte o persoană profesionistă a scrisului românesc 
se întreabă cu îngrijorare sinceră: oare se va mai citi 
Eminescu în anul 2000? Şi i se răspunde aspru: da, 
stimabile, dacă se va mai citi, se va citi Eminescu!(18) 


Degeaba vociferează unii în apărarea "sfinţeniei" 
eminesciene, post-modemismul iconoclast îi face bine 
Poetului, prin reanimare şi recuperare, post-contestare, 
un bun exemplu fiind Mircea Cărtărescu cu al său Vis 

chimeric. Chiar autorului i se pare o "cărticică" deloc 
nedemnă de peana sa!(19) 


În confuzia valorilor de după '89, s-a putut auzi 
câte o voce intelectuală răţoindu-se la lucrătorii de 
librărie: ia mai terminaţi cu obiceiul comunist de a-i face 
vitrină lui Eminescu de 15 ianuarie!? Şi când te gândeşti 
că "vitrina" chiar se făcea Poetului până în '89, măcar 
spre a contracara modest şuvoiul de dejecţii care curgea 
în fiecare ianuarie de zilele "Conducătorilor”, 7 şi 20? 


Doar o mică întrerupere... 


Pentru TV, importantă contribuţie a regizorului 
Alexandru Darie, în anul Eminescu-2000.(20) 


Parcă în umbra comemorării din 2000 a lui 
Eminescu, se dezlănţuie şi vizionarii apocaliptici. Cică 
Eminescu ar fi fost victima unui complot urzit de 
liberali, pus în lucrare în 1889 de un grupuscul vindicativ 
cu intenţii reparatorii, din care nu lipseau of course 
regele Carol şi regina veleitară Carmen Sylva. Bestii 
asasine necunoscute îl lichidează pe Poet, apoi sunt la 
rându-le lichidate. (21) Aşa, ca să înveţe reţeaua 
universală ce înseamnă conspirație românească! Îşi mai 
află locul dreapta măsură? 


Har Domnului, se exprimă şi voci moderne de bun 
simţ, care condamnă genul de gigantomanie al culturii 
mici şi firave, în care e musai ca numele lui Eminescu să 
fie însoţit de aprecierea "cel mai mare poet"! Şi-desigur 

că e trist-dar pentru tinerii români din cultura la zi, 
doritori de afirmare pe piaţa dominată de duh anglo- 
saxon şi political correctness, Patapievici afirmă tăios(şi 
riscant...), Eminescu joacă rolul cadavrului din debara!? 
(22) 


De, de-ale sincronizării. 

Postfaţă 


Interogare, informaţie şi argument 


Publicarea postumă a acestui volum , Eminescu- 
Maiorescu(imperceptibila Junime) vine să completeze 
profilul de autor al lui Florin Paraschiv (1943-2009), 
redutabil spirit erudit şi incomod iscoditor al meandrelor 
culturii şi civilizaţiei europene. În stilul său colocvial şi 
neconvențional, Florin Paraschiv tratează fenomenul 
Eminescu,  distanțându-se, în egală măsură de 
patetismele antagonice ale percepţiei şi receptării: 
adulatorii aplaudaci ai „geniului neînțeles şi persecutat” 
sau detractorii furibunzi. 


Florin Paraschiv îl abordează pe Eminescu în 
tandem cu Titu Maiorescu. POET-MAGISTRU, doi 
protagonişti ai modernizării spritualităţii naţionale 
româneşti, în acord cu tezaurul civilizației şi culturii 

umaniste europene, evoluează, în viziunea lui Florin 
Paraschiv, umăr la umăr, într-un efort de creativitate 
fenomenală. Titu Maiorescu, cu o intuiție inspirată şi 
inteligență aplicată la realia , urzeşte cu abilitate şi 
stăruinţă, reţeaua vizibilă şi mai puţin vizibilă a Junimii, 
aducând laolaltă, în spirit emulator, dar şi solidar, 
literaţii. Eminescu devine, în timp, reper şi sistem de 
referinţă, e omniprezent în viaţa publică , prin sporul de 
prestigiu de poeta doctissimus , dar şi prin colportarea, 
mai mult sau mai puţin inocentă, a zvonurilor despre 
imaginea sa  nonconformistă, cu vârful de percepţie 
antumă, a la longue, şi a deprecierii stării sale fizice. 
Florin Paraschiv îl scoate pe Eminescu de sub clopotul 
de sticlă al geniului însingurat şi inadaptat, şi-l surprinde 
firesc şi natural în vocaţia sa fundamentală de a 
relaționa cu semenii, de a fi o voce fermă în Cetate, prin 
actul de jumalism, de a se supune chiar corvezilor de 
mondenitate, mai de voie, mai de nevoie, de a instaura 
relaţii durabile cu personalitățile vremii pentru care are 
interes, respect şi afecțiune. Florin Paraschiv 
demontează mitul unui Eminescu „izolat şi mizantrop”, 
retragerile sale strategice în intimitatea domestică a unei 
camere de lucru, fie ea unde o fi, insomnia nocturnă 
cronică, nu sunt altceva decât recluziunea firească în 
intimitatea de studiu şi de creație. Florin Paraschiv nu 
o spune direct, tranşant, grijuliu să nu se ajungă , prin 
suprasolicitare polemică la deriziune, dar prin ironia 
nostimă cu care-l gratulează constant pe Alecsandri, ne 

pot veni instantaneu în minte un o imagine şi un gând: 
când poetul Alecsandri contempla din confortul 
salonului său peisajul hibernal, ca să-şi dea măsura 
creaţiei în celebrul pastel, îndrăznea cineva, fie slugă sau 
oaspete nepoftit să-l deranjeze pe „boier”? Florin 
Paraschiv consemnează cu umor inefabil, vizita ratată a 
lui Creangă şi Eminescu la Alecsandri, marele boier 
care descinde la poarta domeniului său, pe coridorul 
uman al pupătorilor de mână de stăpân. 


Florin Paraschiv identifică şi defineşte cu atenţie la 
detaliul relevant, puntea indestructibilă între Eminescu 
şi Maiorescu: LOGOSUL. Eminescu evadează din lumea 
mediocră şi imundă, prin logos , ctitorind o cetate a 
spiritului său , cu disperarea existențială națională şi cu 
luciditate cognitivă universalistă. Poeta artifex îşi 
făureşte Opera, statuând în eternitate o instituţie a limbii 
române , unică şi irevocabilă. Maiorescu , observă cu 
acuitate Florin Paraschiv, a dorit poate să aibă un 
ascendent decizional asupra lui Eminescu, dar nu la 
modul  plebeizant cu care ne-a obişnuit cercetarea 
conformistă şi convențională care sancţionează 
„intervenţionismul autoritar” al Magistrului, în cariera şi 
planificarea vieţii domestice a Poetului, în gestionarea 
imaginii sale antume şi postume . Florin Paraschiv ia 
act şi consemnează documentat gesturile decidentului 
Maiorescu, dar sugerează că acesta, fundamental a 
eşuat, încercând să-l convertească pe genialul creator al 

liricii metafizice şi abstracte, filosofice, în filosof 
dedicat, cu metodă, cu concepţie elaborată, cu arsenal 
doctrinar şi program. Nu degeaba va încerca Maiorescu , 
vag şi cu întristat scepticism, după moartea Poetului, să 
resusciteze , prin încurajarea unor alți tineri dotați 
intelectual, un Eminescu redivivus. Românii sunt 
moştenitorii unui tezaur de poetică filosofică şlefuit 
artistic, şi cândva, Lucian Blaga va reedita contemplaţia 
şi gândirea filosofică tot în textura poetic-metaforizantă. 
Şi Ion Barbu, de ce nu? Eminescu a deschis calea regală 
a lirismului românesc poetic şi livresc şi cu inserţia 
rafinată a IDEII. Cât despre Magistru, acesta îşi dă 
măsura în LOGOS, cumva în umbra artei poetice pe care 
o percepe la Eminescu, în cele mai subtile şi rafinate 
ipostaze. Nu odată Maiorescu atrage atenţia clubului 
junimist asupra revelației limbii române ca vector al 
dualității modern tradițional  împlinite prin geniul şi 
voinţa şlefuirii limbajului artistice a miraculosului Poet. 
Ingenium şi labor, în cea mai desăvârşită formă de 
creaţie poetică, în sensul horaţian al conceptului, şi prin 
aceasta, implicit Eminescu se integrează firesc, inter 
pares, în armonia poetică a condiţiei umane. Florin 
Paraschiv sesizează în strălucitul tandem spiritual, Poeta- 
Magistru, efortul de extrapolare a componentei ludice 
din logosului poetic. Şi unul şi celălalt, se disting în 
antumitate şi posteritate, prin seriozitatea cu inflexii 
severe cel mai adesea, a Cuvântului, în orice 
conjuncturi acesta se manifestă: artă, jurnalism de 

atitudine, discursul politic aplicat, de unde şi 
disconfortul public, declarat sau nu. Impercetibila 
Junime se vede pusă în faţa unei opţiuni dificile, pe care 
Florin Paraschiv o detectează şi o analizează cu inspirată 
acuratețe: Caragiale, prin geniul său, răspunde unui 
orizont de aşteptare publică, orientând, cu voie sau fără 
de voie, mentalitatea românească înspre comicul 
dizolvant şi devorator. Spiritului românesc îşi refuză 
vocaţia tragediei distilate în artă, de unde şi 
singularitatea măreț eroică eminesciană, între 
contemporani, şi nu numai . Cât despre Magistru, nu 
avea cum să dețină nici el, nicicum, premiul se 
popularitate şi de simpatie publică. Ipostaza sa de 
amfitrion perpetuu, aproape asediat de oaspeţii etern 
prezenţi pentru a-şi prezenta sufragiile, nu este de natură 
să facă nicio concesie în orientările sale politice şi 
morale fundamentale. „Şarpele constrictor” al oratoriei, 
Maioresu nu va agrea niciodată tendinţele socialiste care 
bântuiau cu brio prin Europa, y compris prin spațiul 
românesc, iar în calităţile sale de bărbat de stat, la orice 
nivel al carierei sale publice prodigioase- cursus 
honorum strălucit-, va sancţiona ca decident politic şi 
administrativ, orice derapaj  stângist sau anarhist. 
Intelectualii umanişti erau determinaţi material şi 
financiar să profeseze jurnalismul, să se situeze implicit 
de o parte sau alta a baricadei politice, iar opera 
eminesciană in integrum cuprinde şi contribuţia sa 
jurnalistică. Jurnalismul a fost, pentru Eminescu şi 

pleiadele redacţionale o formă de activitate în epocă, 
fascinantă, dar cronofagă şi devoratoare de energii, în 
egală măsură. Florin Paraschiv nu ocoleşte, în analiza 
epocii în care a trăit şi s-a format Eminescu şi 
contemporanii săi de excelență  livrescă şi spirituală, 
temele de mare risc pentru dezbaterea publică , cum de 
exemplu antisemitismul şi xenofobia, adevărate cutii ale 
Pandorei, care descătuşează anomalii de opinie şi opţiuni 
pasionale în exces şi eroare, inclusiv în zilele noastre, 
când ne-am fi aşteptat ca libertatea de opinie dobândită, 
să se exprime sensibil, inteligent şi drept. Florin 
Paraschiv atrage atenţia asupra clişeelor şi erorilor de 
interpretare, izvodite din amnezia colectivă confortabilă: 
Jar memoria colectivă, lamura şi elita incluse, 
traversează o confuzie sufocantă, mai ales nu mai 
avem, nu ne mai suportăm memoria. În studiul său de 
caz extins la dimensiunea macro-socială, politică şi 
culturală, urmăreşte constant o linie de echilibru, 
deschisă de Maiorescu , un formator de opinie lucid, 
statornic şi avizat: Maiorescu atrăsese atenţia că 
"naționalitatea" nu se cuvine nicicum Să fie un pretext 
spre a ascunde lenea, barbaria şi instinctul primitiv/ 
teluric/brutal! 


Interpretările nuanţate pe care le oferă Florin 
Paraschiv, ca autor al unui demers sintetic şi analitic de 
o importanță capitală pentru definirea identităţii 
româneşti, în polifonia culturii şi civilizaţiei europene, se 

susţin pe un impunător aparat de referinţă bio-bliografic . 
Forma de expresie a textului este îndelung cântărită , 
astfel încât informaţia să nu obtureze analogiile libere şi 
provocatoare, atipice, neconvenţionale. Un exerciţiu de 
libertate auctorială, în parametrii responsabilităţii , 
complet lipsit de farduri de complezenţă, o libertate 
asumată pe termen lung. Volumul, în apariția sa 
postumă, reprezintă originalul ad litteram, s-a respectat 
structura şi forma textului original, text redactat de-a 
lungul multor ani, cu completări, amendamente şi 
reveniri pe măsură ce suportul bibliografic devenea mai 
complet şi mai  lămuritor. Subiecte, paragrafe, 
problematizare, rămân, multe din ele, în faza de proiect. 
Lectura însă nu are de suferit, textul în sine, atât cât e, 
are coerență maximă şi structură temeinic ordonată. 


Nu mi-am propus, în acest text de prezentare a unei 
ediții postume, o laudatio sentimental- siropoasă sau o 
evocare biografică melodramatică.Ca persoană care a 
stat alături de Florin Paraschiv, decenii de viață, până la 
moartea sa, pot depune cinstit şi cu mândrie mărturie 
asupra seriozităţii auctoriale a lui Florin Paraschiv, 
asupra dimensiunii sale de cărturar umanist, în sensul cel 
mai nobil al noţiunii. Paradigma Eminescu-Maiorescu- 
Junimea, aşa cum este privită şi înţeleasă de Florin 
Paraschiv, ne ajută, să ne înţelegem pe noi înşine, să ne 
vedem într-o oglindă de mare şi subtilă fidelitate. Putem 
să ne cunoştem şi să ne regăsim pe noi înşine, cu bune şi 
rele, avem şansa să ne testăm performanţele şi limitele 
de cetăţeni ai universului. Cu un amendament, să 


487 


încercăm să ne eliberăm de sub tutela difuz 
constrângătoare a demonilor ancestrali din noi înşine: 
naționalismul furibund şi mimetismul cosmopolit . 

Harul maieutic al lui Florin Paraschiv dăinuieşte 
exemplar prin interogare, informaţie şi argument. 

În rest, dramatismul unui destin frânt de opacitatea 
şi reaua credinţă a corifeilor politici şi culturali. 


Virginia Paraschiv 

